
Rövidítések jegyzéke (1993.) 
Előszó az 1993-as kiadáshoz 


Egy rég elfeledett könyv elé talán ujjongó előszót illene írni, 
magasztalva a szerzőt, örülve - interjúkötetről lévén szó - a 
megkérdezettek újra-felfedezésének, elmarasztalva a kor és a 
körülmények hatalmát, amely közel öt évtizedre elzárta a könyvet 
olvasói elől. 


A Fasiszta lelkek elé nem lehet ujjongó előszót írni. Nem mintha 
nem lenne dicsérendő a szándék, mely e könyvet kiemelte a 
homályból. S nem is a szerzők, az interjúkat készítők személye, 
hiszen szakmájuk kiváló művelőiről van szó. A megkérdezettek. Ők 
azok, akik e horrorhoz szokott korban is el tudnak borzasztani. El 
tudták az interjúk készítőit egykoron, s szociálpszichológust, 
történészt, szerkesztőt s olvasót ma is. 


E sorok írójának több mint évtizede Mérei Ferenc özvegyének, Vera 


asszonynak jóvoltából jutott birtokába Szirmai Rezső műve, a 
kiadáskori papírállapotokat tükröző minőségű kivitelben, 
elsárgulva, töredező lapokkal. Mérei Ferenctől megtanulhattuk, 
hogy a fanatizmus céltalan, mindegy , neki", hogy milyen üdvtan 
érdekében működik. Ezt ő igazán megtapasztalta saját bőrén, 
hiszen, mint gyakran említette, , nekem még nem találtak ki olyan 
rendszert, amelyik le ne csukott volna". A háború előtt alkalma volt 
pszichológiai vizsgálatokat végezni a kor 

legkülönbözőbb ideológiáit követő képviselőivel, s később is, 
például birtokában volt Rákosi Mátyás Rorschach-teszt vizsgálata 
is, mely teszt talán a lélek legmélyét leginkább föltáró eszköz. De a 
gyermekek lelki világának, a társaslélektan egyetlen pszichológiai 
irányzathoz sem kötődő mesterének sem volt definíciója a , fasiszta 
lélek"-re, mert talán nem is lehet definiálni a tetovált emberbőrből 
lámpaernyőt csináltató kápófőnök-nőét, a rabokkal Beethovent 
játszató, majd őket legéppuskáztató táborparancsnokét s sok ezernyi 
társukét sem. Illetve a definíció nem írható le tömören, egy 
mondatban. Egy könyv már elég lehet. Több ilyen íródott, például 
Szálast börtönnaplója esetében, sajátkezűleg. Szirmai Rezső és 
pszichoanalitikus segítője, dr. Gartner Pál könyve ezek sorában is 
méltó a kiemelt figyelemre, így új kiadását bátran üdvözölhetjük. 


A könyv 1946-os kiadását Szirmai Rezső jegyzi (munkásságát 
utószavában Karsai László méltatja). A pszichoanalitikus-orvos 
segítőtárs különböző megfontolások alapján anonim maradt, illetve 
a szerzői előszó végén , lepleződik le". (Róla, dr. Gartner Pálról, 
munkásságáról Erős Ferenc tanulmányában olvashatunk.) 


Néhány szói a jelen kiadásról. A könyv lényegét tekintve változatlan 
formában került újrakiadásra. Csupán a nyilvánvaló helyesírási és 
nyomdahibákat javítottuk. Jelentősebbnek mondható változtatást az 
interjúk sorrendjében tettünk, mivel e tekintetben a szerzők sem 
voltak konzekvensek (sem a betűrendet, sem a beszélgetések 
sorrendjét nem követték), leien kiadás az egy csoportba 
sorolhatókat, az egymásra sűrűn hivatkozókat helyezte egymás után 
( propagandisták", , deportálok", , miniszterek", , nyilasok"). 
Meghagytuk természetesen az első kiadás előszavai mellett az 
eredeti névmutatót is, amely befejezetlenségével mutatja meg, hogy 
a Népbírósági perek mely szakaszában készültek az egyes interjúk. 


Az 1946-os könyv mostani kiadását a fasiszta lelkeket és a fasizmust 
elemző szociálpszichológiai és a kort bemutató történeti tanulmány 
teszi teljessé, kiegészítve az interjúalanyok részletes életrajzával és 
teljeskörű névmutatóval. 


Forrai Mihály 
Előszó 


Fenekestől felfordult s még alig-alig helyrebillent időkben a 
félreértés gyakori tünete a bizalmatlanságnak, idegességnek, 
sérüléseknek, tisztázatlan eszméknek és zavaros fogalmaknak. A 
félreértések kikerülésére szeretném itt tisztázni: mi célja volt e 
könyv megírásának, mi az, amit tudtam s mi, amit nem tudtam 
elkerülni. 


Célom volt: a büntető hatóságok előtt tett vallomásokon túl és 
innen, amennyire egy néhány óráig tartó, hiányos, sietős és 
bizalmatlan beszélgetés erre módot ad, lemezteleníteni azoknak az 
embereknek a lelkét, akik az emberi és ennek keretén belül külön a 
magyar történelem legembertelenebb és legmagyartalanabb 
fejezetének honi földön aktív részesei voltak. Lehántani azoknak az 
embereknek lelkéről a burkot, akik nemcsak könnyedén eltűrték, de 
minden tettükkel, erejükkel és elszántságukkal elősegítették egy 
ország pusztulását, egy főváros rommá omlását, milliók vérének 
felesleges hullását és százezrek kegyetlen kínhalálát. A lélekre 
akartam fényt villantani, ha halovány és múlékony fényt is, 
gyermekségében és szerelmi életében, mindennapos esendőségében 
és bűneiben, gyarlóságában és hazudozásaiban, álmaiban és 
vágyaiban, eltorzulásában és őszinteségében, bűntudatában és 
rettegésében, függetlenül a jogtól, a politikától, az igazságtól. Tehát 
sem a jogszolgáltatás, sem a politikai közvélemény, sem a 
materiális, sem az erkölcsi igazság szolgálata nem célja e könyvnek. 
Célja kizárólag a megfigyelt személy lelkiségében észlelt néhány 
jelenség lerögzítése. Más kérdés aztán az, hogy e könyvből 
levonható tanulságok milyen mértékben szolgálhatják az igazságot a 
lélek és a szellem történelmében. A tételes, a jogi igazság szolgálatát 
nem vállalhattam, egyrészt, mert felhatalmazásom, képességem s 
eszközöm sincs hozzá, másrészt, mert ezt hivatott szervek végzik, 
amelyek kezükben tartják a bizonyítékokat, a tanúvallomásokat, a 


titkos iratok tartalmát, rendelkezésükre áll a megtorló s kutató 
apparátus minden eszköze s így a hazugságról ki tudják mutatni, 
hogy hazugság, az igazságról, hogy igazság. Nekem csak egy lélek 
állott rendelkezésemre a börtön nyomasztó és riasztó 
atmoszférájában, ezzel a bűneiben és félelmeiben bonyolult lélekkel 
szemben csak a bűnök és lelkek csekély ismerete volt a fegyverem. 


E könyvben nem kerülhettem el, hogy a bűnösök hazudozzanak és 
hazugságaiknak teret ne adjak. Nem vitatkozhattam velük, nem 
tarthattam elébük kijelentéseik valótlanságának bizonyítékait - 
hiszen akkor bizalmatlanul elzárkózunk és még oly gyér 
igazmondásaikat sem bocsátották volna a pszichológiai sztetoszkóp 
alá. De legnyilvánvalóbb hazugságaikon kívül nem is volt 
módomban teljes biztonsággal megállapítani, mikor mondanak 
igazat s mikor nem. És a legfőbb oka annak, hogy legvaskosabb 
ferdítéseik is sokszor cáfolatlanul helyet kaptak e könyvben az, 
hogy egy embert hazugsága és a hazudozás módja legalább úgy 
jellemez, mint igazmondása. Sőt: a valótlan állítás gyökere a 
lélekben rendszerint mélyebb talajba nyúlik az igazmondásénál, 
olykor jobban jellemzi a bűnt és a lelkiismeretet a legőszintébb 
gyónásnál. Márpedig - ismétlem nem a bűnt és nem a jogi igazságot 
akartam e könyvben felfedni, hanem az emberi lelket, amelyből a 
bűn fakadt s amelyet az igazságnak sújtani kell. 


S most - összefoglalásként - szeretnem néhány olyan 
tapasztalatomat közölni, amik a beszélgetések alatt alakultak ki 
bennem s amik talán, külön hangsúlyozás nélkül, elsikkadnának. 
ízek a következők: 


1. Egy-két kivétellel a megvizsgált háborús bűnösök műveltsége a 
közönséges polgár átlagműveltségének színvonalat mélyen 
alulmúlja. Van köztük olyan, nem is egy, aki egyáltalában nem 
ismeri külföldi művész, tudós, szociológus nevét, gyerekkorabeli 
kalandregényeken kívül egyetlen könyvet sem olvasott és a 
legközkeletűbb fogalmak jelentését sem ismeri. Valamennyi arra 
hivatkozik, hogy érdeklődését teljesen lefoglalta a szociológia. De 
ennek a tudománynak alapvető tételeit sem ismerik. Átlagban nem 
érik el egy hatodikosztályú gimnazista tudását. 


2. Néhány kivétellel sohasem éltek szerelmi életet. Nem ismerik a 
szerelem fájdalmait és örömeit, türelmetlenségét és izgalmait, 


szeretetét és vigaszát. Nem annyira a szeretkezés hiányzik 
életükből, mint inkább a szerelem szenvedélye. 


3. Szálasi kivételével egyetlenegy sem tartotta meg közülük a 
megszállottak fanatizmusát. Kivétel nélkül valamennyi revideált 
vagy tagad. A németrajongók németgyűlölőkké keseredtek, a 
zsidógyilkosok javarésze a zsidókérdésben legalábbis a közömböst 
alakítja, Hitler és Szálasi elszánt hívei szavaikban szigorú törvényt 
ülnek Hitler és Szálasi felett. 


4.  Magatartásukban - egy-két kivételtől eltekintve - nyoma sem 
maradt az általuk oly sokat hirdetett rettenthetetlenségnek, hősi 
életszemléletnek, wotáni szellemnek. Nem dübörögnek, nem 
harsognak, nem döngetik mellüket, nem lendítik karjukat, már nem 
akarnak egy hősi eposz történelemfeletti hőseinek tűnni - mind 
alázatos, türelmes, szelíd, engedékeny, udvarias, elnéző, 
megbocsátó, humánus. 


5. Az egyik több, a másik kevesebb igazságot mond el az 

infernális korszak történetében játszott szerepéből. De egy 
kérdésben - Jaross és Rátz kivételével - valamennyi valótlant állít: 
ők nem tudták, mondják mi történik a német táborokban és a 
magyar deportáltak vagonjaiban. Nem tudták, amikor pedig az éter 
tele volt rémületesnél rémületesebb hírekkel és itthon minden 
bakter és minden suszterinas tudta, mi történik a politikai 
foglyokkal, mi történik a gettókban, mi történik a deportáltakkal 
fulladásig telezsúfolt vagonokban, mi történik a menekülő és kopók 
által nyakonharapott bujdosókkal. De tagadásukat 

alapjaiban ingatja meg Ferenczy László csendőralezredes, aki 
elmondta, hogy ő már 1944 júniusában részletes jelentést tett a 
hazai és a németországi pokolról a kormány és a politikai élet 
minden irányító tényezőjének. 


S végül még egy megjegyzés: 


Dr. Gartner Pált, az ismert budapesti pszichoanalitikus-idegorvost 
kértem fel, legyen jelen e beszélgetéseknél, segítsen 
pszichoanalitikai tudásával és kérdezési gyakorlatával fényt vetíteni 
a fasiszta lélek szövevényének mély homályába. A pszichoanalitikus 
módszer ismerői előtt nem kell hangoztatni, hogy komoly 
pszichoanalitikus vizsgálat sok száz négyszemközti beszélgetésből 


áll. FE vizsgálatok mindegyike viszont csak egyetlenegy és 
hatszemközt lefolytatott beszélgetésből állt. Természetes tehát, hogy 
a levont következtetést nem pszichoanalitikai véleménynek; 
legfeljebb pszichoanalitikai impressziónak lehet tekinteni. 


Szirmai Rezső 
A pszichoanalitikus összefoglaló megjegyzései 


1945 júliusában felkeresett Szirmai Rezső és elmondta, hogy 
szeretne a hazahozandó háborús főbűnösökkcl hosszabb 
beszélgetést folytatni. Mint írót érdekli a kérdés. Megkért, vegyek 
részt e beszélgetésekben. Nem tudtam azonnal választ adni. Mint 
analitikus-orvosnak nagyobbak az igényeim, semhogy azt hihetnem: 
korlátozott időtartamú beszélgetésekből tudományosan korrekt 
véleményt alkothatok a vizsgált egyénről. De mint törvényszéki 
vizsgálatokban jártas és a börtönlakókat ismerő orvos is jól tudtam, 
milyen nehézségek elé fognak állítani a kivizsgálandók azzal, hogy 
nem lesznek őszinték. Egészen más, sokkal kisebb feladata van 

a törvényszéki elmeorvos-szakértőnek, amikor a terhelt szabad 
akarati elhatározó képességét vizsgálja: ez kétségtelenül sokkal 
kisebb feladat, mint kikutatni, hogy egy ember cselekedetei, vagy 
egész életvezetése hogyan illeszthető a lelki eseményeknek abba a 
folyamatába, amelybe kisgyermekkorától a vizsgálat időpontjáig 
eljutott. Ám még más nehézségek is felmerülnek. 
Törlénelemlélektani kutatásoknál vizsgálat tárgyává kell tenni a 
vizsgálandó egyén viszonyát a társadalomhoz is. Mindehhez a 
szakszerű kívánalmakhoz az igazságügyi apparátus nem adhat 
elegendő időt és megfelelő alkalmat. 


Mégis, amikor Szirmai Rezső megmutatta nekem az 
igazságügyminiszteri engedélyét és megjelölte az első vizsgálat 
időpontját, nem tudtam a kísértésnek ellenállni. Így gondolkoztam: 
legjobb tudomásom szerint eddig még nem adódott alkalom, hogy 
pszichoanalitikus egymás után több, történelmi eseményekben 
jelentékeny szerepel játszó egyént megvizsgálhatott volna. 
Gondoltam: a közösség és a demokrácia hasznára válhat, ha a letűnt 
rendszer hívei megtudják, kikre hallgattak, ha megismerik azoknak 
lelkivilágát, akiket vezéreikül elfogadtak. Hátha nyer ezzel a 
tudomány, ha már az emberiség olyan sokat vesztett miattuk. És 


bíztam valamiben. Abban, hogy a vizsgáltak a beszélgetések során 
el fogják szólni magukat, elvetéseik lesznek, kapok tőlük régi és 
friss álmokat, amelyek - anélkül, hogy a vizsgált egyén ebben 
megakadályozhatna - lelki röntgenfotográfiát nyújtanak nekem. 
Tudtam, hogy elsősorban az őszinteség hiánya fogja kétségessé 
tenni a beszélgetésekből levonható tanulságok tudományos 
megbízhatóságát. De azt hittem: amit a tudat eltagad, el fogja árulni 
a tudattalan. 


Optimista reményeim csak igen kis mértékben váltak valóra. Amit 
ebben az összefoglalásban leírok vagy később egy-egy beszélgetés 
után megjegyzek - az minden, amit a kapott adatokból 
megállapíthattam vagy feltételezhettem. Ha többet mondanék - 
mert mondhatnék! már metapszichológiai területekre sodródnék. A 
metapszichológiának is megvan a maga helye a lélektan 
tudományában, de nem ebben a könyvben, nem azon a területen, 
amelyen a tapasztalati történelempszichológia kutatási szándékának 
kell érvényesülnie. 


Az ember lelki szerkezete bonyolult gépezet. Álmainkat, 
fantáziánkat, cselekedeteinket és tévcselekményeinket (amelyeket 
általában , szórakozottságból" elkövetettnek szoktak minősíteni!) az 
Én hajtja végre, de ösztöneink, erkölcsi felfogásunk, értelmi 
elhatározásunk összmunkája determinálja. 


Álmaink sokszor a valóságban megvalósíthatatlan vágyainkat 
elégítik ki. Ugyanígy a fantáziavilágunk is olyan 
ösztönköveteléseket valósít meg, amelyeket számos belső vagy külső 
ok miatt nem tudunk vagy nem akarunk realizálni. 


Kriminális cselekedetet, például lopást, az ösztön-Én kívánságára 
valósítja meg az Én. A koldusnak az erkölcsi-Én kívánságára ad 
alamizsnát az Én. (Természetesen a végbemenő lelki folyamatok 
sokkal bonyolultabbak, itt csak sematikus magyarázatot adok.) A 
tévcselekmény elkövetésénél egymással szemben áll az erkölcsi-Én 
és az ösztön-Én, a tudatos és a tudattalan. Amit az erkölcsi-Én tilt, 
azt az ösztön-Én mégis végrehajtja. A tévcselekményekben a lelkünk 
mélyéből tör fel valami, aminek eltitkolására egyébként bizonyára 
minden okunk megvan. Például: ahelyett, hogy valakinek azt 
mondanánk: fogadja őszinte részvétemet, , véletlenül" ezt mondjuk: 
szívből gratulálok. Aki részvétnyilatkozat helyett szívbéli 


jókívánságait fejezi ki, örömet érez a másik pusztulásán és ez a 
titkolt öröme csúszik a , szórakozott" fogalmazásba. 


k 


1. Miért nem produkáltak a kikérdezettek az egyenként több órát 
tartó beszélgetések során úgyszólván egyetlenegy szóbotlásos 
tévcselekményt sem, de különösen olyant nem, amely áruló lett 
volna? A következő okokból : 


A vizsgáltak lelkében nincs ellentét az ösztön-követelések és az 
erkölcsi-Én igényei között. Azt tartják erkölcsileg helyesnek, amit az 
ösztönviláguk is akart. Nincs szükség arra, hogy az ösztönszándék 
kerülő utakon, az erkölcsi-Én cenzúráját és éberségét kijátszva 
jelentkezzék. Pontosabban: az ösztön-, az erkölcsi és az értelmi 
szándékok a vizsgálatok során éppen úgy cimborának egymással, 
mint amikor a kérdezettek inkriminált cselekedeteiket elkövették. A 
fasizmus minden eszközzel: iskolával, sajtóval, propagandával úgy 
igyekezett az egyéneket megnevelni - és ez, sajnos, sikerült neki! -, 
hogy azok az egyház és az állam törvényeivel szemben, sőt azok 
ellenére erkölcsösnek tartsák azt, amit a tízparancsolat vagy a 
büntetőtörvénykönyv tilt. 


2. Az erkölcsi-Én és az ösztön Én összeütközései (a lelki 
konfliktusok) lelkiismeretfurdalással, bűntudatérzéssel járnak. Ez a 
kínos érzés, ha máshol nem, úgy az alvás során szokott jelentkezni. 
A rossz lelkiismeretű ember rosszul alszik, hánykolódik, szorongásos 
álmai vannak. A vizsgáltak - egy-két kivételtől eltekintve, akik már 
régebben sem voltak jó alvók -, igen jól alszanak. Nyugodt a 
lelkiismeretük. Az egyik vizsgált újkeletű nyugtalan alvásról számolt 
be, viszont ő éber állapotban is tele van bűntudattal, vezeklési 
szándékkal. A zavarlalan alvást másfelől úgy is lehel értelmezni, 
hogy az: menekülés a vigasztalan valóságtól. (A lelki 

jelenségek sokszorosan determináltak.) Cselekedeteiket, mint azok a 
bűnözők, akiknek erkölcsi-Énjc kriminális, a legegyszerűbben 
igyekeznek menteni: tagadják vagy gátlás nélkül másokra hárítják. 


3. A vizsgáltak túlnyomó része kifejezetten vallásos egyén. Mélyen 
vallásos is akad közöttük; rendszeresen gyóntak, áldoztak, 


templomba jártak stb. Valláserkölcsi meggyőződésük és gyakorlatuk 
egyáltalán nem akadályozta meg őket abban, hogy az evangéliumi 


törvényekkel tevőlegesen szembehelyezkedjenek. Az erkölcsi-Én 
csak részben épül fel valláserkölcsi ráhatásokból. Számos más 
lélektani folyamat - amiket itt nem óhajtok részletezni - vesz részt 
az erkölcsi Én kialakításában. Mindenesetre: a valláserkölcsi nevelés 
oly sokszor hangoztatott rendkívüli jelentősége a gyakorlatban 
túlzásnak bizonyul. Gondoljunk csak arra, hogy sok embernél - és 
mindegy, hogy milyen vallású az illető! - a vallásosság a közösség- 
ellenes ösztönök szövetségese. Adott esetben a vallásosság ugyanis 
feloldoz, lelkiismeretileg tehermentesít, ami után az egyén elölről 
kezdheti azt a bűnözést, amit egy újabb feloldozás során ismét 
expiálni fog. Ezek az adatok arra figyelmeztetnek, hogy a vallás 
nemcsak hogy nem jelenthet mindent az emberi erkölcs megjavítása 
terén, sőt ellenkezőleg: a valláserkölcsi nevelés revízióra szorul. A 
hivatásos valláserkölcsi nevelőknek új gyakorlati módszerekhez kell 
folyamodniuk, talán éppen a mélypszichológiai tapasztalatok 
szempontjainak figyelembevételével. 


4. A vizsgáltak egyike sem követett el öngyilkossági kísérletet, de 
nem is foglalkozik ilyen gondolattal. Ismét csak a bűntudat hiányára 
kell rámutatnom, mert minden öngyilkossági gondolat és elkövetett 
öngyilkosság mélylélektanilag verdikt, amit az egyén meghirdet, 
illetve végrehajt önmaga felett. 


5. Egy-két kivételtől eltekintve, valamennyi vizsgált a 
legsúlyosabb büntetésre számít. De nem produkálnak olyan 
neurotikus szorongásos vagy hisztériás tüneteket, mint amilyeneket 
más halálraítélteknél alkalmam volt látni. Az egyetlen Szálasit 
kivéve, egyikőjüknél sem lelhető fel a mélyen beágyazott , elvi 
meggyőződés" hősi gesztusa. Hiszen ez esetben vállalnák, amit 
elkövettek - és tüntetően még rálicitálnának is tetteikre. Ennek 
azonban, mint előbb már említettem, éppen az ellenkezőjét látjuk. 
Mi hát az oka viszonylagos nyugalmuknak? Nincs olyan bűnöző, 
akinek a lelke legmélyén ne szunnyadna a lelkiismeret. Talán ez a 
nagyon eltokolt és csak halovány kontúrokban mutatkozó erkölcsi 
érzés tartja indokoltnak, megérdemeltnek a vezeklést a hallatlan 
méretű tettekért. Ezenkívül: a jelenlegi helyzetük, a régóta tartó 
fogság, az elmúlt évek részükre különösen rózsás 
életkörülményeihez képest olyan életszínvonal-különbséget jelent, 
hogy az emberséges bánásmód ellenére is úgy érzik: így nem 
érdemes élni, nem baj, ha halálraítélik... Bizonyára idetartozik az is, 


hogy az elmúlt esztendőkben, minden bizakodásuk ellenére, 
egyszer-másszor mégiscsak felbukkant bennük a gondolat arról, 
hogy mi a kockázat, mi a tét. Végeredményben tehát sokkal 
hosszabb ideje, mint amióta fogságba kerültek, elkészültek arra, ami 
most történik vagy történni fog velük. Egészen más vonalon ugyan, 
de azt hiszem idetartozik még az is, hogy Magyarországra 
szállításuk előtt valamennyien azt hitték: megérkezésük 

után tarkónlövéssel fogják fogadni őket. Azt hitték, a saját 
módszereikkel fognak bűnhődni. Ez nem történt meg. Sőt: gyakran 
kihallgatják, de nem bántják őket, tanúként mennek egymás 
tárgyalásaira, élelmet hozhatnak be hozzájuk, főtárgyalás van 
ügyükben, fellebbezési lehetőséggel. Olyan különbség ez ahhoz 
képest, amit vártak, hogy a , túl lehet élni" gondolata is megvillan 
bennük. (Feltevéseim nem légüres térben állanak: egész sor olyan 
kijelentést hallottam a vizsgáltaktól, amelyek - a korlátolt 
terjedelem miatt ugyan - nem kerültek e könyvbe, de okot adnak az 
említett feltételezésre.) 


6. A vizsgáltak erotikus élete rendkívül eseménytelen. Aszkézis, 
rövidebb-hosszabb ideig tartó absztinencia, nemi zavarok 
különböző típusai mutatkoznak csaknem valamennyinél. Még az is, 
aki túlfokozott erotikával vádolja önmagát, ahhoz képest, amit e 
téren az embereknél általában tapasztalunk, a libidó háztartás 
szegénységére utal. Az erotikus érzelem-energiák adott esetben az 
eredeti utaktól eltérnek, sokszor az agresszióknak, a hatalomvágy 
kiélésének, a kriminalitásnak vágányaira csúsznak át. A most 
említett ösztönigények is biológiai gerjedelmek, de erősítést 
kaphatnak és fel kell tételeznünk, hogy kaplak is a vizsgáltak nemi 
érzelmidepóiból. (Közönséges tapasztalati tény, hogy ha pl. valaki 
szexuálisan megkíván valakit, de valami oknál fogva nem 
nyilvánítja vagy nem nyilváníthatja érzelmeit, agresszív lesz. vele 
szemben.) Egyes ösztönök energia tartalmai bizonyos körülmények 
között és bizonyos célok érdekében átmenetien vagy tartósan más 
ösztönök kereteibe léphetnek át. Eddig is tudtuk, most ismét van 
okunk megemlíteni: fel kell hagyni azzal a legendával, hogy a nemi 
tartózkodás erkölcsi tőkegyűjtés. 


7. A vizsgállak nagyobb része gyermekkorában vagy később is, 
mérnök szeretett volna lenni. Nem véletlen, mármint lélektanilag 
nem véletlen, hogy mégsem lett az. A mérnöki tevékenység az 


építés szolgálatában áll. Átszellemített ösztönenergiák, amelyek 
eredendően közösségellenes tendenciájúak voltak, teszik a mérnöki 
inunkat is a közösség javát szolgáló teljesítnénnyé. A vizsgáltaknál 
éppen az átszellemítéssel vannak nagy bajok. Romboló célok és 
kiélések jellemzik tevékenységüket még , magasabb"? politikai 
elképzeléseikben is. A , jó", amihez ők maguk hozzájutnak vagy 
amihez másokat akarnak hozzájuttatni, csak úgy érhető el, ha 
kiterjedt és ártatlan emberkategóriákal teljesen megsemmisítenek. 
, Konstruktív? céljaik tehát csak szadisztikus destruktív eszközökkel 
valósíthatók meg. Ugyanekkor a vizsgállak túlnyomórészt tisztában 
is vannak elért , eredményeik" álcázó, kendőző, kapitalizmust 


mentő jelentőségével. 


8.  Műveltségük egy két kivételtől eltekintve, egyáltalán nem 
közelíti meg azt a mértéket, amelyet a közösség irányító 
pozíciókban levő vezető egyénektől joggal megkövetelhet. 
Közgazdasági, társadalomtudományi, filozófiai, de irodalmi 
tájékozottságuk is megdöbbentően hiányos. Világpolitikai és 
világgazdasági áttekintésük még silányabb. Valósággal vakok 

és süketek voltak annak az irodalomnak megnyilvánulásai iránt, 
amelyik a német és olasz fasizmus igazi tevékenységével és Hitler, 
valamint Mussolini igazi célkitűzéseivel foglalkozott. Nem akartak 
semmi olyanról tudomást szerezni, ami vágyálmaikat, köreiket 
zavarta volna. És ami még feltűnőbb: Hitlernek, Rosenbergnek és 
Mussolininek írásait sem olvasták. Még a , Mein Kampf"-ba is 
legfeljebb ha bepillantottak. Egyikük azt mondotta, hogy 
Rauschning híres könyve, a , Hitler bizalmasa voltam" a lakásán 
volt; 20-30 oldalt olvasott is belőle, de nem merte - 1941-ben! -a 
lakásán tartani. Egy biztos: valamennyien a göbbelsi propaganda 
narkotizáltjai voltak. Valamennyi német hadvezér hozzájuk képest 
sötéten látó, túlzó, orosz, illetve angol , drukker"-nek minősíthető. 
Az Én értelmi eszközei az indulatokat megnemesítik. De az értelmi 
eszközök éppúgy hiányoztak lelki arzenáljukból, mint a 
tengelyhadvezetés beígért csodafegyverei a hadiarzenálból. 


9. Családi életük meglehetősen érzelemtelen. Tudatos rokoni 
kötődéseik lazák; érzelemviláguk a gyermeki múltból szinte 
maradéktalanul áttevődött a politikai barátkozás és ellenségeskedés 
színtereire, anélkül, hogy a libidó egy része családjukhoz fixálta 
volna őket. Egyik-másik nem is érez másért bűntudatot, minthogy 


nem élt elég intenzív családi életet. 


10. Az egyetlen Szálasit kivéve nincsen úgynevezett 

, ideológiájuk". Vagy ha igen, elképzeléseiket könnyen változtatták, 
nem ritkán súlyos ellentmondásba keveredve korábbi 
állásfoglalásukkal vagy egyéb, a lelkükben érzett és kitervelt 
törekvésekkel. A zavaros eszmék, amelyekért hevültek, a 
tudatlanság bélyegét hordják magukon és egyéni 
ösztönkívánalmaik, különösen a hatalmi törekvések zavartalan 
kiélését biztosították. Egyikük sem ismeri el, hogy a hatalom örömet 
jelentett számára. Mintha ilyen érzés nem is létezne! A szándékos 
elhallgatás mellett talán annak is szerepe van ebben a jelenségben, 
hogy annulálják azt, aminek révén annyi tiltott örömhöz jutottak. 
Mert a hatalom nemcsak cél, hanem eszköz is, mellyel egyéb 
célokat meg lehet közelíteni vagy el lehet érni. Ritkán kérdezték 
meg értelmüket, hogy helyes úton járnak-e s ha egyszer- 

egyszer kételyük támadt, kevés és jelentéktelen ellenérvvel beérték, 
hogy tovább áldozhassanak egoizmusuk oltárán. 


k 


Már előbb is megjegyeztem: el voltam készülve tagadásra, 
hazugságokra. Vádlottak akkor is, ha nem ügyész vagy bíró kérdi 
tetteiket, rendszerint valótlant mondanak. (Azt hiszem, ügyvédek 
sok történetet tudnának mondani arról, mi minden derült ki 
védenceikről a rájuk szabott büntetés letöltése után.) Talán túlzás 
az, hogy: hazudj valamit, megmondom ki vagy! de kétségtelen, 
hogy a hazugságokat sokszor egészen jól lehet lélektanilag 
értékelni. 


A vizsgáltaknak az őket környező és azóta letűnt társadalomhoz 
való viszonyát félrevezető válaszaik ellenére jobban fel lehetett 
deríteni, mint egyéniségüket, amelynek kivizsgálása pedig főcélom 
volt. Tudniillik ennek a társadalomnak közgazdasági és történelmi 
szerkezetét ismerem, így csupán az egyenlet egyik oldalát kellett 
viszonyítanom a másik, ismert oldalához. Viszont a kikérdezett 
egyének lelkének megvizsgálásánál - természetszerűleg 
sokismeretlenű egyenlet került elém, amelynek megoldásában a 
vizsgáltak nemhogy segítettek volna, de igen sokszor mindent 
elkövettek, hogy azt ne oldhassam meg. Így történt, hogy a lelki 
portrék felvázolásánál - mert csak vázlatokról lehet szó! - több 


társadalomlélektani, mint lélektani észrevételt volt módomban 
tenni. 


S végül engedtessék meg nekem még egy személyes megjegyzés, 
melyet félreértések és félremagyarázások elkerülése céljából kell itt 
megtennem: nevemet azért nem tünteti fel a címlap, mert 
Magyarországon nem szokásos az, hogy orvos nem-orvossal közös 
könyvel írjon. 


Grassy József 

A legfeltűnőbb rajta szemita jellegű, nagy, horgas orra. Ez az orr 
csontig fogyott, süppedésekkel teli, mély ráncokkal barázdált 
arcból emelkedik ki. Csupa árnyék az arca a csontok között sötétlő 
vermek mélyén. Apró, barna szeme, riadtan villog s forog, mint egy 
üldözött karvalyé. Bottal jár, nehezen vonszolja középmagas, zörgő 
csontú testét. Hűdéses bénulásban szenved. Agyvérzést kapott a 
menekülés heteiben, a lába béna maradt. Ötvenegy éves. Utolsó 
rendfokozata: altábornagy volt. Pozsony megyében született, Szöllős 
községben. Ahogy beszél, arcán a ráncok riadtan futnak össze s 
válnak szét, rajtuk s közöttük az árnyak A vád ellene egy szóban 
foglalható össze, egyetlen szóban, mely ha elhangzik, nyomában 
megfagy az emberi lélek, nyomában borzalom suhan, az 
apokalipszis lovának patkódobbanását hallani: Újvidék! Az 
infermális újvidéki napoknak egyik főhőse, ha ezt a szót 

a fegyvertelen polgárok lemészárlójával, kirablójával, 
megkínzójával 


szemben használni szabad. Gyáva hős, az bizonyos. Meggörnyedve 
jár, de lelkében is meggörnyedt, s amily vakmerő volt, amikor ő 
ítélt, oly gyáva, amikor öt ítélik. Mindent tagad, mindent másokra 
hárít. Ki gondolná, aki nézi öt itt a cella homályában kínlódva, ezt a 
beteg, reszketeg, hazudozó embert, hogy nem is olyan régen fényes 
egyenruhában, mellén hősiessége szimbólumaival, oldalán 
fegyverrel, állig felfegyverzett emberek ezreit uszította, mint 
meglódult vérebeket, Újvidék jajveszékelő, lemeztelenített, kirabolt, 
ártatlan polgárainak ezreire?! Oly ártatlannak látszik! Oly 
ártatlannak! Egy készülő justizmord szenvedő áldozatának! Virágok 
lágyszívű barátjának! Állatok s emberek szeretetteljes ápolójának! 
Még jó, hogy e szó: Újvidék! - még jó, hogy e szó szele süvít a 
cellában és az altábornagy úrról letépi a hazugságokat. Szeme 
fénylik a hálától: dohányt kap tőlünk. Úgy szívja a cigarettát, mint 
morfinista a morfiumot, ha hosszú vágyakozás után végre hozzájut 
egy csipetnyihez. 


Grassy József 


- . Apám második házasságából származom. Apám 45-50 éves volt, 
amikor másodszor nősült. Édesanyám tüdőbetegségben halt meg. 
Később apám clszegényedett és szatócsüzletet nyitott Pozsonyban. 
Családomnak csaknem minden tagja magas kort ért meg. Sem 
elmebeteg, sem alkoholista nem volt családomban. Én szerettem 
ugyan az italt, de rendszeresen én sem ittam. Egyébként nős 
vagyok, van egy húszéves leányom, akit nagyon szeretek... 


- . Milyen mértékben szereti ezt a leányát? 


- . Jobban már nem is lehet. Egyszer - emlékszem - ő is, feleségem 
is, tífuszban feküdtek. Én heteken át leányom ágya mellett ültem és 
ápoltam. A félzsidó orvos, aki kezelte, azt mondta, hogy az én 
segítségem nélkül nem is gyógyult volna meg. Amikor éjszakánként 
ültem az ágya szélén, arra gondoltam, ha meghal, vége az 
életemnek. Most is úgy érzem, ha neki valami baja történne, nem 
bírnám elviselni. 


- . Mint gyerek, gyakran játszott Önnel? 


- . Óh, igen. Sokat játszottunk együtt. Én magam is nagyon szeretek 
játszani. A legjobban építőkockával. A lányomnak gyakran 
építettem a kockákból házat. Még az utóbbi években is előfordult, 
hogy leültem és játszottam az építőkockával... 


- . Mi szeretett volna lenni gyermekkorában? 


- . Gazdász. A családom minden tagja gazdatiszt volt. Később rossz 
anyagi helyzetünk, de kifejlődött vonzódásom is a katonai pályára 
sodort. Láttam vidéken a gyerekkoromban a nagy katonai 
parádékat, díszfelvonulásokat s ezek nagyon vonzottak engem. Nem 
harcias szellemből mentem erre a pályára. Sosem voltam harcias, 
sosem vonzott a veszély. Nem is voltam verekedős gyerek. De az 
igaz, hogy mindig szerettem vezényelni, dirigálni... 


- . Családi élete? 


- Harmonikus. A szülői házban is ezt láttam. Anyámat nagyon 
szerettem. Amikor a Bruszilov-offenzívából szabadságra hazatértem, 
anyám már halálos beteg volt. Isten tudja, miért, most sem értem, 
nem éreztem különös megrendülést, amikor meghalt. Talán azért, 


mert künt oly sok halált láttam! Emiatt sokszor volt 
lelkiismeretfurdalásom... Nagyon vallásos életet éltem mindig. 
Gyakran gyóntam... Fiatalabb koromban nagy kártyás voltam. De 
akkor is erősen vallásos alapon álltam. Mindig mondtam: szeretném 
látni azt az embert, aki heves tüzérségi tűzben azt mondja, 

nincsen Isten! Ezredes voltam, amikor éppen vallásos téren érdekes 
élményem volt. Egy jezsuita jött abba a városba, ahol akkor 
állomásoztam. Ezzel a jezsuitával együtt szolgáltam a 12. isonzói 
csata idején. Kitűnő szónok volt. Gyónni mentem hozzá. 1917 ben 
történt. Rámpirította bűneimet, káromkodásaimat, kártyacsatáimat. 
Isten létezését oly meggyőző erővel fejtette ki előttem, hogy akkor 
lelki pálforduláson estem át. Abbahagytam a kártyázást, a 
káromkodást. Attól kezdve állandóan templomba jártam. A gyónást 
előírásszerűen és rendszeresen végeztem. Megértőbb és jobb lettem. 
Kemény katona voltam ugyan, de sohasem voltam kegyetlen. 

De ettől kezdve szelídebb, elnézőbb lettem. 


- . Milyen volt alantasaihoz? 
- . Kemény, kiabáló, de igazságos. Úgyszólván sohasem büntettem. 
- . Az első világháborúban kapott kitüntetéseket? 


- . Igen. Háromszor sebesültein. A veszély nagyságái mindig 
ismertem, sohasem kerestem a veszélyt. Nem bátorság, hanem 
kötelességérzet élt bennem. Nem szívesen voltain a harctéren... 


- . Gyermekkorában voltak-e félelmi érzetei? 


- . Határozottan. Sötét szobába nem szerettem bemenni. Féltem a 
boszorkányoktól, amivel ijesztgettek. A sötét udvarra nem mertem 
kimenni, féltem a kísértetektől. 


- . Ijesztgették-e zsidókkal? 


- . Nem. Szülői házunknál nem volt antiszemitizmus. Nekem is volt 
zsidó barátom, Újnépi Elek Géza nevű földbirtokos. Dáhlia-kerlész 
volt... a virágok szeretete hozott össze bennünket... Nagy virágbarát 
vagyok. Szeretem a színeket, az illatokat. Mindig volt egy kis 
virágoskertem... A lakásomban is mindig volt virág... 


- . Felnőtt korában is voltak félelem érzetei? 


- . (Gondolkozik.) Igen... Például egyszer az ágyban olvastam a 
Drakuláról szóló regényt. Egy rémes jelenet után becsaptam a 
könyvet és a takaró alá bújtam félelmemben. 


- . Hogyan volt megelégedve külsejével? 


- . Nem tartottam magam Adonisznak, de tudtam, hogy egészséges 
vagyok. 


- . Nem nézték hajlott orra miatt zsidónak? 


- . De igen. A katonaiskolában folyton csúfollak emiatt. De ez nem 
bántott engem... 


- . Nem volt emiatt harag Önben a zsidókkal szemben? 


- . Nem... Az igaz, hogy a világháborúban rossz hatással voltak rám 
a galíciai zsidók... piszkosak voltak... De zsidó tartalékos 
tisztbajtársaimmal mindig jó viszonyban voltam... 


- . Volt-e zsidó nő az életében? 


- . Nem tudom... Nem tudhatom, hogy volt-e a prostituáltak között 
zsidó... A velük való mulatozások után tele voltam 
lelkiismeretfurdalással. Erkölcsi katzenjammert éreztem mindig, 
utáltam magamat... rögtön gyónni mentem. Egészen fiatal 
koromban érdekelt egy zsidó nő, én is őt, de nem került semmire 
SOT. 


- . A katonai pályán kívül mi vonzotta? 


- . A zene! Nagy operettek, könnyű operák. Az irodalmat is 
szerettem. Mikszáth, Herczeg, Zilahy, Kodolányi... Sokszor 
mondtam, odaadnám a rangomat, ha egyszer el tudnám énekelni a 
Lohengrin nagyáriáját. A külföldi írók közül a romantikusokat 
szerettem, Victor Hugót... Természet-rajongó voltam... a magas 
hegyeket szerettem, az erdőket... A festők közül László Fülöpöt, 
Rembrandtot. De már Rubenset nem, nem szerettem húsos 
nőalakjait... 


- . A politika érdekelte? 


- . Általában nem. Szociológiai munkát nem is olvastam. Persze, 
mint vezérkari tisztnek ismernem kellett a szociológiai fogalmakat... 


- . Milyen alvó? 


- . Nagyon jó. Még itt is jól alszom. Úgyszólván soha nem 
álmodom. Erotikus álmom soha nem volt. Visszatérve a politikára, 
engem arra neveltek, hogy a politikusok lopnak, hazudnak, 
tisztességtelenek. 


- . Milyen újságot olvasott? 
- . Pesti Hírlapot, Pester Lloydot. 
- . Mi volt a véleménye a kommunizmusról? 


- . Teljes mértékben elvetettem. Minket erre neveltek. De a szociális 
érzékem nagyon fejlett volt. A magántulajdon elvi alapján álltam. 
Háromnégyezer holdon felül minden nagybirtokot szétosztottam 
volna, a papokét is. 


- . Mivel vádolják Önt? 


- . (Hosszú szünet után.) Az újvidéki dologgal... (Jobbra, balra 
fordul.) Nekem fogalmam sem volt, mi történik Újvidéken. 
Feketehalmy-Czeydner engem tökéletesen becsapott. Engem 
beültetett egy irodába, rámbízott adminisztrációs dolgokat, közben 
lezajlottak az események. Amikor hallottam a lövöldözést, mint 
feljebbvalómnak javasoltam, hogy szüntesse be a megtorlást. Nem 
hallgatott meg. 


- . Tudott arról, hogy mi történik? 
- . Nem tudtam. 
- . De hiszen az előbb mondta, hogy hallotta a lövöldözést! 


- . Czeydner azt mondta nekem, hogy a razzia során elfogott 
emberek meg akartak szökni, azok közül lőttek agyon negyven- 
ötven embert. 


- . Miért nem ment ki megnézni, mi történik kint? 

- . Czeydner nem engedett. 

- . Hogyan? Ön akkor ezredes volt! Szobafogságra ítélték? 
- . Nem. 


Hát akkor hogyan lehetett az, hogy Ön órákon át lövöldözést 
hall, tudja, hogy emberek tucatjait megölik és nem megy ki egy 
kissé körülnézni, mit csinálnak az emberei?! 


- . Nekem a razzia harmadik napján azt jelentették, hogy 
megtámadták a csendőröket. Ezt a , cirkuszt" egy Zöldi Márton nevű 
csendőrszázados rendezte. Kész színház volt! Agyonlövetett két- 
három szerbet, melléjük rakatott egy csomó kézigránátot, hogy azt 
a látszatot keltse: partizánokat öltek meg. A lövöldözés hallatára 
nyomban kiküldtem egy rendőrtisztviselőt, állapítsa meg, mi 
történt. Közben bejött az irodába, ahol adminisztrációs munkát 
végeztem, Feketehalmy-Czeydner, azt mondta nekem: szerb és zsidó 
lázadás tört ki, te csak maradj itt bent, csináld a dolgodat, majd én 
megállapítom, mi a helyzet. Csak az események lezajlása után 
tudtam meg, mi történi voltaképpen. Uraim, annak, ami ott történt, 
most is a betege vagyok... (Sokáig hallgat.) Ami ott történt, az nem 
emberi... öregeket, csecsemőket, nőket lemészárolni... ez a 
legaljasabb, a legembertelenebb dolog... még most is a betege 
vagyok... Én semmiről sem tehetek... Ha névleg én voltam is a 
parancsnok, valójában Czeydner intézkedett, parancsnokolt, ő volt a 
feljebbvalóm... Czeydner a razzia előtt a nyakamra ült, mert nem 
bízott bennem... Kizárólag ő a felelős! 


- . Tudja, hogy kirabolták az áldozatokat? Tehát közönséges 
hullarablás történt! 


- . Tudom. A csendőrök csinálták Zöldi százados vezényletével. 


- . Ha ennyire ártatlan, miért szökött meg az újvidéki események 
miatt megindult vizsgálat befejezése előtt Németországba? 


- . Mert nekem azt mondták: a kormány akarja, hogy szökjünk... 


- . Mi a véleménye Zöldiről? 


- . Moral insaniti... nem normális... egy szörnyeteg! Előbb 
Kárpátalján csinált szörnyű disznóságokat, aztán jött le Ujvidékre. 
(Hirtelen.) A strandon folyó mészárlást én állítottam le... 


- . Hát akkor ön mégis tudta, mi folyik a Duna partján! 


- . Igen... később (Zavartan hallgat, újra beszélni kezd, megint 

elhallgat.) Később... akkor nyomban intézkedtem... 


- . Amikor később hallotta, hogy milyen szörnyűségek történnek a 
városban, miért nem ment ki személyesen körülnézni egy kicsit?! 
Ennyire nem érdekelte több ezer ember lemészárlása és kirablása? 


- . Mondtam már, hogy Czeydner nem engedett. 


- . Hogyan lehet egy ezredest - Ön akkor ugyebár még csak ezredes 
volt és csak érdemei jutalmazásaképpen nevezték ki később 
altábornaggyá?! 


hogyan lehet egy ezredest arra kényszeríteni, hogy ilyen szörnyű 
atrocitások idején ne menjen ki a városba és ne vegye át az 
intézkedést csapatai felett?! 


- . Mert mint parancsnok az események közepén ültem, nem 
mehettem ki 


sehova... ha ide mentem volna, ott történhettek volna atrocitások, 
ha oda futottam volna, itt... 


- . Szóval, inkább nem ment sehova és hagyta, hogy mindenütt 
történjenek atrocitások! 


- . Én magam mentettem ki 400 embert... 


- . De hiszen az előbb azt mondta, hogy Czeydner nem engedte 
kimozdulni az irodából! 


- . Könyörögtem Czeydnernek, hogy szüntesse be a lövöldözéseket. 
Ezt ő is elismeri... 


- . Miért maradt el a tolvajok, hullarablók és gyilkosok 
megbüntetése? 


- . Ez is Czeydnernek lett volna joga és kötelessége... Bizony, a 
ruhát lehúzták az áldozatokról... Ez szörnyű... Czeydner intézkedett, 
hogy a lehúzott és halomba rakott ruhákat szállítsák be a 
csendőrnyomozókhoz. Később ezeket a ruhákat összepakolták és 
elküldték Erdélybe... 


- . Ön nem vonta őt ezért felelősségre? Végre is ez a 
legközönségesebb hullarablás és lopás!? 


- . Nem lehetett vele beszélni... az elöljáróm volt... Később 
elrendelték a vizsgálatot, de elkenték az egészet... 


- . Milyen embernek tartja Czeydnert? 


- Igen jó híre volt... Nem tudom megérteni, mi történt vele... kitöri 
rajta a vérszomj... 


- . Ki hatott Önre legmélyebben a diktátorok közül? 


- . (Megkönnyebbült sóhajjal.) Mussolini. Benne sok emberi vonást 
találtam, Hitler nehéz német... ha valamit feltett magában, azt 
akármilyen tragédia árán is végre akarta hajtani... nem ember volt, 
gép volt. Ha imponált is... 


- . Tudta, mi történik a zsidókkal és a baloldali elemekkel 
Németországban? Krematórium, gázkamra, halálraéheztetés, 
szomjaztatás... 


- . Csak mostanában hallottam. (Behunyja szemét.) Szörnyű... 
- . Meddig bízott a német győzelemben? 


- . Először Sztálingrádnál inogtam meg. Az avranchei áttörésnél mi, 
vezérkariak, már tudtuk, hogy vége... 


- . Szorongásai, félelemérzetei vannak-e? 
- . Természetesen. El vagyok készülve mindenre... 
- . Mi a véleménye Szálasiról? 


- . Mindig bolondnak tartottam egy kicsit. Cellatársam az ő katonai 


irodájának főnöke. Beszéli, hogy Szálasi nem állt szóba vele. Lehet 
normális az ilyen ember? 


- . Ön antiszemita? 


- . Sem antiszemita, sem filoszemita nem voltam soha. A 
propagandának természetesen hatása volt rám. 


- . Miben látja az élet értelmét? 
- . Abban, hogy szeresd felebarátodat, mint tenmagadat. 
- . Jó embernek érzi magát? 


Feltétlenül. Ha fiam volna, ezt hagynám rá testamentumul: 
Mindig gondolj arra, hogy a katolikus egyház leggrandiózusabb 
tette ez a mondás: szeresd felebarátodat, mint lenmagadat... 


- . De Újvidéken - a jelek szerint - nem volt mindenki altábornagy 
úr felebarátja... Ne tessék rá válaszolni, ezt csak éppen 
megjegyezzük. A diktatúra vagy a demokrácia híve On? 


- . A felvilágosodott abszolutizmusé. 


(Fáradt, alig tud beszélni. Két riadt, zavaros fényű szemében lobog 
a félelem. Veszi a botját, köszön, azt mondja, nagy lelki 
megkönnyebbülés volt számára ez a beszélgetés, látszik, még 
maradni szeretne. Újból köszön, aztán még egyszer, végre egész 
testében összegörnyedve elbiceg.) 


A pszichoanalitikus megjegyzése 


Mi az, ami minden további bizonyító eljárás nélkül 
megállapíthatóan nem igaz abból, amit mond? 


Grassy külseje a prototípusa az antiszemita hecclapok által rajzolt 
zsidónak. Ludovikás korában zsidónak csúfolták külseje miatt és ez - 
mint mondja - , nem bántotta őt". 


Az emberi lélek működésének éppen olyan szabványos 
megnyilatkozásai vannak, mint a testi szerveknek. Ha valaki zsidós 
külsejű és ezt gúnyosan ráolvassák - ha történetesen zsidó is 


haragszik érte. Hát ha még nem zsidó! De még ha igaz is volna, 
amit mond és csakugyan nem törődött volna a csúfolódásokkal, a 
könnyedség, amellyel túltette magát rajtuk: védekező elhárítás a 
kínos benyomások ellen, persze anélkül, hogy a bosszús, agresszív 
érzések indulati anyaga ezzel a semmibe veszne. Nem, az az érzelmi 
töltés elraktározódik és egyszer megköveteli a magáét. Ez 

az , egyszer" az ő életében: Újvidék volt. Alkalom adódott a külseje 
és származása közötti kiáltó ellentéttől való szabadulásra, kiirtani a 
tőle idegent; kiirtotta az idegeneket: a szerbeket és a zsidókat. 


És még ha szóról-szóra elfogadnánk is a nyilván hazug előadását, 
amely szerint ő egy szobába zárkózva nem vett részt a 
vérengzésben, akkor is áll az a tény, hogy közönyt érzett az 
áldozatok iránt és ez az érdektelenség meggátolta erkölcsi Énjét a 
hatásosan tiltakozó cselekvésben. Ezt a közömbös és mégis részes 
lelkiállapotot csak a fentebb leírt, úgynevezett eltolásos 
mechanizmussal lehet megmagyarázni. (Vagyis még egyszer: benne 
van valami idegen elem, amit el akar pusztítani és ezt az 

egész ösztönszándékot eltolja a szerbekre és a zsidóra: őket irtja ki.) 


Anyja halála is közömbösen hatott rá. Közönye talán megtorlás a 
külsejéért, amiért szülőanyját teszi felelőssé. 


Ez lenne a lélektani vonal. A másik vonal, amelyen állt: a 
társadalmi rend mindenáron való biztosítása. A rendszer hálás a 
szolgáltatásokért, a rendszer jó pszichológus, tudja, ki vágyódik 
elismerésekre, ki az, akinek igényei a szeretet gyakorlásában egy 
egészen kis családi körre vonatkoznak csupán. 


Aki a virágot szereti, rossz ember nem lehet! A közmondások 
mélyek és jók, folklorisztikus eredetük ezer és ezer észrevétel 
egyezésének eredménye. A dáhlia is virág, a rossz ember is ember. 
De nem a virágszeretetéért, nem a jóságáért vonják felelősségre, 
hanem azért a cselekedetéért, anelynek nyomán egészen más 
virágok: vérvirágok nyíltak. Az érzelmek kétsarkisága nemcsak a mi 
klímánk jellemzője. Olyan tulajdonság ez, ami a Távol-Keleten is 
virágzik. Japán monopol-kapitalisták embernyúzó üzemeikben 
éhbéreket is megszégyenítő munkabérért dolgoztatták a 
munkásokat, miközben egymás között maguk-írta finom és halk 
versecskéket olvasgattak. Az erkölcsi szégyenmérlegen párezer 
ember életének ellensúlya néhány szál virág is lehet. 


Zöldi Márton 


Furcsa arcú fiatalember ül szemben velünk. Nem is az arca furcsa, 
az arckifejezésében van valami, ami hol bambának tűnik, hol 
vadnak, hol mogorvának, hol félelmetesen korlátoltnak, de mindig 
idegenszerűnek, mindig távolinak, megközelíthetetlennek, 
tébolyultnak és egyben öntudatosnak. Három és félórás 
beszélgetésünk alatt egyetlen pillanatig sem mosolygott. Nem ismeri 
a nevetést. Még soha életében nem nevetett. Tekintete alattomos, 
merev. A gátlások, a kisebbségi érzések, a feneketlen lelki 
sértődések, idegrendszerének sebei szinte kitapinthatóak 

minden szavában, minden szemvillanásában. Ahogy beszél, 
hazugságai úgy állnak, csillogva és dermedten a levegőben, mint 
egy cseppkőbarlang mélyén a cseppkövek. Harmincnégy éves. Van 
valami vadállati benne. Hallgatva nehéz, vontatott, dadogó szavát, 
figyelve a mondatok között tartott szünetekben meg-megtorpanását, 
nézve szemének hol vad lángjait, hol apatikus elhamvadását, az 
ember önkéntelenül egy vadállatra gondol, amely az utolsó 
kegyelemdöfés előtt a dzsungel bokrában ül és a tehetetlen vérszomj 
megfékezett paroxizmusában bámul ki a sötétből. A vád ellene: 
Újvidék. A vád szerint ő volt az újvidéki vérengzés legkegyetlenebb 
irányítója De nemcsak Újvidék bűne égeti, a vád szerint 

a kecskeméti gettó embertelen csendőrparancsnoka volt, a hatvani 
vasútállomásról minden rendelet nélkül deportáltatta a 
munkaszolgálatosokat, a Kárpátalján megfékezhetetlenül ütötte, 
verte, kínozta, ölte a nyilas rendszer üldözöttjeit, ahol megjelent, 
lába nyomán megnyílt a pokol. Egy nehezen forgó nyelvű, csendes 
szavú fiatalember ül velünk szemben. Minden szavából oly hosszá 
árnyék nyúlik a lelke felé, hogy csak évekig tartó vizsgálat tudná 
követni s megállapítani az árnyak eredetét és anyagát. 


Zöldi Márton 


- . (A szavak nehezen szakadnak fel belőle, három-négy szó után 
hosszú szünetet tan.) Apám tényleges tiszt volt. Mint főhadnagy 
nyugdíjba ment. Ettől kezdve hegedűművészként kereste meg 
kenyerét. Amerikában is járt turnén. Nagy sikerei voltak. Anyám él, 
nővérem is. 


- . Szerette a nővérét? 


- . Mélységesen. Sajnos, nyomorék. A feje teljesen el van torzulva. 
De szellemileg normális. Persze, nagyon zavart az iránta való 
érzelmeimben az, hogy rossz ránézni... 


- . Ön katonának készült? 


- . Nem, mérnöknek. Aztán elvégeztem a jogot, államtudományi 
doktorátust szereztem. Mindig nagy nyomorban éltem. 
Nyomorogtam akkor is, amikor a jog elvégzése után a Műegyetemre 
jártam. Annyira nyomorogtam, hogy nem bírtam tovább. Elmentem 
csendőrnek. Gyermekkoromban sohasem gondoltam arra, hogy 
katona leszek. Csak a technikai dolgok érdekeltek mindig. Nagyon 
rossz tanuló voltam. Már fiatal koromban rengeteget dohányoztam. 
Mindig 100-120 cigarettát szívtam naponta. 


- . Családjában nem volt elmebeteg? 


- . (Óriási falatokban falja a kenyeret, amellyel megkínáltuk.) 
Elmebeteg? De volt. Apám egyik testvére ingben, gatyában felült a 
vonatra és felutazott Budapestre. Elmegyógyintézetben halt meg. 
Apám másik testvére folyton leveleket írt mindenkinek, hogy hol 
erre, hol arra hagyja vagyonát. Pedig semmije sem volt. Csendes 
bolondnak tartotta mindenki. Egyik unokatestvérem elmebajban 
halt meg. Én is mindig tele voltam félelem érzetekkel, hogy nem 
tör-e ki egyszer rajtam is az elmebaj... Mindig gondoltam arra: talán 
én is őrült vagyok, csak nem tudom... Gyermekkoromban éreztem 
először ezt az érzést. 


- . Milyen képzetei voltak: mit csinálna, ha megőrülne? 


- . Ezt még senki sem kérdezte tőlem... (Egyre nehezebben beszél, 
egyre hosszabb szünetetet tan.) De ha most visszaemlékezem... 
Mindig arra gondoltam, hogy őrölt vagyok ugyan, de nagy, vezető 
pozícióba jutok és nem fognak rájönni arra, hogy őrült vagyok... Ez 

a képzet később mind gyakrabban és gyakrabban ragadott meg... 


- . És mit gondolt: milyen tetteket hajtana végre, mint pozícióban 


lévő ember? 


- . Vezéri szerepre gondoltam... hogy a nemzet vezére leszek... 
- . Fizikai tünetei nem voltak ennek az idegállapotnak? 


- . (Sokáig nem felel.) Sokat fájt a fejem... a homlokom kínozott... 
mindig álmatlanságban szenvedtem... 


- . Hány éves koráig tartottak félelem érzetei a megőrüléstől? 


- . Még ma is tart... Sokszor felébredek erre az érzésre... szorongó, 
rossz érzés... Sokszor arra ébredek fel, hogy éppen megőrülök.. 
Ilyenkor többet nem tudok elaludni. 


- . Felébredése előtt ilyenkor mi a tartalma az álmának? 
- . Maga az a tény, hogy megőrülök. 

- . Nem volt Ön alkoholista? 

- Soha. 


- . Volt-e különös vonzódása az elesettekhez, a nyomorgókhoz, a 
féleszűekhez, a nyomorékokhoz? (Hallgat.) Olvasott-e valaha 
szociológiai munkát? 


- . Csak ilyent olvastam. Minden szociológiai művet elolvastam, 
ami 1919 óta megjelent. Lenin könyveitől kezdve, amelyeket 
oroszul olvastam. 


- . Ön beszél oroszul? 

- . Kitűnően. 
- . Más nyelven is? 


- . Csaknem minden európai nyelven. Németül, franciául, angolul, 
olaszul, spanyolul, oroszul, finnül, románul, szlovákul, bolgárul... A 
Kalevalát eredetiben olvastam... A német nyelvnek különböző régi 
és ma már úgyszólván senki által nem ismert tájszólásait perfektül 
beszélem. A középfelnémet, az alfelnémetet... Háromezerötszáz 
könyvből álló könyvtáram van. Marx minden munkáját ismerem... 
(Néhány nyelven szólunk hozzá: mindent megért, perfektül 


válaszol.) 

- . Külföldön tanulta a nyelveket? 

- . Nem. Magam tanultam. Könyvekből. 

- . Milyen hatással voltak Önre a szociológiai müvek? 


- . Szocialista vagyok. Emiatt nagyon sok kellemetlenségem volt a 
csendőrségen. Amikor elhelyeztek egyik állomáshelyemről, a 
vasutasok és a nép küldöttségben mentek feljebbvalóimhoz, hogy ne 
helyezzenek el. A munkásság sztrájkjogával teljesen egyetértettem. 
Emiatt is sok kellemetlenségem volt. Egyszer egy bányászsztrájk 
letörésére küldtek ki. Feljebbvalóm megparancsolta, hogy ha kell, 
használjak fegyvert. Nyomban megmondtam: erről szó sem lehet... 
Láttam, hogy a munkásoknak igazuk van... 


- . A művészet érdekelte? 


- Soha. Csak a technika. Rendkívül sok találmányom van. Mind a 
hadi-technika köréből. Valamennyit az állam vette át. Pénzt 
sohasem kaptam értük. (Néha percekig kell várni, míg folytatja 
elkezdett mondatát.) Ezekről a találmányokról nem beszélhetek. 
Jelenleg a győztes hatalmak kezében vannak. Például a csőakna is 
az én találmányom. Csőalakú fektethető aknák harckocsik ellen. 
Aztán különböző villanyos kapcsolókészülékek. Sem az irodalom, 
sem a muzsika soha nem érdekelt. Csak a technika. Rengeteget 
olvastam. 


- . Hol folytatta le a kísérleteket? 


- . A lakásomon, a legkezdetlegesebb eszközökkel. Semmit nem 
csináltam rajzban, mindent mindjárt a gyakorlatban. Nem akartam 
soha találmányaimat kivinni az országból, mindent csak az ország 
érdekében... 


- . És hogyan jutottak a találmányai most mégis a győztes 
hatalmak kezébe? 


(Nem felel.) 


- . Milyen regényt olvasott életében? 


- . Soha egyetlenegyet sem. 
- . Színházba szeretett járni? 


- . Soha életemben nem voltam. Nem is tudom elképzelni, hogyan 
néz ki egy színielőadás. 


- . Mozi? 


- . Öt-hat évben egyszer. De azt is untam, előadás közben felálltam 
és kimentem. 


- . A vicceket szereti? 
- . Nem. 
- . Hogyan áll a nőkkel? 


- . Sehogyan sem. 1943-ban nősültem. Kétéves fiam van. A szerelmi 
életem: úgyszólván semmi. Nősülésem előtt alig... Egyik kezemen 
megszámlálhatom a nőket... És sohasem találtam élvezetet a 
szeretkezésben... 


- . Vallásos? 


- . Mélyen vallásos ember vagyok. Állandóan jártam a 
templomokat, nagyon gyakran gyóntam. A legcsekélyebb bűnömet 
meggyóntam. Vasárnap áldozni jártam. Ha húst ettem pénteken, 
meggyóntam. Ha káromkodtam, meggyóntam. A legkisebb 
bűnömet... 


- . Alantasaival milyen volt? 
- . Sohasem kiabáltam velük. Nagyon szerettek. 
- . Milyen volt általában a hangulata? 


- . Olyan, mint most. Éppen olyan. Mindig. Sohasem látott nevetni 
senki. 


- . Ön soha életében nem nevetett? 


- . Soha. 


- . Nem is mosolygott? 
- . Soha. 

- . A virágot szereti? 

- . Nem. 

- . Az állatokat? 


- . Nem érdekeltek. Csak egyedül szerettem lenni, mindig és 
teljesen egyedül. Nőkkel különösen nem szerettem beszélni. Mit 
mondhat egy nő? Butaságot. Nem érdekelt. 


- Mi a vád Ön ellen? 


- . Rólam azt mondják, hogy tömeggyilkos vagyok. Csak annyit 
mondhatok, hogy kezemhez egyetlen csepp vér sem tapad. 
(Hallgat.) Nekem az a tragédiám, hogy a csendőrlegénység 
rajongásig szeretett. Az a legenda volt köztük elterjedve, hogy 
engem nem fog a golyó. Látták egyszer, hogy a golyók felém 
süvöltenek. Én csak álltam a tűzben. Nem sebesültem meg. Azóta az 
a legenda járja, hogy sérthetetlen vagyok. Ezt a csendőrök eskü alatt 
vallják. Ha valami különös dolog történt, azt mondták: ezt csak 

a Zöldi százados csinálhatta! Itt van például az újvidéki história... 


- . Mi volt Újvidéken? 


- . (Percekig hallgat.) A németek elhatározták a szerb 
partizánmozgalom felszámolását. A partizánok a Bácskába 
menekültek át. Ezek ellen folyt a katonai akció. Ennek utolsó etapja 
volt Újvidék. A németek kívánságára a kormányzat elhatározta, 
hogy megtorló akciót indít a partizánok és a velük szimpatizáló 
elemek ellen. (Minden mondat után hosszan hallgat.) Akik ismerik 
a magyar közéletei, tudják, hogy a retorzióért persze senki sem 
akarta vállalni a felelősséget. Előre megbeszélték, hogy a megtorlást 
a lehető legnagyobb zavarban fogják végrehajtani, hogy utána ne 
lehessen tudni, mi is történi tulajdonképpen és ki a felelős a 
történtekért. Csak abban voltak biztosak, hogy agyonlövetnek egy 
csomó embert, mint a németek Lidicében... Akik kitervelték, 
elkönyvelik a dicsőséget, a felelősséget pedig majd egy alantas 


nyakába fogják varrni. Rengeteg katonát csődítettek Újvidékre, 
csendőrt, páncélost, folyamőrt, kerékpárost, repülőt, tüzért, rendőrt. 
Jól meg akarták keverni a dolgot, hogy könnyen el lehessen kenni 
mindent, ha netán eljönne a számonkérés órája. Kétszázötven tiszt 
volt jelen, köztük én is. Engem Szekszárdról vezényeltek 

ki embereimmel. A razziát megelőzően Feketehalmy-Czeydner tiszti 
értekezletet tartott. Kijelentette, hogy a nemzet becsületéről van 
szó, eszerint végezzük kérlelhetetlen szigorral az elrendelt akciót. 
Aznap nem történt semmi. A parancsnokok látták, hogy a 
karhatalom nem lő senkit sem agyon. Akkor kijött a parancs: 
erélyesebben kell fellépni... Másnap sem történt semmi. Harmadnap 
Grassy József azt mondta: ez így nem mehet tovább! Eredmény kell! 


- Tegnap Grassy ült azon a helyen, ahol most Ön. Ő azt mondta, 
On volt a kivégzések oka! 


- . (Percekig hallgat.) Van valaki Magyarországon, aki ezt elhiszi? 
Én akkor hadnagy voltam. Van valaki, aki elhiszi, hogy egy 
hadnagy intézkedhet ott, ahol ezredesek és tábornokok vannak? 
Szóval Grassy kijelentette a harmadik napon, hogy a megtorlást a 
legkomolyabban kell venni. És hogy a legénység a megtorlásra 
kedvet kapjon, megígértette nekik a tisztek útján, hogy 
mindegyikük meg fogja kapni a délvidéki emlékérmet és rumos teát 
osztatott ki közöttük. Én Grassynak már a razzia első 

napján megtagadtam a fegyverhasználatot, amikor négyszáz embert 
akart velem agyonlövettetni. Bekísérésre összegyűjtöttünk négyszáz 
embert. Grassy gépkocsiján a gyülekező helyre jött és rámkiáltott: 
Mit kísérgeti ezeket! Ezeket ki kell végezni és nem kísérgetni! Mire 
én megjegyeztem, hogy ilyen parancsot nekem az ezredes úr nem 
adhat, én nem lövetek agyon senkit. A harmadik napon a rengeteg 
katonasághoz, hogy még nagyobb legyen a zavar, amibe a felelősek 
takarózhatnak, Péterváradról átjött egy SS-alakulat. Ekkor tudtam, 
hogy baj lesz. Én beültem a 16. határvadász-laktanya tiszti 
étkezdéjébe, csak hogy ne kelljen semmit sem csinálnom. Pont a 
laktanya mellett lőttek agyon hatvan embert. Amikor ezt hallottam, 
a szolgálati út megkerülésével, nyomban Feketehalmy- 
Czeydnerhez mentem, jelentettem neki az esetet. Kijött, 
megállapította, hogy én nem vettem részt a disznóságban, de 
mindjárt láttam, hogy nem tetszik neki az én okvetetlenkedésem. 
Csakugyan: nemsokára közölte velem, hogy bevonulhatok 


embereimmel Szekszárdra, nincs már szükség rám. Akkor már be 
volt fejezve az egész disznóság és én embereimmel visszautaztam 
Szekszárdra. 


- . Tudott Ön arról, hogy közben mi történt a városban és a 
Dunaparton? 


- . Körülbelül egy hét múlva értesültem róla. 


- . Mondja, kérem: ha annyira ártatlan, hogyan lehet az, hogy 
annyi rengeteg tiszt közül, akik mind Újvidéken voltak azokban a 
rettenetes napokban, hogyan lehet az, hogy pont Önt szemelték ki 
bűnbaknak? 


- . Azért, mert amikor bűnvádi eljárás indult ellenünk az Újvidéken 
történlek miatt, én megszöktem a katonai fogházból és a rádió útján 
országszerte ismertté lett a nevem. Már amúgyis mindenki úgy 
beszélt rólam, mint az újvidéki tömeggyilkosról, a legcélszerűbb 
volt tehát mindent az én nyakamba varrni. 


- . Ha ártatlan, miért szökött meg? 


- . Mert tudtam, hogy politikát csinálnak az ügyből, feltétlenül 
bűnbakot kell találni és engem fognak elítélni. És azért is, mert 
minden indokolás nélkül hűtlenség címén emeltek vádat ellenem... 


- . De mégis érthetetlen, hogy éppen Önt tartóztatták le, amikor 
Ön szerint legalább 250 tiszt tartózkodott abban az időben 
Újvidéken! 

- . Valamennyi csendőrtiszl ellen vádat emeltek. Én megszöktem, 
később visszajöttem, jelentkeztem, mire újból megindult az eljárás, 
erre megint megszöktem és beálltam az SS-be... 


- . Mi volt az Ön véleménye az 1944-ben elkövetett 
tömeggyilkosságokról és rablásokról? 


- . Nagyon helytelenítettem. De tudtam, hogy az egésznek 
hátterében a kényszerűség áll. A németek felé baráti gesztust kellett 
mulatni... 


- . Rablásokkal és gyilkosságokkal? 


- . Rablóknak és gyilkosoknak ez tetszik. 


- . És Ön mit szólt ahhoz, hogy Újvidékről az Ön emberei is 
hazavittek Szekszárdra rablott holmikat? Aranyfogakat, 

jegygyűrűket, télikabátokat, gyermekkelengyért... 


- . Én nem tudtam. Én még ott. Újvidéken, amikor meghallottam 
egy konkrét esetet, hogy egy Kun nevű százados rablott holmit 
vitetett a lakására, kihirdettem az embereim előtt, ha megtudom, 
hogy valamelyikük egyetlen krajcárt is megtart magának, 
sajátkezűleg fogom lelőni. Nem is tudok arról, hogy az én embereim 
kirabolták volna a holttesteket. 


- . Ön szerint ki felelős Újvidékért? 


- . Elsősorban a vezérkari főnök, Szombathelyi, azután 
Feketehalmy-Czeydner és Grassy... 


- . Na és ki felelős a hatvani állomáson történtekért? 


- . (Hosszú csend után.) A hatvani disznóságoknak már megvan a 
tettese. Nagy László alezredes. Egészen véletlenül tudtam meg, hogy 
ő szállíttatta le a vonatról a szabadságos munkaszolgálalosokat és 
vitette ki Németországba. Egy cellában ültem Kiszely Alajossal, a 
nyilasok ügyészével, aki egyszer elkeseredetten panaszkodott, hogy 
miért kell neki ülni, amikor pedig ő nem csinált semmit és olyan 
gazemberek, mint Nagy László alezredes, még most is osztogatja 
Németországban az aranyórákat, amelyeket a hatvani állomáson a 
munkaszolgálatosoktól rabolt el. Ez a Nagy László annakidején 
levelet írt Henney miniszternek, amelyben előléptetést kért azzal az 
indoklással, hogy ez neki kijár, mert ő a munkaszolgálatosokat jól 
megkínozta és falkástól deportálta Németországba. Tehát ő volt az 
és nem én... 


- . Antiszemita Ön? 
- . (Erélyesen, határozottan.) Igen! 
- . Miért? 


- . (Percekig hallgat.) Nagyon sok bajt a zsidóknak 
tulajdonítottam... (Csend.) Destruktívak... Nemzetiszocialista 


sohasem voltam, már csak azért sem, mert mélyen katolikus 
vagyok... 


- . Miért tartja a zsidókat destruktívaknak? 


- . (Egyszerre, váratlanul hadarni kezd. Mintha könyvből olvasná. 
A 


nyelve egyszerre feloldódik.) A zsidók minden igazságban 
kételkednek, mindenben megingatják az alapot, minden hitel 
meggyengítenek, minden tisztaságot bepiszkítanak, leköpnek... 
(Egyre gyorsabban.) Tiszteltük a női nemet, jött Weininger és 
bebizonyította, hogy a nők alsóbbrendű lények; hittünk az Istenben, 
jött Renan és bebizonyította, hogy nincs Isten; hittünk a szellem 
erejében, jött Marx és bebizonyította, hogy a materializmus a döntő 
életünkben; hittünk az emberi szellemben, jött Bergson 

és bebizonyította, hogy csak intuíció van; hittünk az abszolút 
igazság létezésében, jött Einstein és bebizonyította, hogy nincs 
abszolút igazság, minden csak relatív... sokáig lehetne folytatni... 

Mindezt katolikus meggyőződésem diktálja... 

- . Ha hatalomra került volna. Ön mit csinált volna? 

- . Felosztottam volna a nagybirtokot, a papi birtokokkal együtt. 
- . Ön szerint mi a haza? 

- . Magyarország, amelyben élünk. 

- . A németekkel szimpatizált? 

- . Soha. Utáltam erőszakosságukat. 

- . Megvert Ön már életében valakit? 


- . (Nagyon nehezen.) Igen. Például Munkácson egy zsidó 
kereskedőt. Az SS - amelynek akkor őrmestere voltam -, elrendelte, 
hogy a kereskedők kötelesek bőrkabátjaikat beszolgáltatni. 
Megláttam egy kereskedő üzletében egy bőrkabátot. Le akartam 
foglalni. Meggyanúsított azzal, hogy nekem van szükségem a 
kabátra. Erre adtam neki három-négy pofont. 


- Es? 


- . (Egyre nehezebben.) Mátraházán egy zsidó orvos zsidók 
katonaszabadításával foglalkozott. Letartóztattam. Neki is adtam 
néhány pofont. 


- . És Kecskeméten. Ahol a gettó parancsnoka volt? 


- . Nem voltam gettóparancsnok. Nem is Kecskeméten vertem meg 


egy zsidót. Hanem Kiskunfélegyházán. Az ottani gettó vezetőjét. 
Éles hangon beszélt velem. Adtam néhány pofont. 


- . Ön hogyan oldotta volna meg a zsidókérdést Magyarországon? 


- . Egyénenként. Őrültségnek tartottam például a Ganz-gyár jófejű 
technikusát kideportálni és helyébe tenni egy hülye grófot. 


- . Volt Önnek zsidó barátja? 


- . Volt. Nem egyet meg is mentettem. De sohasem fogok erre 
hivatkozni. Pedig Egerben Holik Sámuel kanonok tud róla. Nem 
kérem tanúkihallgatását. Nem érdekel... 


- . Meddig hitt a német győzelemben? 


- . Egy pillanatig sem hittem. Csendőreimnek már a háború elején 
megmutattam a világtérképet. Európára tettem egy fillérest és azt 
mondtam: látjátok, ez vagyunk mi, a többi mind ellenség. Lehet itt 
győzni? Ha az. atombomba a németek kezében lett volna, akkor is 
elvesztették volna a háborút. 


- . Miért gondolja ezt? 


- . Ennek technikai okai vannak, amelyek összefüggésben vannak a 
találmányaimmal. Erről nem nyilatkozhatom. 


- . Amikor megverte azt a néhány zsidót, akiket az imént felsorolt, 
érzett lelkiismeretfurdalást? 


- . Nem. 


- . De hiszen az előbb azt mondta, hogy a legcsekélyebb bűnért - 


például, ha pénteken húst evett - lelkiismeretfurdalás szorongatta! 


- . A pofonokért nem éreztem semmiféle lelkiismeretfurdalást. Én 
akkor SS-katona voltam, ha nem tettem volna meg, amit meglettem, 
feljelentettek volna. Nem volt lelkiismeretfurdalásom, mert úgy 
éreztem, amit teszek, jogos. Illetve... (dadog) illetve önmagámban 
mélyen volt lelkiismeretfurdalásom... az urak most nyilván 
féreértenek... lelkiismeretfurdalásom volt, mert könnyű az 
oldalamon fegyverrel megpofozni fegyvertelen embereket! 


- . Hisz Ön a túlvilágban? 


- . Feltétlenül. Ez a hitem könnyűvé teszi számomra a gondolatot, 
hogy meghalok... 


- . Szeretné, ha életfogytiglan tartó fegyházat kapna halálbüntetés 
helyett? 


- — Feltétlenül. 


- . Miért? Ha olyan biztosan hisz a túlvilág életben, nem volna 
jobb odaát boldogan élni, mint itt a börtönben kínlódni a haláláig? 


- . Szeretném lemosni egyszer nevemről a gyalázatot... Fiam van... 
- . A zsidókat okolja, hogy ebbe a helyzetbe került? 

- . Feltétlenül. 

- . És Grassy is zsidó? 

- . Nem. De ő is oka... 

- . Milyen ítéletre számít? 


- . Feltétlenül halálos lesz. Jönnek majd a tanúk, hogy a kecskeméti 
kórházban egy zsidó gyereket elszakítottam az anyjától és a fejét 
addig vertem a falhoz, amíg szét nem loccsant. Hamis tanúk 
lesznek. 


- . Miért éppen Ön ellen vonulnak fel ebben az esetben is a hamis 
tanúk? 


- . Mert a nevemet ismeri az ország. És Zöldire ráfogni valamit a 
legkönnyebb. Nem kell félni attól, hogy akad valaki, aki nem hiszi 
el... 


- . Volt szerelmes valaha? 
- . Soha. 


- . Tudta Ön, hogy mi történik a Németországba kiszállított 
emberekkel? 


- . Most már tudom. Ezt borzalmasnak tartom... őrültségnek... Nem 
is tudok véleményt mondani... 


- . Ha újra kezdené, másképpen élne, mint ahogy élt?... 
- . Igen. (Hallgat.) Nyomorogni és tanulni tovább... 

- . Mit hagy fiának testamentumul? 

- . (Hosszú hallgatás után.) Légy fiam, pap. 

- . Mi a véleménye a nyilasokról? 

- . Bolondok. 

- . Szálasiról? 


- . Olvastam az első programját. Nem felejtem el belőle ezt a 
mondatot: ,,... a haza valóságán emelt rögnek!" Valami ilyesmi volt. 
Mi ez? Hülyeség. A nyilasokról ezt mondtam egyszer egy tiszti 
gyűlésen: Ha törvényt hoznának, amely szerint mindenkinek az 
eszéből kell megélni, egy hét alatt éhen veszne a világ! Az első 
éhenhaló Rosenberg és Szálasi volna, utánuk tömegesen 
pusztulnának el a nemzetiszocialista és nyilas vezetők. 


- . Boldog volt valamikor? 
- Soha. 
- . Boldogtalan? 


- . Az sem. 


(Nehézkesen feláll. Elénk somfordái és minden szó között hosszú 
szünetet tartva, a mély lélegzetek szüneteiben földre szegezve 
pillantását, megkérdi: elhittük-e, amit mondott? Mi a véleményünk 
róla? Mit gondolunk, a bíróság el fogja-e hinni, amit vallani fog? 
Aztán kimegy. De amint bezárul mögötte az ajtó, a börtönfolyosón 
bátran és sietve lépked. Nehéz bakancsa alatt vadul kopog a 
vaspalló.) 


A pszichoanalitikus megjegyzése 


Nagyon nehéz a pszichoanalitikus helyzete, ha tudományosan 
korrekt véleményt akar mondani valakiről. Nagyok az igényei. Száz 
és száz órán keresztül szokta hallgatni, kérdezni betegeit. Ez a 
módszer ennek a vizsgálatnak nem áll rendelkezésére. Így 
tulajdonképpen nem is véleményről, csupán impressziókról lehet 
szó. 


Az egyetlen, legalább az impresszió kialakulásáig eljuttató 
lehetőség: meglógni valamit, amiről a lélek természetrajzának 
ismeretében már biztosan tudjuk, mit jelent. 


Zöldi Márton fél a megőrüléstől. Ez a félelem rejtett 
ösztönszándékok kifejezője, az ösztönanyag érzelmi töltése 
szorongásérzésekbe konvertálódik. Tucatnyi nyelvet tanult meg 
magától. Amennyire kontrollálhatjuk: igen jól beszéli őket. 
Nyelvtehetség. Minek a sok nyelv tudása annak, aki e nyelvek 
túlnyomó részét sohasem használta, hiszen tudományos érdeklődése 
kielégítésére anyanyelvén kívül csak a németet és angolt 

használja. Világot, embereket nem akar látni. Művészet, irodalom 
nem érdekli. Érzelmeit nem akarja kifejezni a nyelveken keresztül, 
mert nincsenek érzelmei. Alig képzelhető el másképp: a sok nyelv 
kísérlet arra, hogy kifejezze, kimondja azt, ami valahol mélyen a 
lelkében szunnyad. De nem mondja el soha, ha elmondaná, ki 
értené például a halott német tájszólásokat? És ki ért ennyi 
nyelven? Furcsa kompromisszum: elkészülni arra, hogy a 

világ minden nyelvén elmondhassa, amit akar és egyben biztosítani 
magát, hogy senki se értse. Feltaláló is. Csak haditalálmányai 
vannak. Ez már valamivel többet árul el abból, hogy mi a 
mondanivalója. Nem az építés, nem a közösség örömére, 
boldogságára szolgál, a pusztítást akarja tökéletesíteni. A 
találmányok a pusztító ösztönök anyagát , kultúr" síkon vezetik le; a 


szorongások: élettanilag. 


Az sem véletlen, hogy amikor már nem bírta a nyomorúságot, 
éppen csendőr lett. A csendőr sokféleképpen lehet a csend őre. Nagy 
esélyei vannak romboló, kegyetlen ösztönszándékai kielégítésére. 
Mélyen vallásos ember és mint csendőr - amennyiben hinni lehet 
közléseinek - az uralkodó osztályok kívánságaival ellentétesen 
gyakorolta a hatalmat. A nép szerette, nem lövetett a sztrájkolókra. 
Rossz csendőr volt. Szociológiai olvasottsága és régebbi deklasszált 
osztályhelyzete ellenére antiszemita volt. Értelmes esze, kitűnő 
okfejtése, nagyszerű kombinatív készsége ebben a kérdésben nem 
tette tárgyilagossá. Kiélést kereső ösztönei ebben megakadályozták. 


A mutatkozó lelki szerkezeti erők láttán feltolakszik a kérdés; miért 
nem elmebeteg ez az ember? Kevesebb is elég egy kiadós 
elmebetegséghez abból, ami benne van. Még a nevetés kiélési 
örömét is megtagadta tőle a sors. Különös konstrukció. Egy ember, 
aki nem elmebeteg, pedig még sohasem nevetett. 


Dövényi Nagy Lajos 


Aznap hagyták másodfokon helyben halálos ítéletét, amikor 
beszéltünk vele. Fellebbezésnek többé helye nincs. Talán kegyelmet 
kap, talán nem. Mindenesetre most, amikor rongyos, szűk 
katonazubbonyában, rongyos nadrágjában, egész testében dideregve 
elénk tántorog, a jogerőssé vált halálos ítélet rémületével az arcán, 
még nem lehet tudni, kivégzik-e az elkövetkezendő napok egyikén, 
vagy kegyelemből átváltoztatják-e a halálos ítéletet életfogytiglan 
tartó kényszermunkára. Alacsony ember, valamikor zömök lehetett, 
most csontos, sovány. Fakószín arcából elővillog barna szeme. 
Szeme alatt mély karikák árkai. Fiatalember, 1906-ban született. 
Felfelé fésült szénfekete hajában, a két ajka mellett mélyen lelógó 
bajuszában ősz szálak csillannak. Imbolyogva jön le cellájából, 
járásában van valami bizonytalanság, ingatagság, tántorgás. Két 
karját bizonytalanul, tétován lóbálja a szűk börtönfolyosón, hol 

a falat súrolja, hol a korlát vasát. Ahogy leül velünk a 
fogházőrmester kis asztala mellé, fejét nyomban a kezébe ejti. Alig 
tenyérnyi távolságban arcától ég a villanykörte, szeme zavarosan 
lángol a fényben. Először a hangját figyeljük, ezt a jól hangsúlyozó, 
tömör, mély, vidékies hangot, amely a németek bevonulása után oly 


sokszor okozott megdöbbentő perceket azoknak, akik a rádiót 
hallgatták. Nem lehet megismerni. Most tétova a hangja, 
csendesebb, bizonytalanabb, nem is olyan mély, nem olyan öblös. 
Pedig még most is fülünkbe cseng az a hang... Azok a mészárlásra 
uszító, elvakult, őrjöngő eszmék, amelyeket az a hang terjesztett! A 
rádió helyzetmagyarázója volt a németek inváziója után, a 

, Tarnopolból indult el", a , Kaganovicsok" című 

szörnyművek szerzője, az Ártatlanok" című komprimált bűn egyik 
írója, az ,Egyedül vagyunk", a , Magyar Futár", az , Új Magyarság" 
és egyéb dachaui közlönyök szerkesztője. Szenvedélyesen 
magyarázza jóhiszeműségét, sőt ki meri mondani ártatlanságát. Ki 
meri mondani e két szót: ártatlan vagyok... nem fél, hogy e két szó 
bűnös ajkon lángot vet! Mondatai kerekek, logikája precíz, mondat- 
és gondolatfűzése hibátlan, modora sima, csak egy-egy 
szemvillanásában, egy-egy szavának hangsúlyában, egy-egy 
taglejtésének hirtelenségében nyilvánul meg egy halálraítélt ember 
rémülete és reménykedése... 


Dövényi Nagy Lajos 


- . Apám, anyám zsellér volt. Zsúpfedeles házban laktunk. Apám 
kisnemesi családból származott, de amikor én megszülettem, már 
tönkrementek. Apám korán meghalt, anyám dolgozott rám. 
Napszámos-béréből járatott iskolába. Eleinte pap akartam lenni, 
azután orvos. Falun akartam maradni. Anyám - a lelkész és tanító 
tanácsára - beíratott a mezőkövesdi gimnáziumba. Kitűnő tanuló 
voltam. Négy gimnázium után átmentem a kereskedelmibe. Itt már 
nem voltam jeles tanuló, mert sok olyan tantárgy volt, amely nem 
érdekelt. Nem érdekelt semmi, ami a kereskedelemmel függ össze. 
Ekkor már irodalmi ambícióim voltak. Kedvenc 

olvasmányom elemista koromban Gáspár Ferenc , Utazás a föld 
körül" című könyve volt. Azóta is mindig vágytam egy utazásra a 
föld körül. Persze, sohasem lett belőle semmi. Azután Jókait 
kezdtem olvasni. Vas Gerebent és csak jóval később, felnőtt 
koromban olvastam el Grimm és Andersen meséit. Indián 
regényeket, detektív-történeteket sohasem olvastam. Annál 

jobban szerettem Cooper regényeit, ezeket végig is játszottuk falusi 
pajtásaimmal, lent a faluszélen, romantikus tájon, a 
vályoggödröknél. Orvos, majd pap, végül is író akartam lenni. De 
tudtam, hogy ebből nem lehet megélni, kenyérkereső pályát kell 


választani. Így lettem újságíró. (Egyre jobban átütközik szaván a 
belső fűtöttség.) Amikor leérettségiztem, az egri érsekség lapjánál 
kezdtem volontőrködni. 


- . Szülei zsidógyűlölök voltak? 


- . Nem. Vagy talán... egy kicsit. Apám családját egy ügyvéd 
forgatta ki a vagyonából, zsidó volt... Ezt a zsidó ügyvédet szidták 
mindig... De én nem. A legjobb barátom például zsidó volt. 


- . A külföldi írók közül kit szeretett? 


- . Dickenst, Tolsztojt, Lermontovot, Dosztojevszkijt - de nem a 
Raszkolnyikov, hanem a Karamazov miatt -, az északi írókat, a 
franciák közül Gide-et, Barbusse-l, Verlaine-t... Fordítottam is 
néhány Verlaine-verset... 1918-ban, 19-ben én magam is írtam 
verseket, ezek nem annyira lírikus, mint inkább bölcselmi versek 
voltak... Szerelmi verset nem írtam. Bár szerelmi életem 
meglehetősen élénk volt. Nem érzéki, hanem érzelmi síkon zajlott... 
Volt például egy nagy szerelmem, két álló esztendeig tartott, 

még meg sem csókoltam... 


- . Voltak-e gyermekkorában félelem érzetei? 


- . Nem. De később, tizennyolc-tizenkilenc éves koromban, amikor 
Schopenhauert olvastam, lelki életemben hosszú ideig nyomasztó 
depresszió ütötte fel fejét. Később aztán ez megszűnt. 
Kedélyhullámzásom sohasem volt, e depressziós korszakot 
leszámítva, mindig jó hangulatban éltem. Kitűnő alvó voltam 
mindig. Persze, itt a börtönben már kevésbé jól alszom, nehezen 


alszom el és sokszor felébredek. 
- . Gyermekkorában voltak-e üldözési álmai? 


- . Igen. Valaki kergetett álmaimban, a kerítés mellett menekültem, 
belekapaszkodtam a kerítés léceibe, de csak néhány lépést tudtam 
futni, a lábaim egyszerre felmondták a szolgálatot és az üldözőm 
egyre közelebb jött... Később megszűntek ezek az álmaim. 


- . A szocialista szociológia érdekelte-e? 


- . Igen. Olvastam Marxot, Bebelt. Ezek az eszmék kicsit mindig 


idegenek voltak nekem. A szocialista szociológia általában inkább 
az ipari munkások sorsát és reménységeit tárgyalja, én pedig egész 
életemmel a parasztokon csüngtem. A szocialista életformát nem is 
tudom elképzelni a parasztok között. 


- . Gyűlölködő ember volt Ön? 


- . Soha. Egyetlen személy sem volt életemben, akit gyűlöltem 
volna. Nemcsak hajlamaim akadályoztak meg ebben, hanem a 
falum jelleme is. A mi falunkban sohasem volt bicskázás, sohasem 
volt verekedés. 


- . És mikor lett antiszemita, mikor lett a baloldali keresztények 
üldözője? 


- . Az egri iskolában antiszemita neveltetést kaptam. De az én 
antiszemitizmusom... (Legyint.) Én mindig azt mondtam, nekem 
Lakatos László, Zsolt Béla, Szép Ernő írjanak újságot és ne 
Matyasovszky Lates Kornél... Bennem, mint egyénben nem volt 
antiszemitizmus, még kevésbé gyűlölet keresztények iránt. Én csak 
a Galíciától bevándoroltak ellen küzdöttem... Barátaim között még a 
legutolsó évben is voltak aktív zsidók. Például Szombathelyi Blanka, 
Darányi László ügyvéd, Strassberg Ottó, egy pozsonyi ékszerész fia, 
aki a szlovákok üldözése elől menekült Budapestre... 


- . Tudta Ön, mi történik itt a rendszerrel szemben álló 
keresztényekkel és a zsidókkal? 


- . (Széles és heves gesztus.) Tessék elhinni: nem! Nem és nem! 
Rengeteget dolgoztam, reggeltől éjszakáig, nem volt időm 
suttogásokat lenyomozni... 


- . Helyeselte a zsidótörvényeket? 
- . Nem tartottam ezeket sem helyesnek, sem igazságosnak. 


- . Amikor a , Tarnopolból indult el..." című regényét megírta, 
nem volt az az érzése, hogy aki elolvassa, nemcsak azokat fogja 
gyűlölni, akik Tarnopolból indultak el, hanem igazságtalanul 
gyűlölni fog kivétel nélkül minden zsidót? 


- . Nem. Én nem hittem, hogy az emberek ily könnyen hajlamosak 


az általánosításra. Az én falumban a legprimitívebb emberek sem 
szoktak általánosítani. Az a kör sem általánosított, amellyel én 
érintkeztem. Azt tudtam, hogy Endre és Baky általánosít és 
mindenkit, különbség nélkül, meggyaláz és megkínoz, de ahol 
segíthettem, ott segítettem... Apor Gizella meg tudná mondani, 
milyen szenvedélyesen kikeltem Endre és Baky eljárása ellen. 


- . A német pokolról hallott? 


- . Nem. Azaz... Volt szó róla közöttünk... de nem igen hittük el. 
Csak kis százalékát hittük el... 


- . Tizenötmillió embert gyilkoltak meg ezekben a német 
táborokban. Ha önök ennek a számnak csak kis százalékát hitték 
el, mondjuk csak tíz százalékát, akkor is másfélmillió védtelen és 
fegyvertelen és ártatlan ember lemészárlásáról tudtak! 


2999 


- . Én igyekeztem fék lenni... meg voltam győződve, ha helyemen 
maradok, akkor tudok valamit segíteni... ha elmegyek, sokkal 
rosszabb jön utánam... Amikor a németek bejöttek, Franz Rothen 
volt a rádió hírmagyarázója... Szörnyű dolgokat beszélt... Zilahy 
Sebess Jenő hívatott a külügyminisztériumba, azt mondta, legyek én 
a hírmagyarázó a rádióban, akkor talán megszűnik a német hang a 
magyar rádióban... A szenvedély egyetlen árnyalata nélkül írtam 
meg hírmagyarázataimat... 


- . Hogyan fogta fel a háborút? 
- . Szerencsétlenségnek tartottam. 
- . Akkor miért állt a szolgálatában? 


- . Jószándékkal tettem... Ha még egyszer lehetne határozni... nem 
írnám meg többet a , Tarnopolból indult el" című regényemet. 


- . Nem voltak lelkiismeretfurdalásai, amikor hallotta, hogyan 
bánnak itt emberek százezreivel? Mi a sorsuk emberek millióinak 
a harctereken és Németországban? Nem gondolt arra: Úristen, e 
milliók szenvedésének én is egyik oka vagyok?! 


- . Amikor láttam a következményeket, határozottan 
lelkiismeretfurdalásom volt... Eszköznek használtak fel... Az elmúlt 


év végén támadtak fel bennem először ilyen gondolatok... A nyilas 
garázdálkodás idején... Nem, ezt nem kellett volna csinálnom... 


- . Szállásit ismerte? 


- . Tavaly novemberben találkoztam vele először. Kitűnni vágyó, 
tizedrangú szellemi képességekkel rendelkező, excentrikus 


2 ze 


viselkedésű embernek tartottam, akit bűnöző hajlamúak és szellemi 
mezítlábasok vettek körül. Megalomániás ember... (Egyre 
sebesebben beszél, de változatlanul kerek, értelmes mondatokban. ) 


- . Hogyan képzelte el a háború végét? 


- . 1944 végén még lehetségesnek tartottam egy kompromisszumos 
békét az angolok és a németek között az oroszok ellen. 


- . Vallásos ember Ön? 


- . Mély istenélményeim vannak, de érzésben egyik felekezethez 
sem tartozom. 


- . Mi volt a véleménye szerkesztőjéről, Milotay Istvánról? 


- . Tehetséges embernek tartottam, de tele volt erkölcsi 
defektusokkal, abszolút jellemtelen volt. 


- . Számított arra, hogy halálra ítélik? 


- . Őszintén szólva, nem. Nagyon meglepett... Számítottam tizenöt 
évi kényszermunkára. Engem a vezeklés mély szándéka fűt... 
Vezekelni akartam... Mélységesen hittem, hogy egy igazi 
demokráciában még hasznos munkát végezhetek... Akár egy messzi 
bányában is... 


- . Milyen mondatban fejezné ki élete tapasztalatait? 
- . (Hosszú gondolkozás után.) Lépj ki emberi mivoltodból... 
- . Erre könnyű volna ezt felelni: Ön alaposan kilépett! 


- . Vezekelni akarok... Hiszen elszökhettem volna... 


- . Önt, az írót, az újságírót, a szellem emberét nem riasztotta 
vissza a hitlerista eszmétől az, hogy a földön mindenki, aki a 
szellem és a tudomány értékeihez tartozott - egy-két kivételtől 
eltekintve -, élesen szembehelyezkedett ezzel az eszmével? 


- . Én nem tartoztam az eszme rajongói közé... (Sokáig 
gondolkozik.) Ez igaz, amit most mondtak az urak... A szellem 
minden nagysága ellene volt... Ezen nem gondolkoztam... Gondolni 
kellett volna rá... 


- . Hordott Ön valamikor monoklit? 

- . Igen. Az egyik szemem rossz volt. Ezért. 

- . Szeretett elegánsan öltözködni? 

- . Szerettem... Bluméknál dolgoztattam a Belvárosban... 
- . Mit szól a könyvégetéshez? 

- . Borzasztó... borzasztó... 


(Megy vissza a cellájába. Mintha részeg volna - pedig, mint 
mondja, azelőtt is csak mérsékelten ivott imbolyog a korlát és az 
árnyékokkal teli fal között, a keskeny börtönfolyosón. Lassan 
megy, tétován, szinte tántorogva. Ahogy vékony, alacsony, 
rogyadozó alakja után nézünk, a régi hang csendül fel a 
fülünkben: az érces, tömör, kegyetlenül uszító hang, amely vért és 
szennyet öntött a mikrofonból.) 


A pszichoanalitikus megjegyzése 


Gyermekkorában orvos és pap szeretett volna lenni. Az 
embergyógyítás és az emberszolidaritás mesterségei jártak a fejében 
és az emberirtás és az embervadítás publicistája lett. 


Olyan hosszú utat tett meg lelkében egyiktől a másikig, mint 
amilyen messze van a zsellérgyerek nyomorúsága a monoktlit viselő, 
a Váci utcai szabónál öltözködő dendi úrhatnám életétől. 


A szociális nyomorúság nemcsak osztályhelyzet, nemcsak lesújtó 
gazdasági tény. Lélektani konstelláció is. Az egyén lelki 


szerkezetétől függ, hogy mire viszi, ha a , kiválni, a különbözni 
akarás" uralja. Lehet nagyszerű orvos és nagyszerű pap, de lehet 
újságíró, olyan újságíró, aki ahelyett, hogy sorstársai felemelésének 
nem éppen veszélytelen feladatát végzi, úgy akar régi sorstársaitól 
különbözni, hogy üldözi s nem engedi őket felemelkedni arra a 
színvonalra, amelyikre ő már eljutott. Vagy másokat üldözve, az ő 
új, magasabb színvonalára süllyednek. Mindezzel természetesen 
nem könnyít egyetlenegy zsellér sorsán sem. Mert 

tulajdonképpen már csak egyetlen zsellér sorsa érdekli: a sajátja. 


A történelmi események ismeretében valószínű, ha akarja, 
megkísérelhette volna a Németországba való menekülést. 
Gyakorlatilag persze mindegy, hogy a Dunántúlon, vagy 
Németországban fogják el. Így is, úgy is fogságba kerül. De nem 
mindegy lélektanilag. Valóban, a vezeklés vágyával, a bűnhődni 
akarással lehet magyarázni azt a tényt, hogy nem menekült 
társaival tovább. A bűnhődési vágy teszi érthetővé azt a 
viszonylagos nyugalmát, amely a jogerőssé vált halálos ítélet 
ellenére tapasztalható rajta. Talán egy új korszak joggyakorlata úgy 
fogja felfogni a spontán vezeklési jelenséget, mint a komoly javulni 
akarás és javulni tudás szimptómáját. Nagyon nehéz eldönteni, mi a 
nagyobb büntetés, a börtön-e vagy a halál. Biztosan vannak, akik 
inkább a halált választják, mint a kifogástalan magaviselet esetén is 
legalább tizenöt esztendős szabadságvesztést. Dövényi Nagy Lajos 
nem tartozik ezek közé. Egy új büntetőpolitika talán nem is lesz 
irgalmasabb, ha a börtön és nem a kivégzés mellett foglal állást. 


Görgey Vince 


Pattogó szavú, erős hangú fiatalember. Bajuszának szálai 
megnőttek, lelógnak, mögülük erős, hófehér fogsora csillog. 
Gyakran nevet, hangosan, jókedvűen, a Burschenschaftok 
[diákegyesület] legényeinek nevetőkórusába kitünően beleillene 
harsány nevetése. Félszemén kötés van. Barna kabátja alatt pizsama. 
Biztosan kitünően tud s szeret kórusban énekelni. A fogházőr azt 
mondja: aligha tud cellájából az őrmesteri szobába jönni, nagyon 
beteg. De egy perc múlva vidáman lép be. Bocsánat - mondja -, csak 
kiszólok. Kimegy a folyosóra, valamit mond az őrnek, aztán újra 
bejön, szinte beperdül, cigarettával kínáljuk, rágyújt és - mint 
mondja - rendelkezésre áll. Hangos szóval felel minden kérdésre és 


sokat nevet. Ez az a fiatalember, akit a Kállay-kormány eltiltott 
attól, hogy neve nyomtatásban megjelenhessen, mert féktelen, 
dúvad uszítása a legnyilasabb nyilas mértéket is meghaladta; 

aki harsány hangjával a rádióban és féktelen tollával a nyilas lapok 
hasábjain olyan eszméket hirdetett, amelyeknek hatása alatt minden 
eszmetársa már jóval a nyilas korszak beköszönte előtt bitót ácsolt 
szívében a zsidók számára; aki váratlanul felfedezte magában a 
munkások protektorát és vad harcba kezdett a töke és a földbirtok 
ellen; aki megszökött a nyilasok elől és belépett az SS-be; aki mint 
SS-százados ölt, pusztított, harcolt; akit kivetett magából az SS és 
akit internáltak a nyilasok; aki megszökött a nyilas 
internálótáborból és önként jelentkezett az amerikaiaknál; aki egy 
May-regény hőse lehetett volna és a vérbe mártott toll ámokfutója 
lett. Egy kicsit olyan mint a Három testőr egyike, vad, hangos, 
vidám, felelőtlen - de elfajzott, megszállott, mások szenvedésétől és 
vérétől mámoros, lelkében a felszínes jószándék alatt az emberien 
embertelen ösztönök mélybe nyúló gyökereivel. 


Kérhetek még egy cigarettát? - kérdi lelkesen. - Óh, nagyon 
köszönöm... És nevet. 


Görgey Vince 
- . Ön beteg? 


- . Igen. 1940-ben a harctéren lövést kaptam a halántékomba. 
Szürkehályog fejlődött ki a szememen, megoperáltak. Most duplán 
látok mindent, ez súlyos neuraszténiát okoz. Rettenetes fejfájásaim 
vannak. Például Önt is két embernek látom és az egyik lebeg a 
másik körül. 


- . Mindig fekete szemüveget hordott? 


- . Az egyik szemem mindig rosszabb volt, mint a másik. A jó 
szemem sérült meg s most a rosszabbik szememmel jobban látok... 


- . Ön Görgey Artúrnak leszármazottja? 


- Igen. Ő dédapámnak testvére volt. Én most harmincegy éves 
vagyok. Kétéves lehettem, amikor apám elvált anyámtól. Anyám 
kiment Amerikába, most is ott él, New Yorkban. Amerikai 
állampolgár. Apám testőrparancsnok volt, most nyugalmazott 
tábornok. Engem apám rokonai neveltek fel. Tízéves koromtól 
katonaiskolába jártam. Családomban mindenki katona volt. Én 
ugyan mérnök akartam lenni, de később szívesen mentem a 
katonapályára. Arra, hogy valaha újságíró leszek, álmomban sem 
gondoltam. (Nevet.) Lenéztem az újságírást, nem tartottam úri 
foglalkozásnak. Erről beszéltem egyik régebbi letartóztatásomkor 
kommunista elvtársakkal... 


- . Miért mondja, hogy elvtárs? Önnek elvtársa a kommunista? 


- . Akkor kommunista voltam. Most nyilas vagyok. (Nevet.) 1936- 
ban avattak hadnaggyá. A hadi akadémián főként a történelem, a 
matematika, a fizika, a művészet érdekelt. Nagyon jó tanuló voltam, 
de a magaviseletemmel nagyon sok baj volt. Azzal nagyon sok... 
(Nevet.) 


- . Miben állt a fegyelmezetlensége? 


- . Főként abban, hogy a feletteseimnek mindig megmondtam a 


véleményemet. Mondták is: ni, a bolond Görgey... Amilyen 
kellemetlenek voltak a cikkeim, olyan kellemetlen voltam privát 
életemben. 


- . Mit kedvelt legjobban olvasmányai közül? 


- . Elsősorban Jókait. 12 éves koromtól kezdve mindent elolvastam, 
ami a kezem ügyébe esett. A családomban Kornél bácsi, Görgey 
Artúr fia, nagy Napóleon-, Robespierre- és Danton-imádó volt. Én 
hát sokat hallottam és sokat olvastam Napóleonról. Azok az 
olvasmányok ragadtak meg legjobban, amelyek egy emberi lélek 
útját írták le, ha e lélek számos viszontagság és kaland után legyőzi 
az akadályokai és célt ér. Érdekelt Talleyrand, Stefan Zweig, Emil 
Ludwig... 


- . Mit szólt hozzá, amikor kiderült, hogy a zsidó Stefan Zweignek 
menekülni kellett hazájából és Dél-Amerikában öngyilkos lett? 


- . Erre feleletül elmondom, mi piszkált fel engem a zsidók ellen. 
Először: a családban egyebet sem hallottam, csak ezt: zsidó! zsidó! 
zsidó! Mindennek a zsidók az okai, legfőként annak, hogy az ország 
olyan helyzetbe jutott, amilyenben vergődnie kellett, a zsidók az 
okai a nép szociális elesettségének is; mindig ezt hallottam a 
családomban. Nekem azért volt néhány jó zsidó barátom... Nem egy 
zsidó családhoz jártam is, de amikor az apám ezt megtudta, ki akart 
verni a házból. Erre én azt feleltem neki, apám, a zsidót lehet 
gyűlölni, de mindenesetre meg kell ismerni, hiszen a 

zsidóban vannak jó tulajdonságok is... 


- . Például? 
- . Például a szolidaritás... 


- . Gondolja, hogy a zsidó nagytőkés szolidáris a zsidó 
munkással? Hogy a zsidó nagytőkés jobban fizeti a zsidó munkást, 
mint a keresztényt? 


- . Nem. (Nevet.) Nem. Viszont a zsidó családok a 
legmesszebbmenően összetartanak. Szóval, ez volt az egyik oka 
annak, hogy a zsidógyűlölet fejlődött ki bennem. A másik oka az 
volt, hogy a katonai iskolában mást sem hallottam, mint : zsidó! 


zsidó! zsidó! Az egész oktatásnak ez volt az erkölcsi alapja. Te úr 
vagy - szólt az oktatás te glasszékesztyűt hordasz, te nem cipelhetsz 
koffert, te munkással nem lehetsz pertu, sem zsidóval, a munkás 
mind vad kommunista, a zsidó mind kiszipolyozó... 


- . Milyen szociológiai munkát olyasott? 


- . Bebelt, Marxot, a Kommunista Kiáltványt. Mondhatom 
előítélettel olvastam ezeket a könyveket. Aztán csodálkoztam, 
mennyi igazság van bennük. Például Engelsről azt tanították a 
katonai iskolában, hogy szifilitikus junker, aki összeállt a zsidó 
Marxszal, ebből a házasságból vérbajos nyomorék született: a 
Kommunista Kiáltvány. De térjünk vissza a zsidóságra, hiszen 
tudják az urak, ez nekem centrális problémám volt. Folyton csak azt 
hallottam a szülői házban, a katonaiskolában, hogy a zsidók 1919- 
es forradalma patkánylázadás volt, a szenny kicsapott a kanálisból... 
rettenetesen elfogult nevelés középpontjában állottam. Most már 
tudom... 


- . Mikor végezte el önmagában ezt a revíziót? 


- Amikor megismerkedtem mostani feleségemmel. 1939-ben történt. 
Feleségem kalapszalonban dolgozott. Szülei egyszerű emberek 
voltak. Csinos asszony, egy gyermekünk van... Ő vezetett rá engem 
az igazságra... Vitézi bálon ismerkedtünk meg... Tánc közben 
odavetette nekem: Na, ez a gazember kormányzó... Felhorkantam. 
Rögtön ott akartam hagyni. Félév múlva már magam is rájöttem, 
hogy igaza van. Ő vezett rá engem annak a felismerésére, milyen 
igazságtalan a vagyonmegosztás. De még mindig éles állásfoglalás 
élt bennem a zsidóság ellen, azonban akkor már a szociális 
reformokért küzdöttem. Sokáig latolgattam magamban: a 

Szovjet vagy Németország? A német fellendülés egyre jobban 
elragadott. Annak ellenére, hogy a németek sosem tartoztak 
kedvenceim közé. Akár szimpatikus Németország, akár nem - 
gondoltam -, mégis az az ország, amely meg fogja hozni 
Magyarországon is a szociális átalakulást. Természetesen az, hogy 
Németországtól vártam a szociális átalakulást, még csak fokozta a 
zsidósággal szemben táplált gyűlöletemet. A zsidóságot tartottam a 
feudális rendszer legfőbb támaszának... 


- . A gazdag zsidóság feudális? Nem inkább kapitalista? Tisztában 


van Ön a fogalmakkal? 


- . Igen. A kapitalista zsidók kapcsolatai a feudális grófokkal és 
nagybirtokosokkal alátámasztották a feudalizmust. Így gondoltam. 


- . Azt hiszi, a zsidóság nélkül Magyarországon megbukott volna a 
feudalista és a kapitalista gazdasági berendezkedés? 


- . Biztosan megmaradt volna. Csakhogy a zsidóság még alá is 
támasztotta. De kérem, uraim... (Nevet.) Ha mindaz igaz lett volna, 
amit gondoltam, akkor most nem beszélgetnénk itt... (Széles gesztus 
a nedves, homályos falak felé.) De közben a németek nekem 
alaposan bemutatkoztak, tudom, hogy mifélék, láttam őket 
működni Mauthausenben... 


- . Mikor indult el Önben a németekkel szemben a revízió? 


- . Ma egy éve. Amikor rájöttem, hogy Veesenmayer egy utolsó 
svihák, aki politikai hatalmát egyéni vagyonszerzésre használja fel. 
A Standard-gyárból értesítést kaptam, hogy a munkásokat 
különböző akciókban nem részeltetik. Amikor ezért felelősségre 
vontam az igazgatóságot, azt a választ kaptam, hogy Veesenmayer 
intézkedésére történt minden. Felmentem a követhez. Mellének 
szegeztem - buta Görgey-módra! - a vádat. Felugrott, kiabált, 
hogyan állhatok elő ilyen vádakkal, én a prononszírozott 
németbarát és éppen ellene, aki most kapott a Führertől magas 
kitüntetést... Egy hét múlva már a Fő utca egyik börtönében ültem. 
Aztán internáltak. Megszöktem. Beálltam az SS-hez. 


- . A Sztójay-éra alatt miért tartóztatták le? 


- Osztályellenes lázítás miatt. De 1945. március 14-én a nyilasok is 
letartóztattak. (Nevet.) Előzőleg leveleztem Szálasival. Azt a vádat 
emelték ellenem, hogy én zsidókat szöktetek Magyarországról és 
zsidó vagyont rejtegetek. Megírtam Szálasinak, mi a véleményem 
erről a vádról... Szálasi meg közölte velem, hogy le kell tartóztatni 
engem, mert mint katonatiszt, felesküdtem rá és mégis lázadást 
szítok ellene Németországban... (Nevet.) Hát szóval a Veesenmayer- 
féle csalódás volt egyik oka annak, hogy német barátból német- 
ellenség lettem. De volt ennek más oka is. Az SS-ben szolgáltam, ott 
egy százados-bajtársam elárulta nekem az SS terveit: a háború után 


nem lesz szükség álarc viselésére, le lehet majd vetni a maszkot és 
akkor alaposan ki lehet és ki kell majd irtani a lengyeleket. 
Magyarországon olyan politikát fognak folytatni, amilyent a 
Habsburgok folytattak, csakhogy ügyesebben, a németek át fogják 
venni a zsidóság szerepét, a magyar dolgozzék, a német pedig be 
fogja zsebelni a hasznot. Winkelmayernek hívták azt a német SS 
századost, aki ilyen őszintén feltárta terveiket. Ő sejttette velem azt 
is, mi történik a zsidókai Németországban... Ezek a dolgok 
elrettentettek engem... Sejteni kezdtem, mit akarnak művelni a 
németek Európában a háború után, olyan dolgokat, amilyenek 
akkor - ezt csak később tudtam meg - már teljes erővel folytak... 
Ez 1944 októberében történt... 


- . Addig nem tudta, mi történik Németországban a zsidókkal? 


- . Kijelentem, ha tudtam volna a gázkamrákat, a hamvasztókat és a 
többi nácidolgokat, géppisztolyt fogtam volna és elmentem volna 
partizánnak. Ezek a szörnyű disznóságok okozták a katasztrófát... 
De ezeket a rémségeket csak most tudtam meg... 


- . Mién dobták Önt ki az SS-ből? 


- . Mert állítólag a Hunyadi-hadosztály tisztjeit lázítottam a 
németek, a legénységet a tisztek ellen... (Nevet.) A lázítás abból 
állt, hogy a tiszteknek előadást tartottam, megmondtam, hogy új 
világ jön, vége a réginek... 


- . Meddig hitt a német győzelemben? 


- . Az urak nagyon buta embernek fognak tartani, mert bizony 
nagyon sokáig hitlem... Körülbelül addig, amíg a nyilasok le nem 
tartóztattak, vagyis 1945 áprilisáig... A hiedelem oka a fordított 
gondolkozás volt. Azt mondtam magamban: Hitler Adolf nem lehet 
olyan gazember, hogy tovább folytatná saját fajtája céltalan 
öldöklését, ha nem tudná, hogy a háború sorsát eldöntő 
csodafegyverek a kezében vannak, nem lehet ilyen gazember... Nem 
is a fegyverek döntötték el ezt a háborút, hanem az árulás! 


- . Éspedig? 


- Árulások sorozata! Szabotázsok! Például Göring is szabotált. 


Borzalmas, milyen szabotálás folyt például a repülőgépgyártás 
terén! Hogy mi volt ennek a szabotázssorozatnak az oka, nem 
tudom. Bolondok voltak a német szabotálok... vagy sátánok... 


- . Milyen nyelven beszél Ön? 
- . Németül, angolul, franciául, olaszul. 
- .  Hitler-ellenes könyvet olvasott? 


- . Egyet sem. De nem is akartam ilyent olvasni. (Nevet.) Nem 
akartam csalódni... Féltem, hogy leesek a mennyből a föld alá... És 
nem találtam volna más megoldást... 


- . A Mein Kampf-ot olyasta? 


- . 1941-ben. Azt hittem, meg fog rázni. Nem rázott meg. Sok 
dologgal egyetértettem benne, de nagyon rosszul esett az, ami 
Magyarországgal volt kapcsolatos... Tulajdonképpen ezt sem 
akartam tudomásul venni, rátettem egy lóra, nem akartam csalódni 
benne... nem akartam! 


- . Mi volt és mi most a véleménye Hitlerről? 


- . Mi volt? Az, hogy teljesen önzetlenül dolgozott népéért. Most 
már tudom, hogy agyilag beteg volt és egész Európát, elsősorban 
hazánkat tönkretette, becsapta, hazudott, olyan katasztrófát zúdított 
Európára, amilyent még nem látott a világ. Azon töröm folyton a 
fejemet, milyen módon lehetne jóvátenni azt, amit elkövettem. 
Kijelentem, én meggyőződésből tettem mindent, nem karrier- 
éhségből. Felajánlottak nekem mindenféle pozíciót, semmit sem 
fogadtam el. Felajánlották nekem a vattai birtokot, amely egy zsidó 
bérlő kezében volt. Telefonált az ügyvédem: Görgey úr, csak egy 
kétpengős okmánybélyeg kell, adja be az igényét... Nem adtam be. 


- . Kalandregények érdekelték? 


- . Nagyon. Verne. (Kérdés nélkül.) És még valami volt az 
elsoroltakon kívül, ami a legélesebb zsidóellenes vonalra vitt: 
propaganda. Az ellenoldal propagandáját pedig nem akartam 
hallani. Nem akartam! 


- . Mégis hogyan lehet, hogy mindezt csak most látja be? 


- . Mert - ismétlem - akkor nem akartam látni semmit, ami az én 
vonalamról képes lett volna eltéríteni. 


- . Sport? 
- . Box, birkózás, vívás, tenisz. 
- . Mindig hordott szemüveget? 


- . Egy időben monoklit hordtam. Részben mert kellett, részben 
nyegleségből, katonatiszt voltam... 


- . Intenzív szerelmi életet élt? 


- . Nem. Soha nem tudnám puszta kalandért megcsalni a 
feleségemet. 


- . Vallásos ember Ön? 


- . Tizenöteves korom óta az vagyok. A nagy bajok vettek rá a 
vallásosságra, a nagy betegségek, a nagy veszélyek... 


- . Hogyan tudta összeegyeztetni a gyűlölködést, amit hirdetett, az 
evangéliumi tanításokkal, amelyekben hitt? 


- . Szenzibilis... az akaratomat minden akadályon át érvényesíteni 
akaró ember voltam... Nem az evangélium, hanem a szociális 
reformok megoldása lebegett mindig a szemem előtt... 


- . Nem volt bűntudata a gyűlölködés hirdetése után? 
- Soha. 
- . Hisz a túlvilágban? 


- . Az Úristent szeretem, tudom, hogy minden Tőle függ, ha befejezi 
életét az ember, akkor Tőle függ, milyen sorsa lesz túlnan... 


- . Önnek milyen sorsa lesz? 


- . (Hosszú gondolkozás után.) Ha most meghalnék... legalább 


annyit szenvedtem már az életben, amennyi rosszat tettem... de még 
sok vezekelni való volna a földön... Főként a zsidóságról írott 
cikkeim miatt... Mert talán e cikkek is hozzájárultak, hogy úgy 
bántak a zsidósággal, ahogy bántak... 


- . Mit tenne, ha kiszabadulhatna? 


- . Többet foglalkoznék a családommal, mint eddig, igyekeznék 
boldoggá tenni őket... és a hibáimat jóvá akarnám tenni... Mármint 
a bűneimet... Szerelném bemutatni őszintén és nyíltan: íme, 
nézzétek, mit csinált egy elvakult, egy félrenevelt ember... Én 
roppantul szánom-bánom bűneimet... Elsősorban megírnám 
naplómat, ezzel a címmel: , Egy volt fasiszta emlékiratai". 


- . Milyen büntetésre számít? 


- . Nehéz kérdés... nehéz kérdés... Súlyos lesz a büntetés. 
Jószándékaimat nem fogják tekintetbe venni. 10-15 évi fegyházat 
fogok kapni... De lehet, hogy felakasztanak. 


- . És mi történt volna Önnel, ha a németek győztek volna? 


- . (Nevet.) Akkor nem itt ülnék, hanem valamelyik német 
internálótáborban. Vagy már régen agyonvertek volna német 
bajtársaim... 


- Jó alvó? 


- . Igen. Kint is, itt bent is. Álmaim tipikus , Wunschtraum"-ok 
[Vágyálom]. Gyermekkoromban kínzó álmaim voltak. Hosszú 
üldözés után felriadtam és kiabáltam: segítség! segítség! Mindig 
valami rettenetes szörny üldözött, rám mászott a sarokból, rám 


29. 


akart rohanni, szörnyű álmok voltak... 
- . Segített Ön a zsidókon? 


- . Meggyőződésem ellen tettem, amit érdekükben lettem, 
restellem, titokban tettem. A szemébe mondtam annak, akin 
segítettem, amikor hálálkodni jött hozzám, hogy én semmit sem 
tettem az érdekében... (Nevet.) Szégyelltem... (Nehezen mondja. ) 
Egy Albrecht nevű zsidó volt... a kislányának életét mentettem 
meg... 


- . Mit érzett, amikor gyűlölködő cikkeit írta: felindulást, dühöt, 
vérszomjat? 


- . Kétségtelenül fokozott lelkiállapotban voltam... Mint kopó, 
amikor megy a vad után, már rajta van, érzi a szagát, nem engedi 
el... 


- . Tudta, hogy deportálják a baloldali keresztényeket és a 
zsidókat? Tudta, milyen sors vár ezekre Németországban? 


- . Mauthausenben tudtam meg. Ott mondták el nekem és ott 
láttam én magam is. Én nem kínozni akartam a zsidóságot, hanem 
kikapcsolni a gazdasági életből, de velük együtt azokat, akik a zsidó 
vagyon hátán jutottak a magasba... Fel akartam osztani a 
nagybirtokot, a középbirtokot, a papi birtokkal együtt. 


- . Mit tart élete legnagyobb bűnének? 


- . Három bűnöm van. 1. Nem törődtem eléggé a családommal. 2. 
Gyűlöletet hirdettem a zsidóság ellen. 3. Beléptem az SS be. 


- . És mit érez legnagyobb erényének? 
- . Két erényem volt: 1. Mindent meggyőződésből tettem. 2. El 
tudtam jutni a teljes lelki revízióig. 


(Amikor elköszön, vidáman nevet. Borostás az arca, fekete 
szemüveg van rajta, félszemén fehér gyolcs. A börtönfolyosón, 
amelyen cellájába siet, harsány hangon köszönget a fegyőröknek.) 


A pszichoanalitikus megjegyzése 


Harmincegy éves kamasz. Fiatalnak öreg, öregnek fiatal. 
Kalandregények hőse lehetne, ha a kalandok igazi veszedelmét nem 
másokkal vállaltatta volna. 


De azért ő is vállalt és vállal is. Lehet, hogy csak azért nem tagadja 
le , műveit", mert azok nyomtatásban megjelentek és rendelkezésre 
állnak. De az is lehetséges, hogy akkor is vállalná, ha nem ilyen 
kétségtelenül igazolható vádak szólnának ellene. A lázadó 
prototípusa. Nem forradalmár. Ehhez hiányzik belőle a mélység és a 
meggyőződés ereje. 


Ha a rossz nevelést kellene demonstrálni, őt kellene bemutatni 
minden szülő és minden pedagógus elrettentésére. 


A propaganda alakító erejének is egész mintakollekciója van benne. 
Lázadó természete folytán már-már kikerüli a katonai nevelés 
antiszemitává uniformizáló hatása alól, ekkor rászakadt a 
propaganda, a szóban és írásban szüntelenül ható nyomás és az 
uniformison ismét összezárultak a gombok. 


Ösztönvilága csaknem kizárólag a romboló erők agresszív és 
szadisztikus komponenseiben nyilatkozik meg. A szerető és 
szexuális elemek szinte teljesen hiányoznak belőle. 


Senkin és sehogyan nem lehet jobban illusztrálni, hogy miért 
korlátozza a kapitalista társadalom a szexualitást és miért 
engedélyezi az agressziót, mint Görgey Vincén. A kapitalista 
társadalmi rendnek ilyen hívek kellenek. A nemi gátoltság általános 
gondolkodási és kritikai gátlásokat is jelent, viszont az agresszív 
ösztönök a nem is túlságosan titkolt feudalista-kapitalista érdekek 
biztosítását szolgálják. 


Azt mondja, régebben az egyik szeme rossz volt, a másik jó, de 
most, mióta a jobbik szemét sérülés érte, a rosszabbik szemével lát 
jobban. A teljes igazság ez: most már jó mind a két szeme, önmagát 
is, a társadalmi valóságot is jól látja. 


A közmondást, amely szerint mindenki a maga kárán tanul, az ő 
esetében így lehet variálni: sokan a mások kárán tanulnak. 


Kassai-Schallmayer Ferenc 


A legtöbb háborús bűnös azt állítja, hogy kommunista, de 
legalábbis szocialista volt. Tetteik után nem kell szót vesztegetni, 
hogy mik voltak valójában. De Kassai-Schallmayer Ferenc - 
Szálasi nemzetvédelmi és propagandaminisztere - az egyetlen 
közülük, aki valóban szocialista volt. Illetve valóban tagja volt 
éveken át a Szociáldemokrata Pártnak. Pszichológiai szempontból 
tehát kétségtelenül az a legérdekesebb kérdés: hogyan, milyen úton 
s milyen rejtett vagy nyílt hatások befolyása alatt jutott el 
szocialista mivoltától az őrjöngök körébe. Próbál is felelni erre a 
kérdésre. Mint ahogy minden kérdésre próbál felelni, szívesen, sőt: 


örömmel. Feleleteinek végeérhetetlen árjából olykor ki is 

lehet meríteni gondolatait. De a legtöbbször úgy áll az ember 
szavainak szakadatlanul s bőven zuhogó sodrában, mint 
útvesztőben, mindenfelé utak nyílnak, de nincs semerre út, amely 
kifelé vezet. Egyetlen pillanatig sem gondolkozik a feleleten, 
legyen bármily komplikált a kérdés. Nyomban megindul szavainak 
zuhataga, az egyik bonyolult mondat belebonyolódik a másikba, 
az egyik zavaros gondolatsor belekuszálódik a másikba, megállás 
nélkül; mintha egy automatagépet megindítottunk volna, 
bedobtunk egy kérdést, a résen zuhog a felelet. Cikomyás 

szavak ornamentikája komplikálja még nehezebben követhetővé 
gondolatainak körforgását. Nyilas gőz és szocialista tisztánlátás, a 
propaganda szajkózása és a szervezett munkás fegyelme, vakság 
és süketség a legvilágosabb jelenségekkel szemben és józan 
realizmus. Minden úgy forr, kavarog, fölhabzik, keveredik, 
sistereg, hullámzik feleleteiben, mint ezer összekotyvasztott étel 
egy fazékban, amely alatt az egész kályha lángokban áll. Folyton 
beszél, szakadatlanul folyik ajkáról a szó, könnyen és örömmel 
beszél, nem gondolkozik. A szó nem arra való ajkán, hogy 
elleplezze gondolatait, hanem hogy felfedje gondolatlanságát. 
Magas homloka van, pápaszemet hord. Nincs semmi kirívó 

rajta, semmi jellegzetes. Fekete térdnadrágot visel, fekete csizmát. 
Két és fél órát beszéltünk vele. A kérdések ebből összesen nem 
vettek el öt percet. Amikor véget ért a beszélgetés s fnennie kellett 
vissza cellájába, az ajtóból még visszafordult. Még mondani 
szeretett volna valamit. Egy körmondatot talán, egy öt percig tartó 
körmondatot ,,a szociológia alapelemeinek küzdelmes létéről a 
kapitalista világrend épületének árkádjai alatt... " 


Kassai-Schallmayer Ferenc 


- . (Néha megsimítja kis bajuszát szabályos vonású arcán.) 
Negyvenhárom éves vagyok. Kassán születtem. A családi nevem: 
Schallmayer. Apám katonai számvevő volt. Szüleim nem élnek. 
Szívbajban halt meg mind a kettő. Két testvérem van. Én magam 
nyomdász voltam, utoljára a Rigler Testvéreknél dolgoztam. 
Mérnök akartam lenni. (Kezét dörzsöli.) Érthető, konstruktív 
lelkületű ember lévén... 


- . Viszont mégsem lett mérnök, hanem proganda és 


nemzetvédelmi miniszter. Úgy látszik, mégsem konstruktív 
lelkületű... 


- . Lehet. (Mosolyog, mint aki nem akar vitatkozni.) Budapesten 
jártam iskolába. De nagybátyám családjánál nem bírtam elviselni az 
atmoszférát, nem szerettem a magyar középosztály életmódját. 
(Nem ilyen egyszerűen beszél, mondatainak se vége, se hossza, 
reprodukálhatatlanul cikornyásak, zavarosak.) Nagybátyám azt 
mondta: kár tanulnom, úgysem lesz belőlem semmi, legfeljebb 
iparos. Már akkor utáltam a középosztály természetellenes 
sznobságát. Barátokra akadtam, akik szegény szülőktől származtak, 
elmesélték nekem, milyen nyomorban élnek és én rádöbbentem 

a gazdagok és a szegények világa között fennálló áthidalhatatlan 
különbségekre... (Válaszainak csak lényegét adjuk itt vissza, 
mondatainak kavargó és szakadatlan körfogását nem lehet 
papírra rögzíteni. ) 


- . Szülei milyen nyelven beszéltek? 


- . Nagyanyám szlovákul, szüleim részben szlovákul, mint 
magyarul. 


- . Milyen nyelven álmodott gyerekkorában? 


- . Szlovákul. Lelki diszpozícióm is inkább szlávos. Ha 
komplikáltabb gondolataim támadnak, akkor ma is inkább 
szlovákul gondolkozom. 


- . Szerelmi életében szlovákul mondott becéző szavakat? 


- . (Elhárító mozdulat.) Sehogysem. Szerelmi életemben nem 
ismertem a szentimentalizmust. Frigid voltam... 


- . Hány osztályt végzett? 


- . Négy osztályt a középiskolában. Kedvenc tantárgyam a 
történelem volt. 


1919-ben - 16 éves koromban - már öntudatosan és teljesen 
szocialista voltam. Megszöktem az iskolából és önként beálltam a 
Vörös Hadseregbe. A ruszinszkói őrgárdában szolgáltam. Mint 
rajparancsnok részt vettem a harcokban is. Már akkor is, azóta is 


rengeteg veszélyt úsztam meg, sohasem féltem a veszélytől. Mindig 
közömbös voltam a veszéllyel szemben. Soha sem volt félelem 
érzetem, sem semmiféle szorongásom. 


- . Sportolt? 


- . Soha. Mindig irigyeltem a sportolókat. Síelni szerettem volna 
mindig... tele voltam irigységgel a síugrók iránt. Síugró bajnok 
szerettem volna lenni. De nem volt hozzá sem idő, sem alkalom. A 
hosszútávú úszást is szerettem, mert erő és kitartás és fegyelem kell 
hozzá, de nem tudtam soha komoly eredményt produkálni. 
Vitorlázni is szerettem volna, sosem sikerült. Ez mindig fájt... A 
birkózást, a boxolást nem szerettem. A kommün után hazamentem 
Kassára, beálltam lakatosinasnak. Tudatosan választottam ezt a 
pályát, a munkásosztályhoz akartam tartozni, hogy 

átéljem szenvedéseit. Kassán megalakítottam a szocialista 
ifjúmunkások szervezetét. Ennek a vezetője lettem, sokat 
küszködtem, sokat dolgoztam az ifjúmunkások érdekében. Emiatt 
összevesztem a főnökömmel is, kidobott és én szakmát változtattam: 
nyomdász lettem. 


- . Inponált Önnek a katonai fegyelem, a drill, a katonás 
bátorság, az úgynevezett stranmság? 


- . Nagyon. Mindig vonzott a rend, a fegyelem, a szabályosság. De a 


művészet is nagyon érdekelt, voltak művészi hajlamaim... 
- . Például? 


- . Festészet, szobrászat... A szakmámban is művészi tökélyre 
vittem, főként az ólomvésésben. 


- . Mit olvasott? 


- . Főként történelemkönyveket. Nagyon sokat olvastam. 
Szemléletemet Málnási könyve stabilizálta, a , Magyar nemzet 
őszinte története". De olvastam Eckhardt, Hóman, Pethő, Asztalos, 
H.G. Wells, Marczali történelemkönyveit. Napóleon élete rendkívül 
érdekelt, elragadott a karrierje. 


- . Budapesten bekapcsolódott a pártéletbe? 


- . Igen. A Szociáldemokrata Párt VI. kerületi szervezetének voltam 
a tagja. A Kassák-féle irodalmi körnek is egyik tagja voltam. 
Állandóan olvastam szociológiai könyveket, Marxot, Engels!. 
Meggyőződéses marxista voltam. Mondhatnám hitbuzgalmi 
lendülettel képviseltem a marxizmust, amelyet teljesen magamba 
szívtam. 


- . A szülői ház antiszemita volt? 


- . Nem. Az elemi iskolát Máramarosszigeten jártam. A második 
elemiben nem volt hely, csak a zsidó hitközség iskolájában. Oda 
írattak be. Én voltam az egyetlen keresztény. A fiúk állandóan 
csúfolkodtak velem. Lenéztek, kiközösítettek, zsargon nyelven 
suttogtam rólam, hátam mögött összesúgtak és a nyelvüket 
rámöltötték. Amikor aztán a harmadik elemit más iskolában jártam 
és valamit nem tudtam, a tanító rögtön rám szólt, hogy azért nem 
tudom, mert zsidóiskolában jártam ki a második elemeit. 


- . Vallásos atmoszférában nevelkedett? 
- . Nem. Szüleim sem voltak vallásosak, én még kevésbé. 


- . Mi volt az oka annak, hogy marxistából nemzeti szocialista 
lett? 


- . A marxizmus szellemében a munkásosztály követeléseit olyan 
vonalon kell érvényesíteni, amely a legrövidebb és a legjárhatóbb 
utat nyújtja a cél felé. (Ezt a mondatot példáid a cikornyás 
szavaknak olyan zuhatagával fejezi ki, hogy alig lehet kihámozni 
a értelmét.) Nemcsak haladni akartam a cél irányában, hanem el 
akartam érni. A pártban állandóan letorkoltak, megfenyegettek, 
hogy kizárnak, ha folyton lázadozok, a nyomdász szakszervezet 
vezetője például egyszer megfenyegetett, ha tovább is 
renitenskedem, ki fogja a talajt csúsztatni a lábam alól. 
Kifogásoltam, hogy paktumot kötöttek a Bethlen-rendszerrel, 
bizonyos jelenségekkel szemben nem fejezték ki elég konokul 
álláspontjukat, a párt szerepét letompították, félreállottak, az 1930- 
as évektől kezdve a munkásmozgalom teljesen eltespedt, láttam az 
erőtlenséget, láttam, hogy nem képesek megdönteni a feudális- 
kapitalista rendet... (Szinte megállíthatatlan szavainak zavaros 
árja.) 


- . Kellemes Önnek ezekről a dolgokról beszélni? Mert nagyon 
lelkesen beszél! 


- . Igen. Nagyon. Soha nem értettek meg. Remélem Önök 
megértenek... A szocialisták kommunistát láttak bennem, most 
pedig mint háborús bűnös ülök itt, pedig a háború megindításában 
és folytatásában semmi részem nem volt. 1938-ban mint 
kommunistát ítéltek el kétévi fegyházra. Kitöltöttem a büntetést, 
azután internáltak. Most pedig mint háborús bűnös... Pedig akkor 
már, amikor mint kommunistát ítéltek el, a Nyilaskeresztes Párt 
tagja voltam. Már 1938-ban beléptem. 


- . Ha nem volt megelégedve a Szociáldemokrata Párttal, miért 
nem csatlakozott a kommunisták illegális mozgalmához? 


- . Mert nem láttam pillanatnyilag gyakorlati értelmét. (Egyre 
zavarosabb mondatok következnek, már az értelmüket is nehéz 
kihámozni.) Egy nagy társadalmi különbség igenlésével kell 
szerintem a harcot nyíltan folytatni... Nekem keret kellett a reakció 
elleni harc áldozatvállalásához... Így jutottam el Csoór Lajoshoz, 
felajánlottam, hogy megszervezem a Népakarat Párt budapesti 
szervezeteit. Mónus Illés figyelmeztette a parlamentben Csoórt, 
hogy az áldozatkészség megbízhatatlan ember teljesítési 

vágyát takarja... Erre Csoór elbocsátott. Garbaival, Róbert Oszkárral 
sűrűn leveleztem. Megírtam, hogy a szocialista pártok vezetését a 
nemzet egyetemességévé kiszélesítve kell átformálni... Ebben az 
időben hallottam először Szálasi nevét. Azt mondták, halálosan 
komoly és elhatározott állásfoglalása van a fennálló társadalmi 
renddel szemben. Az Új Munkás című lapjában benne találtam a 
szocializmusnak egymásra épült kérdéseit... Felkerestem öt három 
forradalmárral, megismertem forradalmi felkészültségű és 
dinamikájú felfogását... Roppant nagy hatással volt rám, hogy akad 
Magyarországon egy ember, aki elveiért könnyen és nyugodtan 

a börtönbe megy... 


- . Mi volt első impressziója Szálasiról, amikor szembekerült vele? 


- . Én praktikái módozatait figyeltem, a mozgalom stratégiai 
alapjait, amelyeknek célja a reakció gyengítése volt... 


- . A zsidóságról beszéltek akkor? 


- . Nem. A zsidóság problémája előttem Magyarországon tisztára 
szociális probléma. Vannak proletár zsidók, vannak kapitalista 
zsidók. A gazdag zsidóság támogatta a Horthy-rezsimet. Lőw 
Immánuel például már Szegeden megáldotta a szegedi gondolat 
zászlaját. A gazdag zsidók és a Horthy-rezsim kitűnően megfértek 
egymás mellett. A szegedi gondolat Magyarországon a legnagyobb 
elnyomást okozta és biztos vagyok benne, hogy a mai 
Magyarországon is megpróbál kibújni a zsákból, ahova 
begyömöszölték. A szegedi gondolat a gazdag zsidók kezébe adta a 
gazdasági őrhelyeket és a zsidók cserébe a legnagyobb mértékben 
támogatták a szegedi gondolatot. Egyes nagyzsidók és lapjaik 
sokszor émelyítő módon hízeleglek Horthynak. Nekem mindegy 
volt, hogy a reakció várát kívülről, vagy belülről ostromlom-e meg, 
a fontos számomra az volt, hogy minél előbb ledöntsük... 


- . Normális embernek tartotta Szálasit? 


- . Nem tudom, hol kezdődik az abnormalitás és hol végződik a 
normalitás. 


- . Mit tartott Hitlerről? 


- . A német akarat kifejezését láttam benne, aki megtalálta a 
szükséges népi alapokat. A Mein Kampf-ot politikai pamfletnek 
tartottam, nem túlságosan hatott rám. (Kérdés nélkül.) A zsidó 
kérdés számomra sosem volt érdekes. Inkább kellemetlenül érintett, 
mert mindig gyanítottam, hogy mögötte bizonyos reakciós körök 
húzódnak meg. 


- . Mit gondolt, hogy fog végződni a háború? 


- . A háborút világnézetek összecsapásának fogtam fel. 
Kompromisszumos békében hittem a Szovjettel. Véleményem 
szerint a háború még nincs eldöntve... A német győzelemben 
egyébként egészen 1945 januárjáig hittem. 


- . A szocializmus - megállapításai, szelleme és erkölcse folytán - 
a legközelebb áll az emberi szenvedéshez. Hogyan lehet az, hogy 
Ön, az egykori szocialista, olyan rendszer szolgálatában állt, 
amely minden idők legborzalmasabb szenvedéseit zúdította az 
emberek millióira? 


- . Forradalmi állapotok közöli mindig elpusztulnak ártatlanok és 
szenvednek milliók. 


- . Tudja Ön azt, hogy elvbarátai 15 millió ártatlan és 
fegyvertelen embert gázkamrákban és halotthamvasztókban 
megöltek? 


- . (Éppen olyan folyamatosan és éppen olyan cikornyás 
körmondatokban, mint bármely más kérdésre:) Ezt nem tudtam. 
Csak Salzburgban tudtam meg. Ha tudtam volna, nyomban 
passzivitásba vonultam volna. Egyébként miniszterségem alatt 
tulajdonképpen passzivitásban voltam. Nem tetszett nekem a 
koalíció és a hadihelyzet nem adott lehetőséget a reformok 
megvalósítására. 


- . Azt sem tudta, hogy az Önök uralma alatt mi történik 
Budapesten? Az utcákon? A gettóban? A Dunaparton? A védett 
házakban? 


- . Nem tudtam. Pletykákra, mint felelős miniszter, nem 
hallgathattam. 


- . Mit csinálna, ha kiszabadulna? 


- . Csak akkor akarok szabadlábra kerülni, ha folytathatom 
forradalmi szolgálatomat. Ha nem, inkább a halál. 


- . Ön hogyan határozná meg az áruló fogalmát? 
- . Horthy Miklós. Ő 25 éven ál elárulta a magyar népet. 
- . De a fogalmat hogyan határozná meg? 

- . Bizalmas viszonyban lévő két embernek viszonyát megszakítva, 
az egyik titokban, vagy nyíltan kiszolgáltatja a bizalmas viszony 
ideje alatt a partneréről nyert bizalmas értesüléseket egy 
harmadiknak. 


- . Ön nem árulta el a Szociáldemokrata Pártot? 


- . Nem. A Párt kizárt engem tagjai közül. 


- . És Ön kiszolgáltatta a Pártban szerzett értesüléseit a 
Nyilaskeresztes Pártnak? 


- . Miféle bizalmas dolgai lehettek a Szociáldemokrata Pártnak? 
Nem, én semmiféle titkot nem tudtam meg, tehát nem is 
szolgáltathattam ki a Nyilaskeresztes Pártnak. Én a Nyilaskeresztes 
Pártban is csalódtam. Ebbe a pártba sem lépnék be még egyszer. Ezt 
a pártot felhígította a magyar középosztály. 


- . A családját szereti? 


- . (Hosszan gondolkozik, most először.) Feleségem van. Nincs 
gyerekem. Nem is akartam gyereket. Tudtam, hogy az utam 
börtönökön át visz. Szeretem a feleségemet. Nem ismerem a 
szerelmet. Nyomdász vagyok. Forradalmár... A vallást sosem 
gyakoroltam. Nem gyóntam soha. 


- . Bűne van? 
- . Masszív bűnöm nincs. Ezért lelkiismeretfurdalásom sincs. 
- . Azért sem, mert az , Összetartás" egyik szerkesztője volt? 


- . Azért sem. A sárga csillag és a gettó a jobboldal áhítozása volt. 
Én nem szimpatizáltam ezekkel a rendelkezésekkel. Az 

, Összetartás"... Hát bizony az ésszerűség akkor már felbomlott. 
Mert forradalmi állapotok között mi a célszerűség? A bomló 
társadalmi struktúra roppanásai között olyan utak ösvényén haladni 
tova, amely a materialista tudás és szemlélet... 


(És beszél, beszél. Szavai között szemvillanásnyi ideig tartó szünet 
sincs. Nem kontrollálja magát, nincs kritikája sem másokkal, sem 
önmagával szemben. Amikor búcsúzunk, szinte kényszeredetten 
hallgat el. Halkan összecsapja csizmáinak sarkát, meghajol és 
lehangoltan távozik.) 


A pszichoanalitikus megjegyzése 


Szociálpszichológus részére kétségtelenül a legérdekesebb 
probléma. Nem egészen rövid ideig és nem egészen jelentéktelen 
szerepe volt a szocialista mozgalomban. És átment azokhoz, akik 
minden közösségellenes gerjedelemnek salvus conductust [menlevél 


- szerk.] adtak, ha szocialistát kellett megkínozni, vagy megölni. 
Német és szlovák keverék, csepp magyar vér sem folyik ereiben. 
Méhely Lajos vér- és fajelmélete szerint a magyarság fajképének 
ellenképlete, de szemléletét mégis Málnási könyve, , A magyar 
nemzet őszinte története" stabilizálja és hungarista lesz. 


Marx és Engels eszméit érti, de nem érzi, Málnási, Méhely, Szálasi 
ideáit érzi, de nem érti. 


A polgárok sokszor értik a szocializmus tanításait, de, mert nem 
érzik, félreértik. A proletariátus egy része sokszor csak érzi és mert 
nem érti a marxizmust, adott történelmi fordulatnál előfordulhat, 
hogy kollektíve hátat fordít a korábban lelkesítő ideáknak, amelyek 
csak lelkesítették, anélkül, hogy értelmét is betöltötték volna. 


Előadása egy hasonlatot idéz fel: mintha modern csőbútorokat 
neobarokk díszítéssel látna el a bútortervező. Ilyen Kassai 
ideológiája. És ő mégis kényelmesen ül ebben a bútorban, illetve 
ebben az ideológiában. Vagy ha nem is kényelmesen, de önmaga 
számára kellemesen. 


Kereste a mártíriumot és Szálasiban is az állítólagos , mártíromság" 
hatotta meg. Mindenesetre szokatlan, ha egy mártír 
síugróbajnokságról álmodozik. De tekintetbe kell venni, hogy a 
síugrásnál is igen nagy az esés kockázata. 


A gyermekkorában a zsidó vallású osztálytársaitól elszenvedett 
sérelmekért az antiszemita organizációban való részvétellel állt 
bosszút. 


A szocialista közgazdaságtan és történelemszemlélet tudományos 
világnézet. Aki ezt a világnézetet vallja, biztosan áll a lábán és 
hatalmas töltésre fektetett vágányokon halad ideológiai vonatja. A 
szükségesnél kevesebb tudás, vagy a tudás mellett túlságosan sok 
egoisztikus érzelem azonban feláztatja a töltést, a vágány 
elszakadozik és a korábban a vágányon biztonságban haladó vonat 
kisiklik és lezuhan a töltésről. 


A cél maradhat, de az utat Kassai elveszítette. A szavak 
dzsungelében elvész a fogalmazás. Az útvesztőben elvész az út. 


Kolosvári-Borcsa Mihály 


Alig hallani lépteit, amikor jön a börtönfolyosó vaspallóján. Félszeg 
mozdulatokkal lép be a szobába, alig hallhatóan köszön, 
megbiccenti fejét és leül a lócára. A villanyfény homályában sárgán 
csillan az arca, két barna szemgolyója, mint léghuzamban két 
tűzkör, riadtan forog, kapkod, lángol. Arcbőre feltűnően sárga. 
Rövidre vágott haja tele ősz szálakkal. Ritkás, őszes szakáll borítja 
az állát. Ebbe a szakállba az ajak két oldalán belekeveredik ezüsttel 
meghintett fekete bajusza, amely jellegzetesen úgy lóg alá, hogy 
ajkának két sarkát nem érinti s így a bajusz és a szakáll összefolyó, 
gondosan ápolt szőrzetéből, mint két sárga félhold, kopáran és 
csupaszon sápad elő két körcsik az ajka két oldalán. Ezt a csupasz 
húsdarabot néha megsimítja a kezével, láthatóan büszke rá, a 
beszélgetés során meg is említi. Hosszú, éles metszésű, egyenes orra 
van, hosszú rajzú arca, hosszú füle, feltűnően duzzadt cimpákkal. 
Többször hivatkozik turáni mivoltára, ázsiai eredetére, de az arca 
inkább egy középkori spanyol inkvizítoré, mint egy turáni lovasé. 
Nagyon halkan beszél, gesztusokkal alig, inkább élénk, barna 
szemének felvillanásaival és gyors tekintetváltásaival kíséri szavait. 
Amikor beszél, alig érthető mormolássá folynak. Nem 

könnyű megszólalásra bírni. Határozottan zárkózott jellemű ember. 
És félszeg. Mozdulatai is félszegek, mosolyában valami sértődékeny 
félszegség érezhető. De félszegsége mögül szinte láthatóan 
előrenyújtja fejét a makacsság, a hajthatlanság, a sértődékenység. 
Olyan ember benyomását kelti, aki nem dübörög, hanem surran egy 
úton, de ehhez az úthoz ragaszkodik, mint egy rögeszméhez. 
Debrecenben még egyszerű újságíró volt. Budapesten már egy 
szélsőjobboldali lap főszerkesztője és aztán felült a vihar szárnyaira 
és egyre jobbra kanyarodott, míg végül a Sajtókamara elnökségén, 
áltudományos antiszemita könyvek szerzőségén, a rádió, a film 
fasiszta szellemű irányításán, sajtófőnökségen és állam-titkári 
pozíción át beevezett a Szálasi-éra szennyvizeire. Közel három óra 
hosszat ül szemben velünk, az ingó lábú lócán. Nagynehezen 

fogad csak el egy cigarettát, de aztán szenvedélyesen szívja. 
Gyorsan búcsúzik, szeme megvillan s oldalt fordulva, a fal mellé 
húzódva, félénken, félszeg mozdulattal kisurran a szobából. 


Kolosvári-Borcsa Mihály 


- . Azt terjesztették rólam, hogy román származású vagyok. Egy szó 
sem igaz ebből. Magyar-székely-csángó keverék vagyok. 
Szülővárosom Kolozsvár. Apám neve: Kolosváry. Anyámé: Borcsa. 
Királyi engedéllyel használom mindkét nevet. Származásomra nézve 
turáni vagyok. Ezt bizonyítja arcom csupaszsága is - talán éppen 
ezért növesztettem ezt a gyér kis szakállt, hogy bőröm csupaszsága 
ne legyen szembetűnő! És ezt bizonyítja ez a két csupasz félhold is 
az. ajkam körül. Szóval egyetlen szó sem igaz román származásom 
híréből. Apám korán meghalt, nagyatyám nevelt, aki egyetemi tanár 
volt Kolozsvárott. Általában családomban sok az egyetemi tanár. Én 
is annak készültem. Bár az lettem volna!... (Mosolyog, két kezével 
megsimogatja a két félholdat az ajka körül.) Hatéves voltam, 
amikor apám meghalt. 


- . Mik voltak kedvenc játékai? 


- . A katonásdit szerettem a legjobban. És a saját magam által 
rajzolt figurákkal szerettem játszani. Rajzoltam különböző figurákat, 
hősöket, katonákat, indiánokat, kifestettem őket és kivágtam. 
Tudtam rajzolgatni, festegetni - később öt évig festőiskolába jártam, 
festőművész akartam lenni -, legnagyobb passzióm volt ezekkel a 
figurákkal játszadozni. Kedvenc figurám egy indián regényekből 
vett hős volt, Pedro Diaz, aki nagyon hősiesen viselkedett, sok 
indiánt megölt, bátor volt, aranykeresőket vezetett, rendet és 
igazságot tartott közöttük, szerettem nagyon ezt az. általam rajzolt 
Pedro Diazt, ő volt figurákból álló világom vezére... (Mosolyog, 
láthatóan jól esik beszélni e gyermekded örömökről.) Egészen 

a háború kitöréséig játszottam ezekkel a figurákkal. Családi 
jelenetet is rajzolgattam, de még inkább csatajeleneteket, harcos 
férfiakat harc közben... Mindenütt Pedro Diaz vezérkedett... Néha 
prózát írtam a jelenetekhez s ezt mondogattam félhangon, 
miközben figuráim a csatába szálltak... Az izgatott a legjobban, ki 
az erősebb a párviadalban? A figurák között erejük szerint rangsort 
állítottam fel, ez erősebb, ez még erősebb, ez. a legerősebb... 
Magam is verekedős gyerek voltam, szertelenül verekedő. De arról 
voltam nevezetes, hogy a gyengék védelmezője voltam. 

Sokat sportoltam, a könnyű atlétikát műveltem, vívtam, súlyt 


dobtam, gerelyt vetettem, sok érmet nyertem. A támadó típusú 
vívást műveltem. Mint diákban, nagy becsvágy élt bennem. Príma 
tanuló voltam. Jelesen érettségiztem. A tornakörnek is, az. 
önképzőkörnek is elnöke voltam. És szerkesztettem az iskola 
hatvanéves múltra visszatekintő vicclapját, a Bakteri. Szerettem a 
vicceket, azokat is, amelyekben volt némi agresszió... 


- . Milyen volt a szülői ház atmoszférája? 


- . Régi, magyar, pátriárkális szellemmel volt teli. Nagyapámat 
páter familiasként tisztelte mindki. 


- . Antiszemitizmus volt a családban? 


- . Nem. Kolozsvárott abban az időben az antiszemitizmust nem 
ismerték. Kolozsvárott abban az időben egy magamfajtájú 
gyereknek a következő felfogása volt a zsidókérdésről: minden 
osztályba járt három-négy zsidófiú, nekünk, erős keresztényeknek 
az a kötelességünk, hogy ezeket a zsidófiúkat minden támadástól 
csúfolkodástól megvédjük. Nem is engedtem soha bántani 
zsidómivoltuk miatt ezeket az én zsidó 

osztálytársaimat. Számtalanszor verekedtem miattuk. Én voltam a 
protektoruk. Egyszer valamelyik gyerek ököllel beverte a 
koponyámat, mert megvédtem egy zsidófiút a csúfolkodástól. 


- . Milyen volt a szülői házban a vallásos érzés? 


- . Erdélyben pártállás volt reformátusnak lenni. De sosem ítéltük 
meg aszerint az embereket, hogy milyen felekezethez tartoznak. 
Templomba alig jártam. Tulajdonképpen mindenkinek saját vallása 
volt. Nekem is megvolt a magam istenhite... (Kissé 
akadozottabban, feszengve beszél, érezni, hogy a szavak mélyből 
szakadnak fel benne.) Meg kell vallanom, hogy az utolsó években 
közelebb jutottam a katolikus egyházhoz... el kellett ismernem 
magamban az intellektuális követelményeknek inkább megfelelő 
szellemét az én egyházaméval szemben... Katolikus 

feleségemmel reverzális nélkül esküdtem meg... Úgy érzem, annak 
az egyháznak van igaza, amely a maga igazához jobban tud 
ragaszkodni... és az igazsághoz mélyebben tud alkalmazkodni... 
Abban látom a katolikus egyháznak életrehivatottságát, hogy a 
reális követelményekhez jobban tud alkalmazkodni, mint a 


református egyház, vagyis rugalmasabb, hajlékonyabb. 
- . A katolicizmus misztikája nem hatott Önre? 


- . De igen, a katolikus szertartások is erősen hatoltak rám. A 
katolikus misztikának a hívő lélekre gyakorolt hatásában, a 
katolikus templomok művészi kiképzésében és a szertartások 
misztikájában - mindebben olyan elveket látok, amelyek egy 
magasabbrendű lelki és idegrendszer követelményeinek jobban 


megfelelnek, mint a ridegebb református egyház ridegebb elvei... 


- . Nem azért közeledett Ön az utóbbi években a katolikus 
egyházhoz, mert a gyónás útján szerette volna levezetni lelki 
feszültségét? Nem érezte magát túlságosan egyedül a református 
egyházban? 


- . Kétségtelen, hogy a református egyház nem tudott enyhíteni 
lelki problémáimon... A protestáns vallásban egy kicsit mindig 
egyedül van az ember... A katolikus vallásban fel tudtam oldódni, 
segítséget kaptam... 


- . Milyen eseményekről datálódik ez a lelki átalakulása? 


- . Attól kezdve, hogy az utóbbi években vezető politikai 
személyiségeknek szekundáltam... Megismertem az okokat... Láttam 
a teljes lelki, politikai és szellemi zűrzavart, amely betöltötte a 
vezető egyéniségek gondolkozását és darabokra szaggatta az ország 
lelki egységét... Minden nap azzal mentem haza magányomban, 
hogy az ország katasztrófa felé halad, egyre gyorsabb iramban lefelé 
a lejtőn... Bizonyos csodavárás kezdett úrrá lenni bennem... Már 
csak valami csodától reméltem fordulatot... És talán ez a csodavárás 
is egyik oka volt az én katolicizmus felé történt fordulásomnak... A 
katolikus hitben jobban megtaláltam a csoda lehetőségét... 

Ésszel már felmértem a helyzetet: a háborút megnyerni nem lehet... 
A háború elvesztésében azonban nem akartam hinni, injekció kellett 
nap-nap után... Hit és csodavárás... Azok az információk, amelyeket 
német vezető egyéniségektől kaptunk, az az erő, amelyet egy-egy 
német felvonuláson láttunk, meggyőztek bennünket arról, hogy ha 
nem is fognak győzni, de leteperni őket nem lehet... És ezt a 
meggyőződésünket alátámasztotta az, hogy nem is mertünk 
gondolni a vereségre... Csoda! csoda! - ebbe kapaszkodtunk, ha már 


semmiben sem tudtunk hinni... Hogy miben fog megnyilatkozni ez 
a csoda, nem tudtuk... De talán ez a hit a magyarázata annak is, 
hogy olyan könnyen és olyan szívesen elhittük a csodafegyverekről 
szóló propagandát is... 


- . Jutott-e olyan közel a katolikus hithez, hogy református létére 
meggyónt volna ezekben az években? 


- . Nem. 


- . Volt-e bűntudat-érzése, amelyet szeretett volna feloldatni a 
katolikus hitben? Illetve tudott-e bűntudat-érzéséről? 


- . Őszintén szólva: nem. Éreztem sokszor, hogy általános emberi 
szempontokból bizony nem mindig kifogástalanok azok az 
eszközök, amelyeket egy egész világ ellen dúló harcunkban 
kénytelenek voltunk használni... De mindig megvolt az a belső 
meggyőződésem, hogy igazságos cél érdekében... Például én, aki a 
könyvnek oly nagy barátja voltam világéletemben... (Megint 
akadozottan beszél.) Éppen nekem kellett a könyvmegsemmisítést 
irányítani... zúzómalomba kellett vitetni könyveket... Éppen 
nekem... Aki tudtam, hogy babonás szempontból is milyen 
ominózus feladat könyvekhez nyúlni megsemmisítő szándékkal... De 
abban az időben úgy kiélesedett a világnézeti harc... Igénybe kellett 
venni olyan eszközt is, amely egyike a legutáltabbaknak... Maga az 
a tény, hogy könyveket kellett megsemmisíteni, oly arcpirító volt... 
Tudtam, hogy ennek rámnézve végzetes következményei lehetnek... 


- . Abban az időben is volt ezért lelkiismeretfurdalása? 


- . Lelki világommal nem fért össze ez a dolog... De a harcban 
kötelességemet kellet teljesítenem... kockázatot vállalni... 


- . Stefan Zweiget, akit szintén megsemmisített, nagy írónak 
tartja? 


- . Franz Werfelt nagyobbnak tartom. Mégis megsemmisítettem... A 
világ-irodalom legnagyobb művének Tolsztoj könyvéi tartom, a 
Háború és Békét. Homéroszt mindig előszedem... De például 
Dosztojevszkijt nem szeretem. 


- . Úgy látszik, a mélylélektani írók, mint Zweig, Dosztojevszkij, 
távol állnak öntől. 


- . Lehet. 


- . Milyen munkakörben dolgozott akkor, amikor lelkében fellépett 
a vonzódás a katolikus hit felé? 


- . Az utolsó másfél évben éreztem ezt a változási magamban... 
Tehát, amikor Sztójay kormányában államtitkár voltam, 
kormánybiztos, a Függetlenség főszerkesztője... 


- . A Függetlenség ebben az időben élesen antiszemita volt? 


- . A Függetlenségben a közhangulattal párhuzamosan fokozódott 
az antiszemita hang élessége. 


- . Gondolt arra, amikor a zúzómalomba vetett kiváló magyar és 
világhírű külföldi írókat, milyen megvetés fogja kísérni munkáját 
az egész világon, hogy a szellem és a lélek történetében 


szégyenfoltként fog Magyarország testén égni a neve? 


- . Harcban álltam... világnézeti harc volt... És nekem nemcsak az 
volt a célom, hogy megsemmisítsek könyveket, hanem az is, hogy 
helyet csináljak elnyomott magyar íróknak... 


- . Azzal, hogy Thomas Mannt elégette és Barbusse-t összezúzta, 
helyet akart csinálni Sértő Kálmánnak? 


- . Razziákat tartottunk a megsemmisítést elrendelő rendelet 
kiadása előtt az iskolai könyvtárakban, a papi könyvtárakban. Az 
iskolaiakban Erdős Renée-re találtunk, szerzetes-rendek 
könyvtáraiban Újhelyi Nándorra, Pitigrillire... A tulajdonképpeni cél 
az volt, hogy a közkönyvtárakban a kisebb kritikájú közönség ne 
kaphasson kezébe olyan könyvet, amelyből a maga lelkivilágára 
alkalmas konzekvenciákat tud levonni... Magasabb szintre 
helyezkedve nekem is az volt a véleményem, hogy helytelen 

dolgot csinálunk... De ezzel az eszközzel minden öntudatos 
társadalom él... 


- . Ön, az újságíró, nem rettent vissza attól a gondolattól, hogy 
olyan eszmét szolgál, amellyel szemben áll a világ minden szellemi 


nagysága, Thomas Manntól kezdve Ortega y Gasset-n át Romain 
Rollandig, mellette pedig, mint legkiemelkedőbb szellemi óriások, 
Sértő Kálmán és Kiss Ferenc? 


- . Bizonyos könyvcenzúra még Angliában is van. (Hallgat.) 
- . Milyen pályára készült gyermekkorában? 


- . Író akartam lenni vagy a családi tradícióknak megfelelően, 
egyetemi tanár. 


- . Miért hord ilyen szokatlan bajusz- és szakáll-viseletet? 


- . (Mosolyog.) Húsz. éve hordom. Valami turáni van ebben. Ezért 
nyírom a hajamat is. A magyarságtudat rendkívül erős bennem. A 
faji jelleg kidomborítására nagyon sokat adok. Ez a félhold is az. 
ajkam körül (két kézzel simogatja a csupasz húst), ez is turáni 
származást bizonyít... Itt egyáltalában nem nő szakáll... Fajvédő 
vagyok, de magános lélek... Huszonöt év óta közéletet élek, noha 
magános lélek vagyok... Tömérdek emberrel voltam jóban, de baráti 
kapcsolatom alig volt... zárkózott természetű ember vagyok... 
Könyveim között, feleségemmel, nagy szeretettel berendezett 
lakásomban akartam élni... Ezzel a lélekkel kellett folyton 

a nyilvánosság előtt szerepelni... A legborzalmasabb élményem volt, 
amikor filmre vettek a zúzómalom előtt, kezemben az első 
megsemmisítésre váró könyvvel... 


- . Nem a feltűnést keresi furcsa haj- és szakállviseletével? 


- . Kalap nélkül járok, nyírom a hajamat, szakállt, bajuszt 
növesztek, de nem azért, hogy feltűnést keltsek, hanem azért, mert 
így alakult... Igen, így alakult minden... 


- . Fájna, ha leborotválnák a szakállát? 


- . Huszonöt évig következetes voltam mindenben, mint az. ökör. 
Ebben is... A politikában is, pedig sokszor tudtam, hogy végzetes 
következményei lesznek politikánknak... Ez. a makacsság, ami 
bennem van, nem engedi, hogy levágjam... és fájna, ha levágnák... 


- . Nem akart a könyvmegsemmisítéssel feltűnni, herosztráteszi 
tettet elkövetni? 


- . Nem... Nem érdekelt mások véleménye... 
- . Mikor lett antiszemita? 


- Az ellenforradalmi időkben. Egyénileg senkinek sem akartam 
fájdalmat okozni... Sőt: számtalan tanúm van, hány zsidón 
segítettem... Egyetlen udvariatlan szóval sem bántottam a 
zsidókat... Persze, a kormány álláspontját a zsidókérdésben 
osztottam. De a Sztójay kormány idején már éles harcban álltam a 
németekkel. Semmiesetre sem volt az a felfogásom, hogy nyolcvan 
embert kell egy vagonba gyömöszölni... A Sajtókamara 

tagjait mindig megvédtem, bármely lap munkatársai voltak, 
bármely fajhoz tartoztak... Amikor megtudtam, hogy a zsidó 
kamarai tagok listáját félelemből kiadták a belügyi nyomozóknak, 
mélyen fel voltam háborodva. Mindent megtettem érdekükben, amit 
csak lehetett, sajnos jórészt eredménytelenül. De az egészet a 
magam és a Kamara ellen irányuló merényletnek tartottam arra, 
hogy a Sajtókamara tagjai lehessenek. 


- . Tudott a németországi haláltáborok borzalmairól és a 
deportálások hazai módjáról? 


- . A németországi szörnyűségekről csak ellenőrizhetetlen hírek 
érkeztek hozzánk... Biztosan nem tudtam... Orosz rádiót, angol 
rádiót sohasem hallgattam... őszintén szólva nem akartam izgatni 
magam, nem akartam bosszankodni. Viszont a német propagandát 
sem hallgattam meg... A deportálások hazai módszerei mélységesen 
felháborítottak... 


- . Miért maradt bent a kormányban? Miért vállalt szerepet a 
Szálasi rezsimben, ha ennyire felháborodott Endre, Baky és a 
nyilasok módszerein? 


- . Imrédy is, én is többízben a legerélyesebben tiltakoztunk a 
kegyetlenkedések ellen. De Endre és Baky mindent letagadtak. 


- . A Hitler- és Mussolini-ellenes külföldi irodalmat olvasta? 
- . Nem. 


- . Mi volt és mi most a véleménye Hitlerről? 


- . A háború utolsó napjaiban arra gondoltam: lehet, hogy 
Németországban mindenki őrült és gazember és folytatják az. 
öldöklést, noha tudják, hogy semmi nincs a kezükben és hasztalan 
minden erőfeszítésük! Az összeomlás előtt nyolc hónappal még azt 
mondották nekem magasrangú német katonák, hogy most kezdődik 
a nagy német ellenoffenzíva és valószínűleg Budapestet is fel fogják 
szabadítani. Nem mertem volna soha feltételezni Hitlerről, hogy egy 
tökéletesen elvesztett háború vége felé teljesen felbomlott a lelki 
egyensúlya. 


- . Almai vannak-e? 


- Sokszor. Mostanában azt álmodom, hogy véget ér a 
letartóztatásom, nagyapámmal, feleségemmel találkozom, a 
kolozsvári ház régi szobáiban járok-kelek, az öreg bútorok között... 
Álmomban éberen rászegezem figyelmemet a tárgyakra és 
emberekre és látom, hogy semmi sem reális, kicsit idegenszerű 
minden és más, mint amilyen a valóságban volt... Aztán vannak 
tájak, vidékek, amelyeket csak visszatérő álmaimból ismerek, 
városokban járok, amelyekben soha nem voltam... Olykor repülök, 
könyökömmel verdesek a levegőben, kirepülök otthon, a kolozsvári 
ház ablakán... Gyakran van mély szégyenérzésem álmomban... Azt 
álmodom, hogy úri társaságban, hölgyek jelenlétében árnyékszéken 
ülök és minden erőfeszítésem ellenére nem tudok felállni és 
elrohanni... Vannak jósló álmaim, amelyek mindig felhívják 
figyelmemet valamilyen bekövetkezendő eseményre... 


- . Hisz ilyesmiben? 


- . Két ilyen álmom volt. Tirolban azt álmodtam, hogy Budapesten 
a Tisza István utcában sétálok, szembe jött velem Hlatky Endre; 
kezet fogott velem és így szólt hozzám: most te következel. Másnap 
jött értem három amerikai tiszt és letartóztatott. Salzburgban meg 
azt álmodtam, hogy egy amerikai tiszt hazavitt Kolozsvárra, 
bekíséri a házamba és a lépcsőházban így szólt hozzám: most már 
menjen be a családjához, államtitkár úr. Bementem, ott ült a 
nagyapám, a két nagybátyám, az egész család, szmokingban, estélyi 
ruhában... Feleségem elébem jött: na, csakhogy hazajöttél... Másnap 
betettek egy repülőgépbe és hazahoztak. 


- . Milyen volt szerelmi élete? 


- . Sohasem bírt túlzott fontossággal. Huszonegy éve, házasságom 
óta, monogám életet élek. 


- . Mit csinálna, illetve mit nem csinálna, ha újra kezdhetné az 
életét? 


- . Sem újságíró nem lennék többet, sem szerkesztő, sem politikus. 
Egyetemi tanár lennék és a tudománynak élnék. 


- . Mi volt a Szálasi-uralomban a hatásköre? 


- . A sajtóügyek kormánybiztosa voltam. De nem volt semmiféle 
hatásköröm. Mindig csak utólag tudtam meg, hogy mit csinál a 
nyilas kormány... 


- . Azt is csak utólag tudta meg, hogy kormánybiztossága idején 
az emberek tömegeit belegéppisztolyozták a Dunába? 


- . (Nyugtalan mozdulat.) Nem. Tudtam. De én akkor már nem 
voltam Budapesten. Decemberben kérésemre fel is mentettek a 
hivatalomtól. Mélységesen fel voltam háborodva a 
tömeggyilkosságok miatt... 


- . Alkoholista Ön? 


- . Híres ivó voltam, ha kellett. Bravúrból hajlandó voltam 
mindenkit túlinni. De általánosságban csak mérsékelten ittam. 
Néhányszor voltam csak berúgva élelemben. Ilyenkor a 
zárkózottságom feloldódott... 


(Lejár a beszélgetés engedélyezett ideje. Néhány percig még ül a 
lócán. Két kezét a halántékára szorítja, úgy, mint az imént, 
amikor álmairól beszélt. Aztán felkel s félszeg járásával kisiet a 
szobából.) 


A pszichoanalitikus megjegyzése 


Magas feszültségű ösztönember. A biológiai őserők szinte egyetlen 
vágányon futnak benne gyermekkora óta: az agresszív hajlam 
vonalán. 


A realitások megszállottja is lehetett volna. Mondjuk, szocialista 


társadalomforradalmár. Érzésvilágának misztikus, helyenként 
babonás velleitásai [felbuzdulás - s szerk.] azonban olyan 
területekre sodorták, ahol külsejének excentrikus voltával csakúgy, 
mint a turáni eszmék hóbortjával kizárólag a letűnt múltban találja 
meg a valóságot. Az igazi valóságtól, feltámadó értelmének 
figyelmeztető szavai ellenére tudatosan menekül. 


Református hitétől - váratlanul kibuggyanó indokolása szerint - 
annak kevéssé realisztikus volta távolította el. Ám az első elevenre 
és mélyebbre tapintó kérdésre örömmel és láthatólag kellemesen 
ráeszmélve akceptálja, hogy a katolikus hitben igazában a misztikus 
társat találta meg turáni hite. A református hit eléggé realisztikus. 
Legfeljebb nem eléggé politikus. Viszont a turanizmusnak nem 
politikára, hanem támogató misztikára volt szüksége. 


Ebbe a lélektani fordulatba belejátszik bűntudata is, amely a 
református vallásban vigaszt találni nem tudó Énjének a katolikus 
hitben a feloldozás lehetőségét szerzi meg. 


Gyermekkori és fiatalkori agresszív indulatait lovagias védelmező és 
sportélményekben vezeti le. 


Álmaiban világosan és félreérthetetlenül megnyilatkozó, de 
egyébként teljesen letagadott, vagy annullált exhibicionizmusa a 
jobboldaliságban talált rá arra az. érvényesülési útra, ahol infantilis 
eredet-álmodozások látszólag az élet és a tudomány igazságait 
keresik. 


Önkontroll néha jelentkezik nála, de leveti a berzenkedő érveket. 
Igaznak és jogosultnak kell lennie mindannak, amit tesz, hogy 
igazak maradhassanak a gyermeteg álmok, hogy ne legyen ok 
levetni a bizarr külsőt, a szakállviseletet. 


Sokat olvasott, ám a sötét, tudattalan ősösztöneit érintő 
Dosztojevszkijt és a mélylélektant értő Stefan Zweiget nem 
szerethette. Ez az ellenállás nem az alkotóknak szólt. Nem 
akceptálhatott valamit, ami az érzelmi világában felismerésekre, 
revíziókra késztethette volna. 


Az. elvekhez, eszmékhez való ragaszkodás nem ritkán az. Én 
integritását akarja biztosítani. Így szól a formula: inkább külső erők 


pusztítsanak el, magamat is, mindenkit, mintsem én adjam fel a 
magam egyetlen lehetséges, úgy, ahogy egyensúlyban tartott 
valóságát. 


Kiss Ferenc 


Színészembernél még nehezebben lehet megállapítani, mikor 
színészkedik, mikor őszinte, mint közönséges polgárnál. Például 
most őszinte-e nyilas eszmék e megszállott kiszolgálója a magyar 
színjátszás világában, most, amikor összegörbülve, magába 
süppedve, hétréthajolva ül priccsén, vagy most színészkedik-e, 
amikor feláll, derűsen megnyújtja derekát, megbillenti vállát, szinte 
éppen úgy, mint amikor a színpadon vaskos paraszti legénykedés 
során két kézzel feljebb rántja a nadrágját. Most őszinte-e, amikor 
egészségesen felnevet, kivillantva erős, fehér fogsorát, vagy most-e, 
amikor két szájaszéle legörbed s remegő szempillái alól csorognak a 
könnyek. Nehéz megállapítani. Ha játszik, jól játszik. Jó színész, 
kétségtelen. Kár, hogy rossz ember volt. Mert súlyos bűnök terhelik. 
A legembertelenebb rendeletek embertelen végrehajtója volt a 
Színész Kamara elnöki székében trónolva. Zsidó származású 
pályatársait leebrudalta kenyerük s hivatásuk teréről. 

Szószólója, propagandistája, rendezője, szpíkerje, színésze, szavalója 
volt a nyilas színpadnak, rádiónak, pódiumnak, hordónak. 
Vigasztalta a gyilkosokat, belerúgott a meggyilkoltakba. Most itt ül 
a priccsén, tekintetét a köre vetve, kemény, csontos, ázsiai arcát 
egyik tenyerébe ejtve, mint a megelevenedett halálraítélt Munkácsy 
, Siralomházá"-ból. Arcvonásai megmélyültek, sötétek lettek, arca 
borostás. De szeme néha felvillan, felelőtlenül, hetykén. A 
következő percben elborul, ádámcsutkája vonaglik, szava elfúl, sír. 
Nehezen beszél, nincsenek gondolatai. Műveletlen. De egy-egy 
gesztusából, felhorkanásából, vagy két papírvékony ajkának 
egymásra tapadásából érezni: ez az ember túldagadt önmagán. Ez 
az ember nemcsak azt hiszi, hogy ő nagy szülész, hanem azt is, 
hogy nagy ember. Pedig lelke csenevész, szelleme egy papagájé. 


Kiss Ferenc 
- . Ezernyolcszázkilencvenháromban születtem. Tízen voltunk 


testvérek. Apám fodrászmester volt Székesfehérvárott. Nyolc fiú 
közül csak én maradtam életben. Apám 76 éves korában 


végelgyengülésben halt meg, anyámat élve hagytam el Fehérváron. 
Egy nagybátyám volt a családban, aki megőrült. Egyik fivérem, aki 
fiatal korában hunyt el, a szónoklás zsenije volt. Szüleim kedvence. 
Anyám is, apám is istenfélő volt, rendszeresen jártak templomba. 
Apám meglehetősen szerette az alkoholt. Olykor be is" rúgott. Én se 
vetettem meg a jó italt, nem egyszer be voltam csípve. 


- . Rendszeresen ivott? 


- . Naponta ittam legalább egy litert. Össze-vissza, mindenféléből... 
De meg sem éreztem. 


- . Gyermekkorában - gondoljuk, már akkor színész akart lenni! - 
milyen szerepkörről ábrándozott? 


- . Jellemszínész akartam mindig lenni. Megjósoltam anyámnak, 
hogy olyan karriert fogok befutni, hogy az nem is normális. 
Megjósoltam, hogy igen nagy színész leszek. Cyranót szavaltam már 
gyermekkoromban. De csak a színészettel volt kapcsolatom, más 
művészettel soha. Viszont a sportot nagyon szerettem. 1911-ben a 
Dunántúl távolugró bajnoka voltam. 6.70-et ugrottam. Lovagoltam, 
teniszeztem. A durva sportok sosem érdekeltek. Azután a háborúba 
mentem... 


- . Hogyan hatott Önre a mészárlás, amelyet kint látott? 


- . Rettenetesen. Rám mindig megrendítően hatott, ha más ember 
szenvedését láttam. 


- . Mikor kezdte a szexuális életét? 

- . 16 éves koromban. 

- . Azt beszélik, Ön üldözte a nőket, erőszakos volt hozzájuk... 
- . (Nevet.) Nem kellett őket üldözni. 

- . Voltak-e visszatérő álmai? 


- . Igen. Gyakran álmodtam, hogy belesülök szerepembe, botrány 
tör ki. Kínos álmok voltak ezek. 


- . On nős? 


- . Igen. Másodszor. De azt a nőt szeretem, akit kint hagytam 
Németországban. Óh, micsoda nő! Micsoda színésznő lesz! És... 
(Elfordul, szipog, sír.) egyéves gyermekem van tőle... 


- . Jótékony lélek volt Ön? 


- . Mindenemet elajándékoztam, mindenemet szétosztottam, a pénz 
sosem érdekelt... 


- . De hiszen a lapok tele voltak az Ön különböző 
vendégszerepléseivel, fellépteivel, vendégjátékaival, rendezéseivel, 


filmfelvételeivel, akkor, amikor kitűnő színészeket elüldözött 
pályájukról! 


- . Én nem üldöztem el senkit. Senkit a világon. (Lassan, 
vontatottan beszél.) Nem is volt módomban üldözni. A kormány 
rendeleteket hozott, a Kamara választmánya végrehajtotta. Én 
mérsékeltem a szigorú rendeletek végrehajtását, ahol csak tudtam. 


- . Édesanyját nagyon szerette? 


- . Nagyon. Bátyámat is szerettem, aki szerelmi féltékenység miatt 
öngyilkos lett. 


- . Melyik volt a kedvenc lapja, ki volt a kedvenc írója? 


- . (Cigarettára gyújt, szenvedélyesen szippantja a füstöt.) Minden 
újságot olvastam. Kedvenc magyar íróm Zilahy, Herczeg... 


- . Ön Kárpáti Auréllal jó viszonyban volt, ugyebár? 
- . (Felcsillanó szemmel.) Igen! 


- . Hogyan lehet az, hogy olyan európai kultúrájú, finom lelkű, 
mélyen intellektuális szellemű kritikusnak, mint Kárpáti Aurél, a 
barátja a világtörténelem legtorzabb, legvéresebb eszméinek 
szolgálatába álljon? Mivel tudja ezt megmagyarázni? 


- . (Hosszú gondolkozás után, nehezen forgó nyelvvel, szinte 
dadogva.) Nem tudom megmagyarázni... a koráramlat... Láttam, 


hogy a jelenlegi társadalom minden jelenségében milyen 
elkorcsosulások tapasztalhatók... Az életem fordulópontján Gömbös 
Gyula a hónom alá nyúlt... Nagyon kitüntetett a barátságával... 
Voltaképpen akkor kezdtem gondolkozni ezeken a dolgokon... Nem 
igaz, hogy bosszúvágy, vagy elfogultság vezetett... Nem én voltam 
az, aki a zsidó színészeket nem engedte játszani, hanem a 
kormány... Az úgynevezett tömegpszichózis hatott rám... Ez akkor 
jelentkezett, amikor a Kamara elnöke lettem... S a jobboldali 
irányzat nagyon erős volt... A színészember mindig könnyen 
befolyásolható... Fogékonyabb és hajlékonyabb a korszellem iránt, 
mint más... Könnyen át tud csapni az egyik végletből a másikba... 
Szerettem a fajtámat, szerettem ha a fajtámhoz tartozó érvényesül... 
De azért, ha zsidó származású színészt véltem tehetségesnek, 
segítettem... Például Egri Istvánt... Várkonyi Zoltánt... Várkonyit 
még 1944 februárjában is segítettem... 


- . Melyik volt az a fordulópont életében, amikor Gömbös a hóna 
alá nyúlt? 


- . 1927-ben elszerződtem a Nemzeti Színháztól a Magyar 
Színházhoz. Kétévi sikeres működés után szerződés nélkül 
maradtam, mert a színház csődbe került. Hevesi Sándor nem akart 
visszaszerződtetni. Az Esti Kurír állandóan támadott. Szóval a 
zsidók... És ekkor jött Gömbös. 


- . Ekkor támadt fel Önben az antiszemitizmus? 


- . (Nevet.) Nem mentegetőzésképpen mondom, de soha nem 
voltam antiszemita. Nem is lehettem, hiszen több mint tíz évig 
éltem első feleségemmel, Dusnicz Piroskával, aki maga is... tetszik 
tudni? Én voltam a válás oka... könnyelmű voltam. Szerettem 
lumpolni, nőzni... 


- . Gömbös vezette be az antiszemitizmusba? 


- . Sosem foglalkoztam politikával. De mindig baloldalról 
piszkálódtak ellenem. A Magyarország Sárga Rádiójában Siklós 
Ferenc folyton támadott. Még a rádióban bevezetett köszöntésemet: 
, Nyugodalmas jó éjszakát!" -még ezt is csúfolta. A jobboldal sosem 
támadott. Mindenki kérdezte tőlem: , Miért támadnak téged a 
zsidók?..." Eleinte az hittem, talán azért, mert a zsidó feleségemtől 


elváltam. Aztán arra gondoltam, talán azért mert Gömbös visszavitt 
a Nemzeti Színházhoz. Magam sem tudom pontosan okát... 


- . Olvasott Ön szocialista könyveket? (Fejével int: nem.) Tudja, 
mi a történelmi materializmus, az értéktöbblet-elmélet, a 
dialektika, hallott-e már a Kommunista Kiáltványról? 


- . Nem. Minderről semmit sem tudok. Az emlékezőtehetségem 
nagyon kihagy... 


- . A Mein Kampf-ot olvasta? 


- . Olvastam. Semmi hatása nem volt rám. Egyoldalúnak éreztem. 
Nem tudott köziembe férkőzni. 


- . Korunk legismertebb emberei közül kit érzett magához 
legközelebb állónak? 


- . Hitler érdekes, szuggesztív ember, a beszédei szónoki 
szempontból nagyon jól voltak felépítve, előadása kitűnő volt... 
Mussolini nem hatott úgy rám, mint Hitler, teátrális volt nagyon... 
Churchill! okos, számítóan materiális alapon álló polgárnak 


tartottam... 
- . Meddig bízott Németország győzelmében? 


- . Hol bíztam, hol nem. Kezdetben nem kételkedtem. Először 1943- 
ban gondoltam arra, hogy baj lesz. Amikor Budapestről menni 
kellett, már tudtam, hogy vége... Az embert megbabonázták kérem 
a csodafegyverrel... Az ember az. utolsó pillanatig várt a csodára... 
Vártuk a rakéta-repülőgépet vagy a légelvonó bombát... 


- . Milyen színésznek tartja Törzs Jenőt? 
- . Jó színésznek. 
- . Miért üldözte őt? 


- . (Nevet.) Én üldöztem? Soha nem tettem. Amíg a Kamara elnöke 
voltam, addig játszott. Harsányi Zsolt és Pünkösti Andor tudnák 
bizonyítani, hogy egyetlen színészt sem üldöztem. 


- . Élő tanúja nincs erre? 
- . Várkonyi Zoltán. 
- . Mi volt a véleménye Szálasiról? 


- . Nem volt rossz ember. Nem is volt tirannikus hajlandóságú. 
Legalábbis rám nem tett ilyen benyomást. 


- . Tudta, hogy mi történt itt Budapesten a Szálasi-érában? 
- . Halvány sejtelmem sem volt. 


- . Hogyan magyarázza ezt meg? Hiszen mindenki tudta, mit 
csinálnak a baloldali elemekkel és a zsidókai! 


- . Az lehet. Nekem fogalmam sem volt. 
- . A vidéki deportálásokról sem tud? 


- . Azokat magam láttam. Borzalmas volt... (Kezébe temeti arcát, 
sír.) De azt nem tudtam, mit csinálnuk velük Németországban. Azt 
csak itt tudtam meg. Ha tudtam volna... A kormányzat nagy hibát 
követett el, hogy elhitte a németek meséit és nem küldött ki 
bizottságot a kiterelt zsidók sorsának felülvizsgálására. Ha hullani 
volna... elbújtam volna valahova és sírtam volna... 


- . Ön művész. Nem tűnt fel Önnek, hogy a hitlerista eszmékkel 
korunk minden komoly szelleme szemben áll, mellette pedig csak a 
legselejtesebb írók, a legtudatlanabb tudósok, a legsilányabb 
emberek - nem tűnt ez fel Önnek? 


- . Ezen utólag kezdtem gondolkozni... Az én állásfoglalásomat arra 
vezettem vissza, hogy borzasztóan utáltam a korrupt rendszert... 
Nem szerettem azt a módot, amivel Németh Antal biztosította 
magának a Nemzeti Színház igazgatói székét... Engem 
tulajdonképpen kizárólag az érdekelt, ami a színház világában 
történt... Ha Németh Antal nem lett volna, sohasem jutott volna 
eszembe elvállalni a Kamara elnöki tisztjét... A Major Tamással való 
ellentétet is Németh Antal szította... 


- . Életének melyik tettét bánta meg legjobban? 


- . Azt, hogy a Kamara elnöke voltam. (Sír.) Nem akartam senkinek 
semmi rosszat... nem is tettem senkinek... Ideges ember voltam 
mindig... Antimilitarista voltam világéletemben... Én a zsidókérdést 
is egészen másként akartam rendezni... Én semmiféle kitelepítésre 
nem gondoltam... Én nem féltettem a fajtámat a hogyishívjáktól... 
az asszimilációtól... Az én felfogásom távol állt a történtektől... 


- . Félelem érzései voltak? 


- . Mindig. A holnaptól féltem főként. Azt hittem, élelem végén 
csődbe kerülök. Féltem, hogy megrokkanok. Attól is féltem mindig, 
hogy ellenségeim brutalizálnak. És szorongás kínozott minden 
fellépésem előtt... Az utcán mindig nagyon vigyáztam, ha az 
úttesten mentem át... Gyilkostól, rablótól mindig nagyon féltem... 
Örökké zártam ajtót-ablakot... Az idők folyamán ezek a félelem 
érzeteim egyre erősödtek... és most... most már szinte 
elviselhetetlenek... (Sír.) Nem tehetek semmiről. A jobboldali 

sajtó kisajátította az én nevemet és Págerét... üzletet csináltak 
nevünkből... és a színész hiú... 


- . Akar még mondani valamit nekünk? 


- . (Hosszú tépelődés után, miközben többször feláll, újra leül, 
megint feláll.) Valami nagyon nyomja a lelkemet... Egyéni 
katasztrófa súlya nyom... szeretném elmondani... Még Salzburgban 
történt... Egy napon Endre László megsúgta nekem, hogy aznap este 
meg fog szökni... A táborban parancs volt kifüggesztve, amely 
szerint szökés esetén megtizedelik a foglyokat... Én elmondtam 
Bárdossynak, mire készül Endre... Bárdossy azt tanácsolta, jelentsem 
az őrségnek... Megtettem... Este Endre szökni akart... De az amerikai 
őrség vigyázott rá... Éktelen lövöldözés támadt... és elfogták... Aztán 
Endre valahogy megtudta, hogy én voltam... Most bosszút forral... 


(Halkan beszél, suttogya mondta el ezt a történetet. Láthatólag 
tele van rettegéssel. Néha az ajtóra tekint, mintha félne, hogy 
Endre nyomban belép és megfojtja. Remeg a hangja, arcán a 
ráncok elmélyülnek, szájaszéle riadtan vonaglik.) 


A pszichoanalitikus megjegyzése 


Kiss Ferenc már gyermekkorában megjósolta anyjának, hogy , igen 


nagy színész" lesz és olyan karriert fog befutni, ami , nem 
normális." Egyik fivére, a kis családi körből csodált szónoki , zseni" 
volt. Ez a fivér meghalt. Kiss Ferenc a csodált gyermek helyére akart 
lépni, túl akarta szárnyalni őt, amikor anyjával közölte, hogy 
milyen karriert fog csinálni. 


A közlési kényszer a színész készségének, a pálya szeretetének 
mélyen fekvő mozgatója. Meg akarja mulatni mindenkinek, ami 
benne van, ami él benne. Ehhez a színdarabírás elhalt és élő 
mesterei csak a szöveget adják, a színpad pedig az alkalmat nyújtja. 
A gyermeki eredetű mutogatási kedvtelés színészi sikereinek esetén 
kettős örömet okoz. Maga az exhibíció az egyik, az érte járó 
elismerés - a taps, az ünneplés - a másik, a hiúság szomját oltó 
kielégülés. 


Egyik színigazgató nem akarta visszaszerződtetni. Hiú, szerepelni 
vágyó színészleikéi nem érhette nagyobb sérülés. Egy politikus a 
hóna alá nyúlt, ettől kezdve hálából és a még fokozottabb 
ünnepeltetési lehetőségek miatt, már a politikai színpadra is 
vágyott. Társadalomszemlélete, ideológiája nincsen, csak az a 
szemlélet érdekli, amelyben őt szemlélik. És ezért minden árat 
megadott. 


Mussolini nem hatott rá, túlságosan , teátrális"-nak találta. Azt hinné 
az ember, hogy a színész-politikust ez még jobban megragadja. Azt 
hiszi ez így is van, de csak akkor, ha a színész-politikus másnak is 
szán sikereket. Kiss Ferenc nem tartozott azok közé, akik jól bírták a 
vetélytársakat. Tett is egyet-mást a riválisok elhallgattatására. A 
nagy színész még nagyobb lesz, ha alig marad egy olyan, akivel 
összehasonlíthatják. Egyszer visszaadott egy szerepet, mert nem 
akarta, hogy színpadon csúfolják. Mint színész mindent elért, de 
szerepeiben nemcsak azt játszotta, akit a szerző előírt és a rendező 
megrendezett, hanem az. egész rendkívüli karriert befutott embert. 
Ennyi nagyság pedig nem törődhet bele, hogy nádpálcával végig 
vernek rajta. 


A túlméretezett hiúsági, önszerelési komplexuson kívül Énjének 
másik jellegzetessége: a félelmek, amik megkeserítették életét. 
Minél feljebb került, annál nagyobbak voltak kínzó, szorongó 
parancsai. Félt az úttesten, félt a nyomorúságtól, félt a gyilkosoktól, 
mindentől, mindenkitől félt, mert félt - saját magától. Minden 


bizonnyal azért is félt, mert érvényesülésének eszközeit nem 
minden bűntudat nélkül alkalmazta. , Ideges" félelmét 
önbüntetésnek is lehet vélelmezni. 


Ami a színpadon legfeljebb véres játék, az a nézőtéren, négy fal 
között: véres valóság. És ezt a valóságot bosszulja meg a 
rivaldafényt felváltó börtönvilágítás szerény és tompa sugara. 


[79. 80. 81. oldal hiányzik.] 
182. oldal....] 


ben érzik, mini ahányan szavalják. Házasságom után már csak 
kalandjaim voltak, de ezeket mindig súlyos bűntudat 
lelkiismeretfurdalása követte. 


- . Támadt-e Önben valaha olyan gondolat, hogy teljes 
aszkézisban kellene töltenie életét? 


- . Nem. A legtöbb hibám érzékiségemből adódott. De voltak 
különálló hibáim is. Sok dologban felületes voltam és félszeg. 
Félszegségem például abban jelentkezett, hogy a németen kívül más 
nyelvet megtanulni nem tudtam, ha valami hibát követtem el az 
életben, a fejem búbjáig elpirultam, minden nyilvános fellépésemnél 
óriási szorongásom volt. Az első mondatokat szóról-szóra be kellett 
tanulnom, mert féltem, hogy egyszerűen nem jön ki hang a 
torkomon; társaságba nem szerettem járni. 


- . Nem gondolta sohasem, hogy e félszegségei kapcsolatban 
vannak külsejével? 


- . Nem. Amit az Úristen nem adott meg külsőben, azt igyekeztem 
pótolni öltözködéssel és ésszel. Nehezen diskurálok, nem szeretek 
kilépni önmagamból... 


- . Hány éves volt, amikor először került kapcsolatba növel? 


- . Hatodik gimnazista voltam. De amikor teológus lettem, minden 
ilyennemű kapcsolatom megszakadt. Nagyon gyötört a vágy. Utána 
megint kezdtem. 


- . Milyen katona volt Ön? 


- . Kemény. De sohasem káromkodtam, soha nem voltam hangos, 
úgyszólván sohasem büntettem. Szerettem a katonai pályát. A 
világháború legnagyobb részét mint dandárvezérkari tiszt harcoltam 
végig, a szokásos kitüntetéseket megkaptam, rendkívülit egyet sem. 


- . Napóleon karrierje vonzotta ifjúkorában? 
- . Nem. Közömbös voltam iránta. 
- . Milyen alvó? 


- Tó. Itt is. Általában azt mondják rólam, hogy nincsenek idegeim. 
Álmaim is ritkán vannak. Álmaimban rendszerint vagy én kergetek 
valakit, vagy engem kerget valaki. Kutyákkal is szoktam viaskodni. 
Gyermekkoromban a lórúgástól féltem nagyon. Más félelem érzetem 
sohasem volt. 


- . A poézissal nem volt érintkezése az életben? 


- . (Széles mosoly.) De igen. Nagyon szerettem. Én is írogattam 
verseket. Itt bent is írtam néhányat. Gyengécskék persze... Olyan 
gúnyolódó versek cellatársaimról... (Nevet.) Egyéb tárgyú verseim 
sem romantikusak. Sohasem gondoltam, hogy tehetséges vagyok a 
versírásban... 


(S átadja a következő verset:) 

, Harmonikus" még a Pálffy Fidél álma, 
Nem hiszem azonban, hogy díszére válna, 
A zene bármelyik nagy művelőjének 

Ez a disszonáns és kezdetleges ének. 
Egyszóval: muzsikál még a jó Fidélünk, 
Játszadoznak csalfán álmaink is vélünk. 
Csengő se berren még, soká lesz még reggel. 


Szemérmesen Lajosunk, azért mégis felkel. 


Mert ő nem szereti, hogyha a barátja 
Mezítelen testét trónon ülni látja. 

El is végzi csendben, meg a többi nem lát, 
Egész napra való búját-baját. 

Azután megmosdik, hajától talpáig, 
Minden porcikája csuromvízzé válik, 
Tornászik keményen, azt is halkan teszi, 
Hogy a lágy zsongásnak is nagyobb a neszi. 
Azután elterül főúri fekhelyén 

S ami addig szunnyadt szekrénye rejtekén, 
Végre előkerül - mennyei élvezet - 

A várvavárt legjobb reggeli cigarett. 

S amíg nézi, nézi bodorodó füstje 

A semmiségbe lassan-lassan hogyan vész, 
Ábrándos álomként régelmult időket 
Festeget eléje egy túlvilági kéz. 

Ahová ő gondol, mi is oda vágyunk, 
Tehozzád szerteszét, elárvult családunk. 
Kunék után ideálom 

Szálasi is volt, 

Remélem, hogy nem árt nékem 


E fekete folt. 


Arcom legalján 

Sima volt az áll, 

Díszíti mostanság 

Szép bolyhos szakáll. 

Nyilas feladat, 

Az volt egyszer fess, 

No de most el véle, 

Hess, hess, hess. 

- . A humor iránt volt érzéke? 
- . Igen. De én magam sohasem humorizálok. 
- . Mozi? Színház? 


- . Könnyen elérzékenyülök szentimentális filmnél, vagy 
színdarabnál. Könnyen sírok, könnyen nevetek. De mindig 
mértéktartóan. Iszonyodom a feltűnéstől. 


- . Gyermekeit szereti? 


- . Nagyon. Erzsébet nevű leányom, aki szintén börtönben öl, fiús 
természetű, okos, művelt, harcias. Fiam archeológus, magányos, 
zárkózott. A fiam természete szimpatikusabb nekem. Inkább rám 
hasonlít. 


- . Ki a kedvenc írója? 


- . Arany János, Petőfi. Adynak csak néhány versét szeretem. 
Verseinek kilencvenkilenc százalékát egyszerűen nem értem. A 
magyar regényírók közül Jósika, Kemény áll legközelebb hozzám. A 
külföldi regényirodalomban nincs kimondott kedvencem. Viszont a 
Shakespeare-drámákat nagyon élveztem. 


- . Boldog ember volt Ön? 


- . Mindig meg voltam elégedve életemmel. Nagy kedvtelésem volt 
a festegetésben. Olajjal dolgoztam. 


- . Mit tart legnagyobb bűnének? 


- Azt, hogy engedtem magam a katonai pályáról a politikába 
sodorni. De ezt is kötelességtudatból tettem. Amikor 1936-ban a 
vezérkar főnöke voltam, követeltem a hadsereg modernizálását. 
Amikor végre megszületett a győri program első része, azt 
mondották, nekem kell a katonai részét megvalósítani. A tisztikar 
elvárta tőlem, hogy én hajtsam végre. 


- . A szülői ház antiszemita volt? 


- . Nem. Személyi téren bennem sem jelentkezett sohasem 
antiszemitizmus. Először csak az 1918-1919-es események váltottak 
ki bennem antiszemitizmust. Az. egész antiszemitizmus fő okát 
abban látom, hogy a zsidók nem tudnak mértéket tartani, túl 
mohók... 


- . Ön hogyan akarta megoldani Magyarországon a zsidókérdést? 


- . A numerus clausus keresztülvitelével az egész vonalon. Persze ez 
sem lett volna teljesen igazságos, de hát hol van abszolút igazság?! 


- . Ismerte a szocialista müveket? 


- . Olvasgattam... nem volt időm alaposabban elmerülni bennük... 
Nem voltam a szocializmus ellen. Sőt... 


- . Azt tudta, hogy a szocializmus nem tesz különbséget zsidó és 
nemzsidó között, csak osztálykülönbséget ismer? 


- . Nem. 
- . Mi a véleménye Hitlerről? 


- . Én őt most is prófétának tartom... Róla mondom ezt, nem a 
rendszeréről, nem az. eszméiről... A mellékbolygóiról a legrosszabb 
véleményem van... Őt is, Mussolinit is személyesen ismertem, 
többször beszélgettem mindkettőjükkel. Mussolini egy középkori 
tirannus prototípusa volt, nagy komédiás. De Hitler próféta... 


- . Miben nyilvánult meg prófétai mivolta? 


- . Olyan mélyen hitt a maga elképzeléseiben, olyan szabatos 
formában fejezte ki elképzeléseit... 


- . Tudja Ön azt, hogy az elmegyógyintézetekben gyakori eset az 
ilyen természetű prófétaság? Példáid - mondjuk - Kovács István 
legalább olyan mélyen meg van győződve, hogy ő III. Napóleon, 
mint ahogy Hitler meg volt győződve, hogy ö a német nép 
megváltója és ez a Kovács-Napóleon éppen olyan szabatosan és 
hajthatatlanul beszél arról, hogy ő III. Napóleon, mint ahogyan 
Hitler beszélt az ő világmegváltó intuíciójáról... Nem gondolt soha 


erre? 


- . (Nevet.) Zseni és elmebajos között nem hosszú az út... Én is igen 
sokat találtam Hitler eszméiben, amiket nem fogadtam el. Például a 
Volk und Boden teóriát, amely szerint minden föld, amelyen német 
lakik, német föld, ezt én is lehetetlenségnek tartottam, meg azt a 
véleményét is, hogy vannak első- és vannak másodrangú nemzetek. 
A magyar nemzetet például, szerintem azok alkotják, akiket az élet 
magyarrá gyúrt... 


- . Ön magyar? 
- . Anyám torontáli német származású. Apám erdélyi magyar. Én 
magam tökéletesen beszélek németül. (Szavaiba néha egy-egy 


német mondatot kever. Ilyenkor hangja egyszerre pattogóbbá, 
élénkebbé, harsányabbá válik.) 


- . Hitler iránti csodálatában nem játszik szerepet, hogy Ön félig 
német származású? 


- . Lehet. Lehet, hogy ez is belejátszott... 
- . Zsidó barátja volt életében? 


- . Nem. Sem férfi, sem nő... Zsidó házában (nevet) csak akkor 
fordultam meg, amikor a németek október 15-ről 16-ra virradó éjjel 
őrizetbe vettek és a Vida-féle villába helyeztek el. 


- . Voltak összeütközések a lelkiismeretében? 


- . Ha voltak, a lelkiismeretem parancsát teljesítettem. Ezért 
mentem el a honvédelmi miniszteri székből, amikor katonai 
kérdésekben nem tudtam eredményt elérni. Én ugyanis 1936-ban 
már tudtam, hogy 1940-ig kitör a háború. Elő akartam készíteni a 
magyar hadsereget, mert tudtam, hogy Magyarország akarva, 
akaratlanul belesodródik a háborúba. Azután elmentem a 
honvédelmi székből akkor is, amikor a kormányzó a 

megszálló csapatoknál megtartotta magának a fővezérséget. A 
kormányzónak egyébként egyáltalában nem voltam kedvence, túl 
gyakran és túl őszintén megmondtam mindig a véleményemet. 
Keresztes-Fischer Lajos volt ott az. udvaronc és Werth, ez az 
őrmester-típusú katona. Azután 1944 júniusában kiváltam a 
Sztójay-kormányból is, nem voltam hajlandó vállalni a felelősséget 
törvénytelen intézkedésekért. 


- . Hogyan egyeztette össze lelkiismeretével a deportációt? 


- . Éppen ez volt az egyik oka, amiért kiváltam a Sztójay- 
kormányból. Azt követeltem, hogy a zsidórendeleteket foglaljuk 
törvénybe és alkotmányos úton kodifikáljuk... 


- . De ez csak a formára vonatkozó ellenvetés volt, nem a lényeget 
érintő! 


- Egészen másképpen alakulhattak volna a dolgok, ha 
ragaszkodtunk volna a törvényes formákhoz. Ezt tulajdonképpen a 
kormányzó akadályozta meg, mert amikor elébe terjesztették a 
zsidókra vonatkozó törvénytervezeteket, nem adta meg előzetes 
hozzájárulását, hogy a parlament elé vigyük. Így azután 
elkövetkezett a zsidók ellen irányuló rendeletek ideje, ennek 
ódiumát viszont én nem voltam hajlandó vállalni. 

Lemondásom másik oka az volt, hogy bár felelős magyar 
kormányunk volt, a Sicherheitsdienst (SD) továbbra is 
foganatosított Magyarországon letartóztatásokat. A harmadik oka 
lemondásomnak ez volt: Sárospatakon programbeszédet tartottam 
és ebben bizonyos román terveket kifogásoltam. A németek ebbe is 
beleavatkoztak... (Német nyelven magyarázza az esetet.) 

A negyedik ok a Weiss Manfréd-féle eset volt. Kifogásoltam, hogy a 
gazdag zsidókat kiszöktetik az országból, amikor a többit 
deportálják. A ötödik ok pedig: amikor Sztójay hazajött Berlinből, a 
magyar-román viszony nagyon feszült volt. Sztójay elreferálta a 


minisztertanácsban, hogy Hitler véleménye szerint ezt a kérdést a 
háború befejezése után a két nemzet között vívandó háborúval lehel 
csak megoldani. Ugyanakkor láttam, hogy míg a román hadsereget 
a németek egyre erősítik, a magyar SS-katonák idegen államfőnek 
tesznek esküt... 


- . Formai hibákon kívül más kivetni valót nem talált a baloldali 
keresztények és a zsidók deportálásában, a magyar baloldali 
politikusok letartóztatásában? 


- . Ez a kérdés nem került a minisztertanács elé, részben katonai, 
részben polgári közigazgatási feladat volt. A dolog azzal kezdődött, 
hogy a németek követelték: el kell távolítani a hadműveleti 
területekről a politikailag gyanús elemeket és a zsidókat. Később a 
németek munkásokat kértek és azt mondották, hogy a kiszállítandók 
jobban dolgoznak, ha a családjuk is velük megy. 


- . Ezt Ön elhitte, amikor már az egész világ tele volt a német 
haláltáborokról szóló dermesztő hírekkel? 


- . Akkor elhittem. Augusztusban azonban már jöttek a hírek 
Auschwitzról. De higgyék el, még ma sem tudom teljesen elhinni, 
hogy igaz lehet... nem tudom elhinni ezeket a minden képzeletet 
felülmúló dolgokat... 


- . Mi a véleménye Szálasiról? 


- . 1920 óta ismerem. Tanára és igazgatója voltam a hadiiskolában. 
A vezérkaron is dolgozott az osztályomon. Vasszorgalmú ember 
volt. Rövid idő alatt sokat szedett magába, nem tudta 
megemészteni... Fellengzős ember volt. A Mein Kampf hatása alatt 
rendszert dolgozott ki magában, amit , Cél és követelések" című 
könyvében megírt. Én Gömbösnek és Széli Józsefnek azt ajánlottam, 
engedjék be a parlamentbe, ott a régi parlamenti debatterek 
kereszttüzében gyorsan ki fog derülni zagyvasága. Nem ismerte az 
életet, teljes gőzben élt, melyet önmagából árasztott. Ha bármiről 
beszél vele az ember, egészen normális, de amint a nézeteihez ér a 
beszélgetés - vége. 


- . Tudott a deportáció módjáról? 


- Természetesen tudtam. Erről mindenki tudott. Sajnos, hogy ebben 
magyar emberek is részt vettek. Ezt a deportációt tisztességesen is 
meg lehetett volna csinálni. Nem kellett volna víz nélkül, élelem 
nélkül, túlzsúfolt marhavagonokba gyömöszölni az embereket. De 
kétségtelen, hogy meg kellett csinálni! (Németül.) Ezt követelték 
tőlünk. 


- . Meddig hitt a német győzelemben? 


- . Sokáig elhúzódó háborúban az esélyek váltakoznak. Szerintem, 
ha még két-három hónapig tartott volna, másképpen végződött 
volna. Az új német fegyverek készen voltak. Például a Turboager, 
amely benzin nélkül 1200 kilométer sebességgel repült... 


- . Nem volt ez is éppen olyan blöff, mint Göbbels többi 
csodafegyvere? 


- . Nem. Sem Sztálingrád, sem Avranche után nem tartottam még a 
háborút elveszettnek. (Kérdés nélkül németül.) Nem tudtam 
elképzelni, hogy létezhet olyan rendszer, amely milliókat eléget! 


- . Mit csinálna, illetve mit nem csinálna, ha újra kezdhetné 
életét? 


- . Csak katona maradnék. Sohasem politizálnék többet. Fiamnak is 
ezt hagyom: Légy katona, a ferencjózsefi idő szellemében. Vagy 
menj el parasztnak és túrd a földet... 


(Most megint németül beszél. És a német szavak, szinte felszínre 
hozzák igazi érzelemvilágát: hangosabb, indulatosabb, 
katonásabb. Aztán magyarul köszön, ismét elcsendesült hangon. 
Amikor kilép a cellából, a villanykörte sápadt fénye elborítja az 
arcát. Bántja a rávillanó fény, két kezét a két szeme mellé teszi. 
Mint két szemellenzőt...) 


A pszichoanalitikus megjegyzése 


Mértani rajzok készítésénél szokás előbb az ábra végpontjait 
meghatározni, azután összekötni a kijelölt pontokat. Persze másként 
is lehet rajzolni az ábrát, végeredményben ugyanahhoz, az 
eredményhez jutunk, mint az előbbi módszerrel. A 


2. 


mélypszichológiai diagnosztikai vizsgálat menete más. A végső ábra 
- ha az őszinteségi atmoszféra megbízható feltételei adva vannak - 
hosszas vizsgálódás után a kis részletek egymásutánjából alakul ki. 


A közölt esetekben a őszinteség külső és belső feltételei nincsenek 
biztosítva, így a mélypszichológiai vizsgálatoknál szokatlan 
módszerekhez kell folyamodni: hacsak valami feltétlenül 
kiértékelhető adatot nem kapunk, úgy a végpontokat kell előbb 
kirajzolni és azokat összekötni egymással. Az az ábra, ami így 
kialakul, nagy valószínűséggel azonos a megvizsgált egyénnel. A 
feltételezhető őszin tétlenség természetesen zavarhatja a különben 
jól kialakuló képet. Mértani példázattal élve, ellipszis helyett 
téglalapot kaphatunk, vagy fordítva. 

Nézzük Rátz Jenőnél a főbb pontokat: teológia - katonai pálya - 
szorongások, szorongásos álmok - félig magyar származás - erős 
bűntudat -mély vallásosság - a gyónás abbahagyása - szélsőséges 
politika. Ha úgy kötjük össze a végpontokat, hogy a lelki élet 
sematizmusát használjuk mintának és a vizsgált egyéntől szerzett 
adatokból készült tintával , húzzuk ki" az ábrát, milyen eredményre 
jutunk? 


A teológiát - mint mondja - azért hagyta abba, mert félt a tüdőbajtól 
és mert nem küldték fel a Pázmáneumba. De ebben az időben már 
nemi vágyak gyötörték, minthogy szerelmi életét a teológiára való 
beiratkozása előtt kezdte meg és míg teológiát hallgatott, 
abbahagyta. A betegségtől való félelem tehát a szexuális vágyak 
kielégítésére irányuló szándékot leplezte. 


A mély vallásosság és az érzékiség ellenlábasok. Amikor a politikába 
bekapcsolódott, ösztönvilága szabad utat kapott a széles közéleti 
mezőkön és ebben az időben szakított a gyónással. Nem azt 
szünetelteti tehát, amit meg kellene gyónnia, hanem elhallgatja 
magában - életében most már másodszor - a valláserkölcs fékező, 
tiltakozó szavát. 


Katona, de csak a szokásos kitüntetéseket kapja meg. Kemény 
katona, de érzelmeit , művészi" ráhatások ellágyítják. Az érzelmi 
bipolaritás végletei között hányódik. Hol az ösztön-Én, hol az 
erkölcsi-Én ránt egyet rajta. Egyforma erők ezek, közöttük 
viszonylagos egyensúlyban van az Én, ami megmutatkozik abban is, 


hogy álmaiban hol üldözött, hol üldöző. 


A Shakespeare-drámák iránti különleges érdeklődése 
közösségellenes indulati elemek tükre lehet. 


Antal István 


Kétségtelenül fasiszta lélek. De kulturált, csiszolt, ha - kivételesen - 
szabad e két szót együtt használni: humánus fasiszta. Fasiszta a szó 
mély értelmében. 


A fasizmust intézményeiben szereti, törvényes formák között, simán 
és csendben, legalizáltan, a humánum felszíne mögé rejtőzve, nem 
barátja az egyéni erőszaknak, a vérnek, a kínzásnak, a 
brutalitásnak. Az állati ösztönöket csak törvényes formák között, 
szelídítve engedi érvényesülni. Nem tartozik Somogyi, Bacsó, 
Matteotti gyilkosai közé. Csak abba a rendszerbe tartozik, amely 
kitermelte Somogyi, Bacsó, Matteotti gyilkosait. Egyénileg 
undorodik a rablóktól és gyilkosoktól. De párnázott ajtók mögött 
paragrafusokat sző, amelyek törvényesítik a bűncselekményeket és 
szalonképessé igyekeznek szelídíteni a bűnöket. Most is, amikor itt 
ül szemben velünk, rabként a volt igazságügyminiszter, tanult, okos, 
választékos, örök jeles tanuló. Megborzong, ha a német és a nyilas 
pokol rémségeit hallja. Borzongása őszinte. Kifinomodott ideg- 
rendszere nem bírja a durvaságot, a trágárságot, a vért, a verejtéket, 
a szennyet. Nem bírja, ha emberkézről csurog a vér. Természetesen, 
ha a paragrafusok finom szövevényéből csurog... az más! Nem 
szereti a fasisztát, ha Szálasi. De szereti, ha Gömbös. Rendszerében 
elfogadja a fasizmust. Alapjaiban elfogadja. De tőrében, gyilkában, 
mérgében nem. Alapjaiban elfogadja és műveli. Következményeiben 
távol tartja magát tőle és mossa a kezét. Ez Antal István. Nem olyan 
riadt, nem olyan gyáva, ahogy megérkezésekor a riporterek leírták. 
A méltatlankodás egész valójában megrázza, amiért megbilincselik 
és börtönbe vetik. Mint mondja: a szégyen és az emberi méltóság 
meggyalázása elviselhetetlen számára... Eleinte csupa 
bizalmatlanság - alig akar beszélni. Felugrik: , Nem állok az urak 
rendelkezésére!" - mondja. Aztán - néhány megnyugtató szóra - 
lecsillapodik. Az első negyedórában újból és újból kitör belőle a 
bizalmatlanság. De a beszélgetés második felében már szívesen 
beszél s amikor elválunk, megkér, keressük fel máskor is, oly jó 


beszélgetni velünk, nem bírja el cellatársait, a műveletlen 
nyilasokat... Szemüvege idegesen csillan a villanykörte sugaraiban, 
szemében szorongás, félelem érzet, szégyenkezés, megalázkodás és 
uralkodni vágyás... 


Antal István 


- . Valahonnan ismerem az Ön arcál! - kiált egyikünkre és szeme 
csupa bizalmatlanság. Oldalról, lopva fürkész. Vontatottan, 
halkan, óvatosan beszél: - Negyvenkilenc éves vagyok. Kenderesen 
születtem. Édesapám szatócs volt. Hárman voltunk testvérek. Az 
egyik fivérem, dr. Antal Lajos, főorvos. A nővérem: féltestvér. 
Mondhatatlanul mély testvéri szeretetben éltünk. Hétéves voltam, 
amikor apám hastífuszban meghalt. Anyám, aki nyolcvanegy éves, 
most is él. Nagyon-nagyon nehéz gyermekkorom volt. Tízéves 
koromban már kenyere! kellett keresni. Tanítottam iskolatársaimat, 
abból tartottam fenn szüleimet. Színjeles tanuló voltam. Sokat 
éheztem. Angolul, franciául, németül magam tanultam. Állandóan 
tanultam, csak tanulni vágytam. Nem játszottam, úgyszólván soha. 
Vernét, Mayt olvastam, de semmi hatással nem volt rám. 
Fantáziámat már gyermekkoromban lekötötte a küzdelem az élettel. 
De Verne , Két év vakáció" című könyvét még politikus koromban is 
olvastam. Amikor túlságosan izgalmasak voltak napjaim, ezt a 
könyvet vettem elő, hogy idegfeszültségemet kissé levezessem... 
Csak tizenhét-tizennyolc éves koromban szilárdult meg egy kicsit a 
helyzetem. Addig folytonosan nyomorogtam. Hatodik gimnazista 
voltam, amikor megismerkedtem Spencerrel. Rendkívül 
megragadott. 


- . Marxot mikor ismerte meg? 


- . Valamivel később. A marxizmus tökéletes ismerője vagyok. 
Szembenállók vele. A marxizmust röghöz kötöttnek tartom, a 
szellem és az erkölcs erejét tagadja, e két legnagyobb lelkierőt az 
anyag függvényének tartja. Szerintem nem a gazdasági, hanem a 
spirituális erők mozgatják a társadalmat és irányítják a 
történelmet... 


- . Vallásos? 


- . Vallásos miliőben nevelkedtem, de a vallás sohasem fűtötte át 
egész lényemet. A vallásos érzés soha sem nyomta el bennem a más 
filozófiai rendszerek iránt való érdeklődésemet. 


- . Szokott gyónni? 


- . Nem gyóntam rendszeresen. 
- . Szerelmi élete? 


- Tiszta volt. Harmincegy éves koromig tiszta voltam. Feleségemmel 
a legharmonikusabb házaséletet élem. Tökéletesen tiszta és nagyobb 
emócióktól mentes szerelmi életet éltem, ez számomra könnyű volt, 
mert a szerelem csak lelki vonatkozásaiban tudott vonzani. Egyéb 
vonatkozásaiban soha nem tudott befolyásolni. 


- . Voltak gyermekkorában félelem érzetei? 

- . Soha. A józan racionalizmus légkörében nevelkedtem. 
- . Antiszemita légkörben élt-e ifjúkorában? 

- Soha. 

- . A világháborúban mi volt a legnagyobb élménye? 


- . Az első gáztámadás. Gázmérgezett olasz tiszteket hoztak, 
delirizáltak, a családjukról, a szeretteikről mormogtak félszavakat... 
Ez volt a leglesújtóbb élményem. Egyébként minden kitüntetést 
megkaptam. 


- . Állatokat szeretett kínozni gyerekkorában? 

- . (Ingerülten, szeme idegesen s riadtan villan.) Azt akarják 
rámfogni, hogy szadista vagyok? (Néhány pillanatnyi szünet után.) 
A legnagyobb mértékben bántott az állatok kínzása. 

- . A sportot szerette? 

- . Soha életemben semmiféle sportmérkőzésen nem voltam. 

- . A táncot? 

- . Soha élelemben nem táncoltam. 


- . Mi volt mégis a szórakozása? 


- . Színházba szerettem járni, a vígjátékokat szeretem, a vidám 
filmeket és 


- . ne nevessenek ki az urak - a cirkuszt. A bohócok játékától 
kicsordult a könnyem, úgy nevettem... 


- . A szépirodalom? 


- . Abszolút ismerője vagyok a magyar, a német, a francia, az orosz 
irodalomnak. A világirodalom legszebb költeményeinek javarészét 
ma is el tudom mondani szóról-szóra. Például számos verset tudok 
Béranger-től, Hugo-tól, Chatcaubriand-tól, Lamartine-től, Verlaine- 
től, Villon tól. Hugo romanticizmusa tett rám különösen nagy hatást 
és Flaubert Salambo-ja. A modern franciák kevésbé vonzanak. 
France-t nagyon szeretem. Az orosz irodalom óriási hatással volt 
rám. Behatóan ismerem valamennyi számottevő művét. Az 
Ördöngősök Miskin hercege elevenen él bennem. A Raszkolnyikov- 
ban a vizsgálóbíró alakját kissé nyersnek találom. Ebben 

a könyvben azt a jelenetet érzem legközelebb magamhoz, amelyben 
Raszkolnyikov megcsókolja Natasa lábát és amikor a nő rászól, 
hogyan csókolhatja meg egy utcalány lábát, Raszkolnyikov ezt 
feleli: most megcsókoltam a világ szenvedését. 


- . A pszichoanalitikát ismeri? 

- . Nem olvastam róla semmit. 

- . A humor iránt van érzéke? 

- . Nagyon szereltem. Kivéve a trágár vicceket. 

- . Milyen érzést váltott ki Önből az emberi szenvedés? 


- . Mélyen megrázott. De a fizikai szenvedésnél is mélyebben 
megrendített, ha valakit lelki sérelem ért s mindennél jobban az, ha 
valakit emberi méltóságában megaláztak. Amit most is félelemnek 
hisznek bennem az emberek, nem egyéb, mint az emberi méltóságot 
ért bántalom miatt érzett szégyenkezés és fájdalom. 


- . Ön a Sztójay-kormányban igazságügyminiszter volt. A Sztójay- 
kormány kormányzása alatt Magyarországról a legkegyetlenebb 
körülmények között Németországba deportálták a rendszer 
politikai ellenfeleit és a zsidókat. Tudott Ön erről? 


- . Biztosat nem tudtam. De mindig rendkívül rossz, nyomasztó 


érzésem volt a deportálások lehetőségével kapcsolatosan. Több 
ízben közbe is léptem, amikor meggyőződtem, hogy a deportálások 
valóban folynak. Így Rusznyák és Purjesz egyetemi tanárokat 


vétettem ki a vagonból. 


- . Mikor tudta meg, hogy a deportáltak javarésze megsemmisítő 
táborokba került és a legnyomorúságosabb körülmények között 
elpusztult? 

- . Csak jóval később hallottam, őszintén szólva, nem hittem el. 
Bizonyos mértékig még ma is kételkedem... (Amikor részleteket 
hall, kezébe temeti arcát, összerázkódik.) Borzalmas... Vezető 
pozícióban lévő németek cáfolták előttünk folytonosan az ilyen 
híreket. Imrédy és én minden alkalmat megragadtunk, hogy 
tiltakozzunk, ha valami atrocitásról hallottunk. Követeltük, hogy a 
kormány azonnal kérjen felvilágosítást a német kormánytól, mi 
történik a kiszállított emberekkel, amíg a válasz nem jön 

meg, függesszék fel a további deportálásokat. A német kormánytól 
egy se hideg, se meleg válasz érkezett, mire a pesti zsidóság 
kiszállítására nem is került sor. Endre és Baky, akiket a 
kegyellenségekről elterjedt hírek miatt felelősségre vontunk, 
mindent letagadtak. Kijelentéseiket megerősítette Faragho Gábor, 
aki pedig anglofil hírében állt. 


- . És Ön, akit oly mélyen megrendít az, ha valakit emberi 
méltóságában megaláznak, tagja maradt egy olyan kormánynak, 
amely emberek százezreit a legkegyetlenebb körülmények között 
egy idegen nemzet haláltáboraiba szállíttatta! 


- . Mindent megtettem, amit abban a helyzetben tehettem... 
Vállalnom kellett a tárcát. 


- . Miért? 


- Március 19-én össze voltam törve. Abszolúte nem voltam 
elkészülve arra, hogy kombinációba vesznek. 23-án délután egy 
órakor magához hívatott Sztójay és ezt mondta: Veesenmayer 
közölte velem, amennyiben ma délután négy óráig nem alakítom 
meg a kormányt, repülőgépen visszavisznek Berlinbe és akkor 
Magyarországgal úgy fognak elbánni, mint Lengyelországgal: 
kormányzóságnak tekintik, német hivatalnokokat állítanak az élére 


és a magyar katonaságot foglyul ejtik. Sztójay felszólított, 

hogy azonnal vállaljam el az igazságügyi tárcát. A kormányzó is a 
leghatározottabban felszólított erre. El kelleti vállalnom. Nem 
akartam capitano di belli tempi lenni, kapitány, aki csak szép 
időben vállalja a kormányzást, de vihar idején elbújik a parton. 
Arra gondoltam, hogy ez a szerepem rám nézve katasztrofális 
következményekkel járhat, noha sejtelmem sem volt, mit terveznek 
a németek a zsidókkal... 


- . Nem hallotta, mit tettek velük minden országban, amelyet 
megszálltak? 


- . Hiteles hírt nem hallottam. Csak mendemondát, rádióhírt, 
melyet a németek propagandának minősítetlek. Amikor itthon 
megláttam egy-egy sárgacsillagos embert, meghallottam, hogy 


gettóba gyömöszölték őket, idegrohamot kaptam... 
- . És miniszter maradt! 


- . Erre két okom volt. Az egyik az, hogy gondoltam: ha elfogadtam 
ettől az országtól címet, rangot, méltóságot, amikor az. semmi 
veszéllyel nem járt, nem hagyhatom cserben csak azért, mert az 
állásom életveszéllyel jár. A másik ok pedig az volt - és ezt a 
legőszintébben mondom! -, hogy féltem. Féltem a német Gestapotól, 
amelyről tudtam, hogy bizalmatlan velem szemben. Ismertem már 
akkor, mit csináltak politikus barátaimmal a pestvidéki törvényszék 
fogházában. Abban a fogházban, amely az. én felügyeleti 
hatásköröm alá tartozott. Féltem... Mégis minden minisztertanácson 
felszólaltam a kegyetlenkedések ellen. Ennek köszönhetem, 

hogy október 16 án a Gestapo elfogott és elhurcolt. Amikor a 
Gestalponak egy Schmidt nevű őrnagya kihallgatott, elémtárta 
szóról-szóra, hogy mit mondtam a Sztójay kormány 
minisztertanácsain. Velőmig meg voltam döbbenve. Ekkor tudtam 
meg, hogy minisztertársaim egyike, vagy talán több is közülük, a 
németek kémje volt. Szóval: féltem a Gestapotól. Ez volt egyik oka 
annak, hogy nem mondtam le, amikor pedig 

legszívesebben lemondtam volna. Féltem tőlük... Most már tudom, 
ki lehetett volna bírni... 


- . Mi a véleménye a kapitalista társadalmi rendszerről? 


- Éles harcban álltain vele. Soha, semmiféle személyi kapcsolatom 
nem volt Chorinnal, Goldbergerrel, a Weiss-családdal, de a 
feudalista nagybirtokosokkal sem. Ezért nem tudtam hosszú időn át 
politikai pályámon előrehaladni. A kormányzó engem proletárnak 
tartott. És hozzá radikális proletárnak. Sokáig húzódozott az én 
igazságügyminiszteri kinevezésemtől, mert - mint többek előtt 
kijelentette - nem lehet egy proletárt az igazságügyminiszteri székbe 
ültetni. 


- . Hogyan került a politikai életbe? 


- . A kommünben Szegeden voltam. Ott ismerkedtem meg Gömbös 
Gyulával. Az egyetemi ifjúság vezetője voltam. Szellemi vonalon 
mindig heves harcban álltam a baloldallal. 


- . Ön a harc, az erő, a hajthatatlan akarat emberének tartja 
magát? 


- . Nem. Mindig a kompromisszumok felé hajlok inkább. Az erőszak 
minden formáját mindig elvetettem. A kompromisszumok híve 
voltam mindig - pedig színmagyar családból származom. Egyik 
ősöm Fazekas Mihály, a Lúdas Matyi költője, őseim protestáns 
prédikátorok voltak, akiket a Habsburgok üldöztek. A XVII. század 
végéig visszavezetve családfámat, csak színmagyar nevet találni 
őseim között, mindkét ágon. Én magam is mindig élesen Habsburg- 
ellenes voltam. Amikor Szegedről visszakerültem Budapestre, az 
Országos Hitelszövetkezethez, jutottam, ügyvéd lettem. Gömbössel 
állandóan fenntartottam kapcsolataimat és lassan teljesen 
bekapcsolódtam a politikába. 


- . Az 1920-as évek antiszemitizmusa hogyan hatott Önre? 


- . Nem volt az komoly antiszemitizmus. Frázisok voltak, ostobaság. 
Nagy szavak. A MEFHOSzZ elnöki székében, noha a numerus clausus 
bevezetéséért harcoltunk, a heccelődő, ostoba antiszemitizmus ellen 
fordultam. A numerus clausust helyeseltem, mert a zsidóság 


érdekében is elleneztem és ellenzem a zsidóság szupremációját. 
- . Hisz az asszimiláció lehetőségében? 


- . Hiszek. De csak nemzedékek múltán... (Hirtelen kérdés nélkül. ) 


Tudják az urak, kikben csalódtam? Az oroszokban. Azok a tisztek, 
akik kihallgattak, ezerszer mélyebb tájékozottságot, világpolitikai 
ismereteket, emberi bölcsességet árultak el, mint azok a német 
tisztek, akikkel Németországban alkalmam volt beszélni. Látják, 
azért érzek bizonyos lelkiismeretfurdalást, mert nem tettem meg 
minden tőlem telhetőt, hogy a Szovjetről szóló hazug német 
propaganda állításait ellenőrizzem. 


- . És milyen érzelmi kapcsolatban állt a németekkel? 


- . Sosem álltam velük érzelmi kapcsolatban. Nagy történelmi 
stúdiumokat végeztem. Tudtam, hogy ezer év óta mellettük élünk. 
Hideg politikai megfontolás alapján az a meggyőződés alakult ki 
bennem, hogy a szörnyű krízisben a németek mellett a helyünk. 


- . Hát el tudta képzelni, hogy a németek megnyerhetik ezt a 
háborút? 


- . Amennyiben a németeknek sikerült volna győzelmesen befejezni 
a villámháborút, amire annak idején sok kilátás volt és sikerült 
volna győzelmüket diplomáciailag megfelelően kihasználni, amihez 
sohasem értettek -, akkor nem csalódtam volna számításaimban. De 
Anglia a , Blitzkrieg"-et lvillámháború - a szerk.] átváltoztatta 
szabályos háborúvá, a németek ebbe belementek - ez jelentette a 
végüket. Nagyon-nagyon sokáig azonban azt hittem, hogy 
kompromisszummal fog befejeződni a háború. Ezt egészen addig 
hittem, amíg Budapest ostroma meg nem kezdődött. 


- . Hitt a csodafegyverekben? 


- . Megmondom őszintén: nem hittem, hogy Hitlerek olyan 
gazemberek legyenek, hogy a saját népüket is becsapják, ennyi 
amoralitást még Hitlerről sem feltételeztem. 


Alfred Rosenberg könyvét olvasta? 
- . Az valami szörnyűség. 
- . És Rauschning könyvét? 


- Óriási hatással volt rám. A világtörténelemben nem először 
szerepelt megszállott démon. Kétszer hallottam Hitlert beszélni. 


Rendkívüli hatással volt rám. De csodálkozzanak az urak: rám egy 
szelíd és jó ember benyomását tette, pont ellenkezőjét, mint 
amilyen a valóságban volt. Azoknak az adatoknak a hiányában, 
amelyeket most már mi is tudunk róla, én apostolnak tekintettem 
őt. Ámbár a Mein Kampf szörnyen zavaros könyv... egy félművelt 
ember zagyvasága. Államot vezetni és , messianisztikus? 
elhivatottságot realizálni örökös kürtharsogással, 
fáklyásmenetekkel, díszparádékkal, szónoklással nem lehet. Két 
pártnapjukon részt vettem. Láttam a felvonulásaikat. Akkor 
megdöbbentő hatással volt rám. Ezek a felvonulások a németség 
erejét a valóságnál sokkal nagyobbnak tüntették fel. Százezer ember 
együtemű lépése optikai csalódást okozott. 


- . Az előbb azt mondta, hogy Hitlert apostolnak érezte. Nyomban 
rá kijelentette, hogy könyve egy félművelt ember zagyvasága. Nem 
gondolja, hogy e két kijelentése kissé ellentétben áll egymással? 


- . Az apostolok rendszerint egyszerű emberek. 
- . Igen egyszerűek. De nem zagyvák és nem csalók. 


- . Nem szabad elfelejteni, hogy Hitler egyszerű, félművelt, zagyva 
észjárású emberek számára írta a könyvét. 


- . Mi a véleménye Szálasiról? 


- . Nem ismertein. Egy zűrzavaros Hitlernek még zűrzavarosabb 
utánzata. Gyenge epigon. Megjegyzem azonban, hogy elfogultnak 
érzem magam vele szemben. Ő tartóztatott le engem október 16-án. 
Szálasit megvetem. Van benne valami zavaros vágy a heroizmus 
felé, ez az egész... 


- . Mit érzett, amikor hazahozták Németországból? 


- . Tudom, azt írták a lapok, hogy a hazaszállított háborús bűnösök 
közül én vagyok a legjobban megijedve. Amit félelemnek hittek, az 
bennem nem más, mint a megaláztatás felett érzett mérhetetlen 
szégyenkezés. Amikor megbilincseltek, azt hittem, elsüllyedek az 
emberi méltóságomat ért megaláztatás miatt. A girondisták 
tragédiája az enyém: a jakobinusok és a royalisták malomkövei 
között... Tizenhét műveletlen nyilassal egy cellába zárva lenni... ez 


borzasztó! Nekem, aki nemrégiben még áll... (kijavítja) miniszter 
voltam! Megdöbbenéssel láttam, amikor ezeket a 

nyilasokat megismertem: Úristen, ezek akarták az országot vezetni! 
Egyetlenegy emberrel találkoztam közöttük: Temesváry Lászlóval, 
aki elérte egy középiskolai tanuló műveltségének színvonalát. 


- . Hogyan lehetséges, hogy részt vett, teljes politikai súlyával és 
egyéni tehetségével egy olyan rendszernek szolgálatában, amely 
politikai ellenfeleit és a zsidóságot százezer számra a 
legkíméletlenebb körülmények között kiszállította a német 
pokolba? 


- . (Szeme a pápaszemüveg alatt idegesen villan.) Amit most 
elmondok, nem fogom elmondani a főtárgyaláson. Amikor Hitler 
uralomra jutott, az európai zsidóság tragédiája előre látható volt. 
Hitler számtalanszor bejelentette, hogy az , átkozott" fajt el fogja 
pusztítani. Előre látható volt az is, hogy Magyarországon az 
antiszemitizmus Hitler uralomra jutásával aktivizálódni fog. Azt is 
tudtuk, hogy Hitler a hozzá legközelebb eső és a zsidósággal 
szaturált Magyarországot fogja a zsidókérdésben 

elsősorban brutalizálni. Egyetlen lehetőség volt: a farkascsorda által 
üldözött szánon menekülő pásztorok útmutatását követni. Nem volt 
számunkra más tennivaló, mint időnként kidobni a menekülő 
szánról egy-egy csomagot, abban a reményben, hogy a szán célba 
fut, mielőtt a farkascsorda a menekülő szánt mindenestől felfalja. 
Tehát ez volt a gondolatmenetünk: ha egy-egy intézkedéssel 
kielégítjük a szán után loholó farkascsorda étvágyát, akkor legalább 
megvan az a reményünk, hogy a zsidóság puszta létét 
megmenthetjük. Mert a zsidóság is ott kuporgott velünk együtt a 
szánon. Ezért hoztunk időről-időre egy-egy zsidóellenes rendeletet - 
kisrészben azért, mert némely vonatkozásában meggyőződésünket 
szolgáltuk ezzel, nagy-részben azért, hogy a farkascsordának némi 
koncot vessünk. Az én meggyőződésem az. volt, hogy a Kállay- 
kormány elmulasztott kellő időben újabb és újabb koncot dobni a 
farkasoknak. Igenis, már jóval előbb rendeletet kellett volna hozni 
akár a zsidók összeköltöztetéséről is, akkor ez a Kállay-kormány 
idején valósult volna meg, nem Endre és Baky országlása idején és a 
németek bizalmatlanságát ezzel legalább egy időre megint sikerült 
volna eloszlatni. Talán sikerült volna megmenteni a zsidóság 
puszta létét. És a szán talán közben bejutott volna a célba: a 


háborúnak végére jutottunk volna. Ha a németek győztek volna, a 
zsidóság kitelepítésére került volna sor, nemzetközi úton. Ha nem, 
akkor a zsidóság visszakapta volna jogainak javarészét. A 
kormányzónak nagy része volt abban, hogy a zsidóság ilyen sorsra 
jutott. Tudtam, hogy a zsidóság semmiesetre sem élhet 
nyugalomban és békében a háború végéig, ezt Hitler nem fogja 
tűrni. De, hogy a zsidóság puszta létét megmentsük, ahhoz 
elengedhetetlenül szükséges, hogy Hitlernek minél több 
zsidószenvedést produkáljunk. Nekem nagyon sok zsidó barátom 
volt, mégis, amikor már fenyegetővé vált Hitler türelmetlensége, 
javasoltam, hogy csináljunk valamit a zsidók érdekében a zsidók 
ellen. Azonban a kormányzó nem adta hozzájárulását. Én például 
már régen ki akartain költöztetni a zsidókat - mondjuk - az I. és a II. 
kerületből, és 30 százalékos zsidó vagyonadót akartam - koncul 

a farkasfalkának, amely egyre közelebb ért a menekülő szánhoz. A 
kormányzó mindig közbelépett. Így jutottunk el a március 19-éhez. 
Március 18-ról 19-re virradó éjszakán Hitler ezt mondta a 
kormányzónak: , Kormányzó, két okból szállom meg 
Magyarországot. Először azért, mert Magyarország ki akar ugrani a 
háborúból és nekem erről biztos adataim vannak. Másodszor azért, 
mert Magyarország még mindig eldorádója a zsidóknak. Nemcsak 
hogy nem telepítik ki a zsidókat, hanem a tőlem elmenekülőknek 
menedéket adnak. Finnországban ötezer zsidó van összesen. Tudja, 
minek köszönhetem, hogy Finnország kiugrott a háborúból? Az 
ötezer zsidónak! Hát Magyarországon ezt nem fogom eltűrni!" 


- . Miért ragaszkodott görcsösen a pozíciójához? 


- . Egész életemet végigkísérte a nyomortól való félelem. Mindig 
féltem attól, hogy gyermekkorabeli nyomorom újból utól fog érni. 
Hogy megint konyhában kell laknom, mezítláb járni, éhezni. Talán 
ez is egyik oka volt annak, hogy nem léptem fel nagyobb lendülettel 
a meggyőződésemmel ellenkező eszmékkel szemben... féltem, hogy 
elveszítem minden keresetemet és visszaesők a nyomorba... Hogy a 
börtönt ilyen elviselhetetlennek érzem, ebben is van valami a 
nyomortól való félelmemből... 


- . Milyen alvó? 


- . Könnyen elalszom, rövid alvás után felébredek. Érdekes, itt a 


börtönben jobban alszom. Van egy két kínzó, visszatérő álmom. 


Gyakran álmodom, hogy megyek a utcán, egyszerre észreveszem, 
hogy ingben, alsóruhában vagyok... Egy másik visszatérő álmom: a 
parlamentben beszélek, hirtelen lenézek, látom, hogy nincs rajtam 


cipő... Rettentően szégyellem magam és felébredek. 
- . Hipochonder? 


- . Igen. Ha a rákról olvasok, nyomban rákos tüneteket érzek, ha 
vesebajról, a vesém kezd fájni. A megvakulástól mindig nagyon 
féltem. Az orvosi tudomány ezért rendkívül érdekelt. Az orvosokat 
nagyon közelállónak éreztem magamhoz. 


- . Hálás természetű ember? 
- . Alaptermészetem a hűség és a hála. 


(Szemvillanásaiban, mozdulataiban, váratlanul felfelé ívelő, majd 
hirtelen elcsituló hanglejtésében szinte kitapintható az aggodalom! 
Ahogy feláll, elköszön és kisiet - egész lénye csupa ravaszság és 
riadtság. Szemgolyója, a sápadt villanyfényben csillogó 
pápaszemüveg alatt, a megbántottságtól és az örökös készenléttől 
dülledten villan még egyszer ránk az ajtóból.) 


A pszichoanalitikus megjegyzése 


Intellektuális személyiség. Olyan, akinek kritikáját például a 
marxizmussal szemben megfontoltnak, illetékesnek szokták tartani. 
Elveti a szociális közgazdasági és történelem-szemléletet, mert az 
túlságosan egyoldalú. Kizárólag anyagelvű tényezőkkel magyarázza 
a társadalmat, valamint a történelmet, ahelyett, hogy azokat az 
erőket, amelyek Antal az igazán történelemformáló tényezőket - 
tudniillik az erkölcsi és szellemi erőket -tartaná a dolgok 
végokának. Ezzel szemben a saját társadalmi és történelmi szerepét 
nem erkölcsi, nem szellemi végokkal magyarázza, hanem 
gazdaságiakkal, amikor azt mondja: félt a nyomorúságtól és azért 
nem szállt szembe azokkal a megnyilvánulásokkal, amelyeket 
erkölcsileg és szellemileg elítélt. 


Értelmes, sőt jóhiszemű koponyák is gyakran ezzel a sablonnal 


tagadják az anyagi lét döntő jelentőségét. A lélektan a szocializmus 
segítségére lehet e vitában, márpedig a pszichológiának nem lehet a 


szemére vetni, hogy az erkölcs és a szellem jelentőségét alábecsüli. 


Az anyagi és a hatalmi becsvágy lélektani, érzelmi 
megnyilvánulások és kettős jellegük van. Ösztöneredetűek, de 
kiélési megnyilatkozásaik gazdasági síkon futnak. Aszerint, hogy 
melyik oldalról nézzük, lélektani, illetve gazdasági az arculatuk. 


Antal az első vizsgált, akinél szóbotlást, tévcselekményt lehetett 
konstatálni. Így mondta: , Nemrégiben még áll... (javítja) miniszter 
voltam!" Államférfit akart mondani, de szerényen miniszterre 
korrigálta. És idetartoznak exhibicionista visszatérő álmai: megyek 
az utcán, egyszerre észreveszem, hogy ingben, alsóruhában 
vagyok... A feltűnési, mutogatási kedvtelés ismert gyermeki eredetű 
motívumai ezek. A mindenáron szereplésé, a mindenképpen kitűnni 
akarásé, mert ez, ha sikerül, egyúttal biztosítja az anyagi 
becsvágyat, a címet, a rangot, a méltóságot: az anyagi jólétet is. Itt 
és így hangolódik össze, találkozik a lélektani és gazdasági 
determináció. Úgy is lehetne a fasiszta ideológiát meghatározni, 
hogy az olyan szocialistának mondott elképzelés, ami hirdetőinek a 
legteljesebb, a legkorlátlanabb individualizmus kiélését 
alkotmányosan biztosítja. 


A gyermeki lélek néha ösztönszerű bizonyossággal képes elhárítani 
az Énre leselkedő veszélyeket. Antal István, amikor nehéz politikai 
gondok emésztették, Verne Gyula , Két évi vakáció"-ját olvasta. 
Valóban, pár évvel ezelőtt éppen kétévi vakációra kellett volna 
mennie... Gyermeki örömmotívum a cirkusz, a bohócok kedvelése. 
Infantilizmusa a lélektani alap (a léleknek is van , unterbau"-ja 
[alépítmény - szerk.]). a sok könyv, a tág fogalomkör: a 
felépítmény, ami csak akkor bírja el a további ráépítést, 

ha megbízhatóbb, stabilabb alappal rendelkezik. 


Imrédy Béla 


Huszonnégy órával ezelőtt hirdették ki előtte a halálos ítéletet. 
Pénteken 1945. november 23-án. Másnap, szombaton, november 
24-én szemben ülünk vele a Markó utcai fogház második 
emeletének fogházőrmesteri szobájában, ahova cellájából 


elővezették. Itt ül a fogházőrmester ágya szélén Magyarország volt 
miniszterelnöke, akit háborús és népellenes bűncselekményekért 


tegnap kötél általi halálra ítéltek. Az ember azt hinné... Nem, a 
halálos ítéletnek nyoma sem látszik rajta. Frissebb, kipihentebb, ha 
lehet mondani: vidámabb, mint a tárgyalás bármelyik napján volt. 
Mint mondja: az éjszaka kitünően aludt. Látszik is rajta. Szeme 
élénken fénylik, minden szava meggondolt, taglejtései elevenek. 
Mintha felmentették volna. Arca frissen borotvált. Ruhája korrektül 
rendben. Egyáltalában nem teszi beteg ember benyomását, mint 
fényképein. Sovány, keszeg, görbehátú ember, de mosolya, 
szemének villanása csupa egészség. Neuraszténiás, hisztériás 
jeleknek nyoma sincs. Két arccsontja hegyesen kiáll, alattuk mély 
süppedések. Erős, nagy fogai szélesen kivillannak, ha mosolyog. 
Mélyen ülő szeme fürkészőn tekint ránk, sok gyanakvás van 
bennük, kétely és sértődöttség. Nincs tiszta szeme. Van benne 
valami az üldözöttből és az üldözőből. Űzött kopó szemére hasonlít. 
A hosszúra nyúlt beszélgetés során fülei kitüzesednek, úgy ülnek a 
sápadt arcon, mint a két ráragasztott idegen tárgy. Felhívták a 
figyelmemet: Savonarola arca van. Figyelem. Kétségtelenül van 
valami hasonlatosság a firenzei paphoz. De miben? Aszkétizmus 
nem látszik rajta. Valamely eszme őrületig fokozódott extatizmusa 
sem. Viszont az arcélében mégis van valami hasonlatosság. Mi? 
Talán az, hogy Savonarola apja is ahhoz a fajhoz tartozott, 
amelyikhez Imrédy távoli őse... 


Imrédy Béla 
- . Nem fáradt nagyon? 

- . Óh, nem. Kitűnően aludtam az éjszaka. (Mosolyog.) Mint 
általában minden éjjel. 


- . Nem viselte meg a főtárgyalás? 


- . Cinizmus volna azt mondani, hogy nem fárasztott el. Végre is 
éreztem, az egésznek a grandiozitását, történelmi súlyát. De már 
kipihentem magam. Szívesen állok rendelkezésükre. 


- . Hogyan hatott Önre az ítélet? 


- . Számítottam rá. Nem lepett meg. Természetesen némiképpen 
izgatott a dolog. Végre is... (Nevet.) Érthető, nem? De legjobban az 
indoklás fájt. Az nagyon fájt. 


- . Mit gondol, végre fogják hajtani az ítéletet? 
- . Engedjék meg, hogy erre ne feleljek. 


- . Hát akkor talán... gyermekkoráról, a szülői házról, első 
érzéseiről, első élményeiről... 


- . Kérem. Apám a Kisbirtokosok Országos Szövetségének alelnök- 
vezérigazgatója volt. Négyen voltunk testvérek. Három fiú, egy 
leány. A nővérem kilenc évvel volt idősebb nálam. Én voltam a 
legfiatalabb. Apám a háború után halt meg különböző lelki 
izgalmak okozta szívbajban. Hatvanhat éves volt. Anyám 76 éves 
korában halt meg mirigytuberkulózisban. Ma már csak egy bátyám 
él. Egyik öcsém túl sokat ivott, a háborúban általános tuberkulózist 
kapott és meghalt. Nővérem spanyolbetegségben halt meg. Én 
magam sohasem szenvedtem különösebb betegségben. 1920-tól 
1930-ig, amikor pedig életem legharmonikusabb éveit éltem, 
ideges eredetű gyomorbántalmaim voltak. Ezek azonban később, 
amikor a munkám és felelősségem megszázszorozódott, enyhültek. 
Gyermekkoromban sápadt, vérszegény, sovány fiú voltam. 
Családomban csak egy elmebeteg volt: apám egyik nővére. 
Anyámnak egyik fivére hajlott az alkoholizmusra. Megjegyzem, én 
magam is szívesen ittam mindig, de sohasem voltam berúgva. A 
szülői házban harmonikus élet folyt. Ámbár... apám és anyám nem 
voltak teljesen egymáshoz valók. Apám vidám, hangosabb szavú 
ember volt, anyám nagyon csendes, magános lélek. Én a 
piaristáknál végeztem a gimnáziumot. Gimnázium után a jogi 
doktorátust szereztem meg. Otthon semmivel sem ijesztgettek, nem 
voltak különösebb félelem érzeteim, a szülői háznál antiszemita 
hangokat sohasem hallottam. Zsidókkal nem jártunk össze, sem 
anti-, sem filoszemita nem volt a szülői ház, inkább közömbös volt a 
zsidók irányában. Volt néhány tagja a családnak, aki antiszemita 
volt. Tipikus polgári miliő volt a miénk, egy jómódú család 
nyugodt, kellemes életével. Serdülő korom fantáziái után csak 
később találkoztam először nővel. Már tizenhét éves lehettem. 
Egyáltalán nem tett rám kellemes hatást, féltem, annál is inkább, 
mert egyik bátyám halálos betegsége luetikus eredetű volt. 
Nősülésemig nem is volt komoly szerelmi életem. Huszonöt éves 
koromban házasodtam. 


- . Mire készült gyermekkorában? 


- . Nem tudtam eldönteni, mi legyek. Éppen azért iratkoztam a jogi 
fakultánsra, mert jogászból minden lehet. Egyáltalában nem 
készültem pénzügyi, még kevésbé politikai pályára. Színjeles tanuló 
voltam. Főként az irodalom, a művészet érdekelt. Könnyen is 
tanultam az iskolát. Önmagamat sajnáltam, amiért iskolába kellett 
járnom. De páratlanul lelkiismeretes voltam, a pontot is 
megtanultam az i betűn. A középiskolában nyolc év alatt egyetlen 
egyszer sem fordult elő, hogy ne készültem volna el tökéletesen a 
leckével. Nyelveket is tanultam, hegedülni is tanultam. Sok is volt 
ez nekem. Délután jártam a zenedébe, késő estig voltam ott, 

akkor szaladtam haza. A szülői házban nem volt valami nagy 
vallásosság. Arra neveltek, hogy tartsam meg a vallás szabályait, de 
bigottságról szó sem volt. Rendszeresen jártam gyónni, ezek a 
gyónások mindig nagy lelki megrendüléssel jártak. Az volt a 
skrupulusom, hogy az ember úgyis tudja, hogy a gyónás után 
megint elköveti a bűnöket és akkor megint meggyón és akkor újra 
elköveti... Jogászkoromban nem sokat törődtem a vallással. Laikus, 
felületes, aranyifjú életet éltem. A világháborúban, az első élmények 
hatása alatt jöttem rá az Úristen közelségére. Rengeteg 

szenvedést láttam, rengeteg veszélyen mentem keresztül. A 
világháború kitöréséig nem voltam meggyőződve arról, hogy melyik 
oldalon van az igazság. Amikor azonban a fronton meghallottam, 
hogy az oroszok betörtek Magyarország területére, döntöttem. Az 
igazság Magyarország és az Úristen oldalán van. Vérhast kaptam, 
Olmützben feküdtem. Ekkor öntött el teljes mélységében a 
vallásosság hulláma. Amikor hazajöttem a háborúból, nagyon sok 
vallásos művet olvastam. De aztán megint hátára kapott 

a könnyelmű élet árja: beálltam én is az inflációs táncba. Vidám 
életet éltem. Néhány vallásilag ismét közömbös év után újból 
visszatértem a vallásosság megnyugtató mélységeibe. Ekkor már 
mindent elkövettem, hogy levetkezzem a vallásos szempontból 
elítélhető hibáimat, bűneimet... 


- . Erős bűntudata volt? 
- . Nem túlságosan. 
- . Jó alvó volt? 


- . Igen. Még itt a börtönben is rendszerint azonnal elalszom. 


- . Álmaira emlékszik? 


- . Egyetlen álmomra sem emlékszem. Mindig semmitmondó 
álmaim voltak. Nem túl realisztikus álmok... A cselekmény egysége 
mindig hiányzott bennük... Rendszerint a napi események 
ismétlődtek, keveredtek... Nagyon ritkán voltak csak erotikus 
mozzanatai... 


- . Szerelmi élete? 


- . Nősülésem előtt állandó barátnőm nem volt. Volt egy 
ismerősöm, plátói alapon szerettem, ez is csalódással végződött, 
mással jegyezte el magát... De ezekről a dolgokról, ha nem veszik 
rossznéven... (Elhárító gesztus.) Sikerekről csak akkor lehet 
beszélni, amikor már jelentékeny személyiség voltam... 


- . Barátja volt? 


- . (Hosszú gondolkodás után.) Egy-két jó barátom volt. De egy 
sem politikus. 


- . Zsidó barátja nem volt sohasem? 

- . Nem. De volt olyan zsidó, akivel jó viszonyban voltam. 
- . Megbántott Ön személyesen zsidó vallású egyént? 

- . Sem zsidót, sem keresztényt sohasem bántottam meg. 
- . Bálozott Ön? 

- . Igen. Valamikor. Sokat. Nagyon szerettem táncolni. 

- . Melyik művészet állt legközelebb Önhöz? 


- . A zene. Fiatalabb koromban Puccini. Csakhamar Richard 
Strauss, Debussy, azután jött Beethoven, Wagnert csak később 
esztimáltam [elfogad 


- . a szerkI, még később Verdit, Mozartot, Bachot. 


- . Irodalom? 


- . Nagyon szerettem Adyt, Berzsenyit, Aranyt. Vörösmartyt 
sohasem kedveltem. A forma cizelláltsága nagyon fontos volt 
nekem. A prózaírók közül itthon nem volt kedvencem. Az orosz és a 
francia irodalmat nagyon szerettem, az angolt kevésbé ismertem... 
Thomas Mannt csodáltam... 


- . Szociológia? 


- . Nem ismerem olyan mértékben, mint ahogy általában az 
emberek rólam feltételezik. A szociológiai irodalmat inkább 
kommentárjaiban, vitairataiban olvastam. A marxizmust nagy 
elmeműnek tartom, de határozottan egyoldalúnak találom. 


- . Rauschning Hitler-ellenes könyvéről hallott-e? 


- . Igen, 20-30 oldalt olvastam is belőle, még 1941-ben. De nem 
mertem a lakásomon tartani. 


- . Davis könyvét olvasta-e? 


- . Nem. 


FAT? d 


- . És Silone, Gunther, Heiden világhírű Hitler és Mussolini- 
ellenes könyveit? 


- Nem is hallottam ezekről a könyvekről. 


- . Mivel magyarázza meg Ön azt a pálfordulását, amelynek során 
a közismerten anglofil németbaráttá változott? 


- . Rengeteg pénzügyi tárgyalásom volt angolokkal, franciákkal. A 
francia nemzetet igen nagynak tartom, a párizsi atmoszférában 
kitűnően éreztem magamat, irodalmuk, művészetük, ízlésük 
utolérhetetlen - de a francia embert nem szeretem. Ridegnek, 
önzőnek tartottam mindig. Francia család bizalmába férkőzni szinte 
lehetetlen. Rouenben például egy francia család vendége voltam 
többször - de sohasem éreztem magam otthon. Az angol egészen 
más világ. Európa is más világ. Anglia is más világ. Az angol fajt 
nem tartottam okos fajnak, mert nagyon lassú elhatározásában, az 
eseményekkel szemben a reakció elviselhetetlenül lassan érlelődik 
meg benne. De kétségtelenül nagy nemzet, demokratikus nemzet. 
De könnyű dolga van ott a demokráciának, ahol teljes a nemzet 


egysége és bővelkedik szellemi, erkölcsi és gazdasági kincsekben. 
Nagy nemzetnek tartottam az angolt, de a belső krízis jeleit véltem 
felfedezni és látom ma is. Szociális krízisre gondolok és - 
Amerikára... 


- . Mi a véleménye a németekről? 


- . Nagy nációnak tartom. Nagyon keveset érintkeztem velük... A 
német kontinentális távlatokban gondolkozó nép, az angolnak 
világpolitikai horizontjai vannak. És még van egy lényegbevágó 
különbség a kél nép között: az angol szerel terelni, a német szereli, 
ha terelik. 


- . Mi fordította Önben az angol szimpátiát német szimpátiává? 


- . A legfőbb oka az volt, hogy angol részről semmi érdeklődést 
nem tapasztaltam Magyarország tragédiája iránt. 


- . Milyen reakciót vált ki Önben az emberi szenvedés? 
- . Borzasztóan érint. Szeretnék segíteni a szenvedőn. 

- . Szereti a virágot? Az állatot? 

- . A virágot igen, az állatot nem túlságosan. 

- . Ön tudta, hogy a zsidóság szenved? 

- . Sajnáltam a szenvedő zsidókat. De az volt a meggyőződésem, 
hogy egy elkerülhetetlen történelmi fejlődéssel állunk szemben. A 
felfogásom az volt, hogy a zsidók számára nemzeti otthont kell 
alapítani. Éppen ezért pártoltam a cionizmust. 


- . Közvetlenül látott-e szenvedő embert ezekben az években? 


- . Egyszer autón mentein a budakalászi internáló tábor mellett. 
Amikor hazaértem, nyomban telefonáltam Jarossnak... 


- . Baky és Endre tudtak az elkövetett kegyetlenkedésekről? 


- . Bizonyára. Én magam mutattam rá az egyik minisztertanácson a 
visszás jelenségekre. Ezután abba is hagyták a további 


deportálásokat. Endrének egyszer telefonáltam is, felhívtam a 
figyelmét... 


- . Mi a véleménye Hitlerről? 


- . Félistent láttam benne. Egyéni szimpátiái nem éreztem iránta. 
De a vele folytatott beszélgetés után jobb véleményem volt róla, 
mint amennyit feltételeztem. Egy amerikai liszttel egyöntetűen 
megállapítottuk, hogy fantasztikus memóriája volt. Kitűnő debatter 
(politikai szónok) volt. Autodidaktikus műveltsége volt. De az 


alapok hiányoztak belőle... 
- . A Mein Kampf-ot olvasta? 


- . Csak részben. Most már az a véleményem Hitlerről, hogy nem 
volt normális. Skizofréniás ember volt. A szemében láttam valamit... 
Szemtől szembe szép barna szeme volt... De oldalról nézve üvegesen 
kiállott. Nem volt szimpátiát keltő egyéniség. 


- . A kieli látogatás után az a hír terjedt el, hogy Hitler Önt 
ignorálta. 


- . Pont ellenkezőleg történt. A Pátria hajó fedélzetén véletlenül 
egymás mellé kerültünk. Fel-alá járva beszélgettünk. Főként 
haditechnikai kérdésekről volt szó. Persze ő beszélt, hiszen egy 
órából 55 percet mindig ő beszélt át. Nem engedett mást szóhoz 
jutni. Megkérdezte, nincs-e kedvem vele uzsonnázni. Kettesben 
ültünk le. Egy és háromnegyed órán keresztül beszélgettünk, ebből 
talán öt percet beszéltem én... ő kekszet evett, kompotok 
alkoholmentes italt ivott és sok pepszint vett be... 


- . Büszke volt erre a beszélgetésre? 

- . Nem. Figyeltem őt. Sokat beszélt az életéről, a küzdelmeiről, a 
még legyőzendő nehézségekről. 


- . Nem gondolt arra, hogy e beszélgetéssel céljai voltak Önnel? 


- . Nem úgy nézett ki ez a beszélgetés... Természetesen hatást akart 
gyakorolni rám. De nagyon szeretett beszélni, minden alkalmat 
megragadott... Vart pour lart beszélt... 


- . Mi a véleménye Szálasiról? 


- . Nem normális ember. Amikor először találkoztam vele, érzéseim 
nyomban sündisznóállásba vonultak vele szemben. Meggyőzhetetlen 
ember... 


- . Ön meggyőzhető? 
- . Igen. Elfogadom a koncedálható érveket. 
- . Szerette a hatalmat? 


- Itt az ítélet egyik tévedése. Sohasem törekedtem nagyon a 
hatalomra. (Lassan beszél, most szótagolja a szavakat.) Volt egy 
periódus életemben, amikor volt időm átgondolni vallási 
szempontból azt, amit aznap elkövettem. Kerestem, hol követtem el 
bűnt, hol tettem jót... 


- . De esetleg azért is törekedhet valaki mindenáron hatalomra, 
hogy jó törekvéseit megvalósíthassa! 


- . Ne higgyék az urak. Nekem nem a hatalom kellett. Nekem az 
alkalom és a hely kellett, hogy a véleményemet elmondhassam. Az 
azután másodrendű kérdés volt nekem, követik-e tanácsaimat, vagy 
sem. Majdnem azt mondhatnám, hogy a kritikusnak és az 
igazmondónak szerepét mindig jobban szerettem, mint a cselekvő 
ember szerepét mint a hatalom birtoklását. Erre csak a feleségem a 
tanúm, ő tudja, hogy a felelősség tudata hogyan kínozott engem. 
Amikor megbuktam, gyalog jöttem át a hídon. Egy felszabadult 
ember érzéseivel sétáltam át Budára. Mondtam a feleségemnek: 
végre lefekhetem, felelősség nélkül... A Magyar Megújulás Pártját 
sem én akartam megalapítani, a körülmények sodortak a párt 

élére. Bennem látták a vezető egyéniséget. Egyszer ki akartam lépni 
a pártból, hogy mint magánember maradhassak a parlamentben, 
hívek, barátok és követők nélkül... A vezetés nem csábított. (A füle 
most már kitüzesedett, fáradtabban beszél.) 


- . De talán a Szálasival való antipátiájának hátterében éppen az 
áll, hogy ő is vezető akart lenni, On is, nem fértek meg egy 
csárdában... 


- . Az, hogy hatalomra tört, engem nem zavart. Kétségtelenül nem 
tartottam jó dolognak, hogy hatalomra tör, de nem az én, hanem az 
ő személye miatt. 


- . Ha ez így van, hogyan terjedhetett el a közvéleményben a hit, 
hogy a magyar politikai életben még sosem volt olyan hataloméhes 
ember, mint On? 


- . (Ideges vibrációk rezzennek át a szemén.) Én Kállaynak 
felajánlottam, hogy elmegyek a politikai életből, ha megvalósítja a 
reformokat. A pártomon belül sem diktatúráskodtam. Az emberek 
összevissza beszéltek. 


- . Igaz, hogy Ön a parlamentben is imádkozott, hogy fontos 
tanácskozásokról kisietett és a parlament egyik eldugott zugában 
rejtett inazsámolyon fohászkodott az Istenhez? Annak idején 
széltében-hosszában ezt a hírt terjesztették Önről. 


- . (Mosolyog.) Egy szó sem igaz belőle. Sajnos, prózai okom volt, 
amiért váratlanul el kellett hagynom az üléstermet, vagy a 
tanácskozásokat... Súlyos aranyerem volt... Ilyenkor mondták, hogy 
imádkozni megyek... 


- . Voltak-e életében félelem érzetei? 


- . Egyszer toroktályogom volt. Akkor féltem a haláltól, mint egy 
lépéstől az ismeretlen világ felé... Minél idősebb lettem, annál 
kevésbé féltem. Például... például tudtam, milyen ítélet vár rám. Az 
ítélethirdetés előtti éjszakán mégis jól aludtam. Természetesen azért 
sokat gondolkodtam... az embert magábaszállásra kényszeríti az 


ilyen grandiózus esemény... a mérőón leszáll a legmélyebb 
vizekbe... 

- . Ha a legmélyebb vizekbe száll a lelkiismeret mérőónja, talál-e 
olyan mélységeket, amelyek már a bűntudat örvényeivel vannak 
telve? 


- . Olyan érzésem, hogy megérdemeltem az ítéletet - nincs. De 
felszínre kerül bennem az a sok vétek, hiba, amiket az életemben - 
nem politikai síkon - családi vonatkozásban elkövettem. Politikai 
síkon? Nincs bűntudatom. Akinek egy történelmi Niagara 


zuhatagában, egy világrengés katharzisában nincsen igaza - az alul 
marad. Ezért nem tudok felháborodni. Én nem ítéltem volna 
magamat halálra. 


- . Mégis: milyen büntetést szabott volna ki, ha Ön ült volna a 
bírák helyén és önmaga felett kellett volna ítélkeznie? 


- . Ez nehéz kérdés... 


- . Nem érzi magát bűnösnek, hogy részt vett egy olyan rendszer 
irányításában, Ön, a mélyen vallásos ember, olyan rendszernek 
egyik pillére volt, amelyik politikai okokból, egy faji vérvád 
alátámasztására ártatlan és védtelen emberek százezreit halálra 
kínozta? 


- . Hibaérzet él bennem... illetve a felelősség érzete... De nincs az az 
érzésem, hogy túlságosan másképpen is lehetett volna csinálni a 
dolgokat. Ha a második zsidótörvényt például nem hoztam volna, 
sokkal rosszabbat kellett volna hozni... 


- . Mi az, amit többé nem ismételne meg életében? 


- . A miniszterelnöki kinevezésemnél megállnék... Illetve... 
(Gondolkozik.) Csak azt nem tudom, őszintén szólva, hogy a 
miniszterelnöki kinevezésem előtt, vagy a miniszterelnökségről való 
lemondásom után állnék-e meg... Ha még egyszer kezdhetném, 
szemlélődőbb életet élnék. 


- . Milyen érzést váltott ki Önből, hogy zsidó származása miatt 
üldözték. Ont, aki annyit üldözte a zsidó származásúakat? 
Gyűlöletet? Bosszút? 


- . Gyűlöletet? Soha. Nem tudok gyűlölni, ebben tévednek 
ellenfeleim. Nagyon bele tudom képzelni magam mások 
lelkivilágába. (Gondolkozik. Szemében most mély tűz villan.) 
Mindenesetre bántott a dolog... méltánytalanságnak éreztem... Mert 
ha igaz is, nem fair dolog egy bukott embert... 


- . Mi volt a véleménye Horthyról? 


- Nehéz nekem róla véleményt mondani. Korának gyermeke volt. 
Sohasem tudta elfelejteni, hogy Ferenc József adjutánsa volt és tele 


volt ferencjózsefi allűrökkel. Nagybirtokosok és nagykapitalisták 
árjába sodródott. A reformok iránt nem volt semmi érzéke. Amikor 
miniszterelnök lettem, azt hittem, hallgatni fog rám és keresztül 
vihetem reformterveimet. Nem tette. Miután ő nem támogatott, 
ezért voltam kénytelen támaszt keresni a jobb oldalnál. Baloldali 
mozgalomnak akkor - Németország miatt - semmiféle sansza nem 
volt. Ha végre akartam hajtani reformterveimet - a kormányzó 
támogatásának híján igénybe kellett venni a szélsőjobboldal 
támogatását... 


(S amikor ezt mondja, széttárja két karját. A két kar néhány 
pillanatig meredten áll a levegőben, azután lehanyatlik. Imrédy 
Béla feláll. Két vérvörös füle szinte elválik halottsápadt arcától, 
mint két csupasz szárnycsonk, égve lebeg a homályban. 
Megbiccenti fejét. És a következő pillanatban eltűnik a 
börtönfolyosó sötétjében.) 


A pszichoanalitikus megjegyzése 


Imrédyt 1920-1930 közölt, amikor legharmonikusabb éveit élte, 


számos , ideges" tünet kínozta. Később, amikor munkája több, 
felelőssége nagyobb lett, élete hajszoltabb volt, enyhültek panaszai. 


A hajszolt élet konfliktuózus életet is jelent. Nem lehet cselekedni 
anélkül, hogy a lelkiismeret mérlegére ne kerüljenek a dolgok. 
Mégis, van valami az emberi sorsban, ami a tevékenységet 
biztosítja, a neurotikus tünetektől mentesíti. A hajszoltság, a 
küzdelem, a balsors egy kívülről ható büntetőeljárást is jelent, az 
egyén szenved tőlük. Ilyenkor a belső büntető sors munkája 
felesleges. Még az egyén életében oly rendkívüli élmény, mint a 
halálos ítélet, sem borítja fel a lélek egyensúlyát, ha a belülről ható 
sors: a lelkiismeret - esetleg nem is azért, amiért a halálos 

ítéletet kiszabták, hanem valami másért -, megérdemeltnek tartja a 
bűnhődést. 


Imrédy antiszemitizmusa kétségtelenül a részbeni zsidó 
származásának túlkompenzálása. Az antiszemitizmussal egyrészt 
kétes származását annulálta, másrészt bosszút állt a kompromittáló 
ősökön. 


Rauschning danzigi főbiztos Hitler-ellenes könyvét , nem merte? 


lakásán tartani. Nyilván nem a házkutatástól félt, hanem az 
érdekeivel és érzéseivel szembenálló igazság felismerésétől. 


Egyetlen okkal lehetetlen megmagyarázni a cselekedeteket. Nem 
kétséges, hogy a hatalmi vágy, az , akarat a hatalomra" 
ösztönszármazék, de az emberek talán nehezebben vallják be a 
hatalomkiélés örömeit, mintha más, szeméremmel sújtott 
ösztönkívánságai kielégítéséről kell beszámolniuk. A hatalom 
megszerzésére való törekvés elsődleges voltát sajátságosan több ész- 
ok burkolja homályba a befelé figyelő tekintet elől, mint például a 
szexualitásét. Talán azért, mert a hatalom sok más ösztön kiélését 
lehetségessé vagy sokkal könnyebbé teszi. 


Bonyolult, de alapjában kivihetetlen politikai reformtörekvések 
lehetnek szükségesek a hatalom birtoklásának erkölcsi 
alátámasztására s éppen az ilyenfajta motivációknál látjuk: nem is 
az a fontos, hogy meghallgassák a tanácsokat, hogy végrehajtsák a 
terveket. Nem a reform, nem a végrehajtás - a hatalom kell. Így 
történhetett meg, hogy ennyi tanulság után sem tudja valaki 
eldönteni, hol hagyná abba élete filmjének visszapergetését, melyik 
mozzanattól kezdve játszana más szerepet, mint amilyent játszott - 
a miniszterelnökségről való lemondás után-e vagy a miniszterelnöki 
kinevezés előtt-e? 


Franz Basch 


A magyarországi Volksbund vezére volt. A hazai német népcsoport 
, Führer?-je. Ha jött, ha ment, így köszöntötték: Sieg! Heil! - és ö 
jobb karját a levegőbe lendítve eldübörgött az üvöltözök előtt. Az ő 
szervezeteiből kerültek ki az SS-ek leggyilkosabb gyilkosai. A 
legrablóbb rablók. A leghazaárulóbb hazaárulók. Franz Basch. Hazai 
svábjaink úgy teljesítették parancsait, mint a Führer helytartójáét 
kell. Svábok, gerinctelen magyarok, ijedt miniszterek, riadt 
miniszterelnökök, gyáva vitézek körülüdvözölték, hogy 
üdvözöljenek általa. Most itt ül, szemben velünk, a börtönpriccsen. 
Az ember azt hinné, nagyhangú, üresfejű, sikereiben fennhéjázó, 
bukásában sunyivá vált , svábot" talál. Nem. Meg kell mondani: 
nem. Egy művelt tanár magyaráz, temperamentumosan forgolódva 
a börtönpriccsen. Logikusan beszél, minden hozzáintézett szót 
apercipiálva (megértve), gondolatait kínosan precíz rendbe rakva és 


hadarva idéz Kantot, Spencert, Marxot, Freudot, Lincolnt, Babitsot. 
Ha magyar nyelven beszél - csak alig észrevehető idegenszerű 
akcentussal csendes, csupa illem és finomság. Nem megalázkodó, de 
tisztességes hangú. De ha németül beszél, hangja nyomban 
recsegővé válik, pattog, hadar, parancsnokol, dübörög, gesztusai 
megkeményednek, szélesekké válnak, katonásak lesznek. Ha 
magyarul beszél, semmi más, mint egy lefojtott temperamentummal 
katedrájáról hitelveit buzgón magyarázó magyar-németszakos tanár. 
Ha németül beszél, nyomban Franz Basch lesz, a Führer magyarföldi 
helytartója. Negyvennégy éves fekete férfi. Magas, szélesvállú, néha 
kemény, néha ellágyuló tekintetű a szeme. A hangja olykor 
romantikusan olvadékony, olykor a porosz csizma dobbanásait 
érezni benne. Barna bőrkabátban van, fekete bricseszben. 

Beesett, fakószín arcán az árnyékok egymáson lovagolnak. A kínált 
cigarettán mohón kap, csupa hála a szeme, ahogy köszöni - óh, 
milyen szerény, milyen hű, milyen hálás ember ez a Franz Basch... 


Franz Basch 


- . Mi a bűnöm? Semmi más, mint hogy megszerveztem 
Magyarországon kis népi csoportomat: a Volksbundot. 
Megszerveztem kulturális síkon. Nem én voltam az, hanem a 
különböző magyar kormányok, amelyek a politikai síkon akarták 
Németországgal szemben hasznosítani a Volksbund szervezetét. Én 
semmi mást nem akartam, nem is követeltem: egyenlő elbánást, 
egyenlő jogokat a hazai német népcsoportnak, jogokat a saját 
kultúrájának megőrzésére és kifejlesztésére. Mi nem akartunk 
kimenni az országból, mi nem akartuk elhagyni magyar 
állampolgárságunkat, mi nem akartunk német állampolgárok lenni, 
mi, mint németek, szolgálni akartuk magyar hazánkat. Ezzel 
szemben mit tettek a magyar kormányok? Nem velünk tárgyaltak a 
német népcsoportok jogairól, hanem a német kormánnyal. Vagyis 
Németországot elismerték tárgyaló partnernek egy belső 
magyarországi ügyben. Én kötöttem meg az egyezményt Hitlerrel a 
hazai Volksbund ügyében Bécsben? Nem! A magyar kormány. Ezzel 
pedig elismerte, hogy a magyarországi német népcsoport a berlini 
kormány alá tartozik. Én követtem el a hazaárulást? Nem! 

A magyar kormány követte el! Én tárgyalni akartam és egyezményt 
kötni a magyar kormánnyal. De a magyar kormány a berlini 
kormányhoz fordult, hogy ezzel érdemeket szerezzen magának. Nos, 
ki volt a hazaáruló? Én kötöttem a megegyezést Hitlerrel, hogy a 
Volksbundból az SS számára katonákat sorozhat, vagy a magyar 
kormány kötötte? Persze, hogy a magyar kormány! Ezzel is politikai 
előnyöket akart kicsikarni Berlintől! És miért nem velem kötötte 
meg ezt az egyezményt, mint magyar állampolgárral? Mert akkor 
nem kapott volna érte jutalmat Hitlertől. A Volksbund magyar 
állampolgárok szervezete volt. Közülünk az volt tagja a 
németországi nemzetiszocialista pártnak, aki akart, az lépett be 
önkéntesen, aki akart. Én például sohasem voltam tagja a náci 
pártnak, sohasem voltam tagja az. SS-nek, sohasem voltam 
antiszemita. Gyűléseinken nem tűrtem zsidózást. Jelvényünknek 
nem a horogkeresztet választottam, hanem a napkereket. És tudják 
az urak, honnan vettem ezt a jelvényt? A napkerék a zsidó George 
Bondi Verlag jelvénye volt. Tőle vettem át. De nem a náci színekkel! 
A weimari demokrácia színeit alkalmaztam a napkerék körül: arany, 
fehér, vörös! Antiszemita? Soha nem voltam. Ellenkezőleg. 


Filoszemita voltam. 


- . Önt túlságosan elragadja a hév! Miért lett volna Ön 
filoszemita? 


- . Egyrészt műveltségemnél fogva, amely a humanizmus mélyébe 
ereszti gyökereit, másrészt szerelmem révén. Tizenöt év óta szeretek 
egy zsidó hölgyet. Szeretem őt lelkem egész hűségével. És ő is 
engem. Ki volt az, aki mellettem állt mindig, percnyi megszakítás 
nélkül? ő. Ki varrta nekem az uniformisomat? Ő. Ha ez a nő csak 
egyetlen egyszer azt mondotta volna nekem: Ferenc lépj ki a 
Volksbundból! - kiléptem volna. De ő tudta, hogy semmi mást nem 
teszek, mint német népcsoportomat szervezem meg kulturális síkon. 
Ő a tanú lelkem legtitkosabb érzelmeire, szándékom tisztaságára... 


- . Bocsánat, meg kell, hogy állítsuk Más is érdekel bennünket, 
mint a politika. Sőt, csak más. Szóljon például néhány szót 
nekünk családjáról, gyermekkoráról. 


- . Apám építészmunkás volt, Svájcban dolgozott. Én is ott 
születtem, Zürichben. Anyám - Katalina Anrein - svájci születésű 
német nő volt. Két és féléves voltam, amikor visszajöttünk 
Magyarországra. Két testvérem volt. Húgom, aki három évvel 
fiatalabb volt, mint én, járványos betegségben meghalt. Halála 
rettenetes hatással volt rám... 


- . Miért volt olyan rettenetes hatással? 


- . Nagyon szerettem őt. Olyan volt, amilyen én mindig szerettem 
volna lenni. Erős leány volt, sportolt, lovagolt, realista volt, két 
lábbal a földön élt. Én viszont mindig romantikus voltam, idealista. 
Freudi szemlélettel visszafelé nézve, azért szerettem oly nagyon ezt 
a húgomat, mert olyan akartam lenni mindig, amilyen ő volt... 


- . Foglalkozott freudizmussal? 


- . Hogyne! A freudizmust igyekeztem mindig összekötni a bergsoni 
szemlélettel. 


- . Milyen benyomással volt Önre, hogy Freudot és híveit a 
nácizmus üldözte és Freudnak szökni kellett? 


- . Ez rám nézve éppen olyan csapás volt, mint amikor Stefan Zweig 
öngyilkos lett Brazíliában, mert elveszítette hitét az európai 
humanizmus újjáépítésének lehetőségében. 


- . A németek bevonulása után is fenntartotta összeköttetését 
szerelmével? 


- . Természetesen. Elrejtettem őt, hamis papírokat szereztem neki 
és családjának is mindent megtettem, amit csak tehettem. Amikor 
megismerkedtem vele, már a Volksbund titkára voltam. Ő tudta, 
hogy nem vehetem el feleségül az én állásomban és hogy mégis 
kitartott mellettem, az a legnagyobb áldozat volt részéről. 


- . Előbb Stefan Zweigről beszélt... 


- . Igen. Emerson mellett őt tartom a világirodalom legnagyobb 
esszé-írójának. 


- . És hogyan áll Thomas Mannal? 


- . Szeretem éles, szigorú kriticizmusát, de túlzott 
intellektualizmusa elidegenített egy kissé. Óh, Zweig egészen más... 
Olvasták az urak a Magellan-hoz írt előszavát? A legszebb és 
legmagasztosabb írás, amit ember írhat! Ebből az előszóból csak egy 
mondattal nem értettem egyet. Ezzel a mondattal: , Az emberiség 
nagy, hősi tettei mindig valamiképpen érthetetlenek, mert 
olyannyira túlemelkednek a középszerű földi mértéken; de 

az emberiség az önmagába vetett hitet mindig csak egy 
hihetetlennek tűnő, de megvalósított tettén keresztül nyeri vissza." 
Ezzel a mondattal nem értek egyet... 


- . És mégis egy olyan rendszerrel azonosította magát, amelynek 


lényege éppen ez. Az önmagába vetett hitét egy hihetetlennek tűnő, 
de megvalósítandó tettén akarta dokumentálni?! 


- . Éppen ez bizonyítja, hogy nem azonosítottam magam soha ezzel 
a rendszerrel. Én nem náci voltam, hanem magyarországi német. 
Gömbös alatt is ezért ültem öt hónapot börtönben. A börtönben 
jöttem rá arra, hogy nemcsak Németországgal szemben kell a 
mindenkori alkalmazkodás útját járni népcsoportunknak, hanem 
Magyarországon is. Mert kitől kaphat egy ilyen kis népcsoport, mint 


a hazai német, jogokat? Csak a mindenkori hatalomtól. Ezért 
barátkozott a hazai németség a weimari Németországgal éppen úgy, 
mint a hitlerivel, ezért barátkoztam én Darányival éppen úgy, mint 
Telekivel, vagy Imrédyvel. És érdekes: a legtöbbet Teleki 

Pálnál értük el. Ő ismerte el a Volksbundot. A bécsi szerződést a 
náci kormánnyal a Volksbund jogait illetően ő írta alá. Újból 
ismétlem: nem velem kötötte a szerződést és nem én kötöttem 
Hitlerrel! Teleki kötötte és Hitlerrel kötötte! Ezt sose felejtsék el az 
urak. És ismétlem: Teleki kormánya volt az, amely a hazai német 
népcsoport ügyeiben a német kormányt tárgyaló partnernek ismerte 
el! A magyar kormány volt az, amely a német kormány által 
felállított SS-nek kiadta a magyarországi német népcsoport fiait! Mi 
sirathattuk fiainkat - a magyar kormánynak az volt a fontos, hogy 
Hitlert lekötelezze. Teleki ezzel kontraszelekciót akart elérni s 
egyben nagy szolgálatot tenni Hitlernek. Kiadta a német népcsoport 
fiait, hogy ezzel megmentse a magyar fiatalságot. Nem sikerült neki, 
mint ahogy senkinek sem sikerül semmi, aki az ördöggel egyezséget 
köt. Kállay legteljesebb bizalmát élveztem. Kállay tanúk előtt 
mondta nekem: én Churchillel kokettálok. Ha a háborúnak vége lesz 
- mondta nekem Kállay -, Baranyában Pécsig népszavazás fogja 
eldönteni a hovatartozandóság kérdését. Hova fognak szavazni a 
svábok? Biztos - feleltem hogy hűek maradnak Magyarországhoz. 
Nem, mondta erre Kállay, én tudni akarom a néphangulalot. Kállay 
kívánságára lementem Baranyába és megállapítottam, hogy a 
baranyai háromszög kivételével az egész népcsoport 
Magyarországra fog szavazni. A Volksbund egyébként két 
csoportból állott: az. öregekből - hozzájuk tartoztam én is, és a 
fiatalokból. Az öregek álláspontja ez volt: németek akarunk 
maradni, de Magyarországon akarunk élni, lojális 
állampolgárokként. A fiatalok hangos nácik voltak. Megmondtam 
Kállaynak: ha Németország győz, az én időm lejár, jönnek a 
fiatalok, a nácik. A Volksbund öregei között voltak filoszemiták, 
mint én is, voltak szabadkőművesek, voltak kommunisták. Az én 
intézkedésem alapján mindenki ahhoz a párthoz tartozhatott, 
amelyikhez akart. Külsőségekben utánozni voltunk kénytelenek a 
nácikat. De a Rassen-Amt és az SS-szervezetek felállítására 
vonatkozó náciköveteléseket a leghatározottabban visszautasítottuk. 
Az ifjúsági szervezeteket fel kellett állítani német követelésre, de 
ezeknek a felállítását sem mi rendeltük el, hanem - Hóman. Velem a 
fiatalok sosem voltak megelégedve. Amikor a németek bevonultak, 


feljelentettek a Gestaponál, hogy nem vagyok antiszemita. 
Jelentkeznem kellett Winkelmannál és részletes jelentést kellett 
tennem Himmler-nek. Igyekeztem mindent kimagyarázni, mert 
rettentően féltem a Konzentrationslagertől... 


- . Nyilván azért félt, mert tudta, mi történik ott. Milyen hatással 
volt Önre tizenötmillió ember meggyilkolása ezekben a 
táborokban? 


- . Csak most tudtam meg, hogy ilyen rettenetességek történtek ott. 
Soha nem tudtam. És tudják, uraim, nem is akartam tudni. Ha 
hallottam is suttogni ezekről a szörnyűségekről, el akartam fogadni 
a hivatalos cáfolatot, mert jól esett elfogadni és el is fogadtam. Az 
ember a vágyait szereti elhinni a reáliákban... A velünk szemben 
állók el akarták hinni a híreket, mert ez volt az érdekük, el is hitték. 
Mi nem akartuk elhinni, mert ez volt a vágyunk és érdekünk, hogy 
ne legyenek igazak, hát nem hittük el. 


- . Hitlerrel beszélt? 


- . Soha életemben. Más népcsoportvezetők számtalanszor 
jelentkeztek nála kihallgatásra, én soha. Himmlerrel kétszer 
beszéltem. Az ő terve az volt, hogy a magyarországi németséget 
kitelepítik egy, a keleti területeken alakítandó tartományba. Egy 
másik hivatalos terv az volt, hogy a Balkánon ütköző államot 
létesítsenek és oda telepítik Délkelet-Európa németjeit. Amikor én 
ellentmondtam Himmlernek, ordítani kezdett velem és 


fenyegetőzött. 
- . Meddig hitt a német győzelemben? 


- . Senki sem fogja elhinni: amikor Hitler Franciaországhoz 
nagylelkű volt, kezdtem meginogni, hátha mégsem... Folyton 
ingadoztam ettől kezdve... hol hittem, hol nem... kettősség nyílt 
meg bennem... Aztán döntöttem, amikor megtámadták a Szovjetet: 
mégis végünk van. 


- . Miért gondolta mindjárt a háború elején, hogy... 


- . Azért, mert a demokrácia univerzális eszme. A kommunizmus is 
univerzális eszme, minden fajra, nemzetre, felekezetre vonatkozhat. 


A nemzeti szocializmus nem törekedett és nem is törekedhetett 
univerzalitásra, hiszen határokat szabnak neki faji és nemzeti 
korlátok. 


- . Szálasit ismerte? Milyen embernek tartja? 


- . Milyen ember lehet az, aki az ő helyzetében, a mai 
világkonstellációban még ma is azt hiszi, hogy rá és , eszméire" még 
világtörténelmi misszió vár? Egyébként nekünk sohasem állt 
érdekünkben, hogy az ő romantikus soviniszta eszméi uralomra 
kerüljenek. Szálasi irreális, hatalomvágytól fűtött, műveletlen 
ember, aki mindenre képes, mert semmit sem ért. Egyszer azt 
mondotta nekem, hogy a nemzeti szocializmus vertikális, a 
hungarizmus horizontális. Vagyis ezzel azt akarta mondani, hogy a 
hungarista eszme meg fogja hódítani a földet, vagy legalábbis 
Európát. Hát kérem... 


- . Tudta, milyen tömeggyilkosságok történtek Budapesten? 


- . Az Andrássy út 60-ban olyan cellába helyeztek, amelyben a 
nyilasok számtalan zsidót kivégeztek. Véres cellának hívták ezt a 
cellát. Ott tudtam meg, mi történt a nyilas rezsimben. Állandóan 
borzongtam ebben a cellában. Örültem, amikor elhoztak... 


- . Milyen ideges tüneteket tapasztalt magán ezen kívül? 

- . Amikor húgom meghalt, periodikusan visszatérő, 2-3 percig 
tartó heves szívdobogásaim voltak. És mindig rossz alvó voltam. 
(Kérdés nélkül.) Soha nem voltam katona. Pisztoly soha nem volt 
kezemben, csak egyszer, amikor Rajnissal pisztolypárbajt vívtam. 
De abban a cellában, az Andrássy út 60. alatt, sokszor felriadtam 
álmomból. Borzalmas dolgokat meséltek erről a celláról... Ott 
tudtam meg. Beláttam, hogy még azt sem kellett volna csinálnom, 
amit csináltam. Pedig ő tudja, hogy én semmi bűnt nem követtem 
el. Életemnek két fő célja volt: segíteni akartam népemen és író 
akartam lenni. Író... ez volt a leghőbb vágyam. , Bot Balázs" 
címen kész regényem van. Thomas Mann Tristánjának utánérzése... 
A művész magánosságát írtam meg. Legfőbb vágyam volt mindig 
egy háromszáz pengős tanári állás és elvonulni könyveim közé és 
írni... 


- . Nagy író szeretett volna lenni? 

- Nem. Én tudtam, hogy csak utánérző író vagyok, nem zseniális 
alkotó... De legmélyebb vonzódásom az irodalomnak szólt. Ezért 
mentem irodalomszakos tanárnak... A népem a kanti imperativus 
értelmében számomra parancsoló szükségesség volt, de a 
legmélyebb vágyam, minden idegszálam a művészethez kötődött... 
(Kérdés nélkül.) Uraim, brutálisan őszinte leszek most: ha ő nem 
lett volna életemben, talán nemzeti szocialista lettem volna. De 
rajta keresztül láttam, hogy nem igaz a zsidóság 
alacsonyabbrendűségéről szóló elmélet... 


- . Szexualitása? 


- . Teljesen normális. Néha túlfokozott... Számtalanszor felébred 
tennem a vágy: visszatérni a szűziességhez. A felfokozott szerelmi 
viharok elültével aszkétikus érzések fogtak el. Istenben nem 
bíztam... A nemiség állati kitöréseit utáltam. Nem vagyok csúnya 
férfi, nem vagyok buta, voltak kalandjaim. De e kalandok után 
leküzdhetetlen vágyam támadt a szerelem tisztasága után. Nem 
hiszek az Istenben, nem hiszek a pantheizmusban, amely a 
hitetlenek mentsvára szokott lenni. Szkepticista voltam 

mindig. Amiben hiszek: emberiség, jóság. Ha az utcán mentem és 
hangyákat láttam futkározni a lábam előtt, tipegve kezdtem járni, 
nehogy egyet is eltiporjak... 


- . És ezért állt olyan eszme szolgálatában, amelyik tizenötmillió 
védtelen embert legyilkolt és az egész világot katasztrófába 
döntötte! 


- . (Hosszú csend után.) A buddhizmust tartom a legmélyebb 
vallásnak, mert e vallás szerint még állatot sem szabad ölni. 
(Hirtelen kitör.) Én nem álltam a hitlerista eszme szolgálatában! 


- . És ha még egyszer kezdhetné életét? 
- . Csak író lennék. Koplalva és újra koplalva: de író! 
- . Nem szervezné meg többet a Volksbundot? 


- . Ismerem Le Bon elméletét. És most már tudom is: nem 


érdemes... Most mindenki azt mondja, hogy őt telekényszerítették a 
Volksbundba! Ki?! Úgy tolongtak be, hogy vissza sem lehetett volna 
tartani őket! 


- . Milyen büntetést vár? 
- . Halált! 
- . Miért? 


- . Mert ha egy egyszerű földműves öt évet kap, mert belépett a 
Volksbundba, akkor mit érdemel az, aki megszervezte a 
Volksbundot? Tízszeres halált! 


- Fél a haláltól? 


- Féltem. Az Andrássy út 60. óta nem. Tudom: determináció... Már 
tudom. Szeretném megírni , Tévelygők" című nagy regényemet, 
azután nyugodtan meghalnék. Korunk nagy tévelygését szeretném 
megírni tenne. (Kérdés nélkül.) Jellembelileg csak az egyén tud 
fejlődni, maga az ember nem. Az ember csak törekszik a fény felé, 
anélkül, hogy benne valaha is felgyulladna. Nem is fog soha. Az 
ember nem képes a fejlődésre. Jóság, emberség és újra emberség... 
Az ember nem ennek született, tudom. De az ember nem is annak 
született, hogy ruhában járjon. Mégis ruhában jár. Talán évezredek 
múlva magára ölti a jóságot is, az emberséget is... Freud mondotta: 
ezer év a lélekben, csak egy suhanás. Rendkívül hosszú 

idő elteltével hiszek az ember megszelídítésének lehetőségében... 


- . Segített Ön az üldözött zsidókon? 


- . Igen. Például egy Búzás Mihály nevűn... (Hosszú gondolkozás 
után sem tud több nevet mondani.) Én vissza akartam lépni a 
Volksbund vezetésétől. Kállay nem engedett. Az mondta: Én sem 
ugorhatok ki, te se ugorj ki! 


- . Milyen kulturált ember Ön! Nem érzi, hogy annál nagyobb a 
bűne, hogy a világtörténelem legbűnösebb eszméjének és 
legbűnösebb rendszerének szolgálatában állt?! 


- . (Felemeli két karját.) , Im Strome gefangen..." [Sodródni az 
árral - a szerk.] Minden nemzetnek, minden embernek megvan a 


maga külön fogalma a becsületről, a hűségről. Én a népcsoportomat 
rávezettem egy útra, mellette kellett maradnom, amikor pedig 
láttam, hogy bűnös út... már nem volt visszatérés... Ha nem kötnek 
fel, individualista leszek! És ne dobjanak ki ebből az országból! Oda 
menjek lakni, azok közé?! Akkor inkább kössenek fel! 


- . De még mindig nem válaszolt tisztán: ha már látta, hogy bűnös 
az út, mért nem lépett le? 


- . A politika mindig szenny és sár... 


- . Ez nem szenny és sár volt, ez vér és velő! Rablás és 
gyilkosság! Ártatlan emberek millióinak elégetése, elgázosítása, 
agyonverése! 


- . Nem engedtek el... próbáltam... beteget jelentettem... 
kényszerítettek... 


- . Miért nem lőtte főbe magát? 
- . , Im strome gefangen..." 


(Most németül beszél. Csupa pátosz, szónoklat, erő. Acélszürke 
szemével mélyen belenéz az ember szemébe. Egyszerre lehunyja a 
szemét és megborzong. Kérdjük, miért? Az a cella ott, az Andrássy 
út 60-ban, az a véres cella, feleli. Ahogy megy a börtönfolyosón, 
akaratlanul keményen lép, a padló dong a lába alatt.) 


A pszichoanalítikus megjegyzése 


Magyar pszichoanalitikus közöl könyvében egy első olvasásra 
valószínűtlennek tetsző, de megkapó észrevételt. 


Abból indul ki, hogy mindenki az anyanyelvén álmodik, 
gyermekkori érzelmeinket csak azzal a szöveggel álmodhatjuk, 
amelyet akkor beszéltünk, amikor a feledésbe merült érzések éltek 
bennünk. 


Továbbmenve megállapítja, hogy egy elfelejtett emlék csak akkor 
juthat az analizált egyén eszébe, ha azon a nyelven végzi a 
pszichoanalitikai kezelést, amelyet a paciens az élmény átélése 
idején beszélt. Ha a paciens ezt a nyelvet elfelejtette, ismét meg kell 


tanulnia ahhoz, hogy az élmény a tudat fölé kerüljön, mert nem 
anyanyelvén tudatossá tenni a tudattalanba süllyedt múltat, 
hasztalan munka. 


Nos, Franz Basch iskolapéldája annak, mit jelent a gyermekkor, az 
anyanyelv, mit jelentenek azok az indulatok, melyek a Volksbund 
megalapításáért hevítették ifjú korában s hogy mennyire más ember 
Basch Ferenc, a magyar nyelven tanító magyar-németszakos tanár, 


mint Énje másik, német anyanyelvű része. 


Szinte hajlandó elhinni az ember, hogy Basch Ferenc humanista, 
filozófus, filoszemita. Basch Ferenc talán igen. De Franz Basch náci, 
aki megveti a gondolkodókat és antiszemita. 


Basch Ferenc magyar és zsidó nőt szeret 15 éven át; Franz Basch 
pedig a weimari alkotmányt, Hitlert és mindent, ami német, 
mindent ami náci. 


Rettenetes csapásnak érezte húga halálát, akinek távozásával 
Énjének reális fele hagyta el Énjének másik, romantikus felét. 
Viszont talált egy nőt, zsidót, reálisat, aki mellett máig kitartott s 
aki a romantikus népi hajlamokat engedélyezte benne. Pedig csak 
egy szavába került volna ennek a nőnek és Basch feladja a 
Volksbundot is. Népi romanticizmusa azonban erősen keveredett 
benne a realizmussal, hiszen amire a volksbundistákat nevelte, nem 
tartozik ahhoz a romantikához, ami viszont a zsidó hölgyhöz fűzte. 


Hogy miként ítélik meg tetteit, az azon is múlhat, hogy németül 
vagy magyarul teszi-e meg vallomását. 


Baky László 


Kopottas bőrkabát van rajta. Fekete haján, bajuszán megcsillan a 
villanyfény, amely a börtönlevegő nehéz homályán lomhán kúszik 
át. Szép szál ember, de felső testében hajlott, feje előrebukik. 
Határozottan szép férfiarca puhán, betegesen, sunyin imbolyog a 
váltakozó fényben és árnyban. Arcának húsa kicsit puffadt és sárga. 
Nagy, fekete bajusza mögött rejtőzködve ülnek a sárga 
húslebernyegek. Alig mozdul, miközben beszél; fejét néha 
megfordítja, mintha hátulról támadást várna. Gyakran mosolyog, 
tisztán érezni mosolyaiban a meghunyászkodást, a bocsánatkérést, a 


barátkozni igyekvést. Elnézést kémek e mosolyok, az ártatlanságot 
próbálják bizonyítani, szolidaritást keresnek, egy-egy kinyújtott kéz 
minden mosolya, megbocsátó, megértő kézért könyörögnek. Nagyon 
csendesen beszél. Alig hallani a szavát. Ez a megvadult csendőrtiszt, 
aki húszéves kora óta vidéki csendőrörsök 

állomáshelyein kártyázott, ivott, kvaterkázott, trágárkodott, 
ordítozott és később, a német gázkamrák és halott-hamvasztók 
számára szállította a baloldali keresztények és a zsidók százezreit, 
csecsemőket és aggastyánokat, terhes anyákat és betegeket rúgott és 
rúgatott a vagonokba, üvöltve, vérbe borultan milliók kínjától és 
halálhörgésétől, a vagonokban vízért sóhajtozók és társaik 
holttestén alvók szenvedéseitől még vadabbá vadultan -, ez a 
parlamenti szerepléseiben is leghangosabb és 

legféktelenebb csendőr most olyan halkan beszél itt, mintha 
angyalok tartanák torkában a hangfogót. Néha megsimítja 
homlokát. Egy börtönőr téved a szobába. Feláll, várja az utasítást s 
mosolyog, alázatosan és szelíden. Mint cellájában egy szerzetes. 


Baky László 


- . Bocsássanak meg az urak, de rossz fizikai kondícióban vagyok, 
nagyon lefogytam, ma a koszt is rossz volt, levest kaptam és két 
darab kenyeret és bizony az emlékezőtehetségem is sokszor kihagy. 
De talán meg fogják ezt érteni... Parancsoljanak. 


- . Csak beszéljen, Baky úr. Amit óhajt. Bármiről. Az életről, 
gyermekkoráról. Ha akar, beszéljen másról. Ami éppen eszébe jut. 


- . Kérem. A nevemet bizonyára tudják az urak. Negyvenhét éves 
vagyok. Nyugalmazott csendőrőrnagy. Budapesten születtem. 
Anyámat az ellenséges csapatok bevonulása után megölték. 


Hetvenhét éves volt. Apám 1902 ben halt meg... 
- . Miben halt meg? 


- . Hűdéses elmezavarban. Vármegyeházi ülnök volt. Állítólag a sok 
munkába őrült bele. Volt huszonhét hold földünk is... Két testvérem 
volt. A nővérem anyámmal pusztult el. 


- . Milyen pályára készült gyermekkorában? 

- . Mérnök akartam lenni. Később megtetszett a katonapálya. 
Katona lettem, mert szegények voltunk és alapítványos helyet 
kaptam a katonaiskolában. Közepes eredménnyel elvégeztem a 
hadapródiskolát. 


- . Miért tetszett Önnek a katonapálya? 

- . Nem tudnám megmondani. Talán a rend és a fegyelem tetszett. 
- . Mi volt a kedvenc játéka gyermekkorában? 

- . A labdajáték, meg a csendőr-pandúr. Minden játékban 
igyekeztem mindig első lenni... A sportban is, 300 érmet nyertem. 
Hosszú- és középtávfíutó voltam, jó eredményeket értem el a 
vívásban, a diszkosz- és gerelyvetésben... De már például a boxolás 
és a birkózás nem nagyon tetszett, durvának találtam. A futballban 


sem szerettem a durva, csak a kemény, férfias játékot. Orth Gyuri, 
Schlosser, Sárosi, Braun Csibi volt a kedvencem... 


- . De hiszen Braun Csibi zsidó volt! 

- . Sportban nem érdekeltek a faji kérdések. 

- . Mi volt a kedvenc olvasmánya gyerekkorában? 
- . A történelmi regényeket szerettem. 

- . Például? 


- . Nem tudok emlékezni... Sokat dolgoztam mindig... Rossz a 
memóriám... 


- . Kedvenc magyar írója? 
- . Mikszáth, Makay, Vas Gereben. 
- . Külföldi író? 


- . (Hosszú hallgatás után, akadozva): Pearl Bucktól olvastam, 
meg Lagerlöf Selmától... A Háború és Békét is olvastam... 


- . Ön a háború vagy a béke híve? 


A békét szerettem mindig. Izmos, erős ember voltam, de 


sohasem verekedtem. 


Vallásos ember Ön? 

Istenhívő voltam, de nem voltam templombajáró. 
Hisz a túlvilágban? 

Feltétlenül. 

Párbaja volt? 


Kétszer. Egyszer Bajcsy-Zsilinszky Endrével, szegénnyel, aki egy 


parlamenti közbekiáltásom miatt provokált, egyszer egy Kölcsey 
nevű képviselővel. Vívóbajnok vagyok, mindkettőt ugyanazon a 
helyen vágtam meg. De éppen, mert vívóbajnok vagyok, sohasem 
krakélereskedtem (kötözködik). Bajcsy-Zsilinszkyvel egyébként jó 

viszonyban voltam, sokat beszélgettünk, de ő később elvadult 
baloldali lett. 


Petschauer Attilát ismerte? Tudta, mi történt vele? Ha tudta, 


miért nem segített rajta, mint vívóbajnok-társán? 


29 


Ismertem, szegényt. Kitűnő vívó volt. Fogalmam sem volt, mi 


történt vele. Csak jóval később tudtam meg. Ha idejében jöttek 
volna hozzám, bizonyára megpróbáltam volna segíteni rajta. Mint 


299 


ahogy sok zsidón segítettem. Csak most tudtam meg, hogy később 
mégis elvitték és meghalt. Végtelenül sajnálom őt. 


Mint csendőrtiszt, milyen volt az alantasaihoz? 
Vajszívű. A legjobb viszonyt tartottam velük. 
Alkohol? 


Fogyasztottam. Szerettem elfröccsözgetni... Különösen az alföldi 


homoki bort szerettem. De nem voltam részeges. 


És Endre László? 


Ő részeges volt. De róla nem szeretnék beszélni. Mindent neki 


köszönhetek. Az egész katasztrófát, amiben vagyok... 
- . Általában milyen volt a hangulata? 


- . Kiegyensúlyozott. A magam helyzetével mindig meg voltam 
elégedve, még a legnagyobb nyomoromban is, pedig, de sokat 
nyomorogtam! Különben elég szangvinikus ember voltam, gyorsan 
jöttem dühbe, de sohasem verekedtem. Egyetlen szenvedélyem volt: 
másokat segíteni... 


- . Nős ember? 
- . 1922 ben nősültem. Nagyon jó házaséletei éltem. 
- . Monogám természetű ember Ön? 


- . Nagyon ritkán léptem félre. Ha leltem, utólag idegesített. Egy 
kezemen meg tudnám számlálni... Természetes parasztisággal éltem 
szerelmi életemet, amely egyébként nem is volt számomra 
túlságosan fontos. 


- . Mondja kérem, mi a pszichoanalízis? 
- . (Rövid gondolkozás után:) Képességvizsgálat. 
- . Mi a szocializmus? 


- . (Hosszú csend.) Mindeneseire én... a szegény emberek 
életviszonyait magasabb nívóra... evolúció és nem revolúció... 


- . Ön híve a földosztásnak? 
- . Feltétlenül. De evolúciós alapon. 
- . Mi a különbség a szocializmus és a kommunizmus között? 


- . Lényegileg semmi. Nekem nem a marxista szocializmus ellen 
volt kifogásom, hanem egyrészt az osztályuralom, másrészt a 
nemzetköziség ellen. Én soviniszta voltam mindig... 


- . Kit szeret a zeneszerzők közül? 


- . Lehárt. De operába, hangversenyre sohasem jártam. 


Milyen szenvedélye volt? 


Kártyázni szerettem. De ezt sem szenvedélyesen. Talán a 


dohányzás... 


Kit ismer a külföldi festők közül? 
Rubens... (Gondolkozik.) Kihagy az emlékezetem... (Mosolyog.) 
Milyen érzés volt az Ön számára, hatalmat gyakorolni? 


Soha nem volt hatalmi vágyam. Leheltem volna pártvezér. Nem 


lettem. 


Milyen alvó? 


Rossz. De már régen. Nem is emlékszem, mikor aludtam végig 


egy éjszakát. Ha alszom, rosszakat álmodom. Legtöbbször azt, hogy 
egy kerékpáros közeledik a feleségem felé, én rákiáltok, hogy 
vigyázzon, a kerékpár már-már elüti, akkor felébredek. 


Gyerekkorában nem volt félős? 

De igen. 

Mitől félt legjobban? 

A csendőröktől... ijesztgettek velük. 

Meg tudná mondani, mi a történelmi materializmus? 
(Mosolyog.) Hát nem... nem tudnám... 

Olvasta a Mein Kampfot? 


Még 1936-ban. Nem voltam elragadtatva tőle. Engem elsősorban 


az érdekelt belőle, hogyan képzeli el Hitler Magyarország jövőjét. 
Egyáltalán nem elégített ki a könyv. 


Milyen újságot olvasott a világháborúban? 


A Pesti Hírlapot és az Estet. 


- . És az utóbbi években? 
- . Mindvégig a Magyarságot. 
- . Mit olvasott az újságban? 


- . Először átlapoztam, ha érdekelt a vezércikk témája, akkor azt 
olvastam el, egyébként főként a háborús híreket. Kedvenc újságíróm 
Rajniss volt. Nagyon szellemesen írt. A Hubay már kevésbé. A 
baloldalról Parragit szerettem, noha sokat öltögette a nyelvét. 


- . Ismerte személyesen Horthyt? 


- . Igen. 1937-ig rajongó híve voltam. Akkor szembe kerültem vele 
a konzervatívizmusa miatt. Mert abszolúte elutasította a földosztást. 


- . Mi a véleménye Imrédyről? 

- . Nagyképességű, féktelenül hiú és érvényesülni vágyó... 
- . Szálasiról? 

- . Nem tartom normálisnak. Rögeszméi vannak. 

- . Endre Lászlóról? 


- . Már mondtan: ő az oka, hogy itt vagyok. Neki köszönhetem a 
halálos ítéletemet. A deportálásoknál együtt dolgoztunk. Minden 
túlkapást ő követett el. Nekem ezért állandó nézeteltéréseim voltak 
vele. Siófokon például az ő utasítása ellenére kivettem a vagonból a 
kivételezett zsidókat... 


- . Miért vette ki a vagonból a kivételezetteket? Hát tudta, milyen 
szörnyűségek várnak a deportáltakra? 


- . Fogalmam sem volt. A németek azt mondták, csak munkára 
viszik őket. Az amerikai fogságban tudtam meg, mi történt velük. 


- . Miért gyömöszöltetett csendőreivel nyolcvan embert egy 
vagonba és miért nem engedélyezett a szerencsétleneknek sem 
vizet, sem ételt... 


- . (Gyorsan közbevág, a térdére üt.) Ezt Endre határozta el. 
Énhozzám csak a csendőrök tartoztak. 


- . De hiszen éppen a csendőrök brutalizálták a szerencsétleneket. 


- . Amikor hallottam néhány túlkapásról, felhívattam magamhoz 
Faragho Gábort, a csendőrség főfelügyelőjét, aki kijelentette, hogy 
minden túlkapást a hadbírósággal fog megtoroltatni. Én 
megnyugodtam. Rendeletet adtam ki, hogy senkit nem szabad 
bántani, a kiszállítást a leghumánusabban kell végrehajtani... Én 
egyébként egyetlen bevagonírozást nem láttam, egyetlen gettóban 


nem jártam. 
- . Az Ön uralma alatt a csendőrség fegyelmezett testület volt? 
- . Feltétlenül. 


- . Hát akkor hogyan lehetséges, hogy szigorú rendeletei ellenére, 
úgyszólván az egész csendőrség, kevés kivétellel, előbb kirabolta a 
zsidókat, aztán a legpéldátlanabb kegyetlenkedések közepette 
gyömöszölte őket a vagonokba, amelyekben oly embertelen 
körülmények között szállították a határig, hogy maguk a németek 
is elképedtek, amikor felnyitották a leplombált vagonokat! 


- . Semmit sem tudtam erről! És miért nem jött fel hozzám ilyen 
panasszal akárcsak egyetlenegy ember is?! Senki sem szólt nekem! 
Miért nem jött fel hozzám ilyen panasszal a Zsidó Tanács?! Rögtön 
otthagytam volna az állásomat, vagy szembehelyezkedtem volna 
ezekkel a disznóságokkal! A legnagyobb gyávaság volt, hogy senki 
sem jött fel hozzám! Igenis, gyávaság volt. (Széles, riadt gesztus.) 
Én semmiről sem tudtam! 


- . De Baky úr! Minden külföldi rádió ezekről a szörnyűségekről 
harsogott, angol repülőgépek százezrével dobálták le a 
röpcédulákat, megírva, hogy mit művelnek az Ön csendőrei és az 
országban mindenki, a suszterinastól kezdve a legeldugottabb falu 
bakteréig, mindenki tudott ezekről a szégyenletes, szervezett, 
állami gyilkosságokról! Csak Ön nem tudott volna? A 
belügyminisztériumi államtitkár! A csendőrök irányítója? 


- . Akármilyen elképzelhetetlen, nem tudtam róla. (Alig hallani, 


amit mond, összegörnyedten ül.) 
- . Meddig hitt a német győzelemben? 


- . Sztálingrád után már nem hittem a totális győzelemben. De a 
kiegyezéses békében még 1944 őszén is hittem. 


- . Ki volt az első zsidó akivel életében összetalálkozott? 
- . Egy Déri nevű katonatiszt. Jó bajtárs volt. 

- . Zsidó nő szerepelt életében? 

- . Nem. Sohasem éltem intenzív szerelmi életet. 

- . Halálfélelme nincs? 


- . (Alig hallhatóan) Nincs. De biztosan tudom, hogy 
felakasztanak... 


- . Ha egyszer mégis kiszabadulna, mihez kezdene? 


- . Elmennék fizikai munkásnak. Csak a fizikai munkás él 
nyugodtan. 


- . Mi volt az Ön elgondolása: mi lesz a zsidókkal a háború után? 


- . Tudtam, hogy nem jönnek vissza Magyarországra. Úgy 
gondoltam, hogy a békeszerződés fog gondoskodni elhelyezésükről. 
A németek azzal presszionáltak, hogy a zsidókérdés rendezése nem 
magyar, hanem világpolitikai ügy. Én azt hittem, hogy kisebbik 
része mégis visszakerül majd az országba, nagyobbik részét 
Oroszország területén fogják letelepíteni. 


- . Milyen érzésekkel viselkedett az emberi szenvedésekkel 
szemben? 


- . Mindig nagyon fájt. 
- . És a zsidók szenvedése? 


- . (Idegesen nevet.) Én nem tudtam, hogy a zsidók szenvednek. 
(Kérdés nélkül.) Azért maradtam a helyemen, mert én nem 


szolgáltam ki 10090-ig a német érdekeket. Mindenki tudta rólam, 
hogy németellenes vagyok. Ha mást nem csináltam a helyemen, 
mint azt, hogy megakadályoztam a Gestapót a baloldali munkásság 
teljes kiirtásában - akkor is csináltam valamit hazám érdekében! 
Tessék csak megnézni, mit művelt utánam a Szálasi-kormány! 
Ismétlem: Kabókot is én mentettem ki egyszer a Gestapo karjaiból. 
Rusznyák professzort és még három egyetemi tanárt is én vettem ki 
a vagonból! 


- Bejelenti őket mentőtanúnak? 

- . Nem. Kötelességem volt. 

- . De Mónus Illést meggyilkolták! Ezt tudja? 

- . Mónus Illést? Szörnyűséges... (Hátrahajol.) Szörnyűséges... 
- . Milyen étvágya volt Önnek a deportálás hónapjaiban? 


- . Olyan, mint máskor. De akkor már az egész helyzet nem tetszett 
nekem. Az én helyzetem sem... 


- . Hogyan egyeztethette össze soviniszta mivoltát azzal, hogy egy 
német szolgálatban álló kormány államtitkára volt? 


- . Mindig németellenes voltam. De eltűrtem a németeket attól 
kezdve, amikor jóvoltukból visszakaptuk elszakított területeink egy 
részét. (Hirtelen, minden átmenet nélkül.) Endre féktelen, 
duhajkodó, üresfejű ember volt... hazug fráter! 


- . Mi volt élete legnagyobb erénye? 


- . Mindig segítettem a szegény embereken. Ez nem erény, ez 
kötelesség! 


- . És mi volt a legnagyobb bűne? 
- . Biztosan számtalan bűnöm van, mint minden embernek... De 
tudatosan nem követtem el bűnt... Felelősséget érzek mindazokért a 


dolgokért, amik történtek... 


- . Tisztában van azzal, hogy politikájuk milyen szakadékba 


sodorta az országot? 


- . (Alig hallani szavát.) Én nem hittem, hogy Magyarország 
belesodródik a háborúba... A faji elmélet megzavart... 


- . Nem szokott szeme előtt megjelenni a félholtak, a 
szomjúságtól, az éhségtől eszméletlenek, az agyonkínzottak, az 
öngyilkosságba hajszoltak processziója, az ártatlan csecsemők... 


- . (Elfordítja arcát) Ne tessék mondani... én nem tudtam róla... én 
nem tehetek róla... én... 


- . Milyen büntetésre számít? 


- . Feltétlenül kivégeznek... Megérdemelném, hogy golyóval... és 
nem kötéllel... 


(Csupa panasz. Rosszul érzi magát, hagyjuk pihenni. Ma alig 
evett. Nagyon rossz idegállapotban érzi magát. Szeretne már 
lefeküdni. Fáj a gyomra. Halkan összeüti a bokáját. Udvariasan 
mosolyog. Illedelmesen megbiccenti fejét. És kioson a szobából. A 
börtönfolyosón gyorsan megy, majdnem fut. Nem néz vissza, nem 
néz semerre, gyorsan besurran a kinyíló cellaajtón.) 


A pszichoanalitikus megjegyzése 


Ha valaki sokra viszi, még nem biztos, hogy nagy ember. 
Gyakrabban fordul elő, hogy a nagy ember nem viszi sokra. De az 
elhivatott gyermekkorában valamiképpen megmutatkozik, hogy 
nagy ember lesz. 


Baky László életének története sekélyes. Mérnök szeretett volna 
lenni, de katona lett, mert alapítványi helyet kapott, amit 
szegénysége miatt nem hagyhatott kihasználatlanul. Akiben él az a 
bizonyos isteni szikra, akkor is mérnök lesz, ha nem 27 hold és 
nyugdíj biztosítja a háromgyermekes anyja létét, hanem teljes 
nincstelenség a része. 


Gyermekkorában a csendőröktől félt. Előbb katona lett, majd 
csendőr. Eddig ő félt, most tőle féljenek. Ösztönember, a biológiai 
őserők még negyvenhárom éves korában is a sport területén 
biztosítják (old boy versenyt nyer) az érvényesülést. Nem 

művelődött, nem járta meg az ösztönöket nemesítő, átszellemítő 
utakat. Amikor a sportból kiöregszik, új kiélési területet talál a 
politikában. A brutális ösztönök, a szenvedély - és nem a mérték, a 
tudás, a koncepció teremti meg politikai orientációját és támogatja 
a programját. 


Mindent készen kap. A propagandából kihámozott eszméket nála 
nem színezi az individualitás, a zavaros tervekbe mindig jobban 
belekuszálódik. Pártvezér lehetne, elutasítja, középtiszt akar 
maradni. Erélyes emberre van szükség, egyszerre az élre kerül, de 
az általa végrehajtandó program - majdnem pogromot mondtam - 
minden egyes részletét előírják neki. A lovagias sportember néha 
felülkerekedik lelki tevékenységében. Miután több százezret 
elpusztított, megment néhány embert és ezeket nem kívánja mentő 
tanúul bejelenteni. Úgy érzi, végig fairen kellett volna játszani. Az 
unfair játékért halálbüntetést szab ki önmagára. Nem a bűneiért, 
hanem az unfair játékért... De néhány fair mozdulatáért - úgy véli - 
megérdemelné, hogy ő maga válassza meg a halálnemet. 


Jaross Andor 


Derűs arcú, villogó szemű fiatalembert tessékel be a börtönőr a 
fogházőrmester szobájába. , Ide?" - kérdi bőbeszédű udvariassággal. 
-, Kérem. Köszönöm. Parancsoljanak velem az urak. Ide üljek? 
Nagyon köszönöm. Miben állhatok rendelkezésükre? Bármiben, 
boldogan... " Vastag, divatos, kicsit feltűnő szövésű átmeneti kabát 
van rajta, állig felgombolva. Rövid, fekete haja gondosan ápolt, arca 
frissen beretvált. Szinte úgy ül le a faszékre, melyről az imént vett 
le egy rab egy lavór vizet, úgy veti egymásra két lábát s játszik a 
asztalon két gondozott kezével, oly derűs, szinte vidám arccal, 
barátságosan villanó szemekkel, bizalmas mosollyal az ajka két 
szegletén, mintha elegáns dámák közé keveredett volna bizalmas 
társaságban. S végig ilyen marad. Egészséges, nyugodt, derűs, 
kedves, mint mondani szokták: charmeur. Biztosan a társaság 
kedvence volt, ahol megjelent. Folyamatosan beszél, egyik témáról 
könnyedén a másikba csúszik, hasonlatokkal támasztja alá 
gyengécske érveit s közben a szemében valami hamis, derűs, vidám 
és hazug fény viliódzik. Olyan ember, aki hosszú estén 
szórakoztatni képes egy társaságot s amikor elmegy, a háziasszony 
felsóhajt: , Milyen édes ember!" S a házigazda ezt dünnyögi: 


, Micsoda vagány!" Pedig nem csekély bűnökkel vádolják. 


A Felvidéken - még a csehszlovák uralomban - revizionista, de 
egyben demokratikus politikát szolgált. Amikor a Felvidék egy 
részét - Hitler végzetesen drágának bizonyult ajándékaként - 
visszacsatolták Magyar-országhoz, mindenki demokratikus 
szellemet várt tőle. Különösen az akkor már erősen szorongatott 
zsidók reménykedtek benne, hiszen híre járt, hogy pártjában zsidók 
is vezető szerephez juthattak, számtalan zsidó barátja volt és élénk 
összeköttetést tartott fenn a felvidéki zsidóknak azzal a rétegével, 
amely a népszavazások során magyarnak vallotta magát. A 
reménykedők csalódtak. 


Jaross a magyar parlament legszélsőbb jobboldalán helyezkedett el. 
Imrédy jobbkeze lett, a csodaszarvas-párt vezérhelyettese és a 
német megszállás alatt a Sztójay-kormány belügyminisztere, a 
deportálások belügyminisztere, a baloldali elemek 
halálbaüldözésének belügyminisztere, Endre és Baky államtitkárok 
főnöke... 


Jaross Andor 


- . Vallásos atmoszférában nőtt fel? 


- . Istenfélő légkörben. (Nevet.) De túlzottan sosem voltam 
vallásos! Apám földbirtokos, a cseh földreform előtt ezerszáz hold 

birtoka volt, később ötszáz holdja maradt. Nyolcvanhárom éves, 
most is él. Két fivérem volt, mindkettő elesett a fronton. Én 1896- 
ban születtem, a világháborút én is megjártam, kétszer sebesültem, 
öt kitüntetést kaptam. Jogásznak készültem, amikor azonban 
fivéreim elestek és szüleim magukra maradtak, mezőgazdász lettem. 


- . Hisz a túlvilági életben? 


- . Azok közé tatozom, akik ezekkel a kérdésekkel nem 
foglalkoznak. (Mosolyog.) Félek, ha foglalkoznék, nem hinnék 
benne. Éppen ezért nem foglalkozom a katolikus dogmákkal sem. 


- . Mit olvasott gyermekkorában? 
- . Vernét, Mayt. 
- . Milyen sportot űzött a legszívesebben? 


- . Futballt, atlétikát. Helyből távolugrásban a középiskolai 
rekordot én tartottam. Színjeles tanuló voltam, prematurus. 


- . Odahaza milyen nyelven beszéltek? 


- . Magyarul. Én azonban németül csaknem úgy beszélek, mint 
magyarul. A cseh parlamentben szükségem volt a német nyelvre. 


- . Jaross" - milyen eredetű név? 


- . Az egyik verzió szerint szláv eredetű. Azt hiszem hajnalt jelent. 
A másik verzió szerint az iharos szóból származik. 


- . Antiszociális vagy antiszemita légkör volt odahaza? 


- . Egyik sem. Apám nagyon türelmes ember volt. 


- . Később, felnőtt korában milyen olvasmányok érdekelték? 


- . Általában a történelmi jellegű olvasmányok, a korrajzok. Olyan 
író, akinek müveit különösebben szerettem olvasni, nem volt. A 
magyarok közül talán Jókai, a modernek közül Márai, Harsányi. 


- . És a külföldi írók közül? 
- . Thomas Mann. 
- . Mit olvasott tőle? 


- . (Hosszabb gondolkodás után.) Hamarosan nem tudnám 
megmondani. 


- . Szociológia? 

- . Érdekelt. Olvastam Engelst, Marx Kapitálját... 

- . Olvasta? 

- . (Mosolyog.) Illetve átfutottam. 

- . Csehszlovákiában milyen pán tagja volt? 

- . Az Egyesült Keresztényszocialista és Magyar Nemzeti Párté. 
- . Antiszemita pán volt? 


- . Nem. Zsidók is voltak a vezetőségben. (Kint a fogházban 
váratlanul orgona zúg fel. A karácsonyi szent miséhez folyik a 
próba.) 


- . Gyónni járt? 


- . (Mosolyog.) Alig. Inkább a feleségem kívánságára. Tavaly 
karácsonykor gyóntam utoljára. 


- . Mién érezte szükségét tavaly karácsonykor annak, hogy 
meggyónjon? 


- . (Mosolyog.) Mondom, a feleségem kívánta. 


- . Azt nem érezte tavaly karácsonykor vagy annak előtte 
bármikor az életben, hogy gyónni kellene, jó volna megszabadulni 
valami kínzó bűntudatérzéstől? 


- . Nem, ezt sohasem éreztem. 
- . Sosem érzett semmién lelkiismeretfurdalást? 


- . (Mosolyog.) Talán egyszer-kétszer... De sosem a politikai 
cselekedeteim miatt. Inkább talán szerelmi téren, valamikor... 


- . A szocialistákkal szimpatizált? 


- . Soha. Én a marxistákat Csehszlovákiában ismertem meg, ahol ők 
- az én megítélésem szerint - elsősorban csehek voltak és csak 
azután szocialisták. 


- . Milyen viszonyban volt Csehszlovákiában a zsidósággal? 


- . Közömbös. Néhányan közülük a magyar vonalon harcoltak 
velünk együtt. Ezek magyarok voltak, ezekről nem is akartam tudni 
azt a pluszt, hogy zsidók. Ezekben később is védelembe vettem a 
magyar embert... Egyébként a viharos időkben a kivételezetteket 
mindig igyekeztem megmenteni. Például én vettem le a vonalról 


Rusznyák és Purjesz professzorokat... 


- . Hogyan van az, hogy ezt a két professzort már többen 
emlegették itt, azt állítván, hogy ők voltak azok, akik... 


- . (Közbevág.) Végső fokon hozzám tartozott a dolog. Lehet, hogy 
mások interveniáltak. Legvégső fokon persze rám sem tartozott, 
hanem Winkelmannra és Veesenmayerra... 


- . Hogyan hatott Önre az életben, ha szenvedni látott valakit? 
- . A szánalom érzését váltotta ki belőlem. 

- . A vén hogyan bírta? Irtózott? 

- . Hát kérem... nem szerettem látni... 


- . Babonás? 


- . (Mosolyog.) Nem. 
- . A csehszlovákiai magyar agrárproletariátus revizionista volt? 


- . Igen. Egyszerűen azért, mert mi nem tartottuk politikusnak 
felvilágosítani őket arról, hogy Magyarországon rosszabb viszonyok 
várják őket, mint amilyenben Csehszlovákiában van részük. 


- . Szóval ez tulajdonképpen politikai fogás volt? 
- Igen. 
- . Milyen embernek tartja Ön saját magát? 


- . Predominál bennem a magyar tudat. És nem tartom magamat 
rossz embernek. Ahol lehetett, mindenkin segítettem. 


- . Koldusoknak szokott adni? 
- . Elvből, mindig. 


- . Elvből? Nem érzésből? (Mosolyog, nem felel.) Mit tart élete 
legjobb cselekedetének? 


- . Ezerkilencszáztizenhatban a Szripa mellett, Galíciában, arra 
vállalkoztam, hogy az ellenséges tüzérség lőmezejéből visszahozom 
az ott maradt tüzérségi műszereket. Amikor a legnagyobb tűzben 
jártam, mindkét lábára megsebesült főhadnagyot találtam olt. 
Felvettem a lovamra, behoztam a vonalainkba és azután újra 
elindultam a műszerekért. 


- . És az elmúlt évben volt-e valami kimagaslóan jó cselekedete? 


- . (Hosszú-hosszú gondolkodás után.) 1944 júliusában egy 
bombatámadás után a Szikla-kórházba hoztak egy zsidó 
munkaszolgálatost, súlyos sérüléssel. Feleségem, aki a 
véradócsoport tagja volt, felhívást kapott a kórháztól, jöjjön be, 
szükség lesz arra, hogy vért adjon a betegnek. De megmondták a 
feleségemnek, hogy zsidó betegről van szó. Feleségem habozott, 
gondolta, talán akad majd más tagja a csoportnak, akitől vért lehel 
venni. Amikor meghallottam, miről van szó, felszólítottam a 
feleségemet, menjen be, mutasson példát az emberiességből. 


- . Mit tart élete legrosszabb cselekedetének? 


- . (Nagyon sokáig gondolkozik.) Elég önkritikával rendelkezem... 
de nem emlékezem kirívó esetre... Hiába gondolkozom... nem jut 
eszembe egyetlen igazán rossz cselekedetem... Azt hiszem, nem is 
volt... 


- . Ha újra kezdhetné politikai pályafutását, hol torpanna meg? 


- . A Sztójay-kormányban nem vállalnám a belügyminiszterséget. 
Akkor is csak sok lelki tusakodás után, kötelességérzetből vállaltam. 


- . Gondolt-e arra, hogy elesett fivére csodálattal nézné 
pályafutását? 


- . Azt hiszem, eszembe jutott... 
- . Meddig hitt a német győzelemben? 
- . Franciaország elfoglalásáig. 


- . Akkor hogyan vehetett részt Franciaország elfoglalása után 
olyan kormányzásban, amely minden tétjét a német győzelemre 
tette fel? 


- . Ezek már csak utóvédharcok voltak, a vereséget 
elkerülhetetlennek tartottam. Augusztus 8-án le is mondtam. A 
Szálasi-kormányban nem is vettem részt. Egyetlen működésem 
ebben az időben már csak az volt, hogy a Nemzeti Szövetség tagja 
voltam. 


- . Mikor tudta meg a deportáltak sorsát? 


- . 1944 júniusának második felében érkeztek hozzám olyan 
megbízhatónak látszó hírek, amelyek többé nem voltak kósza 
híreknek, propagandisztikus fecsegésnek nevezhetők. Nyomoztatni 
kezdtem. Elsősorban természetesen a németekhez fordultam, ők 
propagandának minősítették a kiszállítottak szörnyű sorsáról szóló 
híreket. Különböző levelezőlapokat mutattak be nekem, amelyekben 
a deportáltak tudatták hazai ismerőseikkel, hogy egészségesen 
kiérkeztek és jól érzik magukat. Ebben megnyugodtam. Semmi 
biztosabbat nem lehetett megtudni. Sztójay Ferenczy 


csendőralezredest akarta kiküldeni a hírek ellenőrzésére, én 
másvalakit, végül is nem tudtunk senkit sem kiküldeni, a németek 
megakadályozták. 


- . A deportálás hazai módszereiről nem volt tudomása? 


- . De igen! Hogyne lett volna! Csakhogy semmiről nem tudtam 
biztos tudomást szerezni. Voltak hazai értesülések és külföldről jött 
hírek, amelyek atrocitásokról szóllak és voltak hivatalos jelentések, 
amelyek ezeket a legerélyesebben cáfolták. Nekem az volt és most is 
az a felfogásom, hogy gyávaság olyan emberekkel kegyetlenkedni, 
akik fegyvertelenek és akik ki vannak szolgáltatva. A kormány 
tulajdonképpen nem is foglalkozott a deportálások kérdésével, 
hiszen a kormány hivatalosan nem deportáltatott. A magyar 
kormány magyar állampolgárt nem deportálhat idegen államba. De 
a magyar kormánynak nem volt eszköze, amellyel a deportálásokat 
megakadályozhatta volna. Amikor jelentéstételre hívtam fel 

Bakyt és Endrét, mi igaz a kegyetlenkedésekről szóló hírekből, ők 
hivatalos okmányokra és jelentésekre hivatkozva cáfolták ezeket a 
híreket. Mindenesetre a csendőrparancsnokságoknak utasítást 
adtam, hogy mindennemű atrocitástól tartózkodjanak. Nem az én 
személyemen múlott a deportálás ténye. Ha én lemondtam volna, 
jött volna egy másik belügyminiszter és az deportált volna. Hiszen 
tulajdonképpen nem a magyar kormány, hanem a németek 
deportáltak. Ami pedig Baky és Endre személyét illeti, 

Bakyt rámoktrojálták államtitkárnak. Endréi pedig jó szakembernek 
tartottam és arra gondoltam, hogy miután a zsidókérdésekkel 
összefüggő osztályok adminisztrálása az ő hatáskörébe tartozik, 
semmi olyant nem fog tenni, ami túl radikális lenne, ami túlnőne az 
ő elgondolásain, hiszen most végre olyan posztra került, amelyikben 
minden elgondolását megvalósíthatja, nincs semmi szükség arra, 
hogy önmagán túlmenjen a radikalizmusban... 


- . A Mein Kampfot olvasta? 


- . Igen. Különösebb hatást nem tett rám. Hitler működésében 
azonban sorsszerűen hatott rám az, hogy az ő közreműködése 
következtében kaptuk vissza a Felvidék egy részét. 


- . Ismeri a Hitler-ellenes irodalmat? 


- . Nem. 
- . Mi a véleménye Szálasiról? 


- . Dogmatikusan gondolkozó, kis koncepciójú ember, aki az életet 
egyáltalában nem ismeri. 


- . Mit szólt Szálasi rezsimjéhez és az akkor történtekhez? 
- . A háború likvidációjának tartottam. 


- . Ön színmagyarnak tartja magát. Hogyan lehet az, hogy részt 
vett olyan kormányzásban, amely szó nélkül tűrte, hogy egy 
idegen államhatalom katonaságával megszállja az országot és az 
ország prominens politikusainak egy részét letartóztassa és 
kiszállítsa az országból? 


- . Én március 19-én szememet a kormányzóra függesztettem. 
Amikor láttam, hogy ő a helyén marad és nem tartja szükségesnek 
lemondani, sőt kormányt nevez ki, akkor én is helyesnek és 
jogosnak tartottam, hogy ebben az általa kinevezett kormányban 
helyet foglaljak. 


- . És október 15-én is a kormányzóra függesztette szemét? 


- . Nem. Az október 15-i cselekedetét helytelenítettem, mert két 
részre szakította az országot. 


- . Tehát március 19-én követte a kormányzót, október 15-én 
nem. Igy van? 


- Igen. 
- . Milyen alvó Ön? 


- . Jó alvó vagyok. Mindig is az voltam, most is az vagyok. 
Álmaimra nem emlékszem. (Kérdés nélkül.) Ha március 19-én a 
kormányzó lemondott volna, én sem vállaltam volna szerepet a 
kormányban. De ne gondolják az urak, hogy a baloldali elemek és a 
zsidók deportációja akkor nem következett volna be! Óh, ebben az 
országban mindig akad miniszterelnök... 


(S kemény vonásokkal árkolt arcán újból és újból megjelenik a 
, charmeur" mosolya. A beszélgetésnek vége, felpattan a székről, 
vidáman és barátságosan búcsúzik. Kint karácsonyi éneket 
próbálnak a fogház orgonáján.) 


A pszichoanalitikus megjegyzése 


Jaross már nagykorú volt, amikor lakóhelye a demokrata 
Csehszlovákiához került. Ettől fogva, csaknem két évtizeden át, 
demokratikus államformában élt és ott a magyar kisebbség jogaiért 
harcolt. Ezután ismét egy antidemokratikus államrendszer, 
Magyarország polgára lett. De itt korántsem viselkedett 
demokrataként. Nemcsak azért nem volt demokrata, mert pártjának 
a magyarországi kisebbségekkel szemben brutálisan jogfosztó 
intézkedéseit helyeselte, hanem mert a németek bevonulásakor is 

a kormányzóra függesztette a szemét, márpedig vezére - Imrédy - 
éppen a kormányzóban látta a progresszív eszmék megvalósításának 
legfőbb kerékkötőjét. Imrédy ekkor már régen nem remélte, hogy 
követeléseiket , felülről" támogatni fogják. Azok, akik Jarosstól 
demokratikus magatartást vártak, valamit elfelejtettek: merőben 
más a demokratikus államforma, mint a demokratikus életforma. A 
demokratikus államformába a legtöbb embernek bele kell születnie, 
talán már az ősöknek is benne kell élni, hogy - ha csak nem 
szocialista az egyén - valóban demokratikus életformában tudjon és 
akarjon élni. De ebben az esetben nem támogatja a jogfosztásokat, 
még csak nem is tűri szótlanul azokat, mert tudja, milyen rejtett 
szándékok húzódnak meg ennek a , szociálpolitikának" a 
hátterében. 

Jeles tanuló és kitűnő tornász volt. Ez az a típus, amely mindenhol 
ki akar tűnni. Kevés embernek sikerül, hogy a szellemi és testi 
ténykedések területén egyaránt az első vonalba kerüljön. S ha igen, 
úgy egész életén eluralkodik a mindenáron kitűnni akarás. 


Az 1100 hold földből a cseh földreform 500 holdat hagyott meg. A 
hiányzó 600 holdat valamiképpen pótolni kellett. Egy 
antidemokratikus országhoz való csatlakozás e tekintetben is 
kecsegtet valami eséllyel. A revizionizmusnak a gazdag egyéneknél 
nemcsak , ideális" okai vannak. 


A szocializmust nem ismeri. Csehországban nem szerette a 


szocialistákat, mert elsősorban csehek voltak. Magyarországon 
pedig azért, mert elsősorban szocialistának tartotta őket. A 
valóságban azért, mert a volt ezerholdasok nem szokták szeretni a 
szocialistákat és nem is szoktak meggyőződéses demokraták lenni. A 
meggyőződést elsősorban gazdasági érdekek determinálják, az önző 


lélek pedig - ha egyáltalában szükséges -még erősíti a demokratikus 
külszín mögött meghúzódó igazi érzelmeket. 


Jaross a kikérdezettek azon egy két kivételéhez tartozik, akik 
bevallják: elég korán értesültek a deportálások és a német 
koncentrációs táborok borzalmairól. Viszont aránylag kevés cáfolat 
gyorsan megnyugtatta lelkiismeretét. Reménytelen küzdelmei 
folytat az erkölcsi-Én az öszlön-Énnel, ha a hatalomvágy és minden, 
ami a hatalommal megszerezhető, uralkodik egy ember lelkében. 
Még , jó" cselekedetei is inkább mással tud elkövettetni s ha maga 
teszi, nem érzésből, hanem elvből cselekszi. Ide tartozik kétségtelen 
megértése, vagy közönye szadisztikus jelenségek iránt. Ha látja is 
előre a kikerülhetetlen véget, csupán likvidációnak tartja is a 
borzalmakat, nem képes, mert nem is akarja idejében levonni a 
konzekvenciákat. Amikor pedig visszavonul, nem meggyőződésből, 
hanem önmaga megmentéséért teszi. Mindenesetre még a vég előtt 
észbekap. Ám ez az észbekapás a szigorúbb, a tudattalan 
lelkiismeret elkésett megszólalása csupán. Azt lehelne mondani: az 
erkölcsi-Én ereje legfeljebb csak abban mutatkozott meg, hogy 
önmagának ne ártson, de semmiképp sem abban, hogy másoknak 
használjon. 


Endre László 


A fogházőrmester szobájának ágyán ül Endre László. Szörnyű bűnök 
terhelik. A vádak ellene oly súlyosak, hogy alig lehet megérteni, 

mi tartja látszólag egyensúlyban a testét. A zsidókat s minden 
vallású politikai ellenfeleit hajszolta, üldözte évtizedeken át; mindig 
a legszélsőségesebb hecc-eszmék megszállottja volt; de amit 1944- 
ben tett, azt csak az apokalipszis lovasának művével lehet mérni. A 
szocialisták, a kommunisták és főként a zsidók százezreit 
gyömöszöltette csendőreivel vagonokba s szállíttatta nyersanyagnak 
a német pokol számára. Az embertelenség ámokfutója volt. Hangos, 
erőszakos, kegyetlen dúvad. Most itt ül az ágyon, prémgalléros 
télikabátban, nyitott ingben; a szava halk, meghunyászkodó, 


engedelmes, szinte búg. Homlokán az aggodalmak mély ráncokat 
szántottak. Arcán is ráncok, a kiálló csontok között a hús 
süppedései sötétlenek. Széles orra enyhén rózsaszínű. Keskeny 
szeme inkább pislog, mint néz. Néha mosolyog, de e mosolyban 
inkább bocsánatkérés van, mint derű. Apró gesztusainak 
rebbenéseiben is, váratlan szemhunyorításaiban is, szavának alig 
hallhatóvá fojtott elcsendesüléseiben is szinte kézzel tapintható a 
rettegés. Ez az ember retteg. Egész testében, egész idegrendszerében 
retteg. Retteg attól, ami történt és retteg a saját hazugságaitól. Érzi, 
hogy hazugságaiban nincs semmi meggyőző erő, senki sem hiszi el. 
Szinte hallani lelkének vinnyogását, szűkölését. Oly szelíd, szelídebb 
már nem is lehet ember. Két keze néha a magasba emelkedik, karja 
széttárul. A papíros fölé hajló fejünk olykor árnyékot vet rá, 
ilyenkor tágra nyitja szemét. De ha fejünk arrébb vetődik és a kis 
szobában egy szál dróton függő villanylámpa tompa fénye arcába 
hull, szemét gyorsan lehunyja. Valami elöl menekül. Van mi elöl 
menekülnie... 


Endre László 


- 1885. január elsején, újév napján születtem. Apám gazdálkodó 
volt, később főszolgabíró. Hatan voltunk gyermekek. Én voltam a 
legidősebb. Anyám most is él. Apám szíven lőtte magát. 


- . Mi volt az öngyilkosság oka? 


- . Amikor a rádió bejelentette, hogy a szentkúti gazdaságtól meg 
kell válnunk, nyolcvanéves apám a rádió előtt szíven lőtte magát. 


- . Történt-e más öngyilkosság is a családjában? Vagy volt-e 
idegbajos? Alkoholista? 


- . Édesapámék 13-an voltak testvérek. Az egyik, Sándor nevű 
nagybátyám, megőrült, kórházi elmeosztályon halt meg. Egy másik 
nagybátyám, Iván, nem ismert meg, amikor egyszer meglátogattam. 
Másról nem tudok. 


- . Ön milyen betegségekben szenvedett? 


- . Vesekövem volt, vakbéloperáción mentem át. Tizenhét éves 
voltam, amikor egy fiú átszúrta a szívburkolatomat. Mentem a falu 


utcáján, velem szemben jött egy ismeretlen fiú. Meglökött, én 
visszalöktem, egyszerre csak előrántotta a kését és szíven szúrt. 


- . Alkoholt ivott? 


- . (Szemrebbenés nélkül.) Sohasem voltam alkoholista. Egy-egy 
pohár sört, spriccert ittam, mást soha, többet soha. Ha ittam, még 
deprimáltabb lettem. Ezért nem is ittam. Életemben háromszor 
voltam spicces. Csak egyszer voltam berúgva. Semmiféle mérgező 
szert nem szedtem. Nem is dohányoztam. (Minden adat azt 
bizonyítja, hogy súlyos alkoholista volt. ) 


- . Milyen szenvedélye volt önnek? 
- . Semmi. Egyáltalában semmi. Talán a lovaglás... 
- . Milyen volt a házasélete? 


- . (Jobbkezének mutatóujját balkezével szakadatlanul 
csavargatja.) Első házasságom nem volt harmonikus. Huszonhárom 
éves koromban nősültem. A harctérről jöttem haza, két nap múlva 
már megesküdtünk. Feleségem három évvel idősebb volt nálam. 
Mindketten idegesek voltunk. Féltékeny volt rám. Eleinte nem volt 
rá oka, később már inkább. Tíz évig különváltan éltünk. A végleges 
elhidegülést az okozta, hogy a feleségem nem akart több gyereket, 
én pedig akartam. Több mint tíz évig nem is éltünk házas életet. Én 
nem akartam semmit tenni a fogamzás ellen, ő igen. Egyébként 
szerelmi életem tele volt kihagyásokkal. Sokszor másfél-két évig... 
Azóta harmonikus házasságban élek. Hatévi szerelem után 

vettem feleségül nőmet. E hat év alatt alig éltem szerelmi életet, 
úgyszólván semmit... Nem szerettem a futó kalandot... és a 
menyasszonyomat nagyon szerettem... 


- . Nem zavarta idegállapotát ez a hosszú nemi absztinencia? 


- . Ezek az évek naptárilag egybeestek alispánságom idejével, kora 


reggeltől késő estig dolgoztam, nem volt időm szerelmi kérdésekkel 
foglalkozni. Enni is alig volt időm... 


- . Milyen volt vallási élete? 


- . Mélyen vallásos ember voltam. Hittem az alapvető tanok 


igazságában. Legfeljebb a túlvilági lét körül voltak kételyeim... De 
nem mélyedtem bele a hitelvekbe. Hajszolt életem volt... Túl sokat 
vállaltam magamra, mindig nagyon sok emberen segítettem... 
Állandóan túl voltam halmozva munkával. De az embereknek azért 
volt bizalmuk hozzám, mert foglalkoztam az ügyeikkel. A bizalom 
pedig kötelez. 


- . Volt olyan érzése, hogy azért jó a hatalom, mert akkor 
teljesítheti az emberek kéréseit? 


- . Igen. Ilyenkor kielégültek hatalmi vágyaim. 

- . Mint legidősebb, éreztette hatalmát testvérein? 
- . Igen. Uralkodtam az öt húgomon. 

- . Milyen pályára készült gyermekkorában? 


- . Őszintén szólva, nem nagyon lelkesedtem az értelmiségi 
pályákért. Gazdász szereltem volna lenni, de még inkább erdész. 
Igen, erdész. Apám vett rá, hogy letegyem az államtudományi 
doktorátust és közhivatalnoki pályára menjek. 


- . Milyen tanuló volt? 
- . Közepes. 


- . Azt mondja, mindig rengeteget dolgozott. Mi vitte ebbe a túlzott 
aktivitásba? 


- . (Jobb kezének mutatóujjával simogatja vágott bajuszát.) Örök 
nyugtalanság élt bennem. Ez csak akkor szűnt meg, ha a munkában 
elfáradtam. Mi volt ez az örök nyugtalanság? Nem is tudom. 
Hatalomvágy nem élt bennem. Az államtitkárságot nem is akartam 
vállalni. Csak dolgozni akartam... A közegészségügy megjavítását 
éreztem főfeladatomnak... 


- . Mik voltak kapcsolatai a művészettel? 


- . Ugyszólván semmi. Nem értem rá... Sokszor gondoltam arra, 
milyen jó volna, ha másfél évre államfogházba zárnának, vagy ha 
eltörném a lábamat, volna időm egy kicsit magamba nézni, 


gondolkozni, olvasni, egy kicsit rendbeszedni gondolataimat, 
nyugtalan érzéseimet... 


- . Mit szeretett volna magányában olvasni? (Csend.) Mit olvasott 
utoljám? 


- . (Hosszú hallgatás után.) Prohászkát, Jókait... 

- . Kit ismer a külföldi írók közül? 

- . (Percekig nem felel. Aztán nagynehezen.) Dickens... 
- . És még? 


(Mosolyog.) Ne tessék haragudni, nem volt időm ilyen 
dúlgökkal foglalkozni... 


- . Dosztojevszkijt ismeri? 


- . Nem. De egy svéd író nevét tudom... valami Axel... Axel... 
Fajvédelmi irányzatú könyveket olvastam! Olvastam Ford könyvét, 
Mussoliniról olvastam egy könyvet, Féjától is olvastam, 
belekezdtem a Mein Kampf-ba, de nem olvastam végig... 


- . Szociológiai munkákat olvasott? 

- . Nem sokat... 

- . Például? 

- . (Hallgat.) Nem igen... én nem olvastam... 

- . Tudja, ki volt Flaubert? 

- . Ne tessék haragudni, nekem sok dolgom volt... 
- . Kit ismer a zeneszerzők közül? 

- . (Hosszú hallgatás után.) Lisztet... 

- . A szocializmusról olvasott valamit? 


- . Igen... csak nem tudom a címét... 


- . Ismeri a szocialista tanokat? 


- . (Mosolyog.) Nem igen... nem értem rá... Magyarországon a 
szociáldemokrácia túlságosan a zsidóság befolyása alatt állt... a 
kommiünt nálunk Kun Béla, Szamuely, Korvin-Klein személyesítették 
meg... 


- . Ez az egész, amit a szocializmusról tud? 


- . (Most gyorsabban beszél, szaporább gesztusokkal kíséri 
szavait.) Az ellenforradalomnak nálunk két tényezője volt... Az 
antiszemitizmus... és a szociális elgondolás... Így jutottam el a 
fajvédelemhez... A zsidó kérdést mellérendelt szempontnak 
tartottam... A fő szempont a kisembereken való segítés 
megszervezése volt... Az én szocializmusom a fajvédelem, azt 
hiszem ez a szocializmus lényege. Én mindig egyforma mértékkel 
büntettem a bűnös zsidókat és a bűnös nemzsidókat. De ha 
nemzsidót büntettem, rögtön felhördült a baloldali sajtó, 
rámrohantak ügyvédek, a képviselőházban interpelláltak. Ez engem 
egyre jobban belevadított az antiszemitizmusba. A közvélemény 
lassan beskatulyázott engem, mindenki antiszemitának tartott és 
mindenki antiszemitizmust várt is tőlem. És én ki akartam elégíteni 
a várakozást... De aztán abbahagytam az egészet. 1925-től 1937-ig 
nem forszíroztam a zsidókérdésben való intézkedéseket. 
Zsidókérdéssel tizenkét éven át egyáltalában nem foglalkoztam. 
Találtam magamnak egy fontosabb munkakört: gyermekotthonokat, 
közegészségügyi intézményeket ápoltam... De közben láttam, hogy a 
termelő és a fogyasztó közé a zsidóság áll és ez megint a zsidóság 
ellen hangolt... 


- . Nem gondolt arra, hogy Hollandiában például hollandok 
állnak a termelő és a fogyasztó között, Dániában dánok, 
Görögországban görögök, nálunk is sok a nemzsidó kereskedő, 
nem gondolt arra, hogy a kapitalista társadalmi rendben a termelő 
és a fogyasztó között mindenütt ott áll a közvetítő kereskedelem? 


- . Kérem, én nem vagyok szemlélődő természetű... 
- . És mi történt 1937 után a zsidókérdéshez való viszonyában? 


- . Akaratlanul belesodródtam a politikába. De nemcsak a zsidóság 


ellen forszíroztam ekkor újból a harcot. Hanem a németek ellen is, 
mert a németeket prepotens, anyagias, mohó, veszedelmesen 
szapora fajnak tartottam. 


- . A németeknek és a zsidóknak ön szerint hasonló tulajdonságaik 
vannak? 


- . Természetesen. 


- . És ezt megmondta német barátainak is? Például Winkelmann 
SS-tábornoknak, akivel oly sokszor tárgyalt! 


- . (Nevet.) Nem... nem mondtam meg. (Hirtelen.) Méhely 
professzor azt akarta, hogy a magyarokat telepítsék ki innen Dél- 
Amerikába, mert itt felmorzsolódnak a németek és a szlávok között. 
Én is osztottam véleményét. 


- . Járt ön külföldön? 


- . Igen. Angliában, Amerikában, Svájcban. Amit ott láttam, nagyon 
tetszett nekem. A demokrácia, a szabadság... A Klu-klux-klan nem 
tetszett. A gödöllői járásomban szerettem volna megvalósítani az 
amerikai állapotokat... (Hirtelen, minden átmenet nélkül.) A 
tavalyi zsidódeportációnál azt bocsátják meg nekem legkevésbé, 
hogy nem ismertem kivételt. Azt mondtam, hogy a gazdag zsidó 
éppen úgy menjen ki, mint a szegény, a kivételezett éppen úgy, 
mint az árja-párja... Higgyék el, soha nem gondoltam volna, hogy e 
szerencsétlenek közül néhány el fog pusztulni... 


- . Nem néhány, Endre úr! A kihurcoltak nyolcvan százaléka! 


- . (Megrázkódik, fejét ingatja.) Borzasztó... Legyenek 


meggyőződve, ha ezt tudtam volna... 
- . Mit tett volna? 


- . Azzal az aktivitásommal, amit a zsidók kiszállítására 
fordítottam, a segítségükre siettem volna. De a németek — 
Eichmann tábornok, Hunsche és mindegyik! — azt válaszolták 
kérdéseimre, hogy a zsidókat dolgozni viszik... Azt mondogatták, 
hogy azért viszik a gyerekeket és az öregeket, hogy a családok 
együtt maradjanak. Én mindig azt mondtam és írtam, hogy a 


zsidósággal humánus módon kell bánni... Az én elgondolásom az 
volt, hogy a zsidóságot elkobzott javaiért kártalanítani kell, a 
háború idejére menjenek ki Németországba dolgozni, a háború után 
pedig a föld valamelyik dús területén össze kell őket gyűjteni, ahol 
azután megteremthetik hazájukat... 


- . Arról sem tudott, hogy a zsidók kiszállítása milyen kegyetlen 
módon történt? 


- . A kiszállítást németek végezték. 


-A magyar határig magyar csendőrök kínozták a 
szerencsétleneket! 


- . Nem tudok semmiféle kínzásról. A gettókban sem, amelyeket az 
egész országban végiglátogattam, nem találtam semmiféle nyomát 
az embertelenségnek. Én nem hallgattam rádiót, nem hallottam azt, 
amit az emberek sugdostak. 1920 óta, amióta Horthyt szolgáltam, 
én elfogadtam azt, amit a kormány állított, amit a kormány sajtója 
írt, én nem kritizáltam, én nem ellenkeztem, én hivatalnok voltam. 


- . Gázkamrákról sem hallott, a krematóriumokról, a tizenötmillió 
ember haláláról nem hallott semmit? 


- . GCccccc... borzasztó... ez borzasztó... (Az ágy karfájára üt.) A 
németek esküdöztek, hogy semmi sem igaz, hogy a zsidók hajaszála 
sem görbül meg! Ez borzasztó... (Összehúzza szemöldökét.) Ez 
rettenetes... Jézus Mária... Engem sok ellentét választott el a 
zsidóságtól, de a zsidóval mindig úgy bántam, mint akármelyik más 
emberrel. Ha bejött hozzám, kezet fogtam vele, segítettem rajta... 
Személyes gyűlöletet soha nem éreztem... De, hogy ilyesmi! Tessék 
mondani, gázkamra? Szörnyűséges! 


- . Meddig hitt a német győzelemben? 


- . Nehéz ezt megmondani. 1945 március végéig hittem... 
Sztálingrád óta nem a teljes német győzelemben, hanem egy 
kiegyezéses béke lehetőségében. Telebeszélték a fejünket a 
csodafegyverekkel, meg hogy a németek kezében van már az 


atombomba... 


- . Hogyan alszik éjszakánként? 


- . Régebben jól aludtam, most nagyon rosszul. Néha álmodok. Van 


egy visszatérő álmom, már gyermekkorom óta. A világűrben 
vagyok, bolygó vagyok, amely a Saturnus körül forog. Sokszor 
megállok a levegőben. Ez egyáltalán nem kellemetlen érzés... 


- . Nem gondol arra, hogy ön emberfeletti ember? Hogy 
emberfeletti cselekedetekre képes? Hogy cselekedeteivel képes 
megfordítani a sorsot? 


- . Mindig gondoltam arra, hogy az örökkévalóságnak dolgozom... 
de nem gondoltam soha arra, hogy emberfeletti lennék... 


- . Milyen típusú nő volt a legkívánatosabb szexuális partnere? 
- . Fiatal. Barna. Tizenhét-tizennyolc éves. 

- . Nemi aberrációi nem voltak? 

- . Nem. Semmi. 

- . Mit érzett a homoszexuálisok iránt? 

- . Undort. 

- . Szadizmus? Mazochizmus? 

- . Az utálat érzését keltette bennem. 

- . Fiaskót vallott a nőknél? 


- . Néha igen; nem jelentett különös örömet számomra együtt lenni 
velük. 


- . Milyen volt a hangulata? Változó vagy kiegyensúlyozott? 


- . Hullámzó. Egyik nap tele voltam optimizmussal, másik nap 
deprimált voltam, tele kételyekkel. Az aktivitásom derűs napokra 
esett. 


- . Ha élete filmjét visszafelé forgatná, hol változtatná meg a 
felvételt? 


—1944 áprilisában. Nem csinálnám meg még egyszer a 
zsidódeportálást Sajnálom, hogy vállaltam az államtitkárságot... 


- . Mi a véleménye Szálasiról? 

- . Fantaszta. 

- . Szeretett nézni verekedést? 

- . Utáltam. 

-Járt birkózó- vagy boxmérkőzésre? 

- . Ritkán. Nem szerettem. Durvának tartottam. 
- . Gyermekkorában kínozta az állatokat? 


- . Soha. Második feleségemmel éppen az hozott össze, hogy 
mindketten nagy állatbarátok vagyunk. Engem például egyetlen 
kutya sem ugat meg. Tudják, hogy szeretem őket... 


-Ha most vízözön törne ki és rendelkezésére bocsátanák Noé 
bárkáját, kit mentene ki az árból? 


- . Csak az anyámat, a feleségemet, a huszonötéves fiamat, a 
húszéves lányomat, senki mást. 


- . Milyen foglalkozást szán a fiának? 


- . Azt szeretném, ha erdész lenne... szeretem a magányos, 
elvonulkozó embereket... 


- . Milyen két mondatot hagyna testamentumul fiára? 


- . Erdész legyen és ne politizáljon. És a boldogságot a családjában 
találja meg. 


- . Ön szerint milyen büntetést érdemelne meg? 


- . Ismétlem: nem tudtam, mi lesz a kiszállított zsidók és 
baloldaliak sorsa. Ha tudtam volna, nem adtam volna 
beleegyezésemet hozzá. Lemondtam volna. Én egyetlen zsidó 
bántalmazásához sem járultam volna hozzá. Ha tőlem függött 


volna, hajuk szála sem görbült volna meg. Ha bűnbak kell, szívesen 
halok meg. 


- . Ha most behoznának ide egy tetves, piszkos pajeszos galíciai 
zsidót, akiről kiderülne, hogy javíthatatlan seftelő, spekuláns, 
árdrágító. És az egyik börtönőr itt pofonvágná. Mit szólna ön 
ehhez? 


- . (Gondolkodás nélkül.) Mélyen sajnálnám. 


(Csendesen feláll, meghajol, kezet nyújt. Kicsit mosolyog is. A 
villany fénye most a szemébe hull. Összehúzza szemöldökét, 
megborzong. Óvatosan kikerüli a széket, ami a szoba közepén áll, 
egyik kezével végigsimítja saját árnyékát a falon. Aztán nesztelen 
lépésekkel kisiet a börtönfolyosóra.) 


A pszichoanalitikus megjegyzése 


Gazdász vagy erdész szeretett volna lenni Endre László és 
nagyhivatalú köztisztviselő lett. Köztisztviselő a szó rossz 
értelmében: önálló ítélőképesség, felelős álláshoz szükséges értelmi 
adottságok, sőt ezirányú érdeklődés nélkül. A lelki szerkezet 
tudattalanja, az , ösztönös" érzés, sokszor megbízhatóbb 
pályaválasztási tanácsadó, mint az apai becsvágy, ami a gyermeke 
karrierjében szeretné megvalósítani azt, ami neki nem adatott meg. 
A kisebbrendűségi érzés nem ritkán valóságérzés, mert a 

valóban meglévő kisebbrendűséget jelenti. 


Gyermekkorában a fiatalabb testvéreken, a neki kiszolgáltatott 
leány-gyermekeken uralkodott. Visszatérő álmaiban bolygó, amely a 


Szaturnusz körül kering. Egy másik visszatérő álmában a levegőben 
állni tud. 


Sorsa valóban keringeni rendelte egy bolygó körül; a rendszer körül 
bolygott, nem kritizált, nem ellenkezett, csak forgott körülötte 
kritikátlanul. De ha mégsem bolygó, hanem csak ember, akkor 
olyan rendkívüli valaki, aki meg tud állni lábán a levegőben. 
Valóban a levegőben állt, nem volt talaj alatta és amikor 
hatalomhoz jutott, nem tudott megállni. 


299 


Magatartása olyan, mint a legtöbb közösség ellen vétőé: mindent 


tagad, még azt is elhallgatja, amiről pedig hihetné, hogy hasznára 
lehet. Ti. alkoholista volt. Társai rosszmájúsága és a saját 
megnagyobbodott mája, tanúsítja ezt. Tudjuk: a változó hangulatú 
egyének depresszióik ellen, nyugtalanságuk megszüntetésére igen 
sok esetben narkotikumokhoz fordulnak. De nemcsak az alkohol, 
hanem a cselekvés szenvedélyessége is narkotikum. Ezért érezte 
csak akkor jól magát, ha túlfokozottan dolgozott. Azt a , munkát", 
amelyet végzett, ugyanaz jellemzi, ami szorongásait, depreszióit 
okozta: saját erkölcsi Énje és a közösség ellen elkövetett 
mérhetetlen bűnök. 


Életének egyetlen nagy tanulsága, hogy utódjának azt a pályát 
szánja, amitől eltérítették. Nem élt, hanem visszaélt a hatalommal, 
ezt tudja és nem a bátorság, hanem a bűntudata mondatja vele azt, 
hogy szívesen hal meg. 


Ferenczy László 


Be kell vallani: ez a beszélgetés nem sikerült a kérdések és feleletek 
olyan órájának, amely - ha olykor csak a felszínén is - halvány 
fényt derít a tengerfenék titkaira. Ebből a beszélgetésből - néhány 
lélekboncoló kérdés és felelet kivételével - egy, a történelem 
legszörnyűbb rémdrámáját közvetlen közelből átélő s lebonyolító 
ember sok hazugsággal s némi igazmondással is teli beszámolója 
lett. Egy csendőralezredes, aki azt a feladatot kapta, hogy az 
úgynevezett Zsidó Tanács és a deportáló hatóságok között az 
összeköttetést fenntartsa, aki cselekvő részt vett a borzalmakban és 
így alkalma volt egyrészt irányító szerepben végigjátszani a 
rémdrámát, másrészt megfigyelni szereplőtársainak produkcióját, e 
beszélgetés során elmondta tapasztalatait. Miközben saját szerepét, 
mely a rémdrámában a tömegirtóé s egyben az intrikusé volt, egy 
jótékony lélek szerepévé igyekezett álcázni, felfedett ismeretlen 
titkokat, lerántott fátylakat gondosan leplezett eseményekről, 
beszélgetésekről, rendeletekről, tanácskozásokról, indulatokról és 
gonosztettekről. Olyan kulisszatitkokat leplezett le a beszélgetés 
során, mialatt óvakodott attól, hogy önmagát is leleplezze! -, 
amelyek ízekre szednek hazugságokat és sosem sejtett aljasságokra 
vetnek fényt. Ferenczy László csendőralezredes elbeszélése, még ha 
csak részben felel is meg a valóságnak, halomra dönti az e 
könyvben szereplő valamennyi háborús főbűnös legfőbb 

védekezését, amely szerint ők csak később, jóval 

később, Németországban, vagy itthon a börtönben tudták meg, 
milyen körülmények között folytak a deportálások és milyen sors 
várt a kihurcoltakra Németországban. Ez a beszélgetés tehát nem is 
tartozna - a célt és az eszközöket puritánul szem előtt tartva - e 
sorozatba. Részben, mert a magyar történelem drakuláinak szerepét 
ismerteti - ami nem tartozik e könyv céljai közé -, legfőként 
azonban azért nem, mert önmagáról, a saját cselekményeiről, a 
maga lelkivilágáról Ferenczy alezredes jóformán semmit, vagy ha 
valamit: úgy javarészt valótlanságot mond. Mégis felvettük 
sorozatunkba. Mégpedig azért, mert fényt derít a sorozatban 
szereplők néhányának hazugságokban megnyilvánuló lelkivilágára. 


Ferenczy László 


- . Apám főszolgabíró volt. Én 1898-ban születtem. Már 
gyermekkoromban a katonai pályára készültem. Apám a 
közigazgatásra akart adni, de engem vonzott a katonaság. Sosem 
éreztem magam jól civilek között. A háború kitörésekor kerültem a 

katonai iskolába. Később kimentem a harctérre és arany vitézségi 
érmet szereztem. 


- . A háborúban félt a haláltól? 

- . Soha nem féltem. 

- . Mi hatott önre életében érzelmileg a legjobban? 
- . Apám halála. Nagyon sokáig gyászoltam őt. 

- . Könnyen elérzékenyül? 


- . Nagyon könnyen. Moziban, színházban könnyen sírok. 
Gyermekkoromban kevésbé voltam elérzékenyülő. Mióta felnőttem, 
nagyon... 


- . Sportolt? 


- . Futballoztam, vívtam, lovagoltam. A durva sportot nem 
szerettem. Egyébként színjeles tanuló voltam. 


- . Mikor került a csendőri pályára? 


- . Trianon után, amikor a kényszerleszerelések voltak. Nem 
akartam otthagyni a katonai pályát. Ezért mentem el csendőrnek. 


- . Családja vallásos volt? 


- . A piaristáknál nevelkedtem, de sosem voltam túlzottan vallásos. 


Mindenesetre istenhívő voltam. 
- . Hisz a túlvilági életben? 


- . Nem foglalkoztam ilyen kérdésekkel. 


- . Gyónni szokott? 
- . Évenként egyszer-kétszer. 
- . Antiszemitizmus volt-e otthon, a szülői házban? 


- . Nem volt. (Karba teszi kezét.) Tele voltam mindig zsidó 
barátokkal. 


- . Verekedés gyerek volt? 


- . Nem. Mindig a békés megoldások embere voltam. Itt a 
cellámban, ahol együtt ülök Sztójayval, Hómannal, Collas Tiborral, 
Torzsay-Biberrel, gróf Károlyi Viktorral és Felicides Románnal, 
mindig én közvetítek békét, ha torzsalkodásra kerül sor. 


- . Mi érdekelte legjobban az életben? 


- Békés megyében voltam szárnyparancsnok. A Viharsarokban. 
Foglalkozni kezdtem a munkáskérdéssel. Összekerültem a 
kubikosokkal. Ez rendkívül érdekelt. Meglátogattam őket 
lakásaikban. Láttam, hogy egyáltalában nem tesz rájuk semmi 
hatást, ha a csendőrök valamelyiküket elővezetik. Főként a 
leventézésből való kimaradás miatt kellett a csendőröknek 
közbelépni. De míg a Felvidéken nagy szenzáció volt, ha a 
csendőrök nagyritkán egy-egy embert keresztülvezettek a falun, itt 
még utánuk sem néztek. Hosszú beadványban fordultam 
feletteseimhez, igyekeztem feltárni ennek a jelenségnek az okát, 

mert én a helyszínen győződtem meg a Viharsarok nyomoráról. 
- . Ki tett önre hatást az irodalomban? 

- . Senki. 

- . Olvasott könyveket? 

- Igen. 

- . Például? 


- . Nem emlékszem... 


- . Melyik író művét olvasta? 


- . Neveket nem tudok mondani. Leginkább útleírásokat olvastam. 
Verne például nagyon érdekelt. 


- . Felnőtt korában is? 
- . Igen. 
- . Szociológia érdekelte-e? 


- . Nem. Nem olvastam semmit. 

- . Hogyan bánt Ön az előállítottakkal? Keményen? 


- . Nem. Én főként intellektuális bűnügyekben nyomoztam. Soha 


nem engedtem, hogy az előállítottakhoz hozzányúljanak. 
- . Antiszemita Ön? 

- . Soha életemben nem voltam. 

- . Antimarxista? 

- . Katona voltam. Parancsokat teljesítettem. 

- . Hogyan látta Ön Magyarországon a zsidókérdést? 


- . (Hosszú gondolkozás után, eleinte vontatottan beszél, később 
egyre gyorsabban, egyre nagyobb lendülettel.) Én az egész 
zsidóságot sorsüldözött népnek tekintettem. Akár hiszik az urak, 
akár nem... együtt éreztem velük. Stern Samu, Wilhelm Károly, Pető 
Ernő tanúsíthatják kijelentéseimet. Az, hogy a budapesti zsidóság 
javarésze életben maradt, kizárólag nekem köszönhető. Ez nem 
érdem. Kötelességemet teljesítettem. Összekötő tiszt voltam a 
németek és a magyar hatóságok között, később a Zsidó Tanács és a 
hatóságok között. Mindig németellenes voltam, ők ezt tudták rólam, 
soha német kitüntetést nem kaptam, természetszerűleg annál 
óvatosabban kellet dolgoznom a zsidóság érdekében, minél inkább 
tudták, hogy németellenes vagyok. Én tudtam az atrocitásokról, 
hallottam Auschwitzról... 


- . Mikor? 


- . Már 1944 júniusában. Amikor először hallottam az auschwitzi 
rémségekről, hogy mi történik ott a kiszállított zsidókkal, azt 
hittem, túlzás. Mindenesetre nyomban jelentettem Sztójaynak. 
Akkor már köztudomásúak voltak a deportálás kegyetlen módszerei 
is. A németek mindenütt fotografáltak, Debrecenben, Kassán, 
Kiskunfélegyházán, persze mindenütt úgy, hogy ők elvonultak a 
lefotografálandó helyről és így a képen csak a vergődő zsidókat és a 
magyar közegeket lehetett látni. Mikor egymásután kerültek 
kezembe a bizonyítékok a deportálás kegyetlenségeiről és 

arról, hogy Auschwitzban mi történik a kiszállítottakkal, elmentem 
Adolf Eichmann tábornokhoz, a német deportálás-specialistához, 
aki a deportálásokat egész Európában lebonyolította és arra kértem, 
adjon nekem módot, hogy kimenjek Auschwitzba és megnézzem, mi 
az igaz a hírekből. Azt mondotta: ennek semmi akadály nincs. 
Nyomban jelentettem ezt Sztójaynak, aki azt mondta, jó, rendben 
van, készítsem elő az utazásomat. Jelentést tettem előkészületeimről 
Faragho Gábornak, a csendőrség akkori felügyelőjének is. Amikor 
már készen voltam az utazásra, Eichmann váratlanul így szólt: jó, 
rendben van, mehetek, de csak az utolsó transzportot követő 
harmadik napon. Ekkor már mindent tudtam. Tudtam, hogy minden 
hír igaz. Tudtam, hogy milyen módon szállítják a vidéki 

zsidóságot Németországba és tudtam, mi történik velük. Ezt 
jelentettem Sztójaynak, Jarossnak, Antalnak, Faraghonak, 
Imrédynek, Endrének, Bakynak. Ők tehát mindenről mindent 
tudtak. 


- . Mikor volt ez? 


- . 1944 júliusában. Megrázó színekkel festettem le előttük a 
helyzetet. Sztójay azt mondotta, menjek a kormányzóhoz, mondjak 
el neki mindent, de ne fessem a helyzetet ilyen erős szavakkal, mert 
a kormányzó amúgy haragszik a németekre. Kihallgatásra 
jelentkeztem. Valaki azonban megakadályozta, hogy a 
kormányzóhoz jussak. Ma sem tudom, ki. Ifjabb Horthy Miklóson 
keresztül mégis megtaláltam az utat és négyszer egymás után 
kihallgatáson voltam a kormányzónál. A kormányzó álláspontja 

a zsidókérdésben rendkívül meglepett. Nem helyezkedett arra az 
álláspontra, hogy a zsidóságot meg kell menteni, hanem azt 


mondta, a kis zsidókat vigyék ki, nem bánja, de a nagyzsidókat, a 
gazdasági és szellemi élet kapacitásait nem engedi. Ez rendkívül 
meglepett. Mert ha én, szürke kis csendőralezredes - mondjuk - 
megmentek 10.000 zsidót, az érdemül tudható be nekem. De az 
ország kormányzójának az egész zsidóság megmentésére kellett 
volna törekednie, nem csupán a zsidóság kis 

töredékének megmentésére. Mindenesetre jelentéseimnek és 
előterjesztett bizonyítékaimnak megvolt a hatása: a kormányzó 
menesztette a főpribékeket: Jarosst, Bakyt, Endrét, Bonczos lett a 
belügyminiszter. A kormányzó állandóan rettegett a teljes 
megszállástól, attól, hogy őt is eltávolítják és Gaut [tartomány - a 
szerk.] csinálnak az országból. Sem ő, sem a Szójay-kormány egy 
tagja sem mert semmiféle kockázatot vállalni. Én viszont többször 
kifejtettem a kormányzó előtt meggyőződésemet, amely szerint 

a németek a lehető leggyengébb erőkkel rendelkeznek az országban 
és a világon semmit sem mernének csinálni, ha a zsidókérdésben 
elutasítanánk követeléseiket és nem engednénk a zsidóságot a 
vágóhídra hurcolni. Erre vonatkozólag memorandumot adtam a 
kormányzónak, amely öt pontból állt. 


1. A németeknek átnyújtandó jegyzékben a magyar kormány 
kijelenti, hogy a zsidókérdést saját eszközeivel kívánja megoldani, a 
saját érdekeinek megfelelően, a németek mondjanak le azon 
követelésükről, hogy a zsidókat kiszállítsuk. 


2. A Gestapo és a zsidótlanítási osztag azonnal hagyja el 
Magyarország területét. 


3. A németek azonnal szüntessék meg a politikai személyek 
letartóztatását és a már letartóztatásban lévőket azonnal adják át a 
magyar hatóságoknak. A további két pont csak kiegészítéseket 
tartalmazott. A kormányzó magáévá tette a memorandumot, azzal, 
hogy át kell írni diplomáciai nyelvre. Még aznap éjszaka 
felkerestem Bonczos belügyminisztert, aki mindig mellettem állt és 
veje, Zilahy - Sebess Jenő jelenlétében előadtam neki a 
memorandum tartalmát. Mindenben helyeselte. Ebben az 

időben már rendkívül ki volt élesedve a budapesti zsidók 
elszállításának kérdése. A németek azt mondták, ha nem oldjuk meg 
szájuk íze szerint az egész zsidókérdést, akkor nemcsak a zsidókat 
viszik ki az országból, hanem a zsidó vagyont is. Minthogy mint 


összekötő tisztnek főfeladatom a megfigyelés volt, láttam, hogy a 
németek kezdik beváltani fegyegetésüket, amennyiben, ahol csak 
lehet, kezdik kiszállítani a kezük ügyébe kaparintott zsidó 
vagyonokat. Az volt a kormányzóval és Bonczossal, 

valamint Arnóthy Jungerthtel a megállapodás, hogy augusztus 25- 
én a kormányzó kimondja ebben a kérdésben a németek felé a 
kategorikus nemet, addig pedig minden lehető eszközzel 
megpróbáljuk a budapesti zsidók kiszállítását húzni halasztani. 
Azért tűztük ki ilyen távol eső terminusra a , nem" kimondását, 
mert gondoltuk, hogy a harctéri helyzet a németek számára tovább 
romlik, a Magyarországon állomásozó erőiket kénytelenek lesznek 
tovább gyengíteni és akkor nem fognak tudni fellépni ellenünk. Úgy 
látszik azonban, a németek és a velük cimboráló Bakyék neszét 
vették a szabotálásnak, mert elhatározták, hogy a budapesti 
zsidóságot puccs-szerűen össze fogják szedni és kiszállítják az 
országból vidéki sorstársaik után. Július 2-ára zászlószentelési 
ünnepséget akartak rendezni Budapesten. Ez persze ürügy volt, a 
cél: minél több megbízható csendőrt felhozni Budapestre és velük és 
a németek segítségével végrehajtani a zsidók deportálását. Ezt 
magától Endre Lászlótól tudtam meg. Minden nagyszerűen ki volt 
tervelve. A galántai csendőr-zászlóalj zászlaját kellett volna 
felavatni. Zzászlóanyának Horthy Miklósnét kérték fel. Az 
ünnepségre felhozták a zsidódeportációban járatos nagyváradi 
csendőrkarhatalmat és felhozták a kolozsvári csendőrezredet. A terv 
az volt, hogy az avatási ünnepség után a legénység három napi 
kimenőt kap. Ennek az lett volna a célja, hogy a legénység helyi 
ismeretekre tegyen szert. Hatodikára volt kitűzve a rajtaütés. A 
csillagos házakból összeszedték volna a zsidókat és a 
pályaudvarokon e célból veszteglő német szerelvények nyomban 
megkezdték volna kiszállításukat, mégpedig úgy, hogy naponta 
legalább 9000 zsidót szállítottak volna ki az országból. Persze Baky- 
féle módszerekkel. Felhozatták Budapestre Paksy-Kiss Tibor 
csendőrezredest, Péterffy Jenő csendőrezredest, aki a nagyváradi 
zsidótlanítást végrehajtotta és Tölgyessy Győző csendőrezredest. 
Mindennek irányítói: Baky, Endre, Eichmann és egy 
csendőrtábornok voltak. Június 28-án meg is érkezeti a karhatalom. 
A terv a megvalósulás előtt állott. Minden a legapróbb részletekig ki 
volt dolgozva. És ekkor... ekkor futótűzként terjedt el a 

városban egy ellenőrizhetetlen és ismeretlen forrásból fakadó hír. A 
hír arról tudott, hogy a csendőröket azért hozták fel Budapestre, 


mert Bakyék puccsot terveznek a kormányzó és a kormány ellen és 
a nyilasokat akarják uralomra segíteni. Fegyveres puccs készül... 
erről beszélt mindenki. És ez mentette meg a budapest zsidóságot 
attól, hogy a németek és Bakyék már júliusban deportálják. Mert, ha 
az igazság híre terjedt volna el, vagyis az, hogy a csendőrök azért 
jöttek Budapestre, mert a németek segítségével rajtaütésszerűen 
deportálni akarják a zsidókat - akkor senki az ujját se mozdította 
volna meg. Mert mindenki remegett, mindenki félt a németektől. A 
zsidóságért nem volt érdemes ujjat húzni velük... De ha a 
kormányzó és a kormány ellen terveznek puccsot a csendőrök, az 
persze más! Akkor közbe is lehet lépni, anélkül, hogy a németek 
bármit is szólhatnának, hiszen a németek akkor még nem akarták a 
törvényes kormányt megbuktatni! A trükk sikerült... 


- Ki volt a trükk kiagyalója? 

- . Nem mondhatom meg. 

- . Öntől indult ki ez a híresztelés? 

- . Nem mondhatom meg. 

- . Ne mondja meg. De okolja meg, miért nem mondhatja meg? 


- . Azért nem, mert ez a trükk elidegenítette a kormányzót a 
csendőrségtől. A kormányzó természetesen elhitte, hogy ellene 
készül a puccs. Any-nyira megharagudott a csendőrségre, hogy 
három nap múlva levél érkezett tőle a csendőrparancsnokságra, 
amelyben értesíti a parancsnokságot, hogy , tekintettel arra, hogy a 
csendőrség rendkívül el van foglalva", lemond arról, hogy 
Kenderesen és Gödöllőn csendőrök lássák el a szolgálatot. Hogy a 
kormányzó és a kormány is mennyire elhitték a 

puccshírek valóságát, azt bizonyítják a következő események: Július 
5-én terjedt el villámgyorsasággal a puccs-hír. A deportálásnak 6-án 
kellett volna lezajlania. 5-én délután a kormányzó, aki 
környezetével együtt rendkívül megijedt, felrendelte magához a 
galántai zászlóalj egész tisztikarát, továbbá Faragho 
csendőrtábornokot, Paksy-Kiss csendőr-ezredest, beszédet intézett 
hozzájuk és megparancsolta, hogy a karhatalom azonnal hagyja 

el Budapestet. Ezzel természetesen megszűnt a deportálás imminens 
veszélye, időt nyertünk. 5-éről 6-ára virradó éjjel egy gépkocsi 


jelent meg a kormányzóságról három géppisztolyos motoros 
kíséretében a szálloda előtt, ahol a Budapestre felrendelt 
csendőrezredesek laktak és először Tölgyessy Győzőt vitték fel a 
Várba. Tölgyessyt felvezették Lázár testőrtábornokhoz, aki 
felmutatta előtte a kormányzó parancsát, amelyben őt, Lázár 
altábornagyot nevezte ki Budapest katonai parancsnokává. 
Ugyanezen éjszaka Paksy-Kisst is felvitték a Várba, őt is értesítették, 
hogy Lázár a katonai parancsnok és nekik azonnal el kell hagyni 
Budapest területét. Bakay Szilárd altábornagy pedig ezen az 
éjszakán mindenütt kereste Faragho csendőrtábornokot. Végre a 
lakásán megtalálta. Faragho álmosan jött a telefonhoz. , Hát te mit 
csinálsz?" - kérdezte tőle Bakay. , Ha nem zörgettél volna fel, 
aludnék? - felelte Faragho. , Hát akkor jóéjszakát" -búcsúzott e 
furcsa kis telefonbeszélgetés után Bakay. Másnap, 6-án - 

a honvédség megszállotta Budapest főbb pontjait. A ravasz trükk 
simán sikerült. A csendőrségnek el kellett hagyni Budapestet, 
mielőtt a zsidókat összeszedhette volna s így a budapesti zsidóság 
javarésze megmenekült. 


- . Mi volt a csendőrség szerepe a vidéki deportálások 
végrehajtásában? 


- . A csendőrség nem tehet a kegyetlenkedésekért... 


- Nem azért vagyunk itt, hogy Önnel vitatkozzunk, alezredes úr. 
Csak felhívjuk a figyelmét arra, hogy ezer és ezer egybehangzó 
bizonyíték szerint a csendőrség jórésze rabolta, verte, gyötörte, 
kínozta, éheztette, szomjhalálra ítélte, megalázta a 
szerencsétleneket. Természetesen voltak - nem is kis számban - 
kivételek, de hogy a csendőrség javarésze így viselkedett, azt 
bizonyítja az is, hogy a szövetségesek a magyar csendőrség tagjait 
a német SS-el azonos elbírálásban részesítik. 


- . A csendőrség a németek legszigorúbb ellenőrzése alatt állt— 


- . A csendőrség jórésze túlment a németek kegyetlenkedésein és 
akkor is kínozta és kirabolta áldozatait, amikor messze a 
határban egyetlen szál német sem tartózkodott. 


- . Kizártnak tartom, hogy magyar csendőr rabolt volna. 


- . Mivel vádolják Önt? 


- . Többrendbeli vádat emelnek ellenem. Az egyik vád az, hogy túl 
szigorúan hajtottam végre a zsidóellenes rendelkezéseket. Igen, ezt 
egyes esetekben nem tagadom. De nekem feltétlenül szükségem volt 
arra, hogy a németek bizalmát megnyerjem, ellenkező esetben 
semmit sem tehettem volna az üldözöttek érdekében. A központhoz 
felküldött jelentéseimben valóban az a látszat, hogy én nagyon 
erélyes voltam az üldözésben. Viszont én nagyon jól tudtam, hogy 
mindenütt német kézbe kerülnek. Természetesen azt nem írhattam 
be a jelentésekbe, hogy mit tettem az üldözöttek érdekében! Egy 
másik vád az, hogy mint a kassai nyomozó alosztály parancsnoka, 
1941-42-ben a Szlovákiából menekülő zsidókat visszadobtam a 
határon. Ezzel szemben a tény az, hogy a belügyminisztérium 
nekünk erre a legszigorúbb utasítást adta. Utasításra tettem tehát 
át a szlovákiai zsidókat a határon - viszont megmentettem a 
budapesti zsidóság javarészét. 


- . Amikor látta a szörnyűségeket, nem gondolt arra, hogy ott 
kellene hagyni az egészet? 


- . Sokszor gondoltam erre. De a háborúban nehéz elhagyni az 
őrhelyet, ahova állították az embert. 


- . Mit csinált a Szálasi-uralom alatt? 


- . Kötelességemnek tartottam, hogy a legnagyobb szorongatások 
idején ne hagyjam el az üldözötteket. Láttam, hogy mit művelnek a 
németek és a nyilasok a bécsi országúton a Németország felé hajtott 
tömegekkel. Felmentem Vajnához, az akkori belügyminiszterhez, 
megpróbáltam interveniálni. Ő telefonon felhívta Gerát és, arra 
kérte, próbálja fegyelmezni a párttagokat. Amikor láttam, hogy 
minden intervenció hiábavaló, a saját kezdeményezésemből, a saját 
veszélyeztetésemmel, teljesen szabálytalanul és jogtalanul írásos 
engedélyeket adtam a budapesti diplomáciai testületek tagjainak, 
hogy autón rohanjanak a Bécs felé hajtott tömegek után és még a 
határ elérése előtt hozzanak vissza annyi embert, ahányat 

csak tudnak. 


- . Meddig bízott a németek győzelmében? 


- . Sztálingrádig. 
- . Milyen embernek tartotta Endre Lászlót? 


- . Endre és Baky valóban két nyomorult pribék volt. A 
csendőrséget viszont két csendőrezredes tette tönkre: Láday István 
és Orendy Norbert. 


- . Milyen módon folytak a vidéki deportálások? 

- . A legszörnyűbb módon. 

- . Tudott erről a kormány? 

- . Hogyne tudott volna! Minden felelős tényező tudott róla. 
- . Miért menekült el Ön Magyarországról? 


- . Tábornokaink így parancsolták. És sajnos, mi vakon követtük 
őket. 


- . Van-e valami, amiben mégis bűntudatot érez? 


- . Igen. Abban, hogy talán tehettem volna többet is, mint amennyit 
az üldözöttek érdekében tettem. Jobban kellett volna érdekükben 
exponálni magam. Legfeljebb lecsuktak volna. Elviseltem volna. De 
Endre és Baky dirigált. És csak egy ember volt, aki mellettem állt: 
Bonczos Miklós. 


- . Volt-e valami szerepe a munkaszolgálatosok körül? 


- A németek kivétel nélkül minden munkaszolgálatost el akartak 
vinni. Az akkori honvédelmi miniszter ehhez hozzájárult. Amikor 
meghallottam, mi készül a munkaszolgálatosokkal, ifjú Horthy 
Miklós segítségével felmentem a kormányzóhoz. Elmondtam neki, 
miről hallottam. A legnagyobb megdöbbenésemre a kormányzó ezt 
felelte: igen, én is hozzájárultam. Megmondtam a kormányzónak, 
hogy 80.000 ember kiszállításáról van szó. A kormányzó nagyon 
csodálkozott, mert neki azt mondták, hogy csak 20.000 embert érint 
a kiszállítás. A kormányzó arra hivatkozott, hogy valamit kell adni a 
németeknek. Neki - ekkor ismételten kiderült -csak a gazdasági élet 
kiválasztottjainak megmentése volt fontos, a szegényeket és az 


ifjúságot könnyen odadobta a németeknek. Azon 

azonban megdöbbent, hogy őt félrevezették és nem 20.000, hanem 
80.000 emberről van szó. Én azt tanácsoltam, nyugodtan utasítsa el 
a német követelést. Feltártam előtte a helyzetet: a németek sokkal 
kisebb erőkkel tartják megszállva az országot, mint ahogyan ők 
híresztelik. A kormányzó felszólított, állapítsam meg a megszálló 
csapatok számát. Megállapítottam, hogy a Dunántúlon öt 
hadosztályuk állomásozott - eredetüeg. A 

hadihelyzet rosszabbodásával párhuzamosan ez az öt hadosztály 
egyre gyengült, egyre több és több csapatot voltak kénytelenek a 
harctérre vetni, úgy, hogy abban az időben, amikor én a nyomozást 
folytattam az országot megszállva tartó német csapatok után, az öt 
hadosztályból már csak a parancsnokságok, egyes intézetek és 
néhány rendészeti század tartózkodott az ország területén. Ezt is 
nyomban jelentettem a kormányzónak. Erre a kormányzó azt 
mondta: hogy igen ám, de Budaörsön egy SS-hadosztály 
tartózkodik. Azt mondtam: ezt a hírt is a németek terjesztik. Üljön 
be mellém a kormányzó egyik szárnysegédje az autóba és jöjjön ki 
velem Budaörsre, meg fogjuk állapítani, hogy az SS-hadosztálynak 
legfeljebb a kerete van ott, a zöme már régen kint van a harctéren. 
Így is történt. Megállapítottuk, hogy az SS-hadosztálynak már csak 
az álcázáshoz szükséges részei vannak Budaörsön. Ekkor történt, 
hogy a kormányzó hozzájárult az én öt pontból álló és előbb 
ismertetett memorandumomhoz, amelyet a németeknek kellett 
átadni. Hozzájárult továbbá ahhoz, hogy mindennemű deportációt 
felfüggesztünk, a munkaszolgálatosokat sem adjuk ki és azt 
mondjuk a németeknek, hogy augusztus 25-én tovább folytatjuk a 
deportálásokat. Mindenáron időt akartunk nyerni. Arra 
számítottunk, hogy erre az időpontra a németek ereje a harctéren 
végképpen meg fog törni és mi nyugodtan elutasíthatjuk minden 
követelésüket. Átstilizált memorandumomat át is adták a 
németeknek, mire július 28-án Veesenmayer, aki a 

törvényes kormány és a kormányzó uralmának fenntartása mellett 
kardoskodott Winkelmannal szemben, hozta a berlini választ: a 
németek elfogadják a memorandum pontjait, tudomásul veszik, 
hogy a magyar kormány a saját eszközeivel az ország határán belül 
akarja megoldani a zsidókérdést, hajlandóak kivonni az országból a 
Gestapot és a zsidótlanítási alakulatot. Ez a válasz az én tételemet 
bizonyította: a németek már olyan gyengék voltak, hogy nem volt 
kezükben kényszerítő eszköz. A Gestapo ki is vonult az országból és 


a deportálások abbamaradtak. Bonczos kinevezett engem a zsidó 
ügyek intézőjévé. Természetesen tudtam, hogy valamit kell 
csinálni. Az volt a tervem, hogy a budapesti zsidóságot vidékre 
telepítjük, koncentrációs táborokba. Természetesen ennek is 
megvolt a veszélye, mert túlságosan együtt lettek volna a németek 
számára és például egy-két repülőgéppel halomra bombázhattak 
volna tízezreket. Mindenesetre igyekeztem húzni-halasztani a 
dolgot, amennyire csak lehetséges volt. Aztán itt voltak a külföldi 
menlevéllel rendelkező zsidók. Ezeknek szabályos útlevelük, 
vízumuk volt és a semleges országok, amelyek a menlevelet 
számukra kiadták, hajlandók is voltak őket befogadni. Ebben az 
ügyben azonban közrejátszott egy olyan momentum, amelyre senki 
sem számított. Én megbízást kaptam ezeknek a zsidóknak 
kiszállítására. Igen ám, de egyetlen semleges országba sem lehetett 
szállítani őket anélkül, hogy a vonat Németországot vagy német- 
megszállta területet ne érintsen. Németország viszont kijelentette, 
hogy előbb állítsuk fel a vidéki koncentrációs táborokat, ott 
gyűjtsék össze a külföldi védettséggel rendelkező zsidókat, majd 
onnan aztán ők elszállítják külföldre. Mi tudtuk, hogy emögött 
valami nagy aljasság terve rejtőzik. Ugyanakkor a németek azt 
mondták a svájciaknak, a svédeknek és a többieknek, hogy ők 
szívesen hozzájárulnak a védett zsidók kiszállításához, de hát nem 
tehetnek semmit, mert a magyar kormány nem hajlandó ezeket a 
zsidókat kiadni. De mégsem vittük a védetteket vidéki táborokba, 
mert közbejött a kiugrás gondolata is és mi vártunk... 


- . Még csak egy kérdést. 1944 nyarán az Ön neve közismert volt 
a budapesti zsidók között. Nagyon sokan azt mondták, hogy On 


vá 


kétszínű játékot űz. Igaz volt ez? 


- . Igaz. Kénytelen voltam. A németek felé a hajthatatlan, kemény 
antiszemitát kellett megjátszanom. Tudtam, nem az a fontos, hogy 
milyen embernek tartanak. Az eredmény a fontos. Isten előtt 
állítom: a budapesti zsidóság csak nekem köszönheti, hogy 
javarészben megmenekült. 


(Magas, fekete férfi. Hosszúkás arc, ellipszis formájú fej. 
Ráncokkal körülvett, apró fekete szem. Arcán semmi feltűnő - 


PLAN 2 


annál feltűnőbbek a kezei. Különösen, amikor beszél. Minden 
szavát egy-egy kézmozdulat kíséri. Apró, heves, szinte görcsös 


kézmozdulatok ezek, amelyekben nem vesz részt a kar, csak a 
kézfej, csuklótól lefelé. Ujjal külön gesztikulálnak. 
Hátracsavarodott hüvelykujja folyton mozog, ugrál, de a 

többi ujjai is, szinte mindegyik külön-külön, nehézkesen, 
mondhatni, görcsösen. Rövid körmei külön feltűnnek a rángatózó 
ujjak végén. Olyan a keze és úgy gesztikulál, oly nehézkesen és 
mégis hevesen, minden ujjúval külön-külön görcsös 
mozdulatokban kísérve szavait, mint egy nehéz testi munkát végző 
munkás, ha valamit akadozva tud kifejezni és hivatalnok előtt 
állva rángatózó ujjakkal próbálja segíteni nehezen kiszakadó 
szavait. Barna pulóver van rajta, alatta sötétszürke ing. 

Szinte megalázkodva köszön, amikor jön is, amikor megy is. 
Kézszorításában nincs erő. Igazat mondott-e? - nem tudjuk s nem 
is a mi feladatunk megállapítani. ) 


A pszichoanalitikus megjegyzése 


Az emberi érzésvilág természetrajzához tartozik: hatalomhoz jutni 
legtöbbször annyit jelent, mint a hatalommal visszaélni. Egyszerűen 
erről van szó: a velünk született ösztönök és ilyen a hatalomvágy is 
- közösségellenesek, ha alkalom nyílik rá, közösségellenesen élünk 
is velük. 


Nagyon nehéz a hatalommal nem visszaélni, mert a visszaélés 
sokkal erőteljesebb örömérzéshez juttatja az Én-t, mint a hatalom 
szociális gyakorlata, ami nem más, mint lemondások végtelen 
sorozata. A lemondás is okozhat átszellemített örömöt, de ez az 
öröm nem adja az eredeti, az animális , jó" ízét. 


Ha csak lélektani szemszögből nézzük egyik-másik kétségtelenül 
nagy történelmi személyiség cselekedeteit, megállapíthatjuk, hogy 
még ezek is legalább ugyanolyan sok személynek ártottak az egyik 
vonalon, mint amennyinek használtak egy másikon. 


Az, hogy a letűnt időkben - mint Ferenczy mondja - senki sem mert 
semmiféle kockázatot vállalni a németekkel szemben, nemcsak azt 
jelenti, hogy egoisztikus, önmagukat féltő okok miatt passzívan 
tűrték az eseményeket, hanem azt is, hogy ösztönviláguk mélyén 
volt valami, ami akarta ezeket az eseményeket és azonosította 
magát azokkal, akik cselekedtek. Hogy a kultúra és a vallás 
mennyire nem jelent jóformán semmit az ösztönökkel szemben, arra 


kínosan jellemző ennek a csendőralezredesnek esete, aki még 
társainál is műveletlenebb, nem vallásos, mégis - ha csak valami is 
igaz abból, amit elbeszélt! - voltak bizonyos emberséges 
elgondolásai, sőt: számtalan bűne mellett egy két mentőakciója is. 
Ezeknek az akcióknak értékét azonban nagyon lerontja a motiváció, 
ami megszülte: kézenfekvő ugyanis, hogy a deportáló Ferenczy, aki 
nem is bízott a német győzelemben, észbekapott és a későbbi 
megítélés befolyásolására , követte el" állítólagos jócselekedeteit. 


Amiért a tudatos Én nem felelős, ugyanazért a lélek tudattalan 
rétegét - legalábbis elméletileg - a legteljesebb felelősség terhelheti. 


Mindenesetre, ha valaki lelke minden zugában helytelenít valamit, 
kockázatot is vállalva próbál tenni valamit, ilyen vagy olyan 
eredménnyel, a helytelenített események ellen. A tudatos 
valahogyan még a tudattalan felelősségét sem bírja el. 


Ferenczy akadozó, rossz előadó, az ujjai azonban folyamatosan 
beszélnek. A kiejtett szavak csak egy részét mondják el annak, amit 
az ujjak beszélnek el. Ferenczy nem a szavak, hanem a tettek 
embere; cselekvéseiben most korlátozva van, talán azért is olyan 
beszédesek a kezei. De a kezeinek görcsös rángatózása a 
tudattalanba temetett bűntudat kifejezése is lehet. 


Hubay Kálmán 


Bricsesznadrág van rajta, szürke daróc-zubbony. Frissen beretvált, 
gyűretlen az arca, mozdulatai frissek, hangsúlya erőteljes, 
tekintetében nincs semmi fáradtság. Panaszkodik a kosztra, a cella 
túltömöttségére... Nézzük erőteljes gesztusait, szálegyenes alakját, 
hallgatjuk szorongás és gátlás nélküli hangját, élesen szaggatott 
felkacagásait és az áldozatai jutnak eszünkbe. Azok, akik több 
hónapi rabság után bizony nem voltak ilyen egészségesek, ilyen 
erősek, ilyen sértetlenek Mauthausen és Dachau és Auschwitz és a 
pestvidéki törvényszék poklában. Ázsiai arca van. Erre büszke, 
hivatkozik is rá. Széles, kiálló pofacsontok, lapos, széles orr, 
keskeny ajak, előreugró áll, ferde vágású, keskeny, élesen villanó 
szem. Szavai pattognak, szaggatott és kemény hangsúllyal ad 
nyomatékot a mondatok elejének és végének. A vállát néha 
megrántja. Nem mond valamit, nem érvel, nem meggyőz, nem 


elbeszél - kinyilatkoztat. Sohasem kérdez. Mindig állít. Nevetése 
éles és rövid. A szavak folyamatosan kergetik egymást, mint apró 
kalapácsütések. Akármiről beszél, szüleiről, vagy apja haláláról, 
vagy feleségéről, soha semmiféle elérzékenyülést nem érezni 
hangjában. Szeme is konokul és a szín és a fény minden változása 
nélkül villan a ferde üregből. Makacs kegyetlenséget érezni minden 
gondolatának, minden érzésének mélyén. Érv, meggyőződés 
visszapattan róla. Olyan, mint a kút, amelybe tisztátalan vizet 
öntöttek s azután a kút kinyithatatlanul bezárult. E kútból többé 
tiszta vizet nem lehet merni. Semmi remény rá. A vád a bűnök 
végeérhetetlen halmazát olvassa fejére. Szálasi helyettese volt, 
kinevezett örököse az országos politikában. Igaz ugyan, 

hogy később nézeteltérések támadtak közöttük, de csak a taktikában 
és nem a lényegben. Egy ideig az általa alapított Magyar 
Nemzetiszocialista Párt vezére volt. A nyilas közírók elsői között 
állt, úgy pozícióra nézve - hosszú ideig a , Függetlenség" 
főszerkesztője, később a , Magyarság" főmunkatársa volt mint a 
cikkeiben tajtékzó gyűlölet és uszítás mennyiségére nézve. Még a 
Darányi-, Imrédy-féle parlament is kizárta tagjai közül, hazaárulás 
címén... 


Hubay Kálmán 


- . Negyvenhárom éves vagyok. Apám törvényszéki tanácselnök 
volt. Már gyermekkoromban újságírónak készültem. Jómódú, 
köztisztviselői családból származom. Nyolc félévet végeztem a 
jogon. Gyermekkoromban Jókai, Mikszáth, Verne volt kedvenc 
olvasmányom. Szociológiai munkát csak jóval később olvastam. Az 
első volt ebből a fajtából MacDonald könyve. Átlapoztam Marx 

, Tőkéjé"-t is, őszintén szólva nem nagyon érdekelt. Inkább a 
népszerű szociológiai könyvek érdekeltek és a kommentárok... Nem, 
antiszemita nem voltam gyermekkoromban, családomban ebben a 
kérdésben közömbösség uralkodott. Igaz viszont, hogy a 

zsidó osztálytársak nem voltak szimpatikusak nekem s azt hiszem, 
én sem nekik. Hogy finoman fejezzem ki magam: agresszívek 
voltak... 


- . Verekedni szeretett? 


- . Soha. 


- . Sportolni? 


- . Úsztam, teniszeztem, vívtam, lovagoltam. Vívásban inkább a 
támadó stílust szerettem. 


- . Emlékszik-e gyermekkorabeli álmaira? 


- . Családi vonatkozású álmaim voltak csupán. Nagyapámról, 
nagyanyámról... Vajaskenyeret adtak, erről álmodtam... 


- . Apja mikor halt meg? 


- . (Néhány pillanatnyi zavart csend után.) Erről nem szeretek 
beszélni. Különleges dolog... 


- . Öngyilkos lett? 
- . Nem. 
- . Hanem? 


- . Nem szeretek erről beszélni... (Elhallgat, aztán kényszeredetten 
beszélni kezd.) Tanácselnök volt... A kommün után egy ötös tanács 
tagja, néha elnöke... Megmérgezték... Tudom, nem lehet 
bizonyítani... Egy kommunista-per tárgyalásáról jött egyszer haza... 
Sok volt a tanú, a bíróság kiszállt az egyik környékbeli faluba... 
Apám vasegészségű ember volt. Ötvennégy éves. Amikor hazajött, 
elmondta, hogy nagyon nagy tömeg volt a tárgyaláson. És mintha 
valami megszúrta volna... Nem fektettünk rá súlyt. Egy hét múlva 
meghalt... Halála előtt vérvizsgálatot tartottak. 

Megállapították, hogy a vére meg van mérgezve. Halála után eljött 
a törvényszék és az ügyészség elnöke, részvétlátogatásra. Azt 
mondták, ha akarjuk, megindítják a nyomozást. Nem akartuk. 
Tudtuk, a tettest úgysem lehet elfogni, viszont nem akartuk, hogy 
apámat felboncolják. 


- . Keletkezett valami seb vagy folt vagy gennyesedés az 
állítólagos szúrás helyén? 


- . Kék folt. De ami a legjobban valószínűsítette a gyanúnkat... A 
halál előtt egy nappal nővérem haldokló apám ágya mellett ült. 


Sötét volt a szobában, este kilenc óra lehetett. Egyszerre belépett a 


szobába a fivérem és felkattantotta a villanyt. Ebben a pillanatban a 


nővérem rémülten felsikoltott. Mint később elmondta: a 
villanyfénynek az utcára vetődő fénykörében egy ember állt az 
ablak előtt, mereven figyelte haldokló apámat... Amikor a villany 
felgyűlt, az illető elsurrant. Azt hittük, egy, az izgalmaktól 
felizgatott fiatal leány fantáziája csak. Akkor kezdtünk 
gondolkozni, amikor eltemettük apánkat és a temetés után is furcsa 
dolgokat észleltünk. A síron, a temetés napján legalább 50 koszorú 
volt. Amikor másnap kimentünk a temetőbe, nem volt ott 
egyetlenegy sem. Szét voltak szaggatva, szétdobálva, elrongyolva. 


- . Ön hány éves volt ebben az időben? 
- . Tizennyolc. 


- . Az volt a feltevésük, hogy baloldali meggyőződésű ember 
gyilkolta meg apjukat? 


- Igen. 

- . Szigorú bíró volt? 

- . Nem. 

- . Hozott halálos ítéletet? 
- . Legfeljebb egyet-kettőt. 
- . Ön szerette az apját? 

- . Nagyon. 


- . Későbbi politikai állásfoglalásában impresszionálta Önt ez az 
élmény? 


- . Bár már korábban is jobboldali lapnál dolgoztam, azt hiszem, 
talán... 


- . Gyűlöletet keltett Önben a baloldali elemekkel szemben? 


- . Nem hiszem. 


- . Ki volt édesapjának orvosa? 


- . Érdekes, két zsidó. Dr. Dobos és dr. Meizler. A vegyvizsgálat 
eredményét dr. Meizler közölte, ő mondta, hogy noha apánknak 
soha nem volt semmi baja, a vizsgálat szerint vére fertőzött. 
Bakteriológiai vizsgálat volt. 


- . Ez az élmény nem villant fel Önben a későbbi események 
során? 


- . Erzéseim szerint nem. 


- . Melyik lapnál kezdte az újságírói pályafutását? 

- . A Miskolci Jövőnél. Jobboldali lap volt. Közben két hónapig egy 
baloldali lapnál is riporterkedtem. Erre az időre esik az a sokat 
emlegetett báli tudósítás. (Nevet.) Mint riportert kiküldtek a zsidó 
nőegylet báljára. Természetesen kimentem és színes tudósítást 
írtam. Cikkemet így fejeztem be: , Az ember keserű szájízzel 
távozik..." Ezt arra értettem, hogy akkor amikor a háború után 
nyomorgott az ország, voltak, akik dőzsöltek a bálon. De ugyanilyen 
keserű volt a szájízem ha a dzsentribálokat láttam. Erről a 
riportomról írták azután, hogy zsidóbarát volt. (Nevet.) Én mindig 
szocialistának tartottam magam. 


- . Marxi értelemben? 


- . Nem. (Kérdezzük, mi a marxizmus lényege, nem válaszol.) A 
radikális földreform elszánt híve voltam mindig. Áldja meg az Isten 
azokat, akik most megcsinálták. 


- . Azok a pártok csinálták meg, melyeknek tagjait a nyilasok a 
börtönökbe és a halálba üldözték! 


- . Akkor is. 
- . Mikor került fel Budapestre? 


- . 1933-ban Gömbös Gyula felhozott a Függetlenség 
főszerkesztőjének. Mindvégig Gömbös leghívebb barátja voltam. 


- . Mikor ismerte meg a hitleri eszméket? 


- . 1938-ban, amikor a Mein Kampfot olvastam. 
- . Hogyan hatott Önre a könyv? 


- . Érdekes dolgok vannak benne. Nem tartottam klasszikus műnek. 
De egy német ember szemével igyekeztem olvasni. Elnagyolt 
megállapításokat találtam benne. A könyv egyszerűen unalmas volt. 


- . Meddig hitt a német győzelemben? 


- . Majdnem a háború végéig. A csodafegyverekben hittem, éppen 
úgy, mint az angolok is hittek. Gondoljanak csak Churchill 
kijelentéseire. 


- . Szenvedni látott-e az életben embert? 


- . Nem. Hacsak apámat nem... Nem. De mégis. Egyszer. 
Fiatalember voltam. Egy borházban mulattam barátaimmal. Este 
volt. Egyszer csak lövés dördült el a sötétben. Hárman a lövés 
irányába indultunk. Egy katonára bukkantunk, aki a tüdejébe lőtt. 
Ott kínlódott előttünk a nyomorult. Kifeszítettünk egy ajtót, arra 
tettük rá. Útközben rettenetesen jajgatott a nyomorult. Erdei, hegyi 
utakon cipeltük. Tüdőlövése volt a nyomorultnak. Mást nem láttam 
szenvedni. 


- . Nem is tudta, hogy a németek bejövetele után milliók 
szenvednek és százezreket pusztítanak? 


- . Csak később hallottam róla. 
- . Sírni szokott-e? 

- . Soha. 

- . És nevetni? 

- . Szeretem a vicceket. 


- . A gyerekeket szereti? És az állatokat? 


- . A gyereket is, az állatot is szeretem. Nyolcvannégy 
keresztgyerekem van az országban szerteszét. 


- . Félelem érzetei nem voltak gyerekkorában? 


- . Nem. Illetve... Egyszer. Nem is tudom, mi volt az. Kisgyerek 
voltam, feküdtem a szobában és minden ok nélkül kiabálni 
kezdtem, jöjjön be az apám, hozza be a puskáját, nagyon félek. Nem 
is nyugodtam addig, amíg apám be nem hozta a puskáját és ott nem 
hagyta a szobában. 


- . Babonás? 
- . Nem. 


- . Milyen érzéssel töltötte el az az embervadászat, amelyet 
elvbarátai rendeztek az országban? 


- . Én csak azt akartam, hogy a háború idején a németekkel 
szemben álló politikusok vonuljanak vissza, a zsidóság pedig 
számarányának megfelelően helyezkedjen el a különböző 
foglalkozási ágakban. 


- . Ön csak ezt akarta? 
- . Csak ezt. 


- . Tudott arról, milyen körülmények között folynak a 
deportálások? 


- . Nem. Hallottam híreket, de hiteles információm nem volt. És 
magam sohasem néztem meg... 


- . Miért nem küldte ki valamelyik munkatársát? 


- . Akkor már nem voltam szerkesztő. Nem diszponáltam 
munkatársak fölött. Baky jóbarátom volt, tőle megkérdeztem, mi 
igaz ezekből a hírekből. Ő kereken cáfolta. Nekem ez elég volt. 


- . Azt tudta, mi a kiszállítottak sorsa Németországban? 


- . Nem. őszintén szólva, ma sem tudom elhinni. Ha valóban igaz, 
amit beszélnek, a legnagyobb gyalázat. Olyan fertelem, hogy nem is 
tudok hozzászólni. 


- . És ha tudta volna? 


- . Akkor előbb utáltam volna meg a németeket! (Szaggatottan 
nevet.) Mondom, suttogásokat hallottam, de ezek olyan förtelmes 
dolgokról szóltak, hogy az ellenoldal propagandájának hittem. 


- .  Hitler-ellenes irodalmat olvasott? 


- . Azt hiszem... nem emlékszem. Ha olvastam, semmi hatással nem 
volt rám. 


- . Mit érzett, amikor a németek megszállták az országot? 


- . Szégyelltem magam, hogy erre sor kerülhetett. Ezt csak akkor 
lehetett volna megakadályozni (élesen nevet), ha a németek más 
emberek lennének, mint amilyenek. Ma már tudom. Akkor nem 
tudtam. 


- . Ön tagja volt a nyilas pártnak? 


- . Én alapítottam a pártot. De 1942-ben kizártak, mert 
nézeteltérésem volt Szálasival. Később kibékültünk, de a 
nézeteltérések újból és újból kitörtek közöttünk. Szálasi nem jár két 
lábbal a földön. Rossz néven veszi az élettől, ha nem hajlandó 
alkalmazkodni hozzá. 1944. október 15. után az volt a véleményem, 


hogy mindenkinek melléje kell állni. Ezért álltam én is melléje. 


- . Azokról a rablásokról és gyilkosságokról tudott-e, amelyek a 
nyilas rezsimben történtek? 


- . Szóbeszéd formájában hallottam róluk. Én megemlítettem ezt 
Vajnának, a belügyminiszternek, aki megcáfolta. Konkrét eseteket 
mondtam, bizonyítottam, de erre ő azt mondta, lehet, mégsem 
csinálhat semmit, mert ilyen felfordulásban ilyesmi mindig 
előfordul. 


- . Tudta, hogy éjszakánként a Dunaparton százával, ezrével 
géppisztolyozzák a jeges vízbe az embereket? 

- . Sejtelmem sem volt róla. Csak később tudtam meg... Jóval 
később. 


- . Indulatos ember Ön? 


- . Igen. De tudom fegyelmezni magam. Cikkeim megírásánál 
semmi indulat nem vezetett. 


- . A németekben csalódott? 


- . Nagyon. Közöttük vándorolva láttam, hogy minden oka megvan 
a világnak arra, hogy gyűlölje őket. Onző, szűk látókörű, idegennel 
szemben -még ha barát is az illető - rideg, fukar, mohó. 


- . Nem gondolt arra, hogy az Önök eszmétiyel szemben állt a 
világ minden szellemi kapacitása s az Onök eszméi egyetlen 
komoly tudóst, vagy művészt sem ihlettek alkotásra? 


- . Nem, ez nem így van. Annak, hogy a nyilasok között nem volt 
kiváló tudós, vagy művész, az volt az oka, hogy sohasem engedtek 
érvényesülni minket. Például én egy 800 oldalas könyvet írtam, 
amelyben kifejtettem eszméim szociológiáját és filozófiáját. Az 
ügyész annak idején nem engedélyezte. 


- . Gondolja, hogy ezzel a könyvvel ellensúlyozni tudta volna 
Bemard Shaw-t, Thomas Mannt, Ortegát, Wells-t, Barbusse-t, 
Gorkij Maximat, Einsteint, Bartókot, Szentgyörgyit, Werfelt, 
Martin du Gard-t, Huxley-t, Valéryt, Gide-et, Gandhit, Romain 
Rolland-t, Toscaninit, Stefan Zweiget, Lin-Jü-Tang-ot, Chaplint - 
hogy csak néhányat említsek a szellem legjobbjai közül, akik 
mind, kivétel nélkül, mélységesen elítélték az Önök eszméit és még 
inkább azt a módot, amellyel eszméiket az emberiségre akarták 
kényszeríteni?! 


- . Én nem állítom, hogy ellensúlyoztam volna ezeknek a 
tudósoknak és művészeknek felfogását, én csak azt mondom, hogy a 
saját felfogásomat akartam kifejteni, de nem engedték. 


- . Milyen alvó? 


- . Jó. Itt bent is jó alvó vagyok. Almaimra azonban nem 
emlékszem. 


- . Milyen büntetésre számít? 


- . A legsúlyosabbra. 

- . Sokat foglalkoztatja ez a kérdés? 

- . Foglalkoztat. Van még kérdezni valójuk az uraknak? 
- . Köszönjük, nincs. 


(Hirtelen mozdulattal feláll, végigsimítja haját. Gyors 
kézmozdulattal köszön. Megbiccenti fejét. Vállán rándít egyet. A 
daróczubbonyt összerántja magán. Két vékony szájaszéle konokul 
egymásra tapad.) 


A pszichoanalitikus megjegyzése 


Kisgyermek korában, egy éjszaka félelemérzés fogta el, mintha 
valami átsuhant volna a szobán. Apját hívta, de nem arra kérte, 
hogy maradjon bent nála, hanem, hogy hozza be a puskáját. Amikor 
az apa eleget tett a kérésnek, megnyugodott és elaludt. 
Jelentéktelennek látszó kis epizód, mégis mint egy csepp vízben a 
tenger, úgy ebben is benne van az egész egyéniség. 


Nem kell az apa, hogy valami ellen, vagy valamiért megküzdjön, 
nem kellenek az apaképmások, a tanítómesterek, tágabb 
értelemben: a könyvek, a tudás, elegendő a fegyver, sőt, csak a 
fegyver elegendő. Az indulatok szükségesek ahhoz, hogy valaki 
ellenzéki politikus lehessen, sőt: enélkül nem is lehetne az, de 
ahhoz, hogy konstruktív terveket kovácsoljon, elengedhetetlen a 
másik, a nehezebben megszerezhető fegyver: a tudás. 


A jelző, amely szerint Hubay nyugodt, nem mond eleget. 
Fölényesen nyugodt. Mint aki biztosan tudja, hogy végzett 
munkájának értékéhez nem férhet kétség. Itt persze az erkölcsi 
értékre gondolunk. A lelkiismereti vizsgálódásnak, ami csak út a 
bűntudatérzés feltánadásához, nyoma sincsen benne. 


Vajon miért olyan nyugodtak az éjszakái és miért olyan 
kiegyensúlyozottak a nappalai? Ha semmi más, az csak 
megzavarhatná nyugalmában, hogy életelve csődöt mondott, hogy 


az ország szempontjából éppen ellenkezőjét érte el annak, mint amit 
- feltételezve a jószándékot - akart?! 


Az Én szerkezetében nagy feszültség támad, ha az ösztön-Én és az 
erkölcsi-Én igen erős, vagy ha az erkölcsi-Én abnormisan 
követelőző. Ellenben tekintet nélkül arra, hogy mit követ el valaki, 
akár személy, akár egy egész ország ellen, nagyon nyugodt maradt 
az Én, ha az erkölcsi-Én felfogása - hogy így mondjuk - egy húron 


pendül az ösztön-Énnel. Úgy látszik, Hubaynál ez az eset forog fenn. 


A baloldal ellen olyan kíméletlen erkölcsi-Énjének állásfoglalásában 
bizonyára belejátszik az ifjú korban hallott gyilkossági történet is. 
Az esemény valóságértéke csaknem nulla, de Hubay lelkében mégis 
erőteljesen él a meggyőződés, amely szerint apját politikai ellenfelei 
ölték meg. Ő maga látszólag leértékeli a hallottakat, de olyan 
gátoltan, nehézkesen beszél róla, hogy fel kell tételezni: hisz a 
történet valóságában és éppen a hitéhez ragaszkodik, amikor 
elhallgatja. Ti. ha beszélne róla, az ellenérveket is hallatná, vagy 
hallaná, gyengülne a meggyőződése, aminek erejére pedig szüksége 
van baloldalellenes magatartásának , erkölcsi" alátámasztásánál. 

Politikai meggyőződéseket nem ritkán determinálnak indokolt vagy 
indokolatlan érzelmi állásfoglalások is. 

Pálffy Fidél 

Úgy jön be a fogházőrmesteri szoba langyos félhomályába, mintha 
valami fényes és diszkréten elegáns fogadásra lépne be egy főúri 
palota termébe. Fölényesen vidám, kicsit leereszkedően és 
barátságosan udvarias, kedves és állandó mosoly ül rózsaszín arcán 
- az ember szinte azt várja, hogy panyókára vetett kabátját egy 
udvaronc finom mozdulatával beleejti egy szorgoskodó lakáj 
kezébe. És két órán keresztül, amíg a konyhaszék kemény fáján 
szemben ül velünk, így viselkedik, egy ártatlan főúr 
közvetlenségével, egy mulatozásokban csiszolódott 

aranyifjú derűjével. Egész lényéből, gyakori mosolyából, halk 
nevetéseiből valami szertelen emelkedettség hangulata árad, valami 
állandó optimizmus ígérete, megalapozatlan, de derűs bizalom, 
mintha állandó koffein-mámorban úszna lebegő felhőkön. 
Nyomasztó érzéseknek, leverő gondolatoknak, rossz sejtelmeknek 
nyoma sincs benne. Hadaró szavai vidám, napfénnyel csillogó 
hullámokként áradnak, magyar és német nyelven, néha egy-egy 
görög, vagy francia, vagy olasz mondat szirtje emelkedik csak ki 


belőlük Örökké lelkendezik, lelkesedik, gyermeteg hiszékenységben 
bukfenceznek egymás hegyén-hátán a gondolatai, akkor a 
legboldogabb, ha egyetérthet azzal, amit mondanak neki. Oly 
domináló benne a hiúság és a befolyásolhatóság, hogy szinte 
kitapintható. Mindig annak van igaza, aki utoljára beszél vele. Ráül 
saját szavainak árjára, beleül derűjének sajkájába és arra utazik, 
amerre a szelek fújnak, felelőtlen és korhely hajós. Semminek sem 
néz a mélyére és ha valaki a mélybe mutat, amely felett ő virgoncul 
hajózik s megmutatja, hogy lent emberek százezrei halnak kínhalált, 
elkomorodik egy pillanatra - óh, pardon! -, mondja és más irányba 
fordítja az evezőt és nevetve és szertelen bizakodással hajózik 
tovább. Pedig egy nappal a halálos ítélettel végződött főtárgyalása 
előtt beszélünk vele. Parányi gondolkozás után sejthette volna, hogy 
erre az emelkedett hangulatra vajmi kevés oka van. Hiszen a 
legsúlyosabb vádakkal szemben kell helyt állnia: vadul uszító cikkek 
sületlen tollú írója, a Pálffy-féle nyilaskeresztes párt vezére, Baky 
politikai elöljárója, a Szálasi-kormány 

földművelődésügyi minisztere, Himmler budapesti követének 
bizalmasa, magyar értékek náciföldre csempészője, baloldali 
politikusok névsorának a Gestapo kezéhez juttatója... Ez a vád 
ellene. Szerinte a vádnak fele sem igaz. Ő csak egy beugratott 
arisztokrata... - mondja és szőke haja, rózsaszín arca csupa lebegés a 
derű hullámain. 


Pálffy Fidél 

- . Óh, anyám kitűnő író volt! Batthyány Erzsébet néven írta 
regényes alakban a szentek történetét. Erdős Renée-vel tartott fenn 
barátságot. Az ő hatása alatt írta igazán kitűnő regényeit. 
Melegszívű, vallásos asszony volt az anyám. Apám Tisza-párti 
képviselő, tartalékos huszárszázados, kevésbé volt vallásos. 
Különváltan éltek. Négyen voltunk testvérek, fivéreimmel sokat 
torzsalkodtam gyerekkoromban is, később is. Anyám kívánságára 
Rómába mentem, pápai kamaraságot vállaltam, teljesítettem is 
valamelyes szolgálatot, dehát én inkább protestáns lélek vagyok, 
hideg, józan... 1895-ben születtem, Pozsonyban. Gyerekkoromban 
nem is tudtam magyarul. Csak németül beszéltem. De az érzésem... 
hát tudja, amikor a jezsuiták egyik osztrák gimnáziumába beírattak, 
megláttam a sárga-fekete zászlót, kiköptem előtte. Erre a fiúk 
puhára vertek. Akkor tudtam meg, hogy nem a nyelv a fontos. 
Papnak készültem meg tengerésznek. A papi pályáról gyorsan 
lemondtam. Aztán a tengerészeiről sem álmodozhattam soká, mert 
az apám civilnek adott. Gazdásznak. Alig érettségiztem le, kitört a 
háború, kimentem a harctérre, ahol szereztem néhány 

kitüntetést, nem kimagasló tettekért, csak éppen... Azért vitéz 
lehettem volna, ha éppen akartam volna! Viszont azt nem lehet 
kívánni tőlem, hogy alázatos vitézségért folyamodjam Horthyhoz! 
És ő aztán vagy megadja, vagy nem... Na, alsó, köszönöm... De hát 
én mindenkit megértek. Tudják, uraim, egész életemben, de Isten 
bizony mondom, az volt a fő elvem, hogy , tout comprendre efest 
tout pardonner", [mindent megérteni annyi, mint megbocsátani — 
a szerk.] szememre is hányták ezt sokszor, hiába én mindenkit 

és mindent megértek... Apámat is megértettem, amiért különváltan 
élt anyámtól, anyámat is. Tout comprendre... A mama pietista lélek 
volt, a papa k. und k. szellemiségű... (Jóízűen nevet. Gyakran fejezi 
ki magát németül. Látszik: szívesen beszéli ezt a nyelvet.) 


- . Érzett-e gyermekkorában fensőbbségi érzést arisztokrata 
származása miatt? 


- . Hát éreztem bizonyos megkülönböztetést, de én már akkor is... 
Egy kis anekdotát mondok el erről. A jezsuiták gimnáziumában két 
konviktus volt: az aranygallérosoké és az ezüstgallérosoké. Ez 


természetesen a befizetési készség és képesség kifejezésére szolgált. 
Én az aranygallérosok konviktusához tartoztam. De már akkor 
tudtam, hol a helyem, hol találom meg az igazságot és hol az 
igazságtalanság... 


- . Mikor s minek hatása alatt ébredt fel Önben először ez a 
szociális érzés? 


- . Tout comprendre...ez mindennek az alapja. Az én lelkiismeretem 
mindig tele volt az igazságtalanság tudatával. A kontrasztot láttam 
mindig magam előtt... 


- . A földbirtok-kérdésben is? 
- . Hogyne! De mennyire! 
- . Ön milyen földreformot hozott volna? 


- . Ennek a kérdésnek elbírálásánál kél fontos szempont van: a 
politika és a termelés kérdése. Semmi esetre sem hoztam volna 
olyan földbirtokreformot, amely a termelést retrográd irányba 
fejlesztette volna. 


- . Hány holdat hagyott volna meg a nagybirtokosoknak? 


- . Legalább ötszázat. De ezt nem lehetett volna ilyen strikt 
(szigorú) kimondani. Ezt földje és helyzete válogatja. 


- . Ha Ön ilyen régen érzi a vagyonmegosztás igazságtalanságát, 
gondolt-e arra, hogy önként fel kellene osztani a saját birtokát? 


- . (Elkomolyodik.) De miért? 
- . Példamutatásnak. 


- . Na, ezt nem. Ennek semmi értelme nem lett volna. Ezt 
demagógiának tartottam volna. Az általános rendezés során 
örömmel lemondtam volna arról, amit a törvény elvesz... De 
demagógiából? Na, nem. Tudják, uraim, csak egy hajszál volt az, 
ami engem a szélsőbal helyett a szélsőjobbra sodort. Egy hajszál... 


- . És mi volt ez a hajszál? 


- . A zsidókérdés. De persze én nem akartam senkit megölni. Újra 
és újra hangoztatom, legfőbb elvem a tout comprendre... Ebben a 
kérdésben is, mint sok másban, engem, mint arisztokratát, 
megragadtak és cégérül használtak fel. Ha én tudtam volna, mit 
csinálnak a zsidókérdés rendezésének ürügye alatt, az első 
antiszemita szót, amit kiejtettem, visszaszívtam volna. De hát... Az 
kétségtelen, hogy jóhiszemű, de könnyen befolyásolható ember 
vagyok. És tudják, uraim, az a Meskó, hát szóval ő sodort a 
politikába. Elmondta, hogy így meg így áll a helyzet, ilyen 

meg ilyen igazságtalanságok vannak szociális téren. Mondtam, ez 
bizony igaz. Lépjek be a pártjába, mondta. Én nem politizálok, elég 
dolgom van nekem a gazdálkodással - feleltem. Erre ő ezt mondta: 
Becsületes ember vagy? - Micsoda kérdés ez? - szóltam. Mire ő: Hát 
a becsületes ember, ha egyszer felismeri az igazságot, akkor ki is áll 
melléje és küzd érte! Ez bizony gondolkozóba ejtett. Ez bizony így 
van, mondtam magamban. És így kezdtem politizálni. Aztán már 
elkapott az ár, higgyék el, uraim. Isten bizony mondom, nem volt 
megállás, ha akartam volna is. És hányszor akartam! Hányszor 
akartam kilépni a saját pártomból! De akkor jöttek az emberek: hát 
mostanáig vezettél bennünket, erre az útra vezettél és most el 
akarsz hagyni? Nem, nem lehetett. Vitt az ár... 1935-ben kezdtem 
politizálni és négy évig szívesen csináltam. De négy év után már 
csak undorral. Akkor kitört a háború, kétségbeestem. Ettől kezdve 
undorító volt számomra a politizálás. 


- . Miért volt kétségbeesve a háborútól? Hiszen a fasiszta eszmék 
egyik alaptézise a háború és az erőszak szükségessége?! 


- . Higgyék el az urak, én utáltam az erőszakot. Én mindent csak 
békés eszközökkel akartam megoldani. 


- . De hiszen eszményképe, a nemzeti szocializmus erőszakon 
épült fel és minden lépése erőszakos volt! 


- . Az más. Az német dolog... Mindent meg kell érteni, mindig bele 
kell az embernek élni magát a másik ember gondolkozásába. Engem 
nem az erőszak érdekelt a nemzeti szocializmusban, hanem a 
közgazdasági elmélete. Ez ragadott meg benne. 


- . Azt mondta az előbb, az utolsó négy évben csak undorral 
politizált. Miért undorodott meg a politikától? 


- . Mert láttam a szörnyű széthúzást, láttam, hogy a politika, 
ahelyett, hogy összeolvasztaná a népet, rettenetes fertőzést okoz a 
lelkében. Én úgy képzeltem a dolgot, hogy megvalósítjuk az egy 
akol, egy pásztor állapotát... Na, nem biblikus értelemben! Meg is 
fog valósulni! Előbb jön a nemzeti szocializmus, jön bizony, aztán 
az internacionalizmus... Tudtam, amíg idáig jutunk, rettenetes 
szenvedések érnek bennünket... 


- . Szocialista müveket olyvasott-e? 
- . Nem. Nem volt rá idő. 
- . Mikor olvasta a Mein Kampf-ot? 


- . 1935-ben. Nagy hatást tett rám. Aztán elolvastam Alfred 
Rosenberg híres könyvét, a , Mithos der 20. XX. Jahrhunder"-et. 
Óriási mű! Gránit ez a könyv! Világot lehet rá építeni! 


- . És az sem rendítette meg Önt, mint magyar embert, hogy 
Rosenberg könyvében kimondta a halálos ítéletet minden nem 
germán nemzetre, így a magyarra is?!... 


- . Biztos vagyok benne, hogy Hitler nem állt a Rosenberg eszméi 
alapján. És különben is... német ember szemével kell elolvasni ezt a 
könyvet. Megint csak azt mondhatom: tout comprendre... Rosenberg 
írt ugyan Herrenvolkról, de Hitler reális ember volt. 


- . Mi a véleménye Hitlerről? 


- . Hát... most már persze másképpen látja az ember... A 
koncentrációs táborban az amerikaiak fogságában ült Hitler 
háziorvosa, doktor Morell. Kövérkés ember, de úgy össze volt törve, 
mint nálunk mondjuk Antal Pista, nem tudom, ismerik-e az urak. 
Rettenetesen félt a sorsától. Azzal vádolták, hogy a nép elől elvette 
a gyógyszereket és az SS-nek juttatta. Ő mesélte nekem, hogy... 
szóval kérdeztem tőle, igaz-e, hogy Hitler olyan dührohamokban 
szenvedett, hogy levetette magát a szőnyegre és ott hen-gergette 
magát. Aber, kein Spur, kein Wort wahr! [Az ellenkezője sem igaz! 
- a szerk.] - felelte Morell. - Nekem is vannak dührohamaim - 
beszélte aztán tovább - persze, hogy Hitlernek is voltak, ha megvolt 
rá az oka. Például, amikor én - beszélt tovább az orvos - azt 


mondtam Hitlernek, hogy kár Budapestet feláldozni, az egy 
gyönyörű város, akkor Hitler dührohamot kapott és kiabálni 
kezdett, hogy hogy gondolok én ilyent, ha ő nem sajnálja a német 
városokat feláldozni, akkor éppen egy idegen várost fog sajnálni! 
Hormonológus orvos volt ez a doktor Morell. Elmondta azt is, hogy 
a Stauffenberg-féle merénylet óta Hitler bizony 

megváltozott. Révetegen nézett maga elé, de ha beszélni kezdett, a 
régi volt... nagyszerű! Freisingben voltam együtt ezzel a Morell 
doktorral. 


- . Milyen embernek tartotta Szálasit? 


- . Nem ildomos véleményt mondani egy emberről, akinek mint 
miniszter, esküt tettem. Nem is akarok róla semmit mondani. Azt 
hiszem, kombinatív mániákus... 


- . Ön elhitte azt, hogy Sztálin, Roosevelt és Churchill mögött 
zsidók állnak, súgnak nekik és irányítják őket? 


- . Miért ne hittem volna el, amikor láttam, hogy anyagi és szellemi 
téren minden hatalom a zsidók kezében van? 


- . És mostis elhiszi? 


- . Most is! Persze, ma már egy kicsit másképpen látja az ember a 
dolgokat... hát nem egészen így van, talán... talán nincs is így... 


- . Milyen nyelven álmodik? 
- . Magyarul, németül, franciául, olaszul. 


- . Visszatérő álmai vannak? 


- . Csak ha beteg vagyok. Ilyenkor lejtőn szoktam gurulni... vagy 
vízbe ugrom, didergek. De ezt csak akkor álmodom, ha lázas 
vagyok. 


- . Ideges tüneteket észlelt-e magán gyermekkorában? 


- . Serdülő koromban sokat fájt a fejem. Ilyenkor hányingerem volt, 
szédültem, megmerevedett a nyakam... de elmúlt. Makkegészséges 
vagyok. 


- . Gyónni szokott-e? 
- . Csak kötelességből. Az anyám miatt... 
- . Hitt-e a német győzelemben? 


- . Feltétlenül. Egészen addig, amíg három angolszász ék át nem 
törte a nyugati arcvonalat. Feltétlenül bíztam, hogy a németek 
előjönnek az új fegyverekkel. Hogyne hittem volna, amikor én 
magam láttam és hallottam, hogy többszáz Turbojager elzúgott a 
fejem felett! És az atombombáról is hallottam... 


- . Mikor gondolta, hogy minden elveszett? 


- . Amikor átléptem a határt. Ettől kezdve nem is tekintettem 
magam miniszternek, nem politizáltam többé. 


- . Milyen érzést keltett Önben a németek bevonulása március 19- 
én? 


- . Katona voltam. Hát persze, érdekelt a dolog. Várakozó 
álláspontra helyezkedtem. Mi lesz most? Mi ez tulajdonképpen? - 
kérdeztük egymástól mi, katonatisztek. Éppen a kantinban ért a hír. 
Szóval beszélgettünk róla. 


- . Ki volt a kedvenc magyar s ki a kedvenc külföldi írója? 


- . Uraim szégyellem magam, úgyszólván semmit sem olvastam. 
Eötvös Karthausija volt kedvenc könyvem. A filozófia érdekelt 
benne legjobban. (Kérdés nélkül.) De hogy visszatérjek a németek 
bevonulására. Vad németellenes voltam mindig. Legkedvesebb 
nagybácsim Batthyány Tivadar gróf volt. De a szövetséges hűséget 
betartottam az utolsó pillanatig. Ezért mondja Veesenmayer, hogy 
rám mindig számítani lehetett. Ez igaz. Mert németellenes voltam 
ugyan, de a szövetség ellen sohasem vétettem. 


- . Mi volt a véleménye a baloldali elemek és a zsidók 
deportációjáról? 


- . Isten bizony, csak utólag tudtam meg, mi történt a 
deportáltakkal. Csak 1945 májusában hallottam. A 
minisztertanácson mi, polgári miniszterek, mindig követeltük, hogy 


a deportáció atrocitásmentesen történjék. Képzeljék el, uraim, mi 
lett volna, ha mi, polgári miniszterek, nem lettünk volna ott és az 
egész zöldinges csőcselék szabadon garázdálkodhatott volna! Tessék 
elhinni, mindaz a disznóság, ami decemberben, a mi távozásunk 
után történt, már októberben bekövetkezett volna! Önöknek 
halvány sejtelmük sincs, mi lett volna nélkülünk? De ha tudtam 
volna, mit művelnek a németországi táborokban, az első 
antiszemita szónál megálltam volna, mert mindannyian a 
Mindenható elé kerülünk... Azt el sem lehet hinni, ami ott történt... 
hát el lehet ezt hinni, mondják uraim? 


- . Hogyan alszik? 

- . Jó alvó vagyok. Most is jól alszom. 

- . Halálfélelmei voltak, vagy vannak? 

- . Szerettem mindig élni, de nem féltem a haláltól. 
- . Voltak-e depressziós hangulatai? 

- . Ritkán és rövid ideig. 

- . Apja feudális lelkületű ember volt? 

- . (Jóízűen nevet.) Ő K.u.K. Rittmeister Graf Pálffy volt. Nem 
feudális, mondom, hanem k.u. k. Rittmeister Graf Pálffy... 


- . Ismerte az Ön szociális beállítottságát? 


- . Hogyne. (Nevet.) Ismerte és utálta. Azt mondta: Aber Fidelio, du 
bist ein Revolutionar! [De Fidél, te forradalmár vagy! - a szerk. 1... 
(Nevet.) 


- . Életének mely pontjától kezdve nem követné el az elkövetett 
cselekedeteit? 


- . Nem lépnék be a Meskó-pártba, nem politizálnék. De amikor 

elindultam az úton, többé nem volt megállás. Higgyék el az urak, 
nem volt... A feleségem visszatartott, az édesanyám visszatartott, 
nem lehetett megállni... 

- . Nem volt nő életében, aki befolyásolta volna politikai 
pályáján? 


- . Nem. Azaz... (Elrévedezik.) Most, hogy kérdezik az urak... és 
visszaemlékezem... sok romantikus dolgom volt... Találkoztam 
egyszerű, kedves, romlatlan, őszinte lányokkal... lehet, hogy ezeket 
is megsajnáltam... Láttam, mennyi igazságtalanság van életükben, 
talán ez is... 


- . Tetszett Önnek a hatalom? Jól esett a hatalommal élni? 


- . Isten bizony, sokszor ki akartam ugrani, de minden a panta rhei 
állapotában volt, minden elfolyt, szétfolyt, minden összezilálódott 
és az ár vitt... 


- . Szeretett-e régebben mulatókba járni? 
- . Sokat jártam. Az alkoholt is szerettem. 
- . Elmebeteg volt-e családjában? 


- . Azt hiszem, a legtöbb családban találni egy-kettőt. Egy oldalági 
ikerpár volt a rokonaim között. Pálffy Alajos és Mária. Bécsben 
éltek. Pár évvel ezelőtt hirtelen meghaltak. Akkor azt mesélték, 
hogy a nácik gázzal elpusztították őket, mint a többi elmebeteget 
Bécsben. Hát persze nem hittem el... lehet az ilyesmit elhinni, 
uraim? Ugye, hogy nem lehet?! 


(Nevet, erős, széles fogai sárgán villannák. Derúsen kezet ráz, 
panyókára veti kabátját, indul vissza cellájába. Jó hangulatban, 
fürgén, bizakodva, nevetve, minha vége volna az estélynek s lent 
várná, a fogat ajtaját szélesen kitárva, a zöldhajtókájú vadász.) A 
pszichoanalitikus megjegyzése 


Szociális ténykedéseink, mondjuk: egy udvariassági gesztus, amikor 
valaki a másik által észrevétlenül kiejtett pénztárcát felemeli és 
átadja a tulajdonosának, minden kriminális szándék nélkül. Egészen 
pontosan: ha zsebrevágná az idegen pénztárcát, kriminális lenne, ha 
visszaadja, az erkölcsi-Én-je diadalt aratott a bűnöző törekvések 
felett; ha felemeli, addig a pillanatig, amíg a tárca az ő kezében 
volt, kriminális lehetett, de mert visszaadta, egyben erkölcsös is 


volt. Nem véletlen, hogy az ősi egyházi és büntetőtörvények szinte 
kizárólagosan különböző bűncselekmények tilalmával foglalkoznak. 


Az ember talán elsősorban kriminális lény. Mindennapos, 
társadalomképes magatartásunk emelkedett hangulati állapot, amit 
az ösztöntörekvések zabolátlansága és az erkölcsi-Én csendes 
asszisztenciája jellemez. Bár az egész képet az emelkedett 
hangulatról nevezi el a szaktudomány, a mánia csak azt az örömet 
jelzi, ami a jelzett ösztönfékezetlenséget kíséri. Boldog az Én, hogy 
nem kell lemondania, tehet-vehet, ahogy akar. Pálffy Fidél 
éppenséggel nincs abban a helyzetben, hogy örülhessen. Mégis 
vidám, túl vidám, mégis örül, túlságosan örül, mindegy, hogy 
minek. Örömre is van mindig ok, ahogy bánatra is. Alaphangulat 
kérdése az egész. 


Ebben az emelkedett hangulatban a magasabb ítélő funkciók is 
elégtelenül működnek. Kisebb ellentmondásokat nem is vesz észre. 
Például Pálffy reformpolitikájához tartozott a földosztás. Arra 
azonban soha nem gondolt, hogy példamutatással szétossza sajátját. 
,Nem akart demagógiát űzni ezzel a példaadással." Nem az a 
demagógia, ha hirdeti a földreformot, de a saját vonalán nem 
gyakorolja, hanem az ellenkezője a népámítás - szerinte. 


Rosenberg könyve elragadtatta. Magyar ugyan, de mint német 
olvasta. Észre sem vette, hogy a Herrenvolk-teória és gyakorlat, 
minden nem-német, tehát a magyar faj halálos ítéletét is jelenti. 


Nemcsak, mert közli, hanem, mert adatok is vannak rá, elhihető, 
hogy szabadulni akart a politikától. De nem tudott, mert lelke 
legmélyén nem is akart. A Pálffy-fajta túlméretezett és mindeneken 
túlburjánzott aktivitását csak az általa hirdetett politikában lehetett 
kiélni. Ez a politika nem kívánt olyan elmélyülést, amire egyénisége 
nem is képes. 


Éppen ilyen felületes népi vonzalma is. Egy kicsit leheveredett a nép 
között, meghatottan nézte, hogy azok is lehetnek romlatlanok, 
őszinték és észrevette, hogy egy és más igazságtalanság történik 
velük. Amit értük, valóban értük tenni kellene, másra hagyta, 
tegyék, ahogy gondolják. Minden kisemmiző terv - persze nem 
véletlen, hogy éppen ezek a tervek! -ösztönei megértésével 
találkoztak. Tout comprendre, anélkül, hogy ezt tout pardonner is 


követné. Ezért említi olyan gyakran a híres francia mondás egyik, 
de csak egyik felét. És elhallgatja a mondás lényegét: a második 
felét. 


A gyermekkori élmények sokszor meghatározóan befolyásolják az 
egyén későbbi életét. Apja, anyja külön éltek. Ő az anyjával maradt. 
Jobb anyagi helyzetben volt, mint az apa és a vele élő fivérei. 
Irigyelték is különleges előnyeiért. Neki mássá kellett lennie, mint a 
túloldalon levőknek. Apja császárhű volt, fivérei liberálisak. Ő 
kiköpött a feket-sárga zászló előtt és antiliberális lett. 


Álmaiban a lejtőn gurul le, vagy vízbe ugrott, dideregve ébredt. 
Jósló álmok ezek: valóban lejtőre került. Beleugrott valamibe, 
amitől didereg a lelkiismeret. Az ilyen léleknek csak alvás közben, 
álomban van befelé tekintő lelkiismeretvizsgálata, az éber állapot 
dinamikus hangossága nem engedi szóhoz jutni a bűntudat halk 
hangjait. 


Kun András 


Kivégzésétől néhány óra választ el. Kun András páter, minorita 
szerzetes, akit e beszélgetés délutánján felakasztanak, a 
megrendültség minden szembetűnő jele nélkül ül itt szemben 
velünk. Néha felsőtestével, melyet nyitott nyakú, szürke pulóver 
fed, előrehajolt, keze ilyenkor parányit megrebben. Egyébként alig 
mozdul, paposán zengő szavait alig kíséri gesztus. Két vékony, 
sápadt szájaszéle úgy tapad egymásra, mintha a lélek borzalmas 
titkait őrizné makacsul, hogy világgá ne röppenjenek szerte 
árulkodón. Szürke szeme keményen és konokul villan sápadt, 
elszánt arcából. Néha felnevet, gúnyosan és mélyrefojtott sírással 
teli hangon, néha kijön a sodrából, de csak akkor, ha 

szerzetesi mivoltát érinti a lelkét vallató szó. Nem kétséges: ez az 
ember nem fél. Nem fog félni a kivégzés pillanatában sem. De az 
sem kétséges, hogy bátorsága mögött a gonoszság és clvadultság 
hosszú árnyéka sötétlik. Amint in ül velünk szemben, a börtön 
egyik szobájának homályában, mely a beszélgetés során lassan 
titkokkal és rémekkel lesz teli, megjelenik szemünk előtt a fűm, 
melyet láttunk: Páter Kun András reverendájában kiszáll egy 
autóból, kezében feszület, oldalán hatalmas revolver, a tisztelgő 
gyilkosokat fogadja és utasításokat ad: hurcolják ki a házakból és 


a Duna jeges vizébe gépfegyverezzék bele a zsidókat. A vád is ez 
volt ellene: a nyilas gyilkosok falkáit vezette, ő maga is verte, 
korbácsolta, gyilkolta és kirabolta az elébe űzött embereket. De 
ezen felül: rafinált szexuális kegyetlenségeivel gyötörte a zsidó 
nőket, akik a kezében magasra tartott feszület irgalmában bízva, 
reverendája elé vetették magukat, kegyelemért csdekelve. Páter 
Kun András fehér fogsora kivillan borostás arcának sötétjéből. A 
börtönszoba homályában élesen kirajzolódik egyenes metszésű 
arcéle. Fékezhetetlen szenvedély izzik szemében. 


Kun András 
- . Páter, Ön pap volt. Miért elegyedett a napi politikába? 


- . Nem vettem részt a napi politikában. Isten és ember előtt 
tagadom a vádat. Közönséges koholmány minden ellenem szóló 
vallomás. 


- . Páter, miért állít olyasmit, ami köztudomás szerint nem felel 
meg a valóságnak?... Hiszen filmet készítettek Onről, amikor a 
gyilkosok élén vezérkedett! 


- . Nem gyilkoltam meg soha senkit. Nem is tudok arról, hogy 
mások, testvéreim, gyilkoltak volna. 


- . De nézze. Ön egy-két embernek megkegyelmezett. Es ezek az 
emberek is, akik pedig hálásak Onnek, vallják, hogy látták Ont, 
amikor bika-csekkel verte áldozatait! 


- . (Megnedvesíti kicserepesedctt szájaszélét, felnevet, ez a 
nevetése szemrebbenésnyi ideig tart.) Én csak azért tartozom 
felelősséggel, amit én tettem. És a lelkiismeretemmel legfeljebb 
azért van elszámolni valóm, mert részt vettem letartóztatásokban, 
vagyonoknak a pártom számára történt elkobzásában, mert 
tettlegesen bántalmaztam néhány személyt és azért, mert mint a 
párt által kirendelt szónok, beszédeket tartottam a végsőkig való 
kitartás érdekében. E beszédem miatt - a mai rend mértékével és 
törvényével mérve - háborús uszítónak vagyok tekinthető. De 
egyetlen szó sem igaz abból, hogy én bárkit is meggyilkoltam volna. 
Egyetlen szó nem igaz abból, hogy én nőket perverz módon tüzes 
gumival szurkáltam volna, vagy más hasonló kegyetlenkedéseket 


követtem volna el. Bizonyítsa ezt valaki be nekem! 


- . Aki bizonyítani tudná, meghalt. De különben is, Páter: a 
bizonyíték a bűnt bizonyossá teszi, de a bizonyíték hiánya még 
nem zárja ki. 


- . A lelkiismeretem tiszta. 
- . És miben állt a tettlegesség, amit beismer? 


- . Gumibottal... Nem, nem is gumibot volt... Fonott bot volt... és 
kézzel is... ököllel... 


- . Miért vert? 


- . Volt okom rá. A háborús események gyors iramban torlódtak. A 
vezetők elmenekültek és mi itt maradtunk a fővárosban, védelem 
nélkül. Az évtizedek során át belénk gyömöszölt propaganda 
vérünkké vált. Ez a propaganda úgy mutatta be nekünk a 
bolsevistákat, hogy a személyes és családi biztonság és főként az 
Egyház elszánt ellenségeit láttuk csak bennük. A propaganda belénk 
verte a hitet, hogy a bolsevisták mögött a zsidóság áll. A legvadabb 
harcok közepette itt álltam ezzel a hittel, elébem kerültek zsidók és 
én megvertem őket... 


- . Megértjük a propaganda mérgének hatását tanulatlan primitív 
embernél! De hogyan tudhatott Ön összefüggést látni az Ön elé 
űzött egyszerű zsidó férfi, vagy nő és a hatalmas Szovjetunió 
között?! Hát elhitte, hogy a lábainál kegyelemért zokogó nő 
hajtotta a Szovjet hadait Sztálingrádtól Budapestig?! 


- . Perszonaliter nem felelős, azt én is tudom. De az idők viharos 
zajlásában, a propaganda hatása alatt felelőssé tettem a 
kollektívumot és ennek tagjait bántalmaztam. Egyébként addig soha 
életemben nem ütöttem meg senkit. 1944 novemberében ütöttem 
meg az első ember. És akkor elragadott a szenvedélyek vihara. 
Pedig mindjárt az első esetnél elítéltem magam... 


- . Miért ütötte meg azt az embert novemberben? 


- . Mert zsidó létére tiszti ruhát húzott magára és lopott igazolványt 
mutatott fel. 


- . Az életét akarta megmenteni. Nem gondolt erre, Páter? 
- . (Közömbös hangon, a megbánás cseppnyi jele nélkül.) Sajnos, 
megtörtént. Arra az első emberre koncentráltam a hazának már 


akkor várt bukása miatt érzett elkeseredésemet. Valami elragadott... 
valami ár. 


- . Ön azt mondja, hogy a bántalmazásoknál nem érezte a 
kielégülés örömét. Védtelen ember bántalmazásának mélyén 
szadista ösztönök kielégülése rejlik! 


- . Ilyen perverzitás, szunnyadó állapotban, minden lélekben 
rejtőzik. 


- . Önben is volt? 

- . Ha volt, csak szunnyadó állapotban. Nem tudtam róla. 
- . Álmaiban sem jelenkezett? 

- . Soha. 

- . Mik voltak kedvenc játékai gyermekkorában? 


- . Szelíd fiú voltam. Labdázni szerettem. Soha nem verekedtem, 
nem birkóztam. 


- . Sportolt? 


- Óh, igen. Minden sportban első voltam. Úszásban, atlétikában, 
első tornász voltam a nyújtón, korláton, első voltam súlydobásban, 
gerelyvetésben. Az atlétikában tűntem ki leginkább... 


- . Mikor hagyta abba a sportolást? 

- . Rómában, amikor tanulmányaimba mélyedtem. 

- . Hányan voltak testvérek? 

- . Hárman. Én vagyok a legfiatalabb. Egyik fivérem felszentelt pap. 


Én is, ő is Rómában végeztük a teológiát. Másik bátyám édesapám 
foglalkozását választotta: gépész. 


- . Melyikük volt a szülők kedvence? 

- . Szüleim egyformán szerettek mindhármunkat. 
- . Vallásos szellemben nevelkedett? 

- . Természetesen. Egész családom vallásos volt. 


- . És összeegyeztethetőnek tartotta papi lelkiismeretével azt, amit 
tett? Nem is azt, ami miatt elítélték, hanem akár csak azt, amit itt 
most nekünk elmondott? 


- . Nem tartottam összeegyeztethetőnek. A hazaszeretet bennem a 
vallásos meggyőződéssel párhuzamosan élt s a viharos hónapokban 
az előbbi túltengett. 


- . Milyenek voltak azoknak a napoknak éjszakái, amelyeknek 
nappalain embert vert? 


- . Nem tudtam aludni. Fájt, hogy embert vertem... 
- . És másnap újra vert?! 


- . Igen. De lelkiismeretemmel ezek a tetteim erős összetűzésbe 
kerültek. 


- . Gyónt Ön ebben az időben? 


- . Nem egyszer. De mint mondám, a hazaszeretet ezekben a 
napokban túlharsogta bennem a lelkiismeret szavát, ezért a 
gyóntató intelmei süket fülekre találtak. 


- . Milyen volt az étvágya ezekben a hetekben? Nem tapasztalt 
magán ideges tüneteket? 


- . De! Orvosaim két hétre el is tiltottak minden munkától, minden 
szerepléstől. Idegösszeomlásom volt. 


- . Milyen tünetekkel járt ez? 
- . Teljesen kimerültem. A sok munka... 


- . És a sok bűn?! 


- . ...a sok munka kifárasztott. A Zeneszerzők Egyesületében is 
főtitkár voltam, tanítottam is, papi funkciót is végeztem... szóval 
összeroppantam. 


- . Mit szólt volna az édesanyja, ha értesült volna az Ön 
brutalitásairól? (Csend. Hosszú csend.) Mondja, Páter, milyen 
álmai voltak ebben az időben? 


- . Nem emlékszem... 


(Most az kerül szóba, hogy a minorita rend és az esztergomi 
egyházmegye nyilatkozatot adott ki, amely szerint kizárták a 
minorita rendből. A Páter amúgy is előreálló alsó ajkát szinte 
előrefeszítve, egész felsőtestével előredőlve, emelt hangon, 
mondhatni kigyúlt hangon tiltakozik a minorita rend eljárása ellen 
és az asztalra csapva mondja: ő pap és minorita szerzetes marad 
haláláig! Őt szabályszerűen nem zárták ki a rend tagjai közül, öt 
erről hivatalosan nem is értesítették!) 


- . Mondja Páter, ha az elmúlt időkben valaki, mondjuk, 
tisztességes író, vagy kitűnő orvos, akit üldöztek, ismeretlenül 
Önhöz fordult volna és azt mondta volna: felszentelt pap vagy, 
Isten nyájának pásztora, engem üldöznek, meg akarnak ölni, 
segíts! Mit tett volna Ön? 


- . (Már újból szenvtelen, szinte közömbös hangon.) Semmit. Nem 
védhetek meg valakit, akinek bűnösségét az államhatalom mondta 
ki. 


- Ezt fogja felelni Páter, Jézus Krisztusnak is, ha ezt a kérdést ő 
is felteszi Onnek? 


- . (Szaggatott nevetéssel.) Mielőtt meghalok, meggyónok. Ha 
meggyónok, feloldozást kapok. Ha feloldozást kapok, rendben lesz a 
szénám, mire a Mi Urunk elé kerülök. 


- . Hogyan alszik, mióta börtönben ül? 


- . Nyugodtan. Nyugtalan csak akkor volt az alvásom, amikor 
idegeim felmondák a szolgálatot. 


- . Hány éves On, Páter? 


- . Harmincnégy. Négy évvel ezelőtt szenteltek pappá. 
- . Szerzetesi tiszta életet élt? 

- . (Pillanatnyi gondolkozás nélkül.) Igen. 

- . Nem volt ez terhére? 

- . Önök között orvos is van. Az orvos feleljen erre. 

- . Erős volt küzdelme gerjedelmeivel? 


- . Igen. De Isten segítségével lebírtam őket. Önmaga erejéből ezen 
a téren senki sem fékezheti meg magát. 


- . Milyen betegségei voltak? 


- . Spanyolbetegségben szenvedtem, maláriám volt és 
gyomorbajom. 


- . Az intenzív részvét érzését ismerte-e? 


- . Az emberi szenvedést és nyomort akartam mindig enyhíteni. 
Ezért küzdöttem a zsidók ellen, ők a tőke urai. (Összekulcsolja 
kezét. Fanatikusan konok a hangja. Olyan megingathatatlan most 
az egész ember, mint egy élettelen szikla.) A zsidók jártak a 
napfényes oldalon. 


- . Páter, hallott Ön Auschwitzról? Dachauról? Rawensbrückről? 
Mauthausenről? Több mint négy millió zsidót és még vagy tízmillió 
különböző nemzetiségű embert gyilkoltak le! 


- . Nem tudok róla... (Hosszú csend.) Embertelenség, lehet... 
(Hosszú csend.) 


- . Gázzal pusztítottak, százezreket, halálra éheztettek nőket, 
csecsemőket, elégettek milliókat! 


- . Lehet... (Hosszú csend.) Sajnálatos... 
- . Nem is hallott ezekről a rémségekről? 


- . Hogy hallottam-e? (Hosszú csend.) Megengedem. 


- . Nem érzi szükségét, hogy e rémségek hallatára most 
felháborodjék? 


- . (Halk nevetés.) Mit csináljak? Menjek a falnak? 

- . Szociológiai könyvet olvasott-e? 

- . A Mein Kampf-ot Rómában. Teljesen meggyőzött. 
- . Olvasott-e szocialista könyveket? 

- . Nem. 

- . Hány nyelven beszél? 

- . Magyarul, németül, olaszul. 

- . Olvasott-e Hitler- vagy Mussolini-ellenes könyvet? 
- . Nem. De hallottam róluk... 

- . Mi a véleménye a kitért zsidókról? 

- . Ha igazán hisznek és keresztényül élnek... 

- . Mint például Ön, ugye Páter? 


- . Igen. Ha a keresztény hitelvekben igazán hisznek és élnek, akkor 
üdvözülnek. Ha nem, odakerülnek, ahova valók! 


- . Ha újra kezdhetné életét, mindent újból végigcsinálna? 

- . Hát nem egészen... nem! Nem bántalmaznék többé embert... 
- . Csak ennyi revíziót tartana? 

- . Csak ennyit. 

- . Páter, szereti Ön a szenvedőt? 

- . Csak ha igaztalanul szenved. 


- . Az Ön áldozatai közül egy sem szenvedett igaztalanul? 


- . Lehetséges, hogy volt köztük... 
- . És Ön igaztalanul szenved? 
- . Részben igaztalanul. 


- . Ki szenvedett igaztalanabbal: Ön-e most, vagy az áldozatai a 
múltban? 


z 


-En. 


(Feláll. Hatalmas szál ember. Széles vállú, atléta mellű. Összeüti 
bokáját. Megbiccenti fejét. A börtönőr szuronyának hegye sem én 
el a fejét, ahogy mennek ketten, kifelé, fel a siralomházba. ) 


A pszichoanalitikus megjegyzése 


Akaratlanul is felvetődik a kérdés: mit tud tenni az egyház és az 
állam egymásbafonódott erkölcsnevelési rendszere, ha ez a 
hivatásos emberszelídítő, ez a kellemes orgánumú, szépbeszédű 
papember is ilyen sokat vétett az evangéliumi tanítások ellen? 
Vajon a puszta erkölcsi nevelés, ha nem társul hozzá a hideg, 
előítélet nélküli tárgyi tudás, a valóságismeret, képes-e a primitív 
ösztönkövetelésekkel szemben hatásos védőgátat emelni? Egy 
ember áll előttünk, aki tanulmányai során a maximumát 

kapta annak, amit az erkölcstan egyáltalán nyújthat. Harmincnégy 
éves koráig megtagadta követelőző szexuális ösztönkívánalmait. 
Ezzel szemben hatalmi, érvényesülési vágy, kitűnési szándék került 
felszínre benne. Harmincnégy éves koráig mindezt sikeres 
sportteljesítnényekben vezette le. Amikor abbahagyta a sportolást, 
megtalálta a Mein Kampf-ban azt a szellemi táplálékot, amely 
intellektuálisnak is értékelhető hatásával ösztöneinek is kalóriadús 
anyagot nyújtott. Tökéletesen azonosította magát egy 

véres programú eszménnyel és ekkor már készülődött a kínálkozó 
alkalomra, amikor fegyverrel a kezében majd azzá lehet, akit 
szunnyadó lelki mélységeiben rejtett. Csak egyszer kellett megízlelni 
a verés örömét, a másokat gyötrés izgalmát, a szadizmus embertelen 
és milyen nagyon is , emberi" lázát! Ettől kezdve mindaddig, amíg 
ki nem csavarták kezéből a korbácsot, amíg nem tették lehetetlenné, 
hogy a soha lényegévé nem vált ideálja: Krisztus nevében tüzet 
vezényelhessen - mindaddig azt tette, ami ellen évtizedeken át 


tanult, tanított, prédikált, harcolt. Milyen ellentétek a 
külsőségekben! Papi öltözék és géppisztoly, szelíden bongó 
orgánum és a kivégzésekre felhívó harsány vezényszó! És milyen 
benső antitézis: a szelídség, az önmegtagadás alázata és a 
legdurvább, szadista ösztönorgiák! 


A végletek sarkait a lelkiismerete, a bűntudat szálacskái kötötték 
össze, amikor , idegileg összeroppant" és orvosai kétheti pihenést 
rendeltek el. Két hétig embernek kellett lennie, mint korábban, 
harmincegynéhány esztendőn át s aztán hetekig ismét nem volt 

, ember". A cselekvés őszintesége kis és szelíd adagokra elosztva, 
hosszú életen át lehetővé tette volna foglalkozása, hivatása sikerét. 
Nagy adagban és rövid idő alatt: Dante poklát idézte fel. Lehet, 
hogy évtizedek lemondásaiért vett elégtételt rövid életű 
irgalmatlanságával, kegyetlenségével. Úgy látszik, hogy 

bizonyos , kultúrák", bizonyos , elvek" arra is jók, hogy 
valamiképpen ésszerűvé, lehetségessé tegyék a megengedhetetlent. 


Gera József 


Szálasi helyettese volt a nyilaskeresztes párt vezetésében. Az 
Andrássy út 60-ban székelt, a legfőbb irányító volt abban a házban, 
amelyben a párt szíve lüktetett - ha ugyan az eltorzított kereszttel 
kapcsolatosan szabad szívet említeni! Ott rendelkezett egészen a 
menekülésig, abban a házban, ahonnan a pokoli utasítások a 
tömeggyilkosságra szövetkezett alvezérekhez és központokhoz és 
alcsoportokhoz, párttitkárokhoz, , széktartókhoz?" és 

, pártszolgálatosokhoz? kimentek, abban a házban, amelynek 
pincéiben éjjel-nappal szakadatlanul hörgött a kín, folyt a 

vér, amelynek pincéiben úgy görgették halomra az agyonkínzottak 
holttesteit, mintha nem megölt embereket, de ártalmas állatok 
agyoncsapott tetemeit vetették volna szemétre. Ennek a háznak egy 
kipárnázott szobájában ült és rendelkezett élet és halál felett - egy 
orvos. Az, aki most itt izeg-mozog velünk szemben. Ősz hajú férfi, 
kis, vágott bajusza telve ősz szálakkal. Előzékeny, udvarias, 
magabiztos, barátkozó. Hol ellágyulón beszél, szinte 
szentimentálisan, barátságot mutatva és barátságot akarva felkelteni 
maga iránt, hol kitör belőle a fojtott ellenségeskedés, 
bizalmatlanság, félelem. Ilyenkor hangos, sértődött, 

despotikus, csupa mozgékonyság minden tagja, arcán a mély árkok 


össze-vissza kígyóznak. De a következő pillanatban megint 
visszakényszeríti magát az önuralom sáncaiba és beszél, beszél 
szakadatlanul. Mosolygása, idegessége, sértődései, udvariassága, 
barátkozása, gesztusai, felhorkanásai, lecsillapodásai mind, mind 
erőfeszítését árulják el: mindenáron el akarja hitetni azt, amit 
mond. Elhiszitek? - kérdi a fürkésző szeme. Elhiszitek? - kérdi az 
örökké gesztikuláló keze. S hogy e kérdésére nem kap választ, egyre 
idegesebb. Személyes sértésnek veszem, ha nem hiszik el! - kiáltja 
Ha nem ugrott volna a diabolikus eszmék sodrába, amely elragadta 
s amellyel nem szállt szembe, sőt: jólesőn lubickolt benne - most 
nyilván egy vidéki kisváros kaszinójában ülne és az , úri" közép- 
osztály helybeli reprezentánsaival szidná temperamentumosan, de 
a vadállati ösztönöket visszanyomva a lélek üregeibe, a 

, cucilistákat" és a , galíciánereket". De mert Szálasit prófétának 
tartotta - s tartja még ma is! eljutott az Andrássy út 60-ba s onnan e 
homályos, szűk szoba priccsére. 


Gera József 


- . Negyvenkilenc éves vagyok, 18 éve nős. Makón születtem, apám 
napszámos volt, anyám kenyeret sütött, 1922-ben doktoráltam a 
budapesti egyetemen. Szülész, nőgyógyász és gyermekorvos vagyok. 
Makón praktizáltam. A Stefániát vezettem lent, OTI-orvos voltam, 
OTBA-orvos, vasutas-orvos. 1941-ben politikai okokból több havi 
börtönre ítéltek, akkor kizártak az Orvosi Kamarából, elvesztettem a 
diplomámat. Kereset nélkül maradtam, ezért kellett a 
nyilaskeresztes pártban fizetéses állást vállalni. (Nyelvét állandóan 
forgatja a szájában.) Már gyermekkoromban elhatároztam, hogy 
orvos leszek. Színjeles tanuló voltam. Az egyetemen 

Tellyesniczky mellett dolgoztam. Néhai Návay Lajos, az 
ellenforradalmár támogatott. Két évig a Tóth-klinikán, két évig a 
Bókay-klinikán dolgoztam. (Kezét megszakítás nélkül dörzsöli. ) 
Kötelességtudó ember voltam mindig, inkább szorgalmas, 
rendszerető, mint önállóan tehetséges. Egyetemista koromban nem 
politizáltam, de persze szívem inkább az úgynevezett jobboldal felé 
vonzott. Akkor még voltak zsidó barátaim, de akadtak később is. 
Soha semmiféle atrocitásban, sem egyetemista koromban, sem 
később, nem vettem részt. (Széles gesztus, széles mosoly.) Hiszen 
ez természetes is, orvos vagyok, humanista... 


- . Milyen írókat olvasott? 


- . Mielőtt bekapcsolódtam a politikába... kevés időm volt az orvosi 
munkán kívül. Móricz Zsigmond, Komáromi János, Erdős Renée... 
igen, igen. Erdős Renée! Nem volt világnézeti beállítottságom. 


- . Külföldi írók? 


- . Nem olvastam egyet sem... Itt bent, most olvasom Babits 
irodalomtörténetét, ebben találkozom nevekkel, amelyeket még 
soha életemben nem hallottam. Nem érdekelt az irodalom. 


- . A szociológia érdekelte? 


- . Érdekelt. De Marxot, Engelst nem olvastam. Marx Kapitaljába 
ugyan belekezdtem, de őszintén szólva, nem tudott lekötni. 


- . Mikor kapcsolódott aktíve a politikába? 


- Szívesen beszélek erről, nagyon szívesen. (Nyelve szüntelenül 
forog a szájában, arca most csupa mosoly, csupa derű.) Én a 
Stefánia orvosa voltam. Nagyon jól éreztem magam ott, régi Bókay- 
tanítványok között... A Stefánia fiókintézetét vezettem, amely a 
munkástelepen volt. Láttam a rettenetes elesettséget, láttam, hogy 
itt rendszerváltozásra van szükség. Láttam fajtámat, amelyből 
kisarjadtam... 


- . Gera magyar név? 
- . Sohasem végeztem ős-kutatást... 
- . De végzett! 


- . Én csak a feudalista rendszert akartam megszüntetni. Láttam, 
hogy a zöldkeresztes cukorral nem lehet megmenteni a fajtát. 
Kauzális terápiára van szükség, a betegség gyökeréig kell lenyúlni. 
Sokszor szegezték mellemnek a kérdést: miért nem léptél be a 
szocialista pártba? Könnyű ma okosnak lenni! Az események nem 
bennünket igazoltak. A konzekvenciáit ennek le is kell vonni. De 
másképpen is fordulhatott volna minden. Talán jó, hogy nem 
fordult másképp. Egy egész világ omlott össze bennünk. Én ma már 
csak nyugalom után vágyom. Szeretnék újra orvos lenni. Mindegy, 
hogy ki buktatta meg a feudalizmust, a fő, hogy megbukott! 

Szóval, miért nem léptem be a szocialista pártba? Gondoljunk csak 
vissza azokra az időkre. Körülöttünk Németország, Olaszország... a 
Szovjet elérhetetlen messzeségben. Az egyoldalú, elvakult 
propaganda a Szovjettől elrémített bennünket. És gondoljunk csak 
vissza: 1939-ben egymillió ember szavazott le Magyarországon a 
nyilas pártokra. A közvélemény, a korhadt középosztállyal az élen, 
úszott a szennyes propaganda árjában. Én is beléptem a nyilas 
pártba, anélkül, hogy Szálasit ismertem volna. Szálasiról nekem egy 
Henney Árpád nevű csanádpalotai tüzérőrnagy beszélt és 

azt mondta Szálasiról, aki akkor a Csillag-börtönben ült, hogy zseni. 
Nekem pedig módfelett imponált Szálasi áldozatvállalása. 
Egyszeriben a megyei pártszervezet vezetője lettem. Örültek, hogy 
olyan közismert orvos állt az élükre, amilyen én voltam. Mint 
autodidakta képezni kezdtem magam a szociológiában... 


- . Mármint a nyilas eszmékben. 


- . Igen. Én semmit sem akartam, semmilyen tisztséget. 
Képviselőjelöltséget sem vállaltam. Közben - 1940-ben - 
letartóztattak, mert Vágó Pál röpiratát terjesztettem, amely 
Imrédyék kieli látogatásának kulisszatitkairól szólt. Megjegyzem: a 
bizonyítékot önmagam ellen én adtam kérdezetlenül a rendőrség 
kezére... 


- . Talán azért tette ezt, mert egy benső szándék véget akart vetni 
a nyilas politizálásnak? Mert érezte, hogy helytelen úton jár és el 
is ítélte magát ezért? 


- Nem. Tiszta ostobaságból tettem. Soha nem tagadtam le semmit, 
amit tettem, most sem fogom a bíróság előtt... Politizálásom miatt 
lecsuktak, kitaszítottak a kaszinóból, állás nélkül maradtam - és 
ekkor a párt a hónom alá nyúlt. A társadalom kitaszított magából - 
egyetlen menedékem a párt volt. Fizetéses állást kaptam. 


- . Mikor ismerte meg Szálasit? 


- . (Nyelvét szakadatlanul forgatja a szájában.) 1941-ben. Nagyon 
jó impressziót tett rám. Lehet, hogy én bizonyos nimbusszal vettem 
körül... Én úgy láttam, hogy vezetésre elhivatott férfiú... Határozott 
fellépésű volt, az akkori megítélésem szerint tiszta jellemű, 
meggondolt, határozott... 


- . Nem tartotta beszédeit kissé érthetetlennek? 


299 


- . Később feljöttem Budapestre, mint a párt alkalmazottja... 
Beszédeiben kétségtelenül volt valami szokatlan... az én 
megítélésem szerint azonban az ő szokatlan szóösszetételei, 
szóújításai, szóképzései nem mentek az érthetőség rovására. Ha az 
ember komolyan beletekint a beszédeinek értelmébe... ő tudatosan 
használt új szóképzéseket... Azt mondta, egy új világ új fogalmakat 
teremt, az új fogalmakat új szavakkal kell kifejezni... Például ő 
tudatosan és tántoríthatatlanul ragaszkodott a Szent István 
birodalma helyett a Kárpát-Duna-nagyhaza fogalomhoz, noha tudta, 
hogy ezért kicsúfolják... Ma már másképpen látom őt... tiszteletem 
semmivel sem kisebbeden irányába, de tudom, hogy az események 
nem őt igazolták... Én őt prófétának tartom még ma is... inkább 


prófétának, mint gyakorlati politikusnak... 
- . Miért tartotta Szálasit prófétának? 


- . Mert küldetéstudata volt. 


299 


- . Vagyis, mert meg volt győződve arról, hogy ő nagy feladatok 
elvégzésére hivatott! Nem gondolja, hogy ezen az alapon 
számtalan próféta járkál közöttünk? 

- . Nem. (Rövid szünet után; csupa derű és mosoly az arca.) A 
legnagyobb és legkellemesebb csalódás számomra a Vörös 
Hadsereggel való találkozásom volt. Kihallgatott egy bolsevista tiszt 


2. 


és olyan páratlanul előzékeny és udvarias volt hozzám... 
- . Ön is ilyen volt azokhoz, akiket az Andrássy út 60-ba hoztak? 


- . (Mérgesen.) Egy tromffal válaszolok. A párt vezetője voltam, 
amikor egy napon megszólalt a telefonon. Dr. Polgár Elemér nevű 
bőrgyógyász, zsidó orvos, volt egyetemi tanulótársam, jelentkezett 
nálam kétségbeesett hangon és a segítségemet kérte. Azt mondtam 
neki: Mondd, hol vagy? És nyomban kimentem hozzá. Pedig 
gondolják meg az urak: akkor neki, mint zsidónak tulajdonképpen 
még telefonálni sem lett volna szabad! Szóval kimentem hozzá és 
karonfogva sétáltunk sokáig és lelki vigaszt nyújtottam neki... 


- . A lelki vigaszon kívül gyakorlatilag nem segített rajta? 


- . Nem tehettem semmit. Én mint a párt vezetője nem mehettem a 
belügyminiszterhez, nem vállalkozhattam zsidómentésre. 


- . Mi volt a véleménye a zsidók tömeges meggyilkolásáról és 
kirablásáról? 


- . Az, ami Szálasi Ferencnek. (Egyre izgatottabban forgatja 
szájüregében nyelvét.) Őt is hallatlanul felbőszítette a németek 
beavatkozása a zsidóügyekbe. Mi egy európai rendezés során 
akartuk elintézni a hazai zsidókérdést. Szálasi a zsidóság számára új 
hazát követelt, ahol a zsidók háborítatlanul felépíthetik hazájukat. 
Szálasi azt mondotta, ha a németeknek jó a zsidóság munkára, 
akkor nekünk még jobb, mert nekünk jobban kell. Ő nem engedte 
volna kivinni a zsidókat, mint Sztójay... 


- . Ön nem tudja azt, hogy Szálasi uralma alatt százezer számra 
hajtották ki a zsidókat? 


- . Nem a nyilaskeresztes párt vitte őket, hanem az államhatalom. A 
rendőrség és a belügyminisztérium alá rendelt nyilas karhatalmi 
alakulat. Október 15. után a mi szuverenitásunk látszat-szuverenitás 
volt. Itt a németek diktáltak. Talán hiba volt, de a belügyminiszter 
végrehajtotta a német követeléseket. 


- . Ön, mint a párt vezetője, nem tudott az Andrássy út 60-ban 
végrehajtott kegyetlenkedésekről? 


- . Nem. Csak most hallottam... Én kiadtam a parancsot, hogy 
minden embert, akit bekísérnek oda, nyomban át kell adni az 
illetékes hatóságnak. Ha történtek atrocitások, suttyomban 
történtek. Ha nekem konkrét eset jutott volna tudomásomra, 
intézkedtem volna. 


- . Szóval Ön egyetlen konkrét esetről sem tudott, mint 
pártvezető? 


- . Egyetlenegyről tudtam. Az V. kerületi nyilasszervezet követte el. 
Nyomban kimentem és leváltottam a vezetőséget. 


- . Másról nem tudott? 
- . (Ingerülten.) Nem! 


- . Egy fogolytársával beszéltünk itt a napokban, ő azt mondja, 
hogy Ön mindenről tudott, hogy Ön mindenért felelős, Ön tudta és 
eltűrte, hogy emberek ezreit lőtték tarkón a nyilasházakban, hogy 
emberek tízezreit a Dunába gépfegyvereztek a nyilasalakulatok, 


hogy... 


- . (Feláll.) Ne tessék folytatni! Aki ezt mondja, hazudik! 

- . Milyen fegyveres erő állott az Ön rendelkezésére? 


- Én a Hűség Házában a párt vezetője voltam. A házparancsnok 
Sréter Farkas volt. Öt-hat tagból álló kapuőrség állott 
rendelkezésemre. Egyébként semmiféle fegyveres alakulata sem 
nekem, sem a pártnak nem volt. A párt politikai és nem fegyveres 


alakulat. A párt tagjaiból rekrutálódott fegyveres alakulatok a 
belügyminisztérium rendelkezésére állottak. Ez világnézeti 
karhatalom volt, de nem a párté... 


- . És Ön semmit sem tudott arról, ami az országban történt 
október 15. után? 


- . (Csupa sértődöttség.) Ezt a kérdést személyes inzultusnak 
veszem! Semmit sem tudtam semmiről! El lehet képzelni rólam, az 
orvosról, a humanistáról... (Váratlanul elfordítja a fejét.) Tudtam? 
Nem tudtam. Hallottam suttogni... (Heves gesztusok.) Hallottam... 
De ez nem tartozott rám! Az ország tele volt menekülőkkel, 
katonaszökevényekkel, agent provokatőrökkel, mindenki felvehetett 
a karjára nyilas szalagot... Ezek közönséges rablógyilkosok voltak és 
nem nyilasok! 


- . Ha hallott suttogni a szörnyűségekről, miért nem ment le 
egyszer a Dunapartra körülnézni, mi igaz abból, amit suttognak? 


- . A Dunapartról nem hallottam... (Kiabál.) Ne akarjon tőlem 
senki számon kérni olyan cselekedetet, amit más követett el! Amit 
hatáskörömben megtehettem, megtettem a végveszély óráiban ... És 
különben is: miért nem ordították a zsidók illetékes fülekbe, hogy 
mit csinálnak velük? Miért suttogták csak? 


- . Kik kiabáltak volna? A halottak? 
- . A hozzátartozók! 


- . De hiszen ki sem mehettek az utcára! (Széttárja két karját, 
aztán összecsapja.) 


- . Fel vagyok háborodva! Részben az események miatt, amelyek 
történtek, részben azért, mert az urak is engem tesznek felelőssé! 
(Hosszabb szünet után.) Ha az orvos konfliktusba került bennem a 
lelkiismerettel, mindig az orvos kerekedett felül. 


- . Meddig hitt a német győzelemben? 


- . 1945 áprilisáig. Akkor láttam a demoralizáció jeleit. Bedőltünk 
kérem a propagandának, egyszerű dolog... Göbbels jól beszélt... 
(Kitör.) Aljas, ripők (szemtelen) ember volnék, ha nevemet 


odaadtam volna a bántalmazásokhoz! 

- . Milyen büntetésre számít? 

- . Hosszú szabadságvesztésre. 

- . Igazságosnak tartaná ezt az ítéletet? 
- . Nem. 

- . Ön mire büntetné magát? 

- . (Habozva.) Erre nem válaszolok. 

- . Van Önben bűntudat? 

- . Nincs. 


- . De az előbb olyan fejmozdulatot tett, amelyből arra 
következtethetünk, hogy nem mondja ugyan meg, mire büntetné 
magát, de valamiféle büntetést On is kiróna saját magára! 


- . Igen. Mert hiszékeny voltam és nem voltam elég körültekintő. 
- . Milyen alvó Ön? 

- . Kitűnően alszom. Most is. Almaim nincsenek. 

- . Milyen betegségei voltak? 

- . Savtúltengés, gyomorfekély. 

- . Szexuális élete? 

- . Zavaraim voltak... Az utóbbi években csökkentek vágyaim. 


- . Nem tartott itt bent a cellában revíziót eszméi és tettei felett? 


- . De igen. A revízió legalapvetőbb tétele: nem szabad 
általánosítani. Ez volt a főhiba a zsidósággal szemben is. Revíziót 
végeztem a németekkel szemben is. Mindig sok rosszat hallottam 
róluk. Sosem hittem el. Most már a saját tapasztalataimból tudom, 
hogy nem lehet elég rosszat mondani rájuk. A német nép - erről 

magam győződtem meg - Európa vezetésére alkalmatlan. Önző, 
rideg, számító, pénzszomjas... 


- . Auschwitzról, Dachauról mikor hallott? 


- . (Felugrik.) Itthon sohasem hallottam! És ha hallottam volna, azt 
hiszik az urak, elhittem volna? 


(Könnyedén megbiccenti a fejét. Aztán szorongva hozzánk hajol: 
mi a véleményünk róla? Amikor kitérő feleletet kap, mosolyogni 
kezd. Puha, osonó léptekkel hagyja el a szobát, árnyéka az 
imbolygó fényben úgy riadozik mögötte, mintha félne a testtől, 
amelyhez tartozik.) 


A pszichoanalitikus megjegyzése 


Orvos. Szülész-nőorvos és gyermekgyógyász. A legmélyebb emberi 
fájdalmak tudója, a kisemberek szenvedéseinek gyógyítója - nyilas 
pártvezető. A külsőséges vallásosság - milyen sok esetben látjuk! - 
semmi féket nem jelent a dúvad ösztönökkel szemben. Az ösztön-Én 
és az erkölcsi-Én küzdelmében, ha már küzdelemre kerül a sor, az 
erkölcsi-Én menthetlenül alulmarad. De van egy foglalkozás, az 
orvosé, amelyik az. emberi organizmus belső műhelytitkaival 
foglalkozik, ennek a foglalkozásnak tudása egyre, egyetlenegyre 
megtanít: emberek, egyformán emberek vagyunk. Sidneyben az 
ausztrál néger fekélyes gyomra ugyanazt a röntgen- 

képet, ugyanazokat a savviszonyokat mutatja, mint a fehér emberé. 
A lélek betegségei, az elmebajok itt is, ott is ugyanazokat a 
megnyilvánulásokat mulatják vagy leplezik el. 


Az orvosnak tudnia kell, hogy minden olyan eszmeáramlat, ami 
különbségeket tételez fel ott, ahol nincsenek, mert nem lehetnek 
különbségek, alapvető kiindulópontjában helytelen és minden 
belőle levont következtetés hamis. Mégis hány orvos volt az elmúlt 


zászlóvivője! 


A tudomány sem használ semmit? A tudomány használ. De csak az, 
amelyik valóban igaz alapokból indul ki és nem fél az igazság végső 
konzekvenciáinak levonásától. 


Gera azt mondja: ha az orvos konfliktusba került benne a 
lelkiismerettel, mindig az orvos kerekedett felül. Nem kétséges, 
hogy nem mond igazat. Az orvos vagy alulmaradt a lelkiismerettel 
vívott küzdelemben vagy egyáltalában nem került küzdelemre sor. 
Egyik egyetemi társa végszükségben hozzá fordult segítségért. Lelki 
vigaszt nyújtott csak neki: zsidómentésre nem vállalkozott. 
Nyilvánvaló, hogy csak azok az elvek képezik igazi meggyőződését, 
amelyek ösztöneinek közösségellenes megnyilatkozásait nem 
zavarják. 


Mégis, van valami a lelke mélyén, ami az erkölcs szava. De ez a szó 
benne tudattalan maradt. És mégis hatékony erő volt. Gera 1940- 
ben rendőrkézre adta magát. Mint mondja , ostobaságból". Nem 
kellett volna nyilas tevékenysége miatt , lebuknia", a csapdát maga 
állította fel önmaga számára. Még a tudattalanból is csak azért tör 
fel az erkölcs, hogy börtönbe juttassa, elveszítse, megbüntesse 
önmagát és nem azért, hogy másokat megmentsen? Igen, az az 
erkölcs, ami csak tanulásból származik, nem képes nagyobb 
teljesítményekre. Ha közbeszól, akkor is csak önmaga ellen hatásos, 
de annyi ereje már nincs, hogy a feltörő ösztön-Ént 

visszagyűrje korlátái mögé. 


Szálasi Ferenc 


A környezet, amelyben beszélgetünk vele, merőben különbözik 
attól, amelyben társaival beszélgettünk. Nem a Markó utcai fogház 
homályos, s kissé riasztó fogházőrmesteri szobácskájábán ülünk, 
hanem az Andrássy út 60. számú hírhedt ház egyik termében 
próbálunk Szálasi Ferenc lelkének rejtett és bűnös gócaihoz 
férkőzni. Öt nem vitték át az ügyészség fogházába, itt őrzik a 
politikai rendőrség egyik magánzárkájában. S így mi is itt 
tapogatózunk, óvatosan és meg-megborzongva, fürkészőn és vissza- 
visszahőkölve, megriadva a bűnnek és a diabolikus idegrendszernek 
egy-egy félelmes megnyilvánulása előtt, itt, az Andrássy út 60. 
számú házban. Ebben a házban, amelyben Szálasi Ferenc uralma 
alatt a bűnök fergetege dúlt, a lélek legszennyesebb 

kútjaiból zubogott a szennylé. Talán éppen itt, ebben a teremben... 
Az ablakokon át most behomálylik a téli délután, nagy 
cserépkályhában lángol a tűz, a bűn aktákba temetkezve, némán és 
leleplezve és béklyóba verve tornyosodik az íróasztalokon, karcsú 


vázában virág az egyik asztalon, a terem közepén bőöblű, színes, 
puha, meleg fotöjök. Két detektív hozza Szálasi Ferencet. A 
detektívek távoznak, az ajtók bezárulnak s mi hárman maradunk: 
Szálasi, a pszichoanalitikus orvos s én. Nem ülünk le, néhány 
pillanatig szótlanul állunk egymással szemben. Szemügyre vesszük 
egymást. Szálasin fekete télikabát, nyakán sötét sál, alatta szvetter s 
- ha jól látom - zöld ing. Az egyetlen az országban, aki ragaszkodik 
eszméjének infantilis jeléhez: a zöld inghez. Lábán csizma. Kezén 
szürke kötött kesztyű, amelyet egyetlen pillanatig sem vesz le. Arca 
fakószínű, betegesen sápadt. Szeme körül féltenyérnyi széles 
sötétszürke karika, amelyben úgy lobog, viliódzik barna szeme, 
mint a petróleumlámpa lángja, amely bekormoz mindent maga 
körül. Széles arca van, kiálló csontokkal, a hamuszín bőrön egy- 
kétnapos szakáll sörtéje sötétlik. Két vékony ajka - látszatra - 
zárkózottan egymásra tapad; ha hallgat, azt lehet hinni, ezt az 
embert nehéz szólásra bírni. De aztán felnyűik az ajka s ömleni kezd 
a szó, elapadhatatlanul. Eleinte ellenségesen néz farkasszemet 
velünk, elhárítja a beszélgetést. De alig egy perc múlva már 
elhelyezkedik a székben, amellyel kínáljuk és ettől kezdve beszél, 
magyaráz, mesél, hadar, nevetgél. Sokat nevet. Feltűnően sokat. 
Ilyenkor elővillannak aranyfogai. 


Első beszélgetésünk négy óra hosszat tartott. A második rövidebb 
volt. De csaknem állandóan ő beszélt s nevetgélt. Kérdéseink apró 
szirtekként emelkedtek csak ki válaszainak tengernyi dagályából. 
Sokszor félórákig értelmesen beszélt, egyszerűen és érthetően. De 
egyszerre - mintha hirtelen a gennyes góchoz érne a tapogató ujj - 
belegabalyodik gondolatainak gomolyagjába és nem lehet belőle 
kisegíteni. Most elkapja a pátosz, sodorja szavainak dagálya: mint 
vak ló a kút körül, eszelősen forog egy-egy zavaros gondolatának 
örvényében. Hisz abban, amit mond. Komolyan veszi saját magát. 
Csodálattal adózik saját rögeszméjének. Elhiszi, hogy a 
szövetségesek még nem nyerték meg a háborút. Elhiszi, hogy a 
németek átengedték az atombombát az amerikaiaknak. Két lábon 
jár. Egyik lába , elveinek? szennylével teli felhőit tapodja, egy 
mániákus konokságával és eszméi köréből való 
kimozdíthatatlaságával, másik lába a bűnök hínárjába süpped, 
gátlástalanul, részvétlenül, kegyetlenül. A bűnök fanatikusa és a 
fanatizmus bűnöse. Van pillanat, amikor nem lepődne meg az 
ember, ha váratlanul felállana és azt mondaná: Uraim, hagyjuk 


abba a viccelődést, most megmondom, mi az észvalóság: én nem 
vagyok Szálasi Ferenc, én II. Ramszesz vagyok... Van pillanat, 
amikor szinte azt várja az ember, hogy feláll, döngő léptekkel kifelé 
indul és feltárva az ajtót, kikiáltja a parancsot: Testvérek, 
mindkinek szúrjátok ki a szemét, aki a pártunknak nem tagja... 

S van megint pillanat, mikor az ámokfutó bűnét s őrületét egyszerre 
várja belőle kirobbani az ember. Infernális eszméinek ámokfutója. 
Az ámokfutás eszméinek hirdetője. Egy-egy, szinte rögeszmévé 
torzult , elve? között, mint palló, amelyen két süppedék között az 
ember a mocsár felett tudja tartani magát, értelmes gondolatok és 
érzések alkotják az átmenetet. De előttük és mögöttük szakadék, 
örvény, verem, hínár. Hínár, amelybe önmaga is beleesett és minél 
jobban és erőteljesebben próbálna kivergődni, annál mélyebbre 
süppedne benne. 

De nem is próbál. Ez a hínár az ő éltető eleme. Ez a síkos, 
homályos, szennyes dagállyal teli, zavaros vizű, sekély és bűzös 
mocsara egy felkavart emberi értelemnek. Ebben lubickol, csapdos, 
lélegzik, úszkál. És meg van győződve arról, hogy a tiszta értelem és 
egy fensőbbséges emberi lélek kristályvizében fürdik. A dagályról, 
amelyben elmerült, azt hiszi: tiszta ész. A zavarról, amely szinte 
kitapintható a szemében, a mosolyában, a szavában, azt hiszi: 
küldetés. A bűnös ösztönökről, amelyek vakká és süketté teszik a 
legnemesebb emberi jogok és isteni parancsok iránt, azt hiszi: 
prófétai érzék Ha égy isteni sugallat egyszer megvilágosítaná az 
agyát és lámpát gyújtana a lelkében és megmondaná: zsidó! Vagy 
azt, hogy: plutokrata! Vagy azt, hogy: hazugságvalóság! Egy ember, 
aki ma, eszméinek totális legyőzésekor, ma, amikor még áldozatai 
millióinak vérével, könnyével és hullájával fertőzött az ország, ma, 
amikor sírverméből, amelybe ő, elődjei és társai lökték, tíz görcsös 
ujjal próbál napvilágra vergődni ez a nemzet, - egy ember, aki még 
ma is a világ legtermészetesebb hangján mondja, hogy eszméit 

ő fogja megvalósítani a , Kárpát-Duna-nagymedence földségén ", ez 
az ember odavaló, ahonnan nyilván előkerült s ahova magával akart 
vinni mindannyiunkat: a legmélyebben fekvő bugyrokba, amelyeket 
Vergilius valaha megmutatott a nagy firenzeinek. 


Szálasi Ferenc 


(Hiába kínáljuk székkel, nem ül le, szigorú arccal áll szemben 


velünk.) 

- . Az urak hivatalból akarnak vizsgálni engem? 

- . Szó sincs róla. Az igazságügyminisztérium engedélyével... 
- . Engedélyével. Helyes. De nem hivatalosan? 

- . Nem hivatalosan. 

- . Mert én fenntartom minden személyi jogom valóságát. 

- . Ez természetes. 

- . Elismerik az urak? 

- EL 

- . Akkor miben lehetek mégis rendelkezésükre? 


- . Mi kérdéseket szeretnénk feltenni Önhöz s Ön arra válaszol, 
amelyikre válaszolni kíván. Ha néhány perc múlya 
kényelmetlennek találja, abbahagyjuk. Hajlandó rá? 


- . Tessék. (S most végre leül. Sötét puha kalapját térdére helyezi. 
Fekete télikabátját nem gombolja ki. Száján ömlik a szó.) 


- . Hogy hívják Önt tulajdonképpen? 
- . (Öntelten nevet.) Szálasi Ferenc. 
- . Sohasem hívták Önt vagy őseit Szalosjának? 


- . (Nevet.) Sohasem. Politikai célokból találták ki ezt a mesét. 
Sulyok Dezső csinálta az egészet. Még 1939-ben a budapest 
törvényszék Lengyel-tanácsa előtt folyt egy per, amelynek során 
szüleim becsatolták a rendelkezésükre álló okmányokat. A bíróság 
megállapította, hogy a Szálasi név törzsökös magyar név. Ellenben 
igaz az, hogy egy oldalági rokon örmény vért hozott a családba. Ezt 
a bírósági döntést én a magam részéről teljesen elfogadom. A 
bíróság előtt szerepelt egy örmény szakértő, aki a következő 
magyarázatot adta a Szalosján-változatról: amikor az örmény 


beszüremlés megtörtént a családban, a Szálasi nevet lefordították 
örményre. A név végén álló , ii" betűt, amely tulajdonképpen a , ffy" 
rövidítése, lefordították örményre, mégpedig úgy, hogy a , ffy"-t 
,jan"-nak fordították és hozzáragasztották a név alapszavához, így 
jött létre az örmény fordításban a Szalosján. (Nevet.) 


- . Ki volt ez az örmény származású oldalági rokon? 


- Úgy tudom, Csiky Katalinnak hívták. A XVII. században élt, de 
fogalmam sincs, hogyan vezethetném hozzá a családfámat. A 
családi hagyományok szerint a Szálasi név ősi perzsa név, állítólag 
azt jelenti, nyájőrző. A család őse Perzsiából menekült volna át a 
mohamedánok közé, ott megnősült és amikor a mohamedánok 
mészárolni kezdték az örményeket... 


- . Miért mészárolták? 


- . Úgy tudom vallási türelmetlenségből. Szóval, amikor 
megkezdődtek az örményüldözések, ősöm családjával együtt - a 
hagyományok szerint - az Azovi-tenger megkerülésével, Romániába 
menekült... 


- . Milyen borzalmas lehetett ősének menekülni vallási és politikai 
türelmetlenségben őrjöngők elől! 


- . (Nevet.) Hát bizony. Szóval Romániába jöttek és onnan 
Erdélybe. Egy másik verzió szerint kimondottan örmény eredetű 
család lennénk. Én a magam részéről a budapesti Lengyel-tanács 
döntését Fogadom el, amely szerint tiszta magyar vagyok, mert ez a 
vélemény a legplauzibilisebb. Nevünk mindig a védett nevek között 
szerepelt. 


- . Ön Erdélyben született? 
- . Nem. Kassán. 
- És apja? 


- . Ő Bécsben. (Nevet.) Ennek a története a következő: Apai 
nagyapám Világosnál az oroszok fogságába esett. Büntetésből 
Ausztriába vitték, ahol katonaéveit le kellett szolgálnia. Ott 
megismerkedett egy bécsi nővel, akit feleségül vett. Nagyapa halála 


után törvényt hoztak, amely szerint mind azok, akik 1849 után 
Ausztriába kerültek és még ott vannak, visszateendők Magyarország 
területére. Így apa, aki akkor már a katonai árvaiskola tanítványa 
volt, Pozsonyba került, az ottani katonai iskolába. 


- . Ezek szerint az Ön apai nagyanyja német nő volt? 
- Igen. 

- . És hogy hívták az édesanyját? 

- . Szakmáry Erzsébetnek. 

- Ő hol született? 

- . Kassán. 

- . Nincs benne semmi szlovák vér? 


- . De van. Vagyis... inkább talán ruszin. Nem mernék rá 
megesküdni, vagy szlovák vagy ruszin. 


- . Odahaza milyen nyelven beszéltek? 


- . Főként magyarul. Amikor tízéves koromban a katonaiskolába 
kerültem, a magyaron kívül csak a némethez értettem. A szlovák 
nyelv legfeljebb visszhangzott a fülemben. 


- . Hány testvére van? 
- . Öt. Én a második vagyok. Az első leány, a többi mind fiú. 
- . Szerették egymást? 


- . Erőteljes belső családi életet éltünk. Én Bélust szerettem a 
legjobban, aki 1944. szeptemberében az erdélyi harcokban elesett. 
Tényleges ezredes volt. Én magam 1897 januárjában születtem, 
Bélus 1899-ben. 


- . Becézték egymást? 


- . Általában , us? végződésű beceneveket adtunk egymásnak. 
Engem Ferinek hívtak vagy Ferkónak. A menyasszonyom Francinak 


nevezett. 
- . Ki volt a családban a kedvenc? 


- . Ismétlem, belső családi életet éltünk. Szüleim egyformán 
szerették minden gyermeküket. Éppen szüleinkhez való 

ragaszkodásunk magyarázza késői nősülésünket. 
- . Mi volt az édesapja foglalkozása? 

- . Katonai tisztviselő. Szegény ember volt. 

- . Mi szeretett volna lenni gyermekkorában? 


- . Két vágyam volt. (Nevet.) Misszionárius akartam lenni és cipész. 
Cipész azért akartam lenni, mert Kassán, a Vám utca 4. szám alatt 
volt egy cipész, a Soltész bácsi, aki egyben házmester is volt és aki 
megmutatta nekünk, hogyan kell cipőt csinálni. Nagy gyerekbarát 
volt. (Nevet.) Annyira megszerettük, hogy mindannyian - gyerekek 
- cipészek akartunk lenni. A másik vágyam már komolyabb dolog 
volt. Anyám görögkatolikus volt, én katolikus vagyok. Az istenhit 
erejét és meggyőződését az anyatejjel szívtan magamba. Anyám 
keresztül-kasul itatott engem a hittel. Gyerekkoromban eljárogattam 
Kassán a Kecskés utcába, anyám egyik rokonához, akihez egy napon 
a Távol-Keletről egy hittérítő érkezett. Ez a misszionárius sokat 
foglalkozott velem, fényképeket mutogatott Kínáról és e képek 
közül óriási hatást tettek rám azok, amelyek Jézust, Szűz Máriát és 
a szenteket kínaiaknak ábrázolták, sárga arccal, varkoccsal, 

ferde szemmel. Ezek a dolgok nagyon közel kerültek belső 
életemhez. De hát azért ez a vágyam sem bizonyult 
lebírhatatlannak. Mindenesetre érdekes jelenségek merültek fel e 
vágyam és a misszionárius által mutatott képek körül és 
visszagondolva az akkori lelki életemre, olyan tünetekre 
bukkantam, hogy utasítottam pártomban az országépítés 
munkavezetőjét, vizsgálja meg, hogy az úgynevezett lángeszek a 
pubertilitás után kiélték-e azokat a vágyaikat, amelyek a 
pubertilitás idején éltek bennük, tehát vizsgálja meg, vajon a 
lángeszek életében nem következett-e be törés a pubertilitás előtt, 
illetve a pubertilitásban bennük élt vágyak és a pubertilitás után 
realizálódott valóság között? Tanulmányozták is ezt a kérdést... 


- . Ezek szerint Ön lángésznek tartja saját magát? 


- . Kérem, engem a jelenségek vizsgálatának eredménye érdekel, 
függetlenül a személytől. 


- . És kik tanulmányozták ezt a kérdést? 


- . A munkaközösség szakértő testvérei. Én csak mint laikus 
foglalkoztam fajbiológiával és fajpszichológiával. De az én ötletem 
volt, hogy az ország egész területén be kell vezetni a 
képességvizsgálatot és ehhez szükséges annak megvizsgálása, vajon 
a pubertilitás után mennyiben realizálódnak a pubertilitás előtt 
vágyak. (Valamit közbeszólunk. Ingerülten int le.) Várjanak az 
urak... fel akarom építeni ezt a gondolatmenetet! Szóval a 
pubertilitásban kockázatos dolog volna ezt a képességvizsgálatot 
megtartani, mert hiszen ebben a korban általában a gyerek egész 
énje lázadásban van. Tehát a pubertilitás előtt és a pubertilitás után 
kell a képességvizsgálatot megtartani, a vizsgálatnak össze kell 
kötni a két korszakot egy egyenessel, amely kimutatja a 
kilengéseket és a változásokat. 


- . Az előbb egyfajta törésről beszélt, ami Ön szerint a pubertilitás 
előtti és utáni korszak között a serdülő lélekben kimutatható. 
Onben is bekövetkezett ebben a korszakban egy ilyenfajta törés? 


- . A tanáraim engem mindig forradalmárnak tartottak. (Nevet.) Az 
alreáliskolában, tizennégyéves koromtól kezdve... (Nevet.) Sie, 
ungarischer Revolutionár!... TŐ, a magyar forradalmár - a szerk.1] 
így tiszteltek a tanáraim. Szellemi lázadás élt bennem... 


- . Mi ellen? Mi volt e lázadás tartalma? 


- . Túl korán jöttem rá arra, mi az, ami tetszik s mi az, ami nem 
tetszik a társadalomban. Például... mindig roppantul tudtam 
becsülni mások tudását, mások akaratát, roppantul tudtam tisztelni, 
ha valaki jó volt, ha jó akart lenni, ilyenkor melléje álltam, 
segítettem. Nem tekintettem a diáktársaimat magoló tárgynak, csak 
a tudást tiszteltem bennük, a hitet, az akaratot, mert ezek a 
tulajdonságok éppen olyan fontosak és szükségesek voltak egymillió 
év előtt, amilyenek lesznek egymillió év múlva. Ezek alapvető 

szükségszerűségek... 


- . Nem gondolt arra, hogy ezeket az alapvető szükségszerűségeket 
meg kell teremteni az emberben, nevelni kell őket... 


- . (Közbevág.) Természetesen! Tudtam, hogy ezek a tulajdonságok 
csak ritkán születnek az emberrel együtt. Legtöbbször tudatosítani 
kell bennük. A neveléstől függ minden. A delejt kell a célhoz 
tartani, hogy a tudattalan vagy öntudatlan erők felébredjenek a 
gyerekben és a delej felé növekedjenek. Ezt az alapelvet akartam 
érvényre juttatni ideológiai tervem keresztülvitelében. Engem a 
császárvadászoknál is Kleinvater-nek [Kisapa - a szerk. ] hívtak, 
mert mindig nevelni akartam. Szerettek engem, pedig kemény 
katona voltam, kutyakemény katona, de gondolataimnak 

mindig szerettem szabad folyást engedni... 


- . Előbb említem, hogy misszionárius akart lenni. Viszont azt is 
említette, hogy családjához szoros kötelékek fűzték. Hogyan akart 
hát elszakadni családjától? 


- . Én mindig a közösségbe akartam beállítani a személyemet. 
Szeretteim részét alkotják a közösségnek. Szeretteim összekötő 
kapcsot alkotnak közöttem és a nagy közösség között. Én 
végeredményben sohasem akartam katona lenni (nevet), igazán 
nem akartam, csak kényszerűségből lettem az. Apa rossz anyagi 
viszonyaink miatt Bélussal együtt katonának adott. Amikor 
beírattak a kőszegi alreáliskolába és elszakadtam a szülői 
háztól, Kassától Kőszegig sírtam. De néhány nap múlva 
beletörődtem az új helyzetbe, beleszoktam az új közösségbe. 


- . Az Ön ötlete volt, hogy pártjának tagjai ,,testvér"-nek szólítsák 
egymást? 
- Igen. 


- . Nem gondolja, hogy az édestestvérei iránt érzett mély érzelmeit 
ruházta pártjának tagjaira? 


- . Lehetséges. Én azonban nagyon komolyan vettem ezt az 
elnevezést. Figyelmeztettem is testvéreimet, hogy csak azok ejtsék 
ki szájukon ezt a szót, akik a jelentőségét valóban átérzik. Úgy kell 
bánnunk egymással, mintha egy apánk, egy anyánk volna. 


- . Milyen olvasmányok érdekelték gyermekkorában? 


- . Tízéves koromtól olvasok. De tízéves korom előtt is, azután még 
inkább rengeteget foglalkoztam a Marklin-féle építőjátékkal. Ehhez 
a játékhoz nehéz szerkezeti rajzokat mellékelt a gyár és én 
folytonosan foglalkoztam ezzel a játékkal. Hidakat építettem, 
épületeket, alagutakat. Apával mindig átnéztem a rajzokat, órákat 
töltöttem e játék mellett. De még jóval később is, például, amikor az 
elmúlt világháborúból egy karácsonyra, mint fiatal hadnagy 
hazaérkeztem, az első dolgom volt... szóval a karácsonyfa alatt ott 
állt számomra a régi játék és én bizony naphosszat 

terveztem, építettem, játszottam. A lövészárokból újfajta 
konstrukciókat küldtem be a gyárnak, díjat is nyertem. Ami az 
olvasmányaimat illeti, legszívesebben a Tündér Ilonát olvastam, a 
Vasorrú bábát, a Hófehérkét, a Grimm-meséket... 


- . A Grinm-mesék közül sok tele van kegyetlenkedésekkel, ezek 
nem borzasztották meg Ont? 


- Nem. A kegyetlenkedés tudata sohasem élt bennem. Érdekes - és 
erre én hívtam fel szakértőtestvéreim figyelmét és magam le is 
rögzítettem naplómba -, még az első világháborúban sem volt meg 
bennem a kegyetlenkedés tudatos érzése. Pedig azt a háborút, mint 
rohamszázad-parancsnok harcoltam végig. A szemem előtt csak a 
hősiesség képzete lebegett, sohasem a kegyetlenségé. Amikor a 
hadiiskolára készültem és a legrészletesebben áttanulmányoztam az 
Ó- és az Új-Szövetséget, akkor jött tudatomba a kegyetlenkedés 
valósága. Az Ó-Szövetségben leírt véres részletek tudatosították 
bennem a kegyetlenkedés létezését, valamint az Új-Szövetségnek 
azon részletei, amelyek Jézus Krisztus kínhalálát írják le. Az 
Ószövetséget a szegedi Csillag-börtönben a legrészletesebben 
áttanulmányoztam és grafikont készítettem Jézus származásáról. Az 
Ószövetségből nyert adatok alapján megállapítottam, hogy Krisztus 
nem lehet zsidó fajú, Salamon sem az, Dávid sem. Amikor 
kiszabadultam, ezt megmondtam egy jezsuita papnak, felszólítva őt, 
járjon utána ennek a felfedezésnek, ő azonban kijelentette, hogy 
erre nincs ideje... Nekem azonban volt és ezeket a tényeket 
kétségbevonhatatlanul megállapítottam. 


- . Kutatásai szerint melyik fajtához tartozik Jézus? 


- . Igen közel áll a godváni fajhoz, amelyhez mi magyarok is 
tartozunk, mint etnikumhoz. Tessék vigyázni, más az etnikum és 
más a fajta. Az etnikum akklimatizálódott lény, a fajta az a bizonyos 
valami, ami velünk születik. Jézust a godváni fajhoz tartozónak 
vélem, nem árjának. A godváni és a turáni rokon fajok... 


- . A családi házban antiszemita légkör volt? 


- . Kassán a zsidók önkéntes gettóban éltek. Mi sem érintkeztünk 
velük. De nem is beszéltünk róluk. Noha, például a háziorvosunk 
zsidó volt. Doktor Spitzer... 


- . Ez zavarta Önt? 


- . Egyáltalán nem. Teljesen közömbös voltam. Nem érdekeltek a 
zsidók. Spitzer doktort a mama vette a házba gyermekorvosnak. 


- . Voltak-e gyermekkorában félelem érzetei? 


- . Nemcsak gyermekkoromban voltak. Most is vannak. (Nevet.) Be 
kell vallanom. Ezt még nem mondtam el senkinek. Nem is 
rögzítettem. Amikor annak idején bevittek a börtönbe és 
becsukódott mögöttem a cella ajtaja, határozottan féltem. Amikor 
kiszabadultam és ezt elmondottam a testvéreimnek, nagyot néztek. 
(Nevet.) Hogyan? Pártvezető-testvér félt? (Nevet.) Természetesen 
féltem. Belső félelmem volt, szorongó félelem, mint mindig az 
életben, ha valami új helyzet elé kerültem... 


- . Erwartungsangst [teljesítmény - a szerk. ]? 


- Igen, igen. Átmentem a cellalázon is, ezt még senkinek nem 
mondottam el. Nem is akartam soha elmondani senkinek 
részletesen. De képzeljék el: két évig négy fal közé zárva élni! 
Mindig egyedül! Rettenetes volt. Mindig arra gondoltam: én most 
meg fogok halni, innen nem fogok élve kikerülni, kivert a verejték. 
(Nevet.) 


- . Máskor is voltak ilyen érzései? 


- . 1933-ban, amikor elhatároztam, hogy erre az útra lépek és azon 
végig is fogok haladni. Tisztástam magamban mindent. Felvetettem 
a kérdést: fogom-e bírni a nehézségeket, fogok-e tudni élni és halni 


az eszméért. Nagyon komolyan megvizsgáltam magamat. Míg ez az 
önvizsgálat tartott, tele voltam szorongó érzésekkel, kivert a 
verejték. Úgy döntöttem, hogy igen, erre az útra lépek. 
(Szótagolva.) Meg... tu... dok... hal... ni... ha... kell... Amikor 
döntöttem, már nem volt halálfélelmem. A 

legtökéletesebb nyugalom szállt meg. Azóta nem foglalkozom ezzel 
a gondolattal. Engem nem érdekel, hogy halálra fognak-e ítélni, 
vagy sem, ki fognak-e végezni vagy sem... Én csak a programunkkal 
foglalkozom, azzal, hogyan kell és hogyan fogjuk végrehajtani. Ott 
lent is... (Lemutat az alagsor irányában, ahol a cellája van) csak 
azzal foglalkozom, hogy milyen helyzetben, milyen rendeletet kell 
hozni, gondolataimat papíron rögzítem... Lent a négy fal között is a 
legtermékenyebb munkát végzem... Rögzítem, milyen 
intézkedéseket kell tenni ilyen és ilyen eset bekövetkezésekor, 
milyen utasításokat kell kiadni, ha ilyen és ilyen helyzet állna elő... 
Minden eshetőségre elkészülök, kiadom rendelkezéseimet... 
(Nevet.) 


- . Gondolja, lesz megfelelő egyén, aki végrehajtja rendelkezéseit, 
ha On meghalna? 


- . Ha nincs, majd születik. 
- . Visszatérhetnénk az előbb említett halálfélelmére? 


- . Hogyne! Odamentem a zárka ajtajához - lent Szegeden történt, a 
Csillag-börtönben -, amikor már elviselhetetlenül szorongatott a 
halálfélelem és szinte elöntött a verejték és dörömbölni akartam... 
(Nevet.) Hívni akartam az őrt, de aztán elszégyelltem magam, 
leejtettem dörömbölésre felemelt kezemet... 

- . Mit akart kérni az őrtől? 
- . Embert akartam látni... hogy kinyíljék az ajtó... 
- . Gyermekkorában is voltak félelem érzései? 


- . Lehet, hogy volt. Nem emlékszem... Illetve... egyszer nagyon 
megijedtem... aludtam... nagy vihar volt... egy villám egészen 
közelünkben csapott le... utána hatalmas mennydörgés... 
megrettenve ébredtem... kivert a verejték... Gyermekkoromban 


mindig nagyon féltem a közeledő vihartól. Be kellett zárni a 
spalettákat. Most viszont rendkívül szeretem nézni a közeledő vihar 
jelenségeit... 


- . Mióta szereti? 


- . Az első világháború óta. Szeretem szemlélni a villámlásokat, 
hallgatni a mennydörgést, az elemek tobzódását figyelni... Előre 
látom az elemek közeledését... Szeretem tanulmányozni... A 
meteorológiát tanulmányoztam, éppen azért, hogy tudományos 
pontossággal tudjam megállapítani a vihar közeledését. Feleségem 
mindig csodálkozott, milyen pontosan megjósoltam a vihar 
kitörésének időpontját... Élveztem az elemek vad harcát... 


- . Sportolt gyermekkorában? 
- . Atletizáltam és futballoztam. Jó góllövő voltam. 
- . Kemény játékos volt? 


- . Igen, szerettem az erőteljes játékot. A római birkózás érdekelt, 
de a kecseszkecskennel (észak-amerikai eredetű birkózási mód, 
fogd, ahol éred) és a boxolással szemben averzióm volt. 


- . Voltak-e szorongó álmai, amelyekből szívdobogással, izzadva 
ébredt? 


- . Igen. Három ilyen álmomat rögzítettem naplómban. Ezekből az 
álmokból rémülten riadtam fel, csupa verejtékben úsztam. Az első 
ilyen álmomat a világháború után álmodtam, már akkor nagyon 
benne voltam a magam elképzeléseiben, úgy 1923-ban lehetett. Azt 
álmodtam, hogy egy világváros főutcáján járok. A város teljesen 
kihalt volt, sehol egy lélek, sem az utcákon, sem az üzletekből, sem 
a házakban. Sehol teremtett lélek, sem ember, sem állat. Rekkenő 
hőség volt, a nap a delelőn állt, függőlegesen tűzött le, elárasztotta 
a kihalt várost a tüzével. Sehol szemernyi árnyék... 


- . A házak sértetlenek voltak? 


- . Igen. A főutca két oldalán hatalmas bérpaloták sorakoztak. 
Balról, jobbról mellékutcák nyíltak. Tudtam, hogy nem szabad 
egyikbe sem befordulnom, mert ha ezt megteszem, rettenetesen 


nagy baj szakad rám. Görcsös merevséggel mentem, mentem 
(nevet), egyszer csak észrevettem, hogy vége az útnak, nem 
folytatódik semerre sem. Egy út torkollott belé balról, egy jobbról, 
de én tudtam, hogy nem fordulhatok egyikre sem, mert 

akkor végem van. Nem volt más tennivalóm, mint visszafordulni és 
visszamenni. (Nevet.) Hirtelen megfordulni és visszamenni. 
(Nevet.) Hirtelen megfordultam, ekkor láttam, hogy az út 
elzáródott előlem, illetve eltűnt az egész út és egy óriási bérház 
állott előttem. Mit csináljak? Mint elővigyázatos ember, a 
saroképülethez húzódtam, gondoltam bekémlelek a mellékutcába, 
hirtelen egy ember állt ott, széttárt karokkal, közvetlenül a szemem 
előtt. Rádöbbentem, ő is rámnézett és ekkor láttam, hogy ő is 

én vagyok, én magam nézek vissza önmagamra. A másik 
mellékutcához rohantam, ugyanez megismétlődött. Ott is állt egy 
ember, aki rámnézett, az is én voltam. Ettől úgy megrémültem, 
hogy nyomban felébredtem. Csurom víz voltam. Rögtön rögzítettem 
ezt az álmomat... (Nevet.) 


- . Miért tartotta szükségesnek rögzíteni? 


- . Mert érdekes. Nem? Éppen így rögzítettem egy álmomat Jézus 
Krisztussal. (Nevet.) De mielőtt ezt elmondom, ha érdekli az urakat, 
elmondom két másik álmomat, ezek az előbbihez hasonlatosak. 
Ezeket is rögzítettem. Az egyik álmomban Miskolcon jártam. Éppen 
a laktanyába igyekeztem, napostiszt voltam. Előttem ment az utcán 
egy ember. Sietett, én szerettem volna utolérni, nem tudtam. Erre 
rákiáltottam: Te, hova sietsz? Megfordult. Én voltam. (Nevet.) A 
harmadik hasonló álmom Augsburgban volt, most, 1945 
júniusában. Ezt is nyomban rögzítettem. Azt álmodtam, hogy 
belépek egy szobába. Égett a lámpa, homályos petróleumlámpa. 
Velem szemben egy íróasztal volt, előtte egy alak ült és 

aktákba mélyedt. A fejét lehajtotta, látszott, hogy valamin 
tépelődik. Ismerősnek tűnt nekem, de nem tudtam eldönteni, ki az. 
Rászóltam: Te, mit töprengsz?! Mire az alak levette kezét a 
homlokáról, felnézett - én voltam. Én magam néztem magamra. 
Megijedtem, felébredtem, csuromvizes voltam. (Nevet.) 


- . Tegezte álombéli alteregóit, annak ellenére, hogy amikor 
megszólította, azt hitte róluk, hogy idegenek? 

- . Igen. Azt hittem, hogy bajtársaim. Később rájöttem, hogy mindig 


olyankor álmodok önmagamról, amikor valami fordulat előtt áll az 
életem. 1929-ben elmondtam ezt a megfigyelésemet a 
menyasszonyomnak, aki azt tanácsolta, menjek álomfejtőhöz. El is 
mentem a Tabánba egy álomfejtő lakására, kétszer is kerestem, de 
egyszer sem találtam otthon. (Nevet.) 


- . Nem gondolt arra, hogy megkérdezzen egy pszichoanalitikust? 


- . Nem. Foglalkoztam a pszichoanalízissel, de nem az álmokkal 
kapcsolatban. Akkoriban nagyon felkapott volt a Freud-féle dolog, 
de az ő elmélete nem tudott engem kielégíteni. 


- . El tudná mondani az elméletét? 


- . Ő abból az alapfeltevésből indult ki, hogy van lelkes anyag, a 
lélek nem független a testtől. Ezt az alapfeltételezést nem tudom 
elfogadni. 


- . Milyen könyvet olvasott Freudtól vagy Freudról? 


- . Nem emlékezem. Nálam sohasem a cím, a szerző neve, nálam 
mindig a tartalom a fontos. A címet, a szerzőt elfelejtem, a 
tartalmát nem. 


- . Az előbb említette, hogy Jézusról is álmodott. Elmondaná ezt 
az álmát? 


- Hogyne. Életem egyik legérdekesebb álma volt. Ezt is rögzítettem. 


1920-ban feletteseimtől felszólítást kaptam, készüljek a 
hadiiskolára. Különböző előtanulmányokat végeztem a felvételi 
vizsgáimra. Sokat tanulmányoztam - mint már említettem - az Ó- és 
Új-Szövetséget. Kutattam a valláserkölcsi irányzatok eredete és 
értelme után. Elindultam, mint minden művelt ember - mert csak az 
nevezhető művelt embernek, aki életében legalább egyszer ezt az 
utat a legnagyobb komolysággal végigjárja -, szóval elindultam az 
Isten keresésére. A világháborúból az ember materialisztikus 
elvekkel és látomásokkal jött haza, ez az életelv azonban 

engem nem elégített ki. Elhatároztam: megkeresem és meg fogom 
találni az Istent. Ki az Isten? Mi az Isten? Hol az Isten? Mi az ő 
lényege? Mik a megnyilatkozásai? Ezekre a kérdésekre akartam 


választ kapni, de nem csak a hit, hanem az értelem szempontjából 
is. A hitet mamától kaptam, én az értelmet akartam kielégíteni. 
Szóval kutatásaim közben egy éjszaka a következő álmom volt: 
Gyönyörű mezőn jártam. A föld tele volt hintve csillagos virágokkal. 
Derült égbolt alatt mentem meztelenül. Áradt a fény, a meleg, a 
napsugár. Tőlem jobbra fehér palástszerűségben haladt valaki, nem 
is valaki, hanem csak egy fénynyaláb. Én tudtam, hogy ez a 

fény nem más, mint Jézus. Beszélgetni kezdtünk, hogy miről, nem 
tudom. Csak mentünk, mentünk egymás mellett, át a csillagvirágos 
réten. Egyszer csak a pázsitos mező végéhez értünk és egy magas 
fákkal teli erdőbe jutottunk. A pázsit azonban folytatódott a lábunk 
alatt, a fák koronáin áthatolt a napfény. Láttam, hogy messze egy 
patak csobog, a patakban kristálytiszta víz, a vízben halak 
úszkálnak. Mi mentünk a patak irányában, én és mellettem a fehér 
fény. Ekkor eszembe ötlött, hiszen itt megy mellettem Jézus Krisztus 
(nevet), tőle kell megkérdezni, van-e Isten, mi a lényege és hol van. 
Nyomban meg is kérdeztem: van-e Isten, ki az Isten, hol az 

Isten. Erre a fény így felelt: Nézz vissza! Mindketten megfordultunk 
és akkor láttam, hogy az én lábam nyoma pirosan húzódik utánam a 
mezőn, az ő lábnyoma azonban hófehér. Újból megfordultunk és 
tovább haladtunk a patak felé. Ekkor ezt mondta nekem: Isten van, 
mert mi vagyunk és lenne akkor is, ha mi nem lennénk. Ezzel 
mindketten átugrottunk a patakon. Én azonban jobb lábammal a 
patak vizébe csúsztam és a hideg víztől felébredek. Nyomban 
észrevettem, hogy a jobb lábam talpa az ágy alumínium részéhez 
ért, amely nagyon hideg volt. Azonnal rögzítettem az álmot. Akkor 
is, most is, az ágyam mellett mindig papírost, ceruzát, lámpát 
tartok, a szemüvegemet is odakészítem esténként, mert 
éjszakánként gyakran ébredek a nappali problémáim megoldására 
és ilyenkor nyomban lerögzítem gondolataimat vagy érdekesebb 
álmaimat. Ez az álmom Jézussal teljesen megnyugtatott engem az 
Isten-problémámban, azóta is nyugodt vagyok. Később 
elmondottam menyasszonyomnak ezt az álmot, ő is 

gyönyörűnek tartotta. De ha az urakat érdekli, elmondom 
anyámnak is egy álmát. Ezt azért tartom érdekesnek, mert éppen 
úgy, mint az én álmaim, ez az álom is azt bizonyítja, hogy az 
embernek van egy hatodik érzéke, amely egyesekben kevésbé, 
másokban jobban van kifejlődve. Ez a hatodik érzék tény, noha az 
emberek többsége nem is tud róla, ezzel a hatodik 

érzékkel foglalkozni kell, ezt a testvérek előtt is többször 


kifejtettem, ez a hatodik érzék a lelki erőkkel is van összefüggésben. 
Nahát, szóval a következő volt a mama álma: 1940 márciusában, 
amikor én a Csillag-börtönben ültem, a mama Visegrádi-közben 
lévő lakásának ajtaja egyszerre kinyílik és belép rajta Hitler. A 
mama elszégyenli magát, éppen takarított a konyhában, Hitler szó 
nélkül a konyhába ment, felvette a mama piaci kosarát, a karjára 
fűzte és kiment a lakásból. A mama arra gondolt: te jó Isten, ez 

az ember nem tudja, mit kell bevásárolni! Kiszaladt az erkélyre, 
hogy megnézze, merre megy Hitler a kosárral és látta, hogy a Lehel 
térre - ezt is látta a mama az erkélyről -, az emberek utat nyitottak 
neki, aztán körülvették és Hitler a mama szeme elől eltűnt az 
embergyűrűben. A mama visszament a konyhába, néhány perc 
múlva újból nyílik az ajtó, megint jön Hitler a kosárral, leteszi a 
kosarat, meghajol a mama előtt és eltávozik. A mama utána szalad, 
hogy megkérdezze tőle, mi lesz a Ferivel, mármint velem, mikor 
szabadulok a fegyházból, de Hitlernek ekkor már híre-hamva sem 
volt. Erre a mama visszament a konyhába és megszámlálta a 
görögdinnyéket: kilenc darab volt. Nagyon sajnálta, hogy nem 
kínálta meg Hitlert, legalább görögdinnyével kellett volna. Ezzel 
felébredt. Amikor Karcsi fivérem hazaérkezett, mama elmondta neki 
álmát. Karcsi - aki egyébként ezredes és most amerikai fogságban 
van - a legviccesebb a családban és nevetve megkérdezte a mamát, 
ugyan hány görögdinnyét hozott Hitler. Mire a mama azt felelte, 
hogy ő bizony megolvasta, kilencet hozott. Na, mama - mondta erre 
Karcsi -, kilenc dinnye, az a kilencedik hónapot jelenti, meglátja, a 
Feri szeptemberben itthon lesz. És én csakugyan szeptemberben 
amnesztiát kaptam. 


- . Apjával milyen viszonyban volt? 


- . Nagyon szerettük és tiszteltük őt. Ő kimondottan tekintély-apa 
volt, szigorú és igazságos. Néha megfenyített, de mindig tudtam, 
hogy igaza van. Én dacos, durcás gyerek voltam. Egyszer például 
kikaptam... 


- . Miért? 


- . Apa megtiltotta, hogy a kertbe menjek. Mégis kimentem és a 
fivéreimmel hancúroztam. Rudi fivérem fejét megdobtam egy kővel. 
Apa jól megvert. Rámparancsolt, hogy kérjek bocsánatot. Nem 
kértem. Aztán este mégis bocsánatot kértem tőle. 


- . Az előbb, amikor az álmokról beszélt, mintha apjáról is szólt 
volna. Nem? 


- . De igen. Úgy volt, hogy a párizsi követségre megyek katonai 
attasénak. Apám ezt nagyon szerette volna. Amikor aztán nem 
mentem, hanem nyugdíjaztattam magam, mert elveimnek akartam 
élni, bizonyos feszültség támadt köztünk. Különösen azt kifogásolta, 
hogy a vezérkarból elbocsáttattam magam. Ti. azért bocsátottak el, 
mert "A magyar állam felépítésének terve?" címen engedély nélkül 
röpiratot adtam ki. Mondom, ezért feszültté vált köztünk a viszony. 
Amikor aztán fegyházba kellett bevonulnom és elmentem hozzá 
búcsúzni, ez a feszültség teljesen feloldódott. Úgy tudom, a 
búcsúzás előtti napon ő is álmodott valamit és ez az álom 
megmutatta neki, hogy én a helyes utat járom. 


- . Apja él? 
- . Nem. Meghalt, amikor én a fegyházban voltam. 
- . Anyja? 


- . Ő Németországban él. Az amerikaiaktól írást kapott, amely 
megóvja öt minden háborgatástól. 


- . Testvérei? 
- . Velem együtt négyen élnek. 
- . Apja miben halt meg? 


- . Gyermekkorában arcidegbénulást kapott. Ez elferdítette az arcát. 
Érelmeszesedése volt, ami - úgy látszik - a leggyengébb részén, az 
arcán támadta meg a legerősebben. Gutaütést kapott és a 
nyeldeklője megbénult. Kórházban halt meg végül, 
tüdőgyulladásban. 


- . Apja szerette az alkoholt? 
- . Fiatalabb korában talán szerette, de sosem láttam részegnek. 


- És Ön? 


- . Az első világháborúban iszogattam. A testvérek is tudták, hogy 
szeretem a jó bort, a pálinkát. De sosem ittam mértéktelenül. Most 
sem hiányzik. 


- . Volt-e a családjában elmebajos, idegbajos, alkoholista, 
öngyilkos? 


- , Nem tudok róla. 


- . Hisz-e megmagyarázhatatlan jelekben, titkos összefüggésekben, 
szimbolikus megnyilatkozásokban, rejtélyes tüneményekben? 


- . Ez a kérdés kicsit váratlanul ért... Nem vizsgáltam még meg 
magam ebben a kérdésben... Onmagammal szemben nem 
tudatosítottam a hitemet vagy a hitetlenségemet... 


- . Spiritizmussal foglalkozott? 


- Igen. Bizonyos okok miatt azonban abbahagytam ezirányú 
kísérletezéseimet. A múlt háborúban a harctéren vezettek be engem 
a spiritizmusba. Az emberek a háborúban foglalkozni kezdtek az 
emberentúli, a tárgyak mögötti, a metafizikai dolgokkal. Ha 
végigmentem a lövészárokban, számtalanszor hallottam egy-egy 
bezárt ajtó mögül:, Geist, bist du da?"... /. Szellem, itt vagy? - a 
szerk.] Volt kint egy iszákos zászlós, ő mutatott nekem először 
néhány dolgot. De egy százados felvilágosított: ha a 

valódi spiritizmust meg akarom ismerni, ne menjek a zászlós 
szeánszaira, hanem csatlakozzam a berliniek köréhez. Ez a kör 
összeköttetésben állott egy Berlinben székelő és tudományos alapon 
működő spiritiszta társasággal, onnan kapta az utasításokat, oda 
küldte a jelentéseket. Ez a társaság a spiritiszta jelenségeket, mint 
tényeket fogta fel és tudományosan rögzítette. Ebbe a társaságba 
azután el is mentem, az egyik lövészárokban tartották üléseiket. 
Kifejtették előttem, hogy ők a következő fizikai alapon foglalkoznak 
a lelki erőkkel: Minden test mágnessé tehető, csak ismerni kell azt 
az erőt, amely a kísérlet alá vont testben össze-vissza szórt 

pozitív és negatív töltésű részecskéket rendezni képes. Ha ez az erő 
birtokunkban van, akár a kő, akár a fa mágnesessé változtatható. 
Ők a spiritizmus tüneteiben vélték megtalálni ezt az erőt. Hogy 
tulajdonképpen mi ez az erő, azt nem lehet tudni, ahogy senki sem 
tudja, hogy tulajdonképpen mi a hő, mi az energia, mi a 


mágnesesség, mégis ezeket az erőket használjuk és logikus rendbe 
tudjuk kényszeríteni. Ez a társaság egyáltalában nem dolgozott 
hókuszpókuszokkal. Engem eleinte kizárólag önfegyelmező 
gyakorlatra fogtak. Például ígéretet kellett tennem, hogy minden 
este 9 órakor, bárhol is vagyok, bármit is csinálok, legalább két 
percig, de ha bírom, öt-tíz percig, valamire koncentrálom a 
gondolataimat, bármire, például akár arra, hogy valami jó, vagy 
arra, hogy a kakukk szól vagy az ég szép. Én rögtön megmondtam, 
hogy akár negyedóra hosszat is kész vagyok koncentrálni 
gondolataimat. Amikor ezen az előmunkálaton átestem, befogtak 
rendes munkára. Ez abból állott, hogy heteken keresztül nem 
csináltunk mást, mint este 9 órakor egy kis asztalnál összejöttünk 
öten. Pontban kilenckor, amikor az óra kilencet ütött, 
mindannyiunknak el kellett hallgatni, két percen át tökéletes 
csendben kellett maradnunk és megadott témára kellett 
mindannyiunknak koncentrálni gondolatainkat. Így ment ez 
heteken keresztül. A legmindennapibb dolgokra kellett gondolnunk. 
Három-négy hónap múlva jött az első gyakorlat. Az asztalra 
tettünk egy papírlapot, arra rá egy tűt. A papírlapra az ábécé betűi 
és különböző szavak voltak írva. Például ez a szó is: jó. A szeánszot 
vezető százados kiadta a jelszót: mindenki gondoljon a , jóra". 
Néhány perc múlva a tű mozogni kezdett. Hetekig tartó 
koncentrálás után a tű egyenesen a , jó" szócskára állott. Akkor 
aztán már Berlinből írták elő a teendőket... 


- . Már akkor is? 


- Igen, Berlinből, a központból. Én egészen csodálatosnak 
tartottam ezeket a dolgokat. Például egy pohár elcsúsztatását 
kizárólag gondolatkoncentráció útján. Vagy egy gitár 
megpengetését. Vagy tárgyak felemelését. Egyre súlyosabb 
gyakorlatok következtek. Például az asztal egy 

arasznyira felemelkedett. Én konstatáltam a tényt. Berlinből 
irányítottak, mi koncentráltuk gondolatainkat, a berlini utasítás 
szerint és a jelenségek bekövetkeztek. Beláttam, hogy valamilyen 
rendező erőnek kell állni a dolgok mögött, ami ilyen hatást vált ki 
az élettelen tárgyakból. Rendkívül érdekelt a dolog. (Nevet.) A 
háború után itt Budapesten én is vezettem egy ilyen társaságot. 
Nyolcan-kilencen vettünk részt, én voltam az irányító. A kommün 
alatt csináltuk ezt a dolgot és a kommün után is, amikor a 


fehérterror volt nálunk... 
- . Ön fehérterrornak nevezi ezt a korszakot? 


- . Ez a történelmi neve annak a korszaknak. Szóval abban az 
időben Ausztria bojkott alatt tartott bennünket, posta nem jött és 
így nem érkezhettek meg a berlini központtól az utasítások. Így 
azután én magam vezettem a társaságunkat. November lehetett. 
Szüleim Kassán voltak, megszállott területen. Együtt ült a szeánsz. 
Mély csend volt. Én éppen be akartam mondani a témát. De a tű 
hirtelen vibrálni kezdett és ezt a nevet betűzte ki: , Julie Szálasi". 
Háromszor-négyszer egymásután ennek a szónak betűire mutatott a 
papírlapra rajzolt betűk közül. Felálltam, azt mondtam: hagyjuk 
abba, ma nem tudok koncentrálni. Ekkor fél tíz lehetett. 

Tudtam, hogy nagyanyám egyik testvérét Júliának hívják és 
Bécsben él. Nagyon szeretett mindig engem, én is őt. Fél év múlva 
értesített apám, hogy hivatalos helyről nyert értesülés szerint ez a 
nagynéném azon a novemberi estén 9 és fél 10 óra között meghalt. 
Berlinbe jelentettem az esetet, ahonnan a következő magyarázatot 
adták: Minden gondolat, ami az emberben megszületik, elhagyja a 
testet, kisugárzik az emberből, tovagyűrűzik. Az ember agya olyan, 
mint egy adóállomás, amely azonban egyben vevőállomás is. Én és 
néném nagyon szerettük egymást, természetes tehát, hogy vevő- és 
adóállomásaink a szokásosnál sokkal érzékenyebbek voltak. Különös 
érzékenységgel működtek az említett estén, az említett órában. 

A nénémé azért, mert haldokolt és közvetlenül a halála előtt 
gondolatainak teljes intenzivitásával rám gondolt. Az enyém pedig 
azért, mert szeánszot vezettem. A két adó- és vevőállomás tehát 
akkor a legnagyobb kapacitással működött. Az ő adóállomása 
kisugározta felém a gondolatot, én felvettem és tudtomon kívül 
tovább sugárzott belőlem a tű felé, amelynek mágneses erejét 
felébresztette és a néném nevének betűire vibrált. Ez a dolog olyan 
hatást tett rám, hogy megfogadtam, abbahagyom ezeket a dolgokat. 


- . Miért? Hiszen éppen folytatnia kellett volna, most már 
meggyőződésből! 


- ,. Nem akartam babonás útra csúszni. 


- . Tehát az álombéli város főutcáján akart tovább előrehaladni, 
nem akart mellékutcába fordulni. Elfogadja ezt az értelmezést? 


- . Igen. Bennem óriási felelősség tudatosul. Ha egy gyűlésen 
valamit mondok a testvéreknek, akkor az úgy van. Én csak tényeket 
állítok mindig, én nem adok a hangulatokra. Én a tények útján 
akartam haladni, visszarettentem az emberentúli, emberfeletti 
dolgoktól. Ezért hagytam abba... (Nevet.) Résztvettem más, 
úgynevezett szellemidézéseken is. Két kedvenc szellemem volt Ha 
én ott voltam a társaságban, vagy Gólem jelentkezett vagy egy 
nagyon kedves, víg, bécsi suszter-gyerek, aki elmesélte 

nekünk, hogy éhezett, megfagyott. , Gimple ohne Frász!" - ezen a 
címen jelentkezett, ha én a társaságban voltam. Kedves, tréfás 
szellem volt. 


- . Hitt abban, hogy ezek a szellemek tényleg jelen vannak? 


- . Hittem. Mert hiszek a lélek halhatatlanságában, a test 
feltámadásában, hiszek ezekben a dolgokban, mint tényekben. Ez 
nálam nem hiedelem, hanem hit. Tudáson felül álló hit. 


- . Milyen volt a szerelmi élete? 


- . Szenvedélyes, de igen tartózkodó. Szenvedélyesen tudtam s 
tudok szeretni. De mindig megküzdöttem a szenvedélyeimmel. A 
vihart szerettem, ahogy kezdődik, fejlődik, tombol, teljes 
borzalmasságában, aztán elcsitul, eloszlik. Ilyen volt a szerelmi 
életem. Szerelmi elő- és utórezgések nélkül számomra nem létezett 
szerelem. Az embernek a halhatatlanságot kell érezni a 
szerelemben. Borzasztóan bánt, hogy nincsen gyerekem. 

Mindent újból ugyanúgy csinálnék, ahogyan csináltam, csak egyet 
bánok: elmulasztottam a gyereket... Már 1927-ben meg kellett volna 
nősülnöm... 


- . És miért nem volt gyereke? 


- . Nem akartam. Nem akartam, hogy a gyermekek anyja egy napon 
ezt mondja nekem: nézd, itt a fiad, légy reá tekintettel, térj le az 
utadról! Nem akartam, hogy a gyerek bármitől is visszatartson. 
1945 áprilisában az segített át a vajúdásokon, küzdelmeken, hogy 
megnősültem... 


- . Gyermekük lesz? 


- . Nem. A gyermeki, illetve szülői tudat valósága... (Elhallgat.) 


- . Miért használ Ön olyan szavakat, olyan kifejezéseket, amelyek 
szokatlanok, idegenszerűek? 


- . Ha az ember újszerű házat akar építeni, nem lehet régi, avult 
anyagot használni hozzá. Én hosszú körmondatok jelentését 
összesűrítettem egy-egy szóba. Mint például: talajgyökér, 
nemzetvalóság stb. Új fogalmakhoz új szavakat kellett alkotni, 
amelyek azonban pontosan kifejezik a gondolatot. Szerettem 
használni a , valóság" szót. Nemzetvalóság, hitvalóság, rögvalóság. 
A liberális demagógia beszélt ugyan a nemzetről, de csak 

mint demagóg jelszót használta ezt a szót és egyáltalában nem volt 
meggyőződve arról, hogy e fogalom mögött tény van. Vagyis 
valóság. Valóság! Valóság! Én az alapszavakat nem változtattam 
meg, de meg kellet különböztetni a demagógiát a valóságtól. 
Amikor tehát a nemzetről, a hazáról, a vérről, a hitről, a rögről, 
mint valóságról és nem mint liberális jelszóról akartam beszélni, 
akkor mondtam, hogy vérvalóság, rögvalóság, nemzetvalóság, 
hitvalóság. A testvérek azt mondották, indítsak pert a rajtam 
csúfolkodók ellen, én azonban csak mulattam rajtuk... Nagyon 
szórakoztattak a rólam szóló viccek. 


- . Szeret nevetni? 
- . (Nevet.) Nagyon. A moziban a trükkfilmen harsogva nevetek. 
- . Milyen regények érdekelték? 


- . A nagyon súlyos és tragikus ellentéteket tárgyaló regényeket 
szerettem különösen. 


- . Például? 


- . Például nagyon szerettem Maeterlincket. Magyar nyelven az Új- 
Szövetség után kedves olvasmányom az Ember Tragédiája volt, ezt 
a világ legnagyobb kötött formában rögzített bölcselmi 
művalóságának tartom. De rendkívül érdekelt a másik véglet: Nick 
Carter. A huszonnyolcfilléres regényeket faltam. Amikor erős 
mozgalmi életet éltem, minden csütörtökön megjelentem a Lipót 
körút végén levő újságárusnál és gyorsan megvásároltam az éppen 


akkor megjelent huszonnyolcfilléres regény legújabb példányát. 
Esténként legalább félóra hosszat olvastam ezeket a 

regényeket, ezeket a hihetetlen baromságokat, cowboy-regényeket, 
detektívhistóriákat, addig olvastam, míg el nem aludtam. (Nevet.) 


- . Milyen alvó? 
- . Nagyon jó. 
-  Ittis? 


- Itt is hat-nyolc órát alszom. Éjfél előtti alvó voltam mindig. 
Nagyon szerettem aludni. 


- . Milyen külföldi regényt olvasott? 


- . Nem is tudnám megmondani... Engem sohasem a cím, a szerző, 
mindig a tartalom érdekelt. A , Die blauen Bücher?" sorozatot 
olvastam... 


- . Orosz írókat? 
- . Néhány regényt olvastam Tolsztojtól, Dosztojevszkijtől... 
- . Például mit olvasott Dosztojevszkijtől? 


- . Azt az ismert... ha jól tudom, tőle van... igen, na... Bűn és 
bűnhődés... Anatole France-tól is olvastam... ügyes dolgokat írt. 
Zolát is olvastam, de nem szerettem. 


- . A verseket szereti? 
- . Nem mondhatnám. 
- . Ady? 


- . Verseinek kilencvenkilenc százaléka éppen olyan érthetetlen 
előttem, mint Wagner. A magyar zeneszerzők közül Bartók bizonyos 
mértékben közel jár hozzám, de túl mesterségesnek tartom. 


- . Látott-e már közvetlen közelségből emberi szenvedést? 


- . Anyámat, apámat láttam szenvedni. És egyszer a Thurzó utcában 


egy embert elütött szemem előtt a villamos. Nagy hatást tett rám... 
- . A háborútól eltekintve, mást nem látott szenvedni? 

- . Nem. 

- . És a háborúban? 


- . A háborúban a szenvedőben hősi szenvedőt, a halottban hősi 
halottat láttam. Tiszteltem bennük a hőst, részvétet nem éreztem 
irántuk. 


- . Nem gondolt arra, hogy a hósi halottak nagy része nem saját 
elhatározásából és akaratából lesz hősi halott, hanem azért, mert 
kényszerítik erre? 


- . Nem. Az ember cselekedeteinek kilencvenkilenc százaléka 
kényszerből történik, külső vagy belső kényszerből. Az embereknek 
csak egy százaléka cselekszik tudatosan. Ezek születtek vezetőnek. 
Az embernek három bőre van: 1. egyéni bőr; 2. közösségi bőr; 3. az 
abszolúthoz kötő bőr, ami az Istenhez köti. 


- . Gyűjtött-e gyermekkorában lepkéket, rovarokat? 


- . Igen. Benzinnel megbénítottam őket, csak azután szúrtam 
testüket a gyűjteménybe. Volt egy-egy eset, amikor megkínoztam 
egy ilyen kis állatot, de az inkább diákcsíny volt, nem csináltam 
rendszeresen. 


- . Az imént azt mondta, hogy gondolatait, álmait rögzíteni 
szokta. Ezt nyilván azért teszi s tette is mindig, mert az volt az 
érzése, hogy tettei és gondolatai bele fognak kerülni a 
történelembe, tehát a történelem számára rögzítette álmait is. 
Mikor támadt fel Önben először az az érzés, hogy Önből , nagy 
ember" lesz? 


- Nem fogja elhinni senki: sohasem volt ez az érzésem. Bennem 
három érzés uralkodott és uralkodik: 1. Igazságom van; 2. a világ rá 
fog jönni arra, hogy nekem igazságom van; 3. az igazságomat ebben 
az országban én fogom megvalósítani. 


- . Még most is hisz abban, hogy Ön fogja megvalósítani? 


- . Igen. Legalábbis mindent el fogok követni, hogy az igazságom 
még az életemben megvalósuljon Magyarországon. 


- . Ez változatlanul a törekvése most is? 


- . Igen. Salzburgban kiüzentem a fogságból a testvéreknek; 
Mindenki tartsa meg a helyét, semmit vissza nem vonok, minden 
marad, ahogy volt, a hungarizmus marad, ami volt. Az angolszászok 
és a Szovjet még nem nyerték meg a háborút. Ez a legbensőbb 
meggyőződésem. Mert a háborút az nyeri meg, aki a békét 
megnyeri. A szocializmus, a nacionalizmus és a Krisztus tanainak 

, integrálódása" hozhatja csak meg a boldog magyar jövendőt... 


- . És ez az , integrálódás? a hungarizmusban fejeződik ki? 
— Igen. 

- . Krisztus tanai is? Például a felebaráti szeretet? 

- Igen. 


- . Nem zavarja Önt, hogy a Krisztus tanaira épült egyházak 
élesen On ellen foglalnak állást? 


- . Ez az ő bajuk. 


- . Tudja Ön, hogy uralomra jutása után annyi és olyan 
bűncselekményeket követtek el párttestvérei, amennyire és 
amilyenekre a világtörténelemben még nem volt példa? 


- . Csak Augsburgban tudtam meg. 


- . Milyen volt a párt szervezete, ha az élen állók nem tudtak 
arról, amit a párttagok müveinek? Pedig ezek a párttagok nem 
titokban követték el bűncselekményeiket, hanem ország-világ 
szemeláttára! 


- . Én az ország felépítésével és a háború megnyerésével voltam 
elfoglalva. Még a minisztereimmel sem érintkeztem. Ezt Szőllősi 
testvérre bíztam. Nem tudhattam, mi történik a gettókban. De 
egyébként is a bűncselekményeknek csak egy százalékát vagyok 
hajlandó közönséges bűncselekményként elbírálni, kilencvenkilenc 


százalékát legfeljebb lélektani szempontból tartom 
bűncselekménynek... Én egyébként megmondtam a testvéreknek, ha 
nem lesz rend és ha az kell hozzá, tízezer hungaristát 

személyesen fogok felakasztani! 


- . Mi az, amiért ilyen rendíthetetlenül ragaszkodik 
ideológiájához? 


- . Mert még nem akadt ideológus, aki az én eszméim 
tarthatatlanságáról meg tudott volna győzni. 


- . Meddig hitt a német győzelemben? 
- . 1945 áprilisáig. 


- . Ön, a vezérkari tiszt?! Hiszen az egész világ már évekkel 
azelőtt tudta, hogy a németek nem nyerhetik meg a háborút! 


- . Én 1943-ban már tudtam, hogy a németek kezében van az 
atombomba. Hiszen az atombomba német találmány! (Suttogva) Az 
amerikaiak is a németektől kapták! A németek az utolsó hetekben 
átadták az amerikaiaknak, hogy ne jusson szovjet kézre. 


- . Ez hiteles értesülés? 
- . Teljesen. 


(Vége az első beszélgetés számára kijelölt időnek. Szálasi kijelenti, 
hogy már vége a beszélgetésnek. Azt mondja: jól esett, hogy ilyen 
alaposan és szabadon elmondhatta mondanivalóit. Arra kér 
bennünket, jöjjünk mihamarabb, nagyon fog várni, karácsony 
után..." - mondjuk. , Óh, ha előbb lehetne..." S aztán kezet nyújt s 
mélyen és hosszan szemünkbe nézve mondja: ,, Isten áldja Önt." 
Alig észrevehetően megbiccenti fejét s szálegyenes testtartással 
megy a két nyomozó között, vissza cellájába. ) 


(Az első beszélgetés után hat nappal ismét szemben ülünk vele. 
Aliig felgombolt fekete télikabát, alatta - most már kétségtelen! - 
zöld ing, kezén gyapjúkesztyű, melyet most sem vet le egy percre 


sem, lábán csizma, térdnadrág. Arca most is feltűnően fakószínű, 

szeme alatt mély és sötét árkok gyűrűi. Elnézést kér, hogy most 
nem állhat rendelkezésünkre, de éppen fél egy óra van, lent várja 


a meleg ebéd - leves s héjában főtt burgonya rossz a gyomra s nem 
bírja a hideg ételt. Félóra múlva visszajön s rendelkezésünkre áll. 
Nevet, aranyfogai villognak a rosszul világított szobában, amelyet 
most beszélgetésünk színhelyéül kijelöltek. S távozik. Fél kettő 
előtt néhány perccel vezeti fel újból egy detektív. S most precíz 
udvariassággal, mosolyogva leül szemben velünk egy íróasztal elé 
és minden kérdésünkre a legkészségesebben felel.) 


- Egy holland újságíró volt nálam ma délelőtt, ezért késtem el az 
ebéddel, elnézést kérek. Politikai beszélgetést folytatott velem. 
Aztán megkérdezte, milyen bánásmódban részesítenek. Köszönöm - 
feleltem -, semmi panaszom nem lehet. A bánásmód kifogástalan. 
Viszont az elhelyezésem igazán rossz. Megmutattam neki a 
cellámat, bizony nem nagyon jó. Ha nem tisztogatnám minden nap, 
tele volna penésszel. Ezt sem panaszképpen mondtam (nevet), csak 
rögzíteni akartam. A többiek már régen a Markóban vannak, 
fogalmam sincs, engem miért nem visznek oda, hiszen én is már az 
ügyészség foglya vagyok! Tévedés ne essék, én nagyon büszke 
vagyok, hogy itt tartanak, egyáltalában nem vágyom a Markóba! 
Büszke vagyok arra, hogy ebben a házban tartanak, ahonnan 
politikai pályafutásom elindult. Ez megtiszteltetés számomra. 
Viszont, ha a Markóban lennék, megengednék azt, hogy kívülről 
élelmiszercsomagokat kapjak, itt nem engedik meg, azt mondják, 
majd megfelelő kosztot fogok kapni. Írni szabad, de - sajnos - 
olvasnivalót nem adnak. Ez nagyon hiányzik. Ismételtem 

a hollandusnak, a bánásmód kifogástalan, Péter vezérőrnagy úr 
elragadó ember... mindenki udvarias hozzám... 


- . Önök is ilyen udvariasak voltak azokhoz, akiket a testvérek 
politikai foglyokként e ház pincétibe vetettek? 


- . Az én tudomásom szerint, igen. Ha atrocitás történt, arról én 
nem tudtam. Szigorú utasításom volt: a törvény betűit szigorúan 
alkalmazni kell. 


- . Amíg Ön , eszmei? síkon működött, mint a múltkor mondta: az 
ország felépítésén és a háború megnyerésén munkálkodott, addig 
gyakorlati síkon rettenetes dolgok történtek az országban! 


- . (Nevet.) Nem hiszek el mindent, amit mesélnek. Csak azt hiszem 
el, amit én magam tapasztalok. De egyszer elmondta nekem Vajna, 


a belügyminiszterem, hogy párttagok kiraboltak néhány zsidót. No - 
feleltem -, statárium van, ítéljék el őket, én azonnal aláírom a 
kivégzésüket. Néhány hét telt el, nem történt semmi. Akkor én 
hoztam szóba az ügyet Vajna előtt, mire ő azt mondta, hogy a dolog 
mégsem tartozik statáriális bíróság elé. Rászóltam: Mit sírtok 
nekem, ha nem intézkedtek? Ha nem komoly az ügy, hagyjatok 
békén, van nekem más dolgom! Ha meg komoly, ott van a 
statárium! 


- . Nem gondolja, hogy túl enyhén foglalt állást? Végre is abban 
az időben már az egész országban folyt a rablás, gyilkolás, 
fosztogatás! Nem kellett volna Vajnát felelősségre vonni? 


- . (Néhány pillanatnyi gondolkodás után.) Lehetséges. 


- . Annak idején sok szó esett arról, hogy Ön politikai pályafutása 
kezdetén felajánlkozott a Szociáldemokrata Pártnak. Igaz ez? 


- . (Nevet.) 1932-ben a vezérkari főcsoporthoz kaptam beosztást, a 
Színház utcában. A vezérkari nyilvántartáshoz kerültem. Úgy volt, 
hogy Párizsba megyek katonai attasénak. Erre az időre esett nagy 
politikai összezördülésem Gömbössel, akinek honvédelmi miniszteri 
gesztióit nem helyeseltem. Közben nem mentem Párizsba, hanem 
önálló katonapolitikai előadó lettem a vezérkarnál. Ebben a 
beosztásomban kötelességemnek tartottam megismerkedni a 
magyar politikai pártok programjával, helyzetével, céljaival és 
módszereivel. Minden egyes politikai pártot felkerestem, hogy 
tájékozódjam. Katonatiszti egyenruhában felkerestem a 
Szociáldemokrata Pártot is, körülbelül kétszer-háromszor. 
Érdeklődtem kapcsolataikról és Stromfeldről, akit a legnagyobb 
magyar koponyák egyikének tartok s aki a Horthy-Keresztes 
Fischer-Rőder-klikk áldozata. (Nevet.) Ezekből a látogatásokból 
következtették azután, hogy én a szociáldemokratákhoz akartam 
sodródni... 


- . Legutóbbi beszélgetésünk során azt mondotta nekünk, hogy 
istenhívő. Vallásos is? 


- Igen. 


- . És mi az álláspontja az Egyházakat illetően? 


- . Lelkem készen van mindig Krisztus tanainak befogadására. 
Istenben lelkemmel és értelmemmel hiszek. De mindehhez semmi 
szükségem nincs az Egyházra. Ezt így hatszemközt megmondhatom. 
De nem mondhatom a nyilvánosság előtt. Mert a tömegeknek 
szükségük van az Egyházra, aminthogy szükségük van a 
közigazgatásra, amely közvetítő közöttük és az állam között - éppen 
így közvetítő közöttük és az Isten között az Egyház. A közigazgatást 
fel is rúghatom, átalakíthatom a mindenkori szükség szerint; az 
Egyházat is meg lehet reformálni bármikor de Krisztus tanaival ezt 
sohasem lehet megtenni. Az Egyház az évezredek során teljesen 
elanyagiasodott... Ismerik a perzsa sah meséjét? Egyszer a perzsa 
sah nem tudta, kit nevezzen ki pénzügyminiszternek. Egyik udvari 
bolondjának tanácsára táncmulatságot rendezett, amelyen a 
pénzügyminiszterjelölteknek egy kincsekkel telerakott folyosón 
kellett áttáncolniuk. A bolond ott állt a sah mellett és együtt 
figyelték a táncolókat. Mit látsz, óh sah? - kérdezte a bolond. 
Táncolókat - felelte a sah. És mit látsz rajtuk? Semmi különöset. 
Legfeljebb azt, hogy valamennyien nagyon nehézkesen táncolnak, 
kivéve azt az egyet ott, azt az öreget, nézd az milyen fürgén táncol. 
Óh sah, ezt az öreget válaszd pénzügyminiszterül. Ezt az öreg 
embert ajánlod nekem? Igen, óh sah. De miért? Azért, mert ez az 
egyetlen, aki a kincsekkel telerakott folyosón való áttáncoltában 
nem rakta tele zsebeit kincsekkel, ezért tud ilyen könnyedén 
táncolni, noha ő a legöregebb. Hát látják, uraim, az Egyház, 
miközben áttáncolt a világtörténelem , corridor de la tentation"-ján 
(a kísértések folyosóján), telerakta zsebeit kincsekkel... Ezt az 
Egyházat nem választhatom erkölcsi világom miniszterévé. (Nevet. ) 


- . Ugyebár az Ön kormányának pénzügyminisztere Reményi- 
Schneller volt? 


- Igen. 
- . Bizonyos volt az ő zsebeinek tisztaságában? 


- . Én koalíciós kormányt voltam kénytelen alakítani. De a 
belügyminiszterem Vajna Gábor volt. És benne megbíztam. 
Márpedig, ahol a belügyminiszter megbízható, ott a 
pénzügyminiszter sem tud semmit csinálni, ami erkölcsileg 
kifogásolható. Amilyen erkölcsileg a belügyminiszter, olyan 
a pénzügyminiszter. 


- . Tudomásunk szerint nemsokára bizonyos előzmények fognak 
kiderülni, amelyekről mi itt nem szólhatunk. Mielőtt azonban erre 
sor kerül, feltesszük a kérdést: az ideológiája kizárólag az ön 
szülöttje? 


- . Kizárólag. Anyanélküli gyermekem. Erre nagyon büszke vagyok. 
És arra is, hogy nemcsak érzelmeim, hanem értelmem útján jött a 
világra. 


- . Forrásmunkákat nem használt? 


- . A magyar történelmet, a magyar néprajzot, a magyar földrajzot, 
a magyar nyelvet, az Új Szövetséget, az Ószövetséget és Vierkandt 
professzor nagyszerű munkáját, a , Handwörterbuch der Sociologie?"- 
t. 


- . Egy mondatban ki tudná-e fejezni a hungarizmus célját? 


- . (Néhány pillanatnyi gondolkozás után.) A hungarizmus 
Krisztus tana, a nacionalizmus és a szocializmus tényének gyakorlati 
összhangbahozatala, az , én" és a , mi" jólétének, életbiztonságának 
és megélhetésének szolgálatában. 

- . Erkölcsi világának alapjául elfogadja a Tízparancsolatot? 

- . Teljes egészében. 


- . Elfogadja azt a keresztény alaptételt, hogy amit nem kívánsz 
magadnak, ne kívánd másnak? 


- . Abban a pozitív krisztusi formájában, hogy mással is azt 
cselekedő, ami neked is jó. 


- . Azt is, hogy szeresd felebarátodat, mint tenmagad? 
- . Feltétlenül. 

- . A Hiszekegyet? 

- . Úgy érzelmileg, mint értelmileg. És a Miatyánkot is. 


2999 


- . Az a meggyőződése, hogy gondolataiban, érzelmeiben és 


tetteiben mindig a krisztusi tanok szellemét szolgálta? 
- Feltétlenül. 
- . Gyónni járt-e? 


- . Természetesen. Most karácsony előtt is meggyóntam. Két-három 
évvel ezelőtt, nagy politikai munkám idején, néha elmaradtam a 
gyónással, ilyenkor összefoglaló gyónást végeztem. 


- . Kényszerítő szükségét érezte a gyónásnak? Voltak feszítő erejű 
bűntudatérzései? Apró dolgokért is keletkeztek 
lelkiismeretfurdalások Onben? 


- . Érzékeny vagyok, bűntudatérzés könnyen támad bennem. 
(Nevet.) Az élet integrálódási, de egyszersmind differenciálódási 
folyamat. Mindkettő szükséges ahhoz, hogy tudatos és szerves és jó 
élet jöjjön létre az emberi társadalomban. Tengely nélkül nincsen 
mozgás sem az emberi, sem a szervezetlen életben. A tengely 
minden életmegnyilvánulással együtt megváltozik. Tengelye van az 
integrálódásnak is, a differenciálódásnak is. De tengelye van a 
politikai életnek is. A liberalizmus tengelyében például annak idején 
a London-Párizs tengely állott. Ez a tengely azután a liberalizmus 
minden megnyilvánulására rányomta bélyegét. S ez természetes 

is. Minthogy az új világnézet lényegében más, mint a régi, 
természetes tehát, hogy új tengelye is van. Ez az új tengely: Berlin- 
Róma-Tokió. Ez a három hatalom fogja előbb-utóbb leváltani a 
másik tengely körül forgó három hatalmat és az új tengely körül fog 
az élet és a társadalom és a gazdasági rend kialakulni. Az 
integrálódási folyamatot rendkívüli mértékben gyorsítja a technika. 
A technika vívmányaival óriási területeket össze tudunk fogni. 
Európa, Ázsia, Afrika területeit közös tengely köré lehet 

alakítani. Ezért mondottam, hogy Európa, Ázsia, Afrika és 
Ausztrália nagytérségeket képez és ezt a négy világföldséget kell 
megszervezni. Közöttük a híd: Moszkva. Mégpedig olyan Moszkva, 
amelyik nem bolsevista. Én most is antibolsevista vagyok, ezt 
megmondottam az engem kihallgató orosz uraknak. Tehát: Berlin- 
Róma-Tokió, mint anyagi, Berlin-Róma, mint erkölcsi tengely. 
Ebben a nagy közösségben kell megalkotni Európa 

közösségét, amelyet az új világkonstellációt megszervező 
hatalmaknak: Németországnak és Olaszországnak kell kialakítani. 


Olaszország alatt a Vatikánt is értem. Itt a Duna medencéjében a 
hungarizmus gyűjti össze és fogja egészbe a népszemélyiségeket. 


- . Milyen szerepet szánt ebben a világban önmagának? 


- . Trialisztikus megoldásra gondoltunk: alkotmány, amely az életet 
jelentette volna, államfő, aki az államot reprezentálta volna és 
nádor, aki az államfő előtt az államot képviselte volna. Én lettem 
volna a nádor. A nádor és az államfő egymás mellé rendelt szervek 
lettek volna, éppen úgy, ahogy a Dunamedence népei is egymás 
mellé rendelt állapotban éltek volna. Mindegyik nép államfőt és 
nádort választott volna magának. A Kár-pát-Duna-nagymedencében 
- vagyis Magyarországon - minden népszemélyiségnek meg lett 
volna a maga külön vezetője. Így a zsidóknak is, mindaddig, amíg a 
zsidók kitelepítését a világpolitikai helyzet lehetővé nem teszi. Az 
államfő és a nádor felett állott volna a törvényhozás, amely két 
házból állott volna: a népközösség és a dolgozó nemzet házából. 

A Népközösség Házában a politikai pártok képviselői ültek volna, a 
szervezetében a Felsőházhoz hasonló Dolgozó Nemzet Házában a 
nemzet dolgozóinak küldöttei. A nádor alatt állott volna a 
kormányfő és a kormány. 

- . Ön a politikai pártok képviselőiről beszél. Hogy érti ezt? 


- . Úgy, hogy választást tartottunk volna, mert nem vagyok híve az 
egy-pártrendszernek. Az Úristen csak egy-kétszáz évben egyszer ad 
olyan vezért a hazának, akiben a nemzet bizalma összpontosul. Ha 
azután ez meghal, összeomlik minden. Ezért van szükség a 
többpártrendszerre. Úgy terveztem, hogy mindazok a pártok, 
amelyek a szavazatoknak több mint 1096-át kapják, önállóan 
képviseltetik magukat a törvényhozásban, azok, amelyek 
kevesebbet kapnak 1090-nál, szabadon választhatnak 

maguknak pártot, amelybe beleolvadhatnak. 


- . A Szociáldemokrata Pártot és a Kommunista Pártot is indulni 
hagyta volna? 


- . De mennyire! (Nevet.) Majd a választásokon meglátták volna, 
mennyire áll mellettük a nemzet! 


- . És milyen választójogot adott volna? 


- . Nemre való tekintet nélkül választhatott volna mindenki, aki a 
18. életévét betöltötte. Országos lajstrom lett volna és titkos 
szavazás. A választást az Országbíró ellenőrizte volna. Az 
Országbíró alá tartozott volna minden bíróság, ügyészség, a 
minisztériumok minden intézkedését ellenőrizte volna abból abból a 
szempontból, hogy a törvényeket betartják-c. Ő tulajdonképpen az 

, Énfelség" képviselője lett volna. Én ezt az egészet úgy akartam és 
Isten és a nép segítségével úgy fogom lebonyolítani, hogy 
népszavazással megválasztatom az államfő, a nádor és az országbíró 
személyét és a törvényhozási elnököt, akinek mindkét Ház elnöke 
alá volna rendelve. Hogy milyen kiterjedésű felhatalmazást és 
jogkört kap ezen négy tisztség viselője az attól függ, hogy a 
szavazatok hány százaléka esik rájuk. Más jogkört fog kapni az, 
akire például a szavazatoknak 9096-a esik és megint más az, akire 
csak 5599-a esik; 5090-ot azonban mindenképpen meg kell haladni a 
szavazatok számának. 


- . Horthyt megfelelő államfőnek tartotta volna? 


- . Nem. Viszont sokat gondolkoztam az Otto Habsburg-problémán. 
Gondoltam erre a megoldási lehetőségre. De ennek óriási akadályai 
lettek volna. Kézenfekvő megoldás volna ma egy angol vonal, 
minthogy Berlin ez-idő szerint kiesett. Világrészünk földségének 
rendezését Anglia és Szovjet akarja kézbe venni. 


- . Olvasta a Mein Kampf-ot? 
- . 1937-ben. 
- . Milyen hatást tett Önre? 


- . Igen csalódott voltam. Egy elkeseredett politikus kifakadásait 
láttam benne, semmi mást. 


- . Magyar nemzeti szempontból nem tartotta aggályosnak? 
- . Nem láttam benne veszedelmet. 
- . Olvasta-e Alfred Rosenberg könyvét? 


- . A ,Mythos des 20. Jahrhunderts"-t? Borzalmas! Kritikailag 
feldolgoztam. Lesújtó véleményem van róla. A bölcseleti alap, 


amelyről elindul, félelmetes tévedés. Aki csak az anyagi alapot 
fogadja el az emberi és társadalmi életben, az materialista; aki csak 
a szellemit, az liberális polgár; aki csak az erkölcsit, az dogmatikus. 
Marx történelmi materializmusát bölcseleti tévedésnek tartom. 
Egyébként valamennyi bölcseleti rendszert törölni lehetne és az 
ember kilyukadna az én bölcseleti elvemhez, amelyet a történelmi 
anyagszerűséggel szemben történelmi erkölcselvűségnek nevezek. 
Ez hiányzik Marxból, az erkölcselvűség és magyarázóiból, akik 
mindenfélét igyekeznek Marx tanaiba belemagyarázni, még 

inkább hiányzik. (Nevet.) Önök nevetni fognak: én Lenint sokkal 
magasabbra helyezem Marxnál, ő adott lelket az egész anyagnak... 


- . Mi a véleménye Hitlerről? 


- . Nem csalódtam abban az emberben, aki a Mein Kampf-of írta. A 
Mein Kampf-ról pedig már megmondtam a véleményemet Ő a Mein 
Kampf. Mint személyiség, igen maradandó benyomást tett rám, 
mert meg volt győződve igazáról. 


- . Nem gondolja, hogy az elmebeteg is meg van győződve 
igazáról? Nem gondolja, hogy az elvekhez való konok ragaszkodás 
nem kritériuma a nagyságnak és az értéknek? 


- . Egyáltalában nem tette rám egy elmebeteg benyomását. 1944 
decemberében beszéltem vele. Akkor még - éppen úgy, mint én - ő 
is meg volt győződve a német győzelemről. Testileg elöregedett 
volt, de szellemileg, lelkileg friss. Mint ideológus és szociológus 


kerestem benne az ideológust és szociológust, de nem találtam meg. 
- . Mi volt a benyomása: milyen hatást tett Ön Hitlerre? 


- . Azt mondta nekem: Nagyon örülök, hogy végre egyszer a 
magyar nemzet képviselőjét üdvözölhetem Berlinben és nem egy 
klikk kiküldöttjét. Horthyra gondolt. Elmondotta, mik az új. 
fegyverek, beszélt az aoombombáról és elmondotta, hogy 1946-ban 
már egy kiló szénből fogják fűteni egész Berlint. 


- . Mi volt a véleménye Mussoliniról? 


- . Nagyon sajnálom, hogy nem ismerkedhettem meg vele. Őt 
szellemileg nagyobbnak tartom Hitlernél. Hitler inkább anyagelvű 


politikusa volt a világnézetnek, Mussolini inkább erkölcselvű 
politikusa. 


- . Mit tart Horthyról? 


- . Elöregedett, ingadozó férfi, aki egy klikk érdekében akarta 
vezetni az országot. 


- . Mi a véleménye Rooseveltröl? 


- . Róla igen rossz véleményem van. Megjegyzem, tisztában vagyok 
azzal, hogy hatezer kilométer távolságból alkottam magamnak 
véleményt róla. A New Deal-lel igen jól indult. Nagyon érdekes 
kezdeményezése volt. Tervszerűen akarta megszüntetni a 
munkanélküliséget, tervének keresztülvitele hatalmas társadalmi 
átalakuláshoz vezetett volna. Azonban egyrészt a nemzetközi 
zsidóságtól, másrészt a nemzetközi tőkétől olyan biztosítékokat 
kapott, amelyek garantálták, hogy a munkanélküliség a New Deal 
végrehajtása nélkül is meg fog szűnni. A garantálók azonban 
kikötötték, hogy a New Deal-t el kell ejtenie, ezzel szemben 
biztosították másodszori megválasztását az elnöki székbe. Roosevelt 
ebbe belement, gondolván, majd ha megválasztják újból elnöknek, 
ki fogja játszani őket és mégis megvalósítja a New Deal-t. De nem 
így történt. A New Deal a megindult új irányzatban teljesen 
eltokosodott és Roosevelt a plutokrácia és a zsidók kezébe került. 
Amikor meghalt, német részről azt mondták nekem, hogy Roosevelt 
halála nagy nyeresége a tengelyhatalmaknak. Én azt mondtam: 
ellenkezően, nagy csapás. Roosevelt halálával legfeljebb Churchill 
nyert sokat, mert kezébe veheti az angolszász világ politikai 
vezetését. 


- . És Churchill? 


- . Nem szívlelem őt, ellenségünk. De tisztelettel meghajlok a 
képességei előtt, amikkel ezt a háborút végigvezette. 


- . Önök így köszöntötték egymást: , Kitartás, éljen Szálasi!" Ön 
rendelte ezt el? 


- . (Nevet.) Én csak azt rendeltem el, hogy a testvérek köszöntése 
ez legyen. , Kitartás!" Az , éljen Szálasi"-t ők tették hozzá. De az én 


jelenlétemben sohasem. (Kérdés nélkül a pszichoanalitikus 
orvoshoz.) Ön a múltkor azt a megjegyzést tette rám, hogy a 
testvérek azt hihették, hogy én ultraidealista vagyok. Ezen sokat 
gondolkoztam. Naplómban is rögzítettem ezt a megjegyzést. 
Csakhogy... A jelenlegi technikai fejlődés sokkal nagyobb 
idealizmust enged meg, mint valaha. Régebben az 

ultraidealisták csak utópisták lehettek. Ma, a technika csodái révén, 
az ultraidealista eszméket is meg lehet valósítani. Ezt a 
gondolatomat egyébként rögzítettem. 


- . Vajon ultraidealistának nevezhető-e az, aki nem akadályozta 
meg, noha hatalmában volt, az október tizenötödike után történt 
szörnyű gyilkosságokat és rablásokat? 


- . (Hevesebben.) Sohasem fogok hivatkozni bizonyos dolgokra... 
De a zsidóság, amelyik ma él, csak nekem köszönheti életét!... Ki 
merte volna március tizenkilencedike után megtenni azt, amit én 
tettem? ... Amikor meghallottam, hogy a zsidóságot kiviszik az 
országból külországi munkaszolgálatra, a párt vezetőségének 
hivatalos értekezletén ezt mondtam: Nem szabad kiengedni az 
országból egyetlenegy zsidót sem! Olyan gazdagok vagyunk mi, 
hogy napi négymillió munkaórát nélkülözni tudjunk? Nem szabad 
az egyetlen létező és komolyan felhaszálható munkaerőt kiengedni 
az országból! Maradjanak csak itt bent, dolgozzanak nekünk! 

A nemzet vagyona elleni árulásnak tekintem, ha ezt a munkaerőt 
Németországnak ajándékozzák! A zsidó vagyonhoz sem nyúlhat 
senki, az a nemzet vagyona! És jöttek hozzám a rabbik, hogy 
segítsek a zsidóságon, ne engedjem, hogy kihurcolják az országból, 
tudják, hogy én igazságos ember vagyok... Miért jönnek hozzám 
most? - kérdeztem tőlük. - Ezelőtt kicsúfoltak, leköpdöstek és most 
egyszerre igazságos vagyok?... Talán legyek a Mózesük?... Később 
jöttek hozzám zsidók, hogy a nyilaskeresztes párton belül 
alakítanának egy zsidó tagozatot. Mondtam nekik, ne lépjenek be 
a pártba, ne akarjanak külön tagozatot alakítani, inkább legyenek jó 
cionisták, a cionizmus a nemzetiszocializmussal jól meg fog férni. 
Kiadtam az utasítást: zsidóvagyonhoz illetékteleneknek nem szabad 
hozzányúlni, mert az nemzeti vagyon és a nemzet újjáépítéséhez 
szükség lesz rá. És ebből a vagyonból akartam lebonyolítani a 
háború végén a zsidók kitelepítését. (Az asztalra üt.) Én voltam az 
első, aki követelte, hogy a Németországba vitt zsidókat vegyék 


nyilvántartásba, minden egyes zsidó személyről elszámolást kérek! 
Amikor uralomra kerültem, egy gemisch Kommandó-nak [vegyes 
különítmény - a szerk. ] kellett volna megalakulni, az én 
megbízottambáól, a német kiküldöttből és a svájci Vöröskereszt 
megbízottjából. De nem lett belőle semmi, mert a németek húzták- 
halasztották a dolgot, nem voltak hajlandók a követelésemet 
teljesíteni. Megmondtam, személy szerint akarok elszámolni minden 
egyes zsidóról magam és az Isten előtt... 


- . És közben tudta, hogy mi történi itt bent? Hogyan mészárolják 
itt bent a baloldali keresztényeket és a zsidókat? 


- Ezt csak Augsburgban tudtam meg. De térjünk csak vissza arra, 
amit én csináltam és akartam csinálni a zsidók érdekében, arra, 
amiről előbb mondtam el részleteket. Miért nem csinálta ezt Horthy 
úr? És Sztójay úr? A németek engem erélyes fellépésemért 
Dachauba akartak vinni. Október tizenhatodika után a németek 
engem megfenyegettek, én csak átmenet vagyok - mondták én 
reakciós vagyok, reakciósabb Kállaynál és még Örülhetek majd, ha 
csak Dachauba visznek! A zsidóság egy része bízott is bennem. Jön 
még idő, amikor a zsidók rá fognak jönni arra, hogy a hungarizmus 
győzelme az ő egyetlen életlehetőségük. 


- . Szokott-e érezni gyűlöletfellobbbanásokat magában és ha igen, 
mit gondolt, mit tett ilyenkor? 


- (Nevet.) Hirtelenharagú ember vagyok, de gyorsan lecsillapodom. 
Az alreáliskolában egyszer diáktársamhoz vágtam egy széket, mert 
nem akarta abbahagyni a csúfolkodást. 


- . Mivel csúfolták Önt gyermekkorában? 


- . Chinesernek hívtak, mert sárgás arcbőröm volt. A matematika 
professzorom mindig ezt mondta: , Sie sind ein wahrer Chineser!" 
[Maga egy valódi kínai - a szerk.] Ezt azért mondta, mert a kínaiak 
jó matemetikusok és én is az voltam. 


- . Sakkozni szeret? 


- . Nagyon. (Nevet.) Nagy mulatságom a lapok sakk- és 
keresztrejtvényeinek megfejtése. 


- . Milyen érzése volt, ha például sakkban legyőzték? 
- . Vegyes érzések... Volt úgy, hogy haragudtam... 


- . Vannak-e kényszerképzetei, vagy kényszercselekedetei? Például 
túlzottan szereti-e a tisztaságot? Szokott-e gyakran kezet mosni? 
Nincs-e úgynevezett szimmetriakényszere? 


- . Mindenben nagyon szeretem a tisztaságot, a rendet, a 
precizitást, a szimmetriát. A szép nálam ott kezdődik, ahol a rend. A 
ruháimra nagyon vigyázok. 


- . Babonás? 


- . Nem. Sőt. A mozgalomban a 13-as volt a kedvenc számom. 
(Nevet.) Senki sem akart a 13-as számú párttag lenni. Sorsot 
húztunk. Én húztam először. Kihúztam a 13-as számot. Azóta 
állandóan kísér ez a szám. Beköltöztem a Hűség Házában, a 13-as 
számú szoba lett az enyém. A salzburgi cellám a 13-as számú cella 
volt. Az istentiszteletet itt a cellában a 13-as számú cella előtt 
tartották meg. (Nevet.) Csak azért is szeretem a 13-as számot! 


- . Egy kicsit ez is babona. Elébe megy a 13-as számnak... 
- . Igen. Elébe megyek! 


- . Múltkor említette, hogy édesanyja azt álmodta, Hitler kilenc 
görögdinnyét vitt ajándékba. Milyen szerep volt édesanyja életében 
a 9-es számnak? 


- Anyámnak nyolc testvére volt, együtt tehát kilencen voltak. Aztán 
ő a katolikus vallásban kilencedes volt, vagyis minden kilencedik 
hónap első péntekjén ájtatosságot tartott. 


- . Ugyancsak a múltkori beszélgetésünk során mondta azt, hogy 
azoknak a rablásoknak és tömeggyilkosságoknak, amelyeket 
október tizentötödike után Budapesten és vidéken elkövettek, 
legfeljebb egy százalékát tartja közönséges bűncselekménynek. 
Hogyan érti ezt? 


- . Ezt én csak a pártom tagjaira vonatkoztatom. A bűncselekményt 
elkövetők kilencvenkilenc százaléka - szerintem - nem volt párttag. 


Én megmondtam, hogy hajlandó vagyok személyesen felakasztani 
tízezer hungaristát, ha bűnösnek bizonyulnak. De tudom, hogy a 
párt tagjai alig vettek részt a bűncselekményekben. A pártban a 
legnagyobb fegyelem volt és mindenki ismerte álláspontomat. 


- . Milyen volt általában a kedélyállapota? 

- . Hullámzó. Igen erőteljes belső életet élek. De nagyon nehezen 
tudok kifejezést adni érzelmeimnek. Évek teltek el, amíg ki tudtam 
mondani feleségem előtt a szót: szeretlek. Mindig féltem attól, hogy 
az érzelem csak valami torz formában fog kibukkanni belőlem és 
így inkább magamba zártam. Ez azután kedélyhullámzást okozott. 


- . Volt-e valaha öngyilkossági gondolata? 


- . Az öngyilkosság eszméjével foglalkoztam és rájöttem arra, hogy 
nincs olyan ok, ami engem öngyilkosságra késztethetne. Talán, ha 
elmeháborodott lennék, akkor megölném magamat. Másképpen 
nem. (Nevet.) 


- . Ha halálra ítélnék és a cellájába betennének egy méregpoharat: 
igya ki s megmenekül a nyilvános kivégzéstől - megtenné? 


- . (Nevet.) Szó sincs róla. Mattsee-ben megszökhettem volna. 
Felajánlották nekem, azzal, hogy ahova visznek, sohasem fognak 
kiadni. Nem tettem meg. Én küldetésemet végre akarom hajtani. 


- . Milyen érzést váltott ki Önben a homoszexualitás, ha hallott 
róla? 


- . Inkább utálkozásfélét... De megértettem azokat, akik művelik. 
Mert az emberben nincs természetellenes hajlam. Az ember, ha 
valamit csinál, a benne élő hajlamot elégíti ki. A hajlamot pedig a 
természet oltotta belé. (Nevet.) Minden ember bolond. Csak az 
egyik szabadon jár, a másiknak nincs annyi protekciója, hogy 
szabadon maradhasson. 


- Mint nyilván csinos, jóvágású fiatalemberrel próbálkozott-e 
Onnel valaha is homoszexuális hajlamú egyén? 


- . Egyszer. A katonai iskolában egy diáktársam. Elhárítottam. 
- . Monogám természetű? 


- . Menyasszonyomat 1927-ben ismertem meg. Ettől kezdve 
absztinens voltam, több mint egy évtizeden keresztül. 


- . Nehéz küzdelmébe került ez az absztinencia? 


- . Nem. Elmerültem tanulmányaimba és menyasszonyom 
serkentőleg hatott rám tanulmányaim folytatásában, 
törekvéseimben, buzgalmamban. 1938-ig absztinens életet éltem. 


- . Ha önmaga bíráskodhatna önmaga felett, mi lenne az ítélet? 


- . (Nevet.) Felmenteném magamat. Legfeljebb egyért... (Hirtelen 
elhallgat.) De azt csak a tárgyalásomon fogom elmondani... 
(Nevet.) Nagyot fognak nézni!... Az én ügyem nem a Népbíróság elé 
való volna. Hanem egy külön fórum elé... 


- . Kikből állna ez a külön fórum? 


- . Horthyból, aki átadta nekem a hatalmat, aki a nemzeten 
keresztül kerestem a megoldást, Rákosiból, aki az oroszok felé vágja 
az ösvényt és Toldiból, aki a jelent képviseli... 


- . Talán Tildyt akart mondani, nem? 
- . (Nevet.) Persze. Tildy. 


- . Tildyt talán nem tartja elég erősnek? Egy Toldit szeretne a 
helyén látni? 


- . (Sokáig nevet.) Toldit! Igen! 


- . Viszont a demokrácia Tildyt - Toldinak tartja. (Nem 
felel.) (Felállunk, Szálasi is felállt. , Sajnálom, hogy 
megvárakoztattam az urakat - mondja -, nagyon örülök, hogy 


eljöttek, jól esett a beszélgetés." Megbiccenti a fejét. Mögötte már 
a politikai rendőr, viszi vissza cellájába. Még visszanéz ránk, 
nevet, keskeny ajkai közül elővillanó aranyfogai csillognak a 
zegzugos, homályos folyosóin annak a háznak, amely a 
nemzetiszocializmus történetében a Hűség Háza, az emberi szellem 
és a magyar történelem lapjain a Katasztrófa Háza néven 

fog szerepelni.) 


A pszichoanalitikus megjegyzése 


Sorrendben a huszadik vizsgált volt Szálasi Ferenc. Váratlanul nagy 
anyagot adott, nagy anyagot ahhoz képest, amennyit az előtte 
vizsgáltaktól kaptam. És a nagyobb anyaggal most másfajta 
nehézségek támadtak, mint a sokkal kevesebb adattal: csak a 
tudományos étvágyat fokozza, de a tudományos éhséget nem elégíti 
ki. 


Származásilag: magyar, német, örmény, ruszin keverék. És a 
hungarizmus hirdetője. Származásának zavarosságát kell 
kompenzálnia: magyarabbnak kell lennie a magyarnál, hogy 
magyarnak érezhesse magát. (Hitler is osztrák volt és nem 
birodalmi német.) 


Gyermekkorában cipész vagy misszionárius akart lenni. Mind a két 
vágya teljesült. Politikai , küldetését? egy csizmadia szakértelmével 
koncipiálta meg. , Küldetésének" tudata már kora fiatalságában 
kialakult benne, noha most tagadja vagy nem emlékezik arra, hogy 
már gyerekkorában , nagy ember"? akart lenni. Jézus-álma mindent 
elmond erről a kérdésről. Kételkedő volt; álmában egy kérdésére azt 
feleli Jézus: , Isten van, mert mi vagyunk és lenne akkor is, ha mi 
nem lennénk." Jézus Isten Fia, Isten, és azért van Isten, mert Jézus 
és Szálasi vannak. A hitében tamáskodó Szálasit ez az álom ezért 
erősítette meg tökéletesen, mert az álom szerint Jézus és Szálasi 
egyenrangú társak. Persze lehetne azzal érvelni, hogy hiszen ez csak 
álom! De a pszichoanalízis bebizonyította, hogy minden 

álom minden szavának és minden gesztusának forrása az álmodó 
lelkivilága. Az álmodó az. álomszíndarab írója, rendezője és 
valamennyi szerepel is ő játssza benne. Az álombéli mondat 
második fele gyengíthetné értelmezésemet. Ez az álomrész így 
hangzik: , Isten lenne akkor is, ha mi nem lennénk". Ehhez két 
megjegyzésem van: 1. Az álom minden kis részletének megvan a 


maga külön jelentősége, tehát a mondat első felének is megvan a 
maga külön, fent kifejtett jelentése. 2. Valóban, Isten akkor is volt, 
amikor Jézus még nem élt, de Jézus születése is Isten létezésének 
egyik bizonyítéka. (Természetesen ugyanezen oknál fogva Szálasi 
születése is bizonyíték Isten létezése mellett...) 


Jézus lába - Szálasi jellegzetes álmában - hófehér nyomot hagyott a 
mező virágain, Szálasi lábnyomai pirosak. Az egész zsidókérdés 
azóta foglalkoztatja Szálasit, amióta Jézus kínhalálának újszövetségi 
leírására felfigyelt. A zsidók miatt feszítették meg Jézust, ez - és 
milyen régen és milyen soká még! - bosszút kíván. A megtorlásnak, 
de Szálasi egész pályafutásának szimbóluma a lábnyom, ami piros, 
mint a vér. 


Nagyon sok vezető személyiség terjeszt és terjesztett magáról olyan 
híreket, amelyek emberfelettinek állítják be. Ezekről a vezető 
egyénekről úgy tudja a közhit, hogy aszexuálisak, vegetáriánusok, 
rettenthetetlenek stb. Végül is persze kiderül róluk az. igazság, vagy 
legalább annak egy része, ami természetesen egészen más színben 
mutatja be őket. Szálasi egyszerű embernek mutatja magát: például 
bevallotta párthíveinek, hogy mennyire félt, amikor börtönbe 
került; vagy egyáltalában nem hallgatja el, hogy szerette az italt. 
Felmerül a kérdés: csak az igazságról, az igazság kendőzetlen 
közléséről van-e itt szó, vagy szerénykedésről, amit az , elhivatott" 
megengedhet magának. (Valami halvány azonosítási szándékot 
érzek itt is az. Ember Fiával.) 


Nagy, benső viaskodás után jutott el odáig, hogy ne erezzen 
halálfélelmet. A félelmet úgy is le lehet győzni, hogy aki fél, elébe 
megy a félelemnek. Ahogy Szálasi elébe megy a halálnak és 
amiképpen a halál lehetőségét értékeli: ez valójában keresése a 
halálnak, a megdicsőülésnek. (Ismét egy azonosítási tendencia a 
keresztény vallások alapítójával.) Ugyanezt a mechanizmust látjuk 
abban a lelki folyamatban, amelynek során a viharfélelemtől az 
elemek tombolásában való gyönyörködésig eljutott. Vagy ahogyan a 
13-as szám babonája elé megy. Nem fél attól, amitől fél, 

már beteljesült a félelem és nincs mitől félnie. (Igazában az a bátor, 
aki a félelme dacára helytáll. Aki nem fél, az nem bátor, mert nincs 
mit legyőznie.) 


Szálasi a maga módján vallásos egyén. Nincs szüksége egy egyházra, 


CA kJ 


amely , közigazgatás" az Isten és az ember között. Erkölcsi-Énje 
tehát feltétlenül vallásos. De lelkének ellenpólusán - ismét csak a 
maga módján - szadizmus él. Azt mondotta: , Ha kell, tízezer 
hungaristát személyesen fogok felakasztani!" Szálasi mindent 
komolyan mond. Minden közlését adekvát érzések kísérik, ezért 
olyan színes az előadásmódja. Persze más a gyakorlat. A 
gyakorlatban már - éppen egy olyan esetben, amikor 
bűncselekmények megtorlására közbe kellett volna lépnie - ezt 
vetette oda belügyminiszterének: , Mit sírtok nekem, ha nem 
intézkedtek!...?" A zsidókkal szembeni gyűlölet-elem annyira 
erőteljes benne, hogy a , család" tagjait, a , testvéreket?" mégsem 
lehet önkezűleg megbüntetni, zsidókkal szemben elkövetett bűnük 
miatt!... Máté evangéliumának egy Szálasi által variált fogalmazása 
is szadisztikus, közösségellenes bensejét árulja el. Így 

mondja: , Mással is azt cselekedd, ami neked is jó." Szerinte ez Jézus 
pozitivizmusa. Nem, ez valami más, ez azt jelenti, hogy pl. lehetsz 
mással szemben kegyetlen, mert ez éppen úgy, mint a magaddal 
szemben alkalmazott kegyetlenség (mazochizmus), neked is jó. Ti.: 
akinek az érzelmi világa pervertált, annak a mazochizmus is és a 
szadizmus is jó. 


A , feladatok", amelyeknek betöltésére Szálasi Ferenc született, 
nemcsak őt magát, hanem családját is befolyásuk alá kerítették. 
Anyjához álmában eljön Hitler. Szolgája lesz, a piacról egy kosár 
dinnyét hoz neki és miután letette ajándékát, szótlanul meghajol 
Szálasi anyja előtt. Lehetetlen nem felismerni a mélyen vallásos 
anyának álmában a három királyok történetének külvárosi 
variációját. De az apa is: miután előzően feszült volt a viszony 
közötte és Szálasi között (amiért az elhagyta a vezérkart), egy álom 
hatására megenyhül és úgy látja, helyesen cselekszik a fiú, amikor 
az ország , megváltozásáért" börtönbe vonul. 


Országépítő terveiben mindenre gondolt, minden pozícióra talált 
megfelelő egyént. Önmagát nádornak szánta, de az államfő 
személyét nem választotta ki. Mintha itt a régebbi, a dogmatikában 
kételkedő áriánus lelke vetítene elképzeléseibe valamit. (Arianizmus 
Arius-nak és követőinek - az ariánusoknak - mozgalma volt a 4. 
században. Legfőbb tétele, hogy a Fiú-isten nem öröktől való, 
hanem az Atya-isten , teremtménye". Nem egylényegű 
(homouszion), hanem hasonló lényegű (homoiuszion) az Atyával.) 


Arra készülhetett, hogy az Atya és a Fiú - államfő és nádor - 
ugyanazon személy legyen. Eretnek lelke tehát megtért: az 
egylényegű, a homouzion mellett döntött. 


Szálasi egy ideig spiritizmussal foglalkozott. Azért hagyta abba, 
mert meggyőződött a spiritizmus igazságairól és félt, hogy a 
valóságtól elszakadna, ha tovább foglalkozna a spiritizmus tanaival. 
Holott: amiért a valóságérzését féltette, nem tartalmaz több realitás, 
mint amitől féltette. Ezzel a valósággal különben is valami baj van 
nála. Olyan sokszor és olyan szívesen használja a , valóság" szócskát 
összetett szavakban, hogy valami benső kételynek kell benne lennie 
a , valóság" - valóságértéke iránt. 


A lélekben apa-Isten-vihar azonos fogalmat jelent. Szálasi 
barátkozik az elemekkel és a metafizikával, ő maga is szigorú, de 
igazságos atya, , Kleinvater"-nek hívták katonái apai gesztiói miatt. 


Eszméi túlértékelt ideák, melyekben az Én értelmi részének kevés 
ellenőrző szerepe van. Logikai lóugrásait is ez magyarázza. 
Vélekedéseiben rendkívül határozott, anélkül, hogy a 
véleményalkotáshoz szükséges precíz tudással rendelkezne. Amikor 
pl. a pszichoanalízisről kérdezik, azt is válaszolhatná, hogy nem 
ismeri. De ezt nem engedheti meg magának. Nem zavarja, hogy 
szakemberrel ül szemben, megkockáztat egy párját 

ritkító sületlenséget. Halálos biztonsággal definiál, mert megszokta, 
hogy akikkel eszmét cserél, nála kevesebbet tudnak. Nem kétséges, 
hogy olvasott köz-gazdaságtant, történelmet, társadalomtudományt. 
Autodidakta a szó rossz értelmében. Olyan stúdiumokat folytatott, 
amelyeket pontosan tudni, sőt sokszor megérteni sem lehet 
tanítómester nélkül. Néha még Marx is rá volt szorulva Engelsre, 
hogy megmagyaráztassa magának (például a zsidókérdésben) a 
marxizmust. Engelsnek pedig gyakran volt tanítója Marx. Ha már a 
könyveknél tartunk Hitler és Rosenberg könyveit leértékeli, de nem 
azért, ami e könyvekben minden nem germánnak, így a magyarnak 
is elriasztó kell hogy legyen. Könyveikben semmi veszedelmeset 
nem talál. Nem is találhat, mert ezeket a munkákat mindig csak 
saját maga tanainak értékével hasonlította össze és csak rivalizálási 
szempontokból bírálta. Ezért, de csak ezért becsülte le. Mindenben 
hitt, ami , küldetésének" valóra váltását igazolni látszott. Összes 
vizsgált társait túlszárnyalva, ő 1945 április végéig, tehát a német 


összeomlás előtti napokig biztos volt a német győzelemben. A 
képzett vezérkari tiszt semmi kételyt nem táplált, mert túléltékelt 
ideái, vágyálmai nem tűrtek és nem engedtek felszínre 

kerülni ellenérvet. 


Hitler azért hagyott benne maradandó nyomot, mert hitt a saját 
igazában. Ő is azért ragaszkodik elveihez, mert - mint mondja - még 
nem akadt ideológus, aki meggyőzte volna tanai 
tarthatatlanságáról. Arra, hogy az ő beállítottságát nem is lehet 
meggyőzni, nem gondol. 


Néhány álmában önmagával találkozik és bár az álombeli tudat 
számára az alteregón semmi elborzasztó nincs, mégis szorongással 
riad fel. Ez alig értelmezhető másként, minthogy: fel kell ébrednie, 
mielőtt az álombeli tudat megtudná, hogy milyen a másik Énje, a 
tudattalanja, ami már nem az álmaiban, hanem egy nemzet 
ébrenlétében, csaknem annak halálában manifesztálódott. Egész 
életvezetése, túlértékelt eszméi, közösséget kereső lelkivilága 
(valójában: lelki egyedülléte), kifejezési bizarrsága, csökkent 
valóságérzéke, kóros önértékelése, , küldetésébe" vetett hite, 
zavaros ideológiája, skizoid pszichopátia diagnózisnak felvételét 
teszik jogosulttá. Tehát bűntársainak róla való vélekedésével 
ellentétben, a köztudatban, sőt a sajtóban is elterjedt hírekkel 
szemben: Szálasi nem elmebeteg, hanem skizoid pszichopata 
(életidegen kóros személyiség). 


Az első kiadás névmutatója: 


Antal István 


A Gömbös-kormány sajtófőnöke, a hírhedt 95 pont megszövegezője. 
A későbbi kormányokban igazságügyi államtitkár, majd propaganda 
és igazságügyminiszter. A törvénytelen törvényeket és 
intézkedéseket az ő minisztériumában kodifikálták. A Sztójay- 
kormányban az igazságügyminiszteri tárcát vállalta. A nyilas 
uralomban nem játszott szerepet, a Gestapo elfogta és magával 
hurcolta nyugatra. A vád ellene: háborús és népellenes bűnök 
halmaza. Ügye még nem került Népbíróság elé. 


Baky László 


A nyilaskeresztes eszmének mindig hangos szóvivője volt. 


A Pálffy-féle nyilaskeresztes párt alvezéreként került a Sztójay- 
kormány belügyminisztériumának államtitkári székébe. Az 
ellenállási mozgalom kegyetlen üldözője volt, a zsidóság 
százezreinek halálba hajszolója. A Népbíróság kötél általi halálra 
ítélte; az ítélet még nem jogerős. 


Basch, Franz 


Magyar-németszakos tanár. A hazai svábság vezére. Ő alakította 
meg a Volksbundot. A vád szerint magyar állampolgár létére idegen 
érdekeket szolgált, az utasításokat Németországból kapta, a német 
népcsoportot elidegenítette Magyarországtól, a fiatalokat 
beszervezte az SS-be. Azt a szerepet játszotta nálunk, amelyet 
Henlein Csehszlovákiában. Első fokon halálra ítélték. 


Dövényi Nagy Lajos 


Ismeretlen hírlapíró volt. Neve akkor lett ismert, amikor 
egymásután jelentek meg vérvádas regényei. Ezek közül a 
legismertebb a , Tarnopolból indult el"; egyik szerzője az 
"Ártatlanok"? címen játszott, pogromra uszító , színműnek?. Az 
, Egyedül Vagyunk"-ban, az , Új Magyarság" -ban, a , Magyar Futár"- 
ban írta korszerű cikkeit. A németek bevonulása után a Rádió 
hírkommentátora lelt. Féktelenül uszított a Szovjet, az 
angolszászok, a baloldali eszmék és a zsidóság ellen. Jogerősen 
kötél általi halálra ítélték. A Nemzeti Főtanács a büntetést 
kegyelemből életfogytiglan tartó kényszermunkára 

változtatta át. Endre László 


Neve után már le sem kell írni az ellene emelt vádat. A baloldaliak 
és zsidók százezreinek deportálója. Gondoskodott arról, hogy a 
deportálás minél kegyetlenebb kínokat okozzon a gázkamrákba és 
haláltáborokba hajszoltaknak. A fehérterror idején 

kezdte közigazgatási pályáját. A gödöllői járás ftőszolgabírája volt. 
Később Pest megye alispáni székébe került. A Sztójay-kormányban a 
belügyi államtitkárságot kapta. Szálasi országmozgósítási 
kormánybiztossá nevezte ki. A Népbíróság kötél általi halálra ítélte: 
az ítélet még nem jogerős. 


Ferenczy László 


Csendőralezredes. Eleinte a Zsidó Tanács és a kormány, később a 
Zsidó Tanács és a németek, valamint a kormány deportáló szervei és 
a németek között tartotta fenn az összeköttetést. Annak idején azt 
beszélték róla, hogy kétszínű szerepet játszik. Míg a zsidók felé a 
zsidóbarátot alakítja, addig a deportáció lebonyolítását a 
legkegyetlenebb eszközökkel hajtja végre. A hatóságok kezébe 
került jelentései az utóbbit igazolják. A vád ellene: népellenes 
bűncselekmények halmaza. Még nem került bírái elé. 


Gera József 


Orvos volt Makón. A nyilaskeresztes párt helyi szervezetének 
vezetője. Aztán felkerült Budapestre és a pártvezetésben Szálasi 
helyettese lett. A Hűség Háza volt székhelye. Az ország minden 
nyilas pártszervezetének irányítója volt. Szálasi egyik fanatikus 
híve. Bűnügyét Szálasiéval együtt tárgyalja a Népbíróság. 


Görgey Vince 


Nyugdíjas katonatiszt. Újságíró a legszélsőségesebb fasiszta 
lapoknál. Programját és bűneit legjobban illusztrálhatjuk azzal, ha 
felsoroljuk azokat, akikkel egy szellemi és egy kriminális vonalon 
bűnözött: Dövényi Nagy Lajos, Fiala Ferenc, Bosnyák Zoltán, Vajtha 
Ferenc, Hubay Kálmán, Rajniss Ferenc, Milotay István, Oláh 
György, Meizler Károly és - e szellemi kapacitások sorában az elsők 
között: Görgey Vince. Ügyét még nem tárgyalta a Népbíróság. 


Grassy József 


Katonatiszt. Az újvidéki vérengzés idején ezredes volt. Ő volt az 
Újvidékre koncentrált csapatok parancsnoka. Amikor a német 
vereség már előrevetette árnyékát, a Kállay kormány eljárást 
indított ellene és bűntársai ellen. Letartóztatták. De német- 

és nyilasnyomásra csakhamar szabadlábra helyezték. Ekkor 
titokzatos körülmények között Németországba szökött és az SS-be 
állt. A németek bevonása után hazajött. Pertörlést rendeltek el 
ügyében és altábornaggyá nevezték ki. A Népbíróság kötéláltali 
halálra ítélte. Január 12-én kiadták a jugoszlávoknak, akik 
ugyancsak az újvidéki események miatt fogják őt felelősségre vonni. 


Hubay Kálmán 


Gömbös Gyula házi újságírója, a , Függetlenség" főszerkesztője, 
később a , Magyarság" főmunkatársa volt. Írásaiban stürmeri [uszító 
- a szerk.] hangot használt. Szálasi örökösévé nevezte ki a 
nyilaskeresztes politika irányításában. Ezért csúfolták a politikai 
életben , cárevics"-nek. Egyik nyilaskeresztes képviselőtársával, 
Vágó Pállal együtt olyan nemzetiségi törvényjavaslatot nyújtott be a 
képviselőházban, hogy hazaárulás címén megfosztották 
mandátumától. Bűnügye még nem került tárgyalásra. 


Imrédy Béla 


A Nemzeti Bank elnöke volt. Liberálisnak, anglofilnek ismerték. 
Amikor kinevezték miniszterelnöknek, kezdetben a katolikus egyház 
támogatását élvezte, mint mélyen vallásos ember. Váratlanul egyre 
jobbra sodródott. Egymás után hozta a szélsőségesen fasiszta 
törvényeket. Amikor be akarta vezetni az egypártrendszert, 

pártja felbomlott. Az úgynevezett , disszidensek? támadást- 
támadásra vezettek ellene. Bebizonyították, hogy zsidó származású. 
Le kellett mondania. Ettől kezdve a nyilasokkal kooperált. Amikor 
másodszor is kinevezték miniszterelnöknek, már csak , hajszálnyi 
differencia" választotta el őt a nemzetiszocialista eszméktől. A 
nyilasuralomban mint a képviselők úgynevezett Nemzeti 
Szövetségének egyik vezetője, Szálasi rendszere mellett állt. 

A Népbíróság kötéláltali halálra ítélte. Az ítéletet jóváhagyta a 
Népbíróságok Országos Tanácsa. Imrédy kegyelmet kért. 


Jaross Andor 


Csehszlovákiában a demokratikus magyar párt egyik vezetője volt. 
Amikor a Felvidék egy részét Hitler visszacsatolta Magyarországhoz, 
Imrédyhez. csatlakozott. A csodaszarvas-párt vezérhelyettese lett. A 
Sztójay-kormányban a belügyminiszteri székbe ült, a deportálásokat 
az ő főnöksége alatt hajtotta végre Endre és Baky. A Népbíróság 
golyóáltali halálra ítélte. Az ítélet fellebbezés alatt áll. 


Kassai-Schallmayer Ferenc 


Nyomdász volt. A Szociáldemokrata Párt tagja. Erőszakos törtetését 
- kellő tudományos vagy gyakorlati érdem híján - nem honorálták a 


pártban. A kommunistákkal való kacérkodás után Szálasihoz 
csatlakozott. Annak idején híre járt, hogy rendőrspicli. Volt-e ebben 
igazság, bizonyosan sohasem derült ki. A Szálasi-kormány 
nemzetvédelmi és propagandaminisztere volt. Még nem került a 
Népbíróság elé. 


Kiss Ferenc 


A Nemzeti Színház prominens tagja volt. Gömbös Gyula 
miniszterelnöksége alatt kezdett politizálni. Egyre szélsőségesebb 
vizekre evezett. A Színész Kamara elnökeként vak kiszolgálója volt 
a fasiszta rendeleteknek, sőt azokon túlmenően üldözte a 
demokratikus mentalitású és a zsidó származású pályatársait. 
Szálasi rádiójának uszító szereplője volt. A Népbíróság - első fokon - 
nyolcévi kényszermunkára ítélte. 


Kolosváry-Borcsa Mihály 


4) 


Debreceni újságíró. Hubay Kálmán távozása után a , Függetlenség 
főszerkesztői székébe került. Később a Sajtókamara elnöke lett. Ő 
irányította a , baloldali" kül- és belföldi írók könyveinek 
megsemmisítését. A Sztójay-kormányban államtitkári széket töltött 
be és a film- és a rádióügyek kormánybiztosa volt. Egy ideig a 
Szálasi-rezsimben is megtartotta pozícióját. Bűnei felett még nem 


ítélkezett a Népbíróság. 


Kun András Minorita szerzetes. Rendje - bűncselekményei miatt - 
kizárta tagjai sorából, ő azonban ezt nem ismerte el. Szerzetesi 
ruhájában követte el a nyilasrezsim legvéresebb napjaiban a 
kegyetlenkedések, gyilkosságok, rablások, erőszakosságok sorozatát. 
Egyik kezében kereszttel, másik kezében revolverrel, ajkán Krisztus 
nevével vezényelte a nyilas gyilkosokat. Ő maga is személyesen 
ütötte, verte, kínozta, gyötörte az elébekerülő üldözötteket. 
Kötéláltali halálra ítélték és kivégezték. 


Pálffy Fidél 


Leszármazottja és névrokona annak a Pálffy Fidél grófnak, aki 
főkincstárnok, főkancellár, majd a kancellária elnöke volt, egy szót 
sem tudott magyarul és a magyar reformpárt nemzeti törekvéseinek 
esküdt ellensége volt. 1935 óta a legkülönbözőbb nyilaspártok 


tagja, alelnöke, majd vezére. Szálasi kormányában a 
földművelésügyi tárcát töltötte be. Jogerősen kötéláltali halálra 
ítélték. Pállfy kegyelmet kért. 


Rátz Jenő 


FőVld 


1936-ban a vezérkar főnöke volt. Később két kormánynak a 
hadügyminisztere. Minden posztján a szélsőjobboldali politika 
exponense. A Sztójay-kormányban miniszterelnökhelyettes. Politikai 
helyzete átmenet volt az imrédysták és a nyilasok között. A vád 
ellene: háborús és népellenes bűnök tömege. Ítélet még nem 
hangzott el felette. 


Szálasi Ferenc A magyar , Führer". Bűnügyét február 5-én kezdte 
tárgyalni a Népbíróság. 


Zöldi Márton A szörnyű rezsim egyik legszörnyűbb szörnyetege. 


Csendőrszázados. Az újvidéki vérengzés főszereplője. A hatvani, a 
kecskeméti, a kiskunfélegyházi, a kassai, a munkácsi 

borzalmak szadista végrehajtója. Elsőfokon kötéláltali halálra 
ítélték, majd az ítélet után kiadták a jugoszlávoknak, akik 
ugyancsak az újvidéki tömegmészárlás miatt vonják felelősségre. 
SZIRMAI REZSŐ MUNKÁI: 

Sorsotok a sorsom (Versek) 

Örvény (Népszava-kiadás) 

Gyilkos vagyok! (Népszava-kiadás) 

Előre megfontolt szándékkal (Színmű) 


Főúr, fizetek! (Színmű) 


Mussolini, Kernéi és a többiek (Viktória-kiadás) Riportok a 
Szovjetkaukázusról (Viktória-kiadás) 


A nyomor dalaiból (Morris Rosenfeld verseinek fordítása) Egy 
asszony élete (Cserépfalvi-kiadás) 


Útvesztőben (Atheneum-kiadás) 
Erős Ferenc 


A fasiszta lelkek és a fasizmus társadalomlélektana 


Szirmai Rezső Dr. Gartner Pál közreműködésével készült könyve, a 
Fasiszta lelkek, amely csaknem fél évszázad elteltével kerül újra az 
olvasók elé, megrázó és felkavaró olvasmány. Ma már javában 
felnőtt emberek azok, akik a könyv első megjelenésének évében, 
1946-ban születtek, közvetlen emlékei tehát a ma élő 
középnemzedéknek sem lehetnek azokról az eseményekről, 
amelyekről ebben a könyvben szó van, és azokra a személyekre sem 
emlékezhetnek, akik ennek a könyvnek a főszereplői - a magyar 
háborús bűnösök. A magyar történelem vészkorszakát követő - 
évtizedeken át alig-alig megtört - hallgatás e szereplők nagyrészét 
kimosta a nemzet emlékezetéből. A főszereplők, így például Szálasi 
Ferenc vagy Imrédy Béla neve persze sok mindenki számára 
ismerősen cseng (bár, mint a nyolcvanas években végzett különféle 
kutatások kimutatták, a fiatalok és olykor az idősebbek körében is 
rendkívüli tudatlanság honolt, legalábbis abban az időben, a 
legközelebbi múlt magyar történelmének legfontosabb figuráit 
illetően). A Fasiszta lelkek többi szereplőjének neve 

azonban többnyire már csak a korszakkal foglalkozó szakemberek 
számára ismert - és persze azok számára, akik valamilyen módon 
tanúi, átélői voltak ennek az időszaknak. 

Ma már szerencsére több olyan mű áll rendelkezésre, amely 
megkönnyíti az olvasó tájékozódását. Ilyen könyv Randolph A. 
Braham amerikai történész A magyar Holocaust című munkája, 
amely részletesen tárgyalja az eseményeket és képet ad a kor 
főszereplői, közöttük a magyar háborús bűnösök tetteinek hátteréről 
is. A háborús bűnösök elleni népbírósági tárgyalások politikai és 
lélektani atmoszféráját jól érzékeltette A magyar nép nevében című, 
néhány éve bemutatott dokumentumfilm. Fontos forráskiadvány a 
Szirmai-könyv egyik főszereplőjének, Szálasi Ferencnek Napló-ja is. 
Érdemes megemlítenünk Lévai Jenő Zsidósors Magyarországon 
című, 1948-as kötetét, amely ugyancsak sok információt tartalmaz a 
, fasiszta lelkek" cselekedeteiről. 


A Fasiszta lelkek nem történettudományi, hanem pszichológiai mű. 
Célja az, hogy megpróbálja megragadni azokat a lelki 
mozgatórugókat és tulajdonságokat, amelyeknek következtében 
bizonyos emberek egy szélsőségesen elnyomó és tömeggyilkos 
hatalmi apparátus szolgálatába állnak, adott esetben annak 
vezetőivé válnak. 1945 után Magyarországon többen voltak, akik 
választ kerestek a , fasiszta lélek?" mibenlétének problémájára, 
illetve pszichológiai magyarázatot kerestek az akkor még 
tegnapnak számító közelmúlt szörnyű eseményeire - elsősorban a 
magyar zsidóság deportálására és tömeges megsemmisítésére. 
Érdekes és figyelemreméltó munkák születtek ebben az időszakban. 
Így például egy kis kötet, amely a korszak neves pszichológusainak 
közreműködésével készült, és A közelmúlt lelki fertőzései címet 
viselte. A kötet egyik szerzője a pszichoanalitikus Hermann Imre 
önálló könyvet is publikált Az antiszemitizmus lélektana címmel. 
Megemlítendő egy másik pszichoanalitikus, Schönberger (Szakács) 
István és az individuálpszichológus Kulcsár István néhány 
tanulmánya a Holocaust túlélőiről. E reflexiók sorába tartozik a 
nemzetközi hírű szociálpszichológus, Mérei Ferenc Az együttes 
élmény című munkája is, amely a társadalomlélektan eszközeivel 
kereseti választ arra a kérdésre, hogy miként vált lehetségessé egy 
, emberi mészárszék felállítása" (Auschwitz) Európa közepén. Itt kell 
megemlítenünk Bibó István Zsidókérdés 1944 után 
Magyarországon című nevezetes tanulmányát, amely, bár nem 
pszichológiai kérdésfelvetésből indul ki, számos figyelemreméltó 
társadalomlélektani gondolatot tartalmaz. 


Szirmai Rezső interjúkötete is azon művek sorába tartozik, amelyek 
a fasiszta rémtettek lelki mozgatóit próbálták leírni és megérteni. A 
könyv különlegességét az adja, hogy készítőinek módjuk volt hús- 
vér emberekként, , élőben" tanulmányozni a , fasiszta lelkeket", még 
ha a legtöbb ilyen lélek számára ez. az , in vivo" helyzet már csak 
órákig, napokig vagy hónapokig tarthatott is. A beszélgetések 
ugyanis börtönben zajlottak, s az. alanyok többségére halálos ítélet 
várt - nem éppen a legkedvezőbb körülmény pszichoanalitikus 
beszélgetések lefolytatására. Ezzel a nehézséggel természetesen a 
szerzők is tisztában voltak. A Zöldi Mártonnal 

folytatott beszélgetéshez, fűzött pszichoanalitikus megjegyzésben 
olvasható: , Nagyon nehéz a pszichoanalitikus helyzete, ha 
tudományosan korrekt véleményt akar mondani valakiről. Nagyok 


az. igényei. Száz és száz. órán keresztül szokta hallgatni, kérdezni 
betegeit. Ez a módszer ennek a vizsgálatnak nem állt 
rendelkezésére. Így tulajdonképpen nem véleményről, csupán 
impresszióról van szó." 


Tudományos értékkel tehát aligha rendelkeznek e beszélgetések és 
kommentárok. Szirmai és Gartner vállalkozását azonban az a tény 
igazolhatja, hogy - minden technikai és módszertani nehézség 
ellenére - ez. volt az. egyetlen és utolsó alkalom arra, hogy a 
legprominensebb háborús bűnösök személyét ne csak politikai és 
jogi, hanem pszichológiai szempontból is értékelni lehessen. 
Figyelemreméltó, hogy nem akadt e perbefogott emberek között egy 
sem, aki elutasította volna a beszélgetést, holott erre senki nem 
kényszeríthette őket. A börtön elszigeteltségében és az akasztófa 
árnyékában, úgy látszik, szívesen beszéltek magukról olyanok 
előtt, akik, bár nyilván egy csöppnyi rokonszenvet vagy szánalmat 
sem éreztek irántuk, mégsem tartoztak az igazságszolgáltatás és a 
büntetésvégrehajtás hivatalos apparátusához. Talán azért, hogy 
könnyítsenek a leikükön? Talán azért, hogy megragadják az 
alkalmat, hogy nevüket ily módon is megörökítsék? Bizonyára 
mindkét motívum szerepet játszott. De az is lehet, hogy a 
pszichológus megjelenése csupán némi változatosságot vitt a 
börtönélet egyhangúságába. 


Hogyan is készült a A fasiszta lelkek? Szirmai 1945 nyarán 
igazságügyminiszteri engedélyt kapott ahhoz, hogy beszélgetéseket 
folytasson az amerikai fogságból hazahozandó magyar háborús 
főbűnösökkel. A beszélgetésekhez sikerült megnyernie Dr. Gartner 
Pál idegorvost, pszichoanalitikust, törvényszéki elmeszakértőt 
(1900-1975), aki szintén jeles tagja volt a szociáldemokrata 
pártnak. Az 1930-as években ő volt a szociáldemokrata 
orvoscsoport vezetője, 1945-ben pedig az SZDP 

nemzetgyűlési képviselője és a párt részéről az orvosszakszervezet 
alelnöke lett. Az MKP és az SZDP 1948-ban történt egyesülése után 
politikai szerepet nem játszott, s haláláig a Korányi Kórház ideg- és 
elmeosztályának főorvosaként működött. Gartner a koalíciós 
időkben magántanárként is tanított a budapesti egyetem 
orvoskarán. Egyike volt azon keveseknek, akik - ha csak rövid ideig 
is - pszichoanalízist adhattak elő magyarországi 

egyetemeken (Ferenczi Sándor 1919-ben, Hermann Imre ugyancsak 


1945 után). 


Mint pszichoanalitikus, Gartner a bécsi Wilhelm Stekel tanítványa 
és követője volt. A stekeli irányzatnak - amely több szempontból 
eltért a klasszikus freudi irányzattól - Magyarországon is voltak 
hívei. Ebbe a körbe tartozott többek között Dr. Feldmann Sándor, a 
József Attila első analitikusaként ismert Dr. Rapaport Samu, és a ma 
is élő Dr. Szinetár Ernő. A stekelistáknak folyóiratuk is jelent meg, a 
Lélekkutatás, amelynek Gartner Pál az egyik főmunkatársa volt. 
Mint orvos és pszichoanalitikus és mint egyben a társadalmi 
kérdések iránt aktívan érdeklődő, politizáló ember, a harmincas 
években számos olyan dolgozatot publikált baloldali folyóiratokban, 
amely a szociális feltételek nyomasztó hatásának, a társadalmi 
repressziónak és lelki elfojtásnak az összefüggését vizsgálta. Ebben 
az időben Gartner Neufeld Bélával, Totis Bélával, Doktor Sándorral, 
Kulcsár Istvánnal és másokkal együtt a freudomarxista 

orientációjú orvos-publicisták sorába tartozott. Nyilvánvalóan ez a - 
korábbi keletű - érdeklődése vitte rá arra, hogy elvállalta a háborús 
bűnösökkel való beszélgetéseket, hiszen a közelmúlt egyik 
alapkérdése számára is az lehetett, hogy milyen társadalmi 
feltételek között és milyen lelki mechanizmusok útján jön létre a 

, fasiszta jellem". 


A Fasiszta lelkek Szirmai Rezső és Gartner Pál közös munkája. 
Hogy a könyvet szerzőként egyedül Szirmai jegyzi, az az oka, hogy, 
mint , A pszichoanalitikus összefoglaló megjegyzéseiben" Gartner - 
név nélkül -írja: , Magyarországon nem szokás az, hogy orvos nem 
orvossal közös könyvet írjon". Komolyan veendő ilyen szabály 
azonban valószínűleg sohasem létezett. Fellehető, hogy Gartner 
közéleti és politikai funkciói miatt nem kívánta nevét adni a 
vállalkozáshoz. De akármi indította is őt erre akkor, 
közreműködésének eltitkolása ma már értelmetlen volna. 


Itt kell megjegyeznünk, hogy nem a Fasiszta lelkek volt az egyetlen 
publikált interjú-sorozat magyar háborús bűnösökkel. Egy másik 
újságíró, Kelemen István ugyancsak igazságügyminiszteri engedély 
birtokában kereste fel a foglyokat, és a velük készült beszélgetéseket 
Interjúk a rács mögött címmel publikálta. A Kelemen-féle kötetben 
több olyan megkérdezett is szerepel, aki Szirmainál nem: így 
Beregfy-Berger Károly, Hain Péter, báró Kemény Gábor, Reményi- 


Schneller Lajos és Vajna Gábor. Kelemen István kötete a legtisztább 
zsurnalizmus műfajába tartozik, pszichológiai kommentárokat nem 
tartalmaz, bár természetesen alanyainak személyes indítékait és 
jellemvonásait ez a szerző is megpróbálja értelmezni. Érdekes 
portrékat tartalmaz ugyanezekről a figurákról egy későbbi könyv, 
egy magyar származású amerikai tiszt beszámolója a háborús 
főbűnösök pereiről. Nem kétséges azonban, hogy a Fasiszta lelkek 
az a mű, amely pszichológiai szempontból a legtöbb használható 
információt tartalmazza. Kevéssé ismert adalék a könyv ugyancsak 
sovány utóéletéhez, hogy egy 1975-ben a budapesti Vígszínházban 
bemutatott musical, a Harminc éves vagyok szerzői, Bereményi 
Géza, Kern András és mások, dokumentumként felhasználták és 
beépítették a darabba a Fasiszta lelkek bizonyos elemeit. 


Szirmai és Gartner vállalkozásának legismertebb külföldi 
párhuzama G.M. Gilbert amerikai pszichológus Nürnbergi napló 
című, magyarul is olvasható könyve, amely a nürnbergi perben 
elítélt náci háborús bűnösökkel folytatott lélektani vizsgálatok, 
megfigyelések és beszélgetések anyagát tartalmazza. Gilbert - akit 
az amerikai hatóságok bíztak meg a feladattal, Szirmainál és 
Gartnernél sokkal alaposabb munkát végzett, hiszen egyrészt jóval 
több idő állt rendelkezésére, módja volt szisztematikus 
megfigyelésekre, másrészt objektív vizsgáló módszereket - teszteket 
- is felhasznált a német háborús bűnösök pszichológiai 
jellemzéséhez. 


Ismeretesek más hasonló vállakozások is. A már említett Kulcsár 
István - aki az 1961-es jeruzsálemi Eichmann-perben működött 
közre bírósági elmeszakértőként - ugyancsak megírta a vádlottal 
kapcsolatos észrevételeit és pszihológiai vizsgálatainak eredményeit. 
Egy német pszichiáter és pszichoanalitikus, Alexander Mitscherlich 
háborús bűnökért bíróság elé állított náci orvosok perénél volt 
szakértő, s megfigyelései alapján döbbenetes 
dokumentumgyűjteményt tett közzé a háború után Medizin ohne 
Menschlichkeit (Orvostudomány emberség nélkül) címmel. 15 

De nem csak a perek adtak lehetőséget pszichiátriai, pszichológiai 
megfigyelésekre. Így például a nyolcvanas években egy amerikai 
pszichiáter, Robert Jay Lifton újabb könyvet publikált a náci 
orvosokról, köztük a koncentrációs táborokban működő, orvosnak 
álcázott tömeggyilkosokról. Lifton könyve - amely Amerikában és 


Németországban egyaránt nagy feltűnést keltett, , fasiszta lelkekkel" 
folytatott interjúkon, beszélgetéseken alapul. Legújabban pedig egy 
izraeli pszichológus, Dan Bar-On náci funkcionáriusok gyermekeivel 
készített interjúsorozatot, és a leszármazottak beszámolói alapján 
közeli képet alkothatunk a , fasiszta lelkek" belső világáról, emberi 


Féld 


tulajdonságairól, családi életéről is. 


Mindazonáltal meglehetősen kevés az olyan munka, amely 
közvetlen, személyes úton nyert információkat tartalmazna aktív 
fasisztákról, nácikról, különféle rendű és rangú háborús bűnösökről. 
Nem sok pszichológusnak adatott meg ugyanis az. a lehetőség, hogy 
, élőben"? tanulmányozhasson háborús bűnösöket. Van azonban egy 
másik lehetőség is: dokumentumok, feljegyzések, visszaemlékezések 
alapján rekonstruálni egy-egy ilyen ember személyiségének legfőbb 
vonásait. Ezt nevezik , pszichohistóriai" módszernek, amely többek 
között a történelemben pozitív vagy negatív módon kiemelkedő 
szerepet játszó emberek indítékainak és cselekedeteinek lélektani 
szempontú elemzését és interpretációját jelenti. A pszichohistóriai 
módszer kidolgozása Erik H. Erikson, németországi származású 
amerikai pszichoanalitikus nevéhez fűződik, aki több művében 
foglalkozott Adolf Hitler pszichológiai , megfejtésével?" is. Erikson 

, pszichohistóriai" megközelítésének témája Hitler ifjúkora: finoman 
és sokoldalúan elemzi, hogy a fiatal Adolf művészi törekvéseinek 
kudarca, elsősorban építési vágyainak és fantáziáinak frusztrációja 
hogyan csap át kóros és radikális rombolási vágyba. Azt azonban 
Erikson is kénytelen bevallani, hogy , csak egy nagyon részletes 
elemzés tudná megmutatni, hogy egy egyszerű kamaszfiú hogyan 
álmodja meg a történelembe vezető útját, hogyan válik belőle 
baljóslatú géniusz, s hogy miként lesz képes egy egész nemzet arra, 
hogy elfogadja ennek a géniusznak az érzelmi vonzerejét nemzeti 
törekvései megvalósításának reményében és egyszersmind a nemzet 
által elkövetett bűnök alóli felmentésként." 


Erikson kérdése - miért támogatják tömegek a fasiszta vezért? - már 
a nácizmus megjelenése és különösen Hitler hatalomra jutása óta 
foglalkoztatta a lélektan művelőit, a szociálpszichológusokat, a 
pszichoanalitikusokat, a pszichiátereket, de ugyanígy a 
szociológusokat, történészeket és filozófusokat is. Wilhelm Reich 
osztrák pszichoanalitikus már 1933-ban megírta máig is alapműnek 
számító munkáját, A fasizmus tömegpszichológiáját, és Reichet 


követően sokan mások is magyarázatot kerestek a fasiszta 
tömegmozgalmak pszichológiai eredőire, illetve a , fasiszta jellem" 
mibenlétére. Hogy csak a legnevesebbeket említsem: Erich 

Fromm nemrégiben végre magyarul is megjelent műve, a 
Menekülés a szabadság elől, illetve Adomo és munkatársai 
monumentális munkája, Az autoritariánus személyiség. Reich, 
Fromm és Adorno vizsgálódásai tárták fel az autoriternek, azaz 
tekintélyelvűnek, vagy más megközelítésben antidemokratikusnak, 
fasisztoidnak vagy fasisztának nevezett 

személyiségtípus természetrajzát. E típus legfontosabb jellemzői 
közé tartozik a szexualitás visszafojtása, a gátlástalan agresszivitás, 
a projekcióra (vagyis az indulatoknak a külvilágra való kivetítésére) 
való hajlam, amely bűnbakkeresésben, ártatlanok üldözésében 
nyilvánul meg, babonásság, a művészi érzék hiánya, korlátlan 
engedelmesség, tekintélytisztelet , fölfelé" és korlátlan, olykor 
szadista jellegű hatalomvágy és indulatkiélés , lefelé? . 


Ezek a vizsgálódások a , tömegembert", a , mindennapi fasizmusok" 
képviselőit állítják középpontba. Adorno és munkatársai egy, a 
második világháború után az Egyesült Államokban végzett 
kérdőíves szociálpszichológiai kutatás során, a statisztikai 
adatfeldolgozás módszerével jutottak arra a következtetésre, hogy a 
tekintélyelvűség szindrómája milyen komoly mértékben áthatja az 
amerikai középosztályt. A közvetlenül a háború után végzett - 
kevésbé reprezentatív - németországi vizsgálatok hasonló 
személyiségvonásokat találtak az , átlag-németeknél" - a 
kisgyermekkorukban beléjük nevelt feltétlen engedelmesség 
következményeképpen fellépő erőteljes szexuális elfojtást, amely 
agresszión és projekción alapuló karaktertorzulásokhoz vezet. E 
korabeli vizsgálatok szerint a tekintélyelvűség szindrómájának igen 
lényeges összetevője az antiszemitizmus. Hogy az 
antiszemitizmusnak milyen szerepe van az autoriter személyiség 
társadalmi patológiájában, milyen kóros érzelmi szükségleteket 
elégít ki, milyen tudattalan fantáziáknak felel meg és miként nyújt 
egyfajta zárt világképet, amelynek középpontja az ellenségkép és az 
összeesküvés-elmélet - ezzel kapcsolatban lásd Hermann Imre már 
említett munkáját, valamint más, korabeli anitszemitizmus- 
pszichológiákat. 


A Fasiszta lelkek szerzői is hasonló elméleti keretek között 


mozognak, bár teoretikus előfeltevéseiket nem fejtik ki. De 
korántsem véletlen, hogy a kérdezők minden beszélgetőpartnerüket 
kifaggatják (már amennyire ez ilyen körülmények között lehetséges) 
szexuális életéről, gyermekkoráról (ma úgy mondanánk: 
szocializációjáról), a szülőkhöz való viszonyáról, álmairól és titkos 
fantáziáiról, kedvenc olvasmányairól, a felsőbbséghez, a földi és égi 
hatalmakhoz való viszonyáról stb. Gartner nagy 

tapasztalatú lélekelemző, aki egy félmondatból, utalásból is 
követekeztetni tud alanyainak jellemére, kóros 
személyiségvonásaira. Maga az anyag azonban -mint már említettük 
- kevés és túl impresszionisztikus ahhoz, hogy bizonyos jelzéseken 
túl valóban pszichoanalitikus módon értelmezni lehessen s hogy 
mélyreható következtetéséket lehessen belőle levonni. 


Az általánosításokat megnehezíti egy másik probléma. Szirmai és 
Gartner , páciensei" - bár mindannyian háborús bűnösök voltak - a 
valóságban igen különböző embereknek mutatkoznak. Különbözik 
társadalmi hátterük, előéletük, a jobboldali vagy a fasiszta rendszer 
hatalmi apparátusában más és más helyet foglaltak el, saját 
felelősségüket nem egyformán látják, tetteiket különbözőképpen 
dolgozták fel, más és más önigazoló, védekező stratégiákat 


használnak. 


Voltak közöttük kemény és fegyelmezett katonák, , parancsot 
teljesítő" csendőrök, sikertelen, félrecsúszott politikusok, 
bértollnok-újságírók, véresszájú propagandisták és könyörtelen 
végrehajtók (mint Endre és Baky államtitkárok) - arisztokraták és 
szegény származásúak, egykori szocialisták vagy kommunisták és 
ifjúkoruk óta harcos antiszemiták. Volt közöttük pap (Kun András, a 
nyilas terrorakciók hírhedt , Kun pátera"), orvos (mint Gera József), 
sőt színész is (Kiss Ferenc, akit csak börtöntüntetésre ítéltek, és a 
hatvanas évek elején ismét feltűnt a hazai színpadokon). Sokféle 
ember, akit - bizonyos általánosságokon túl - nehéz lenne 

egyetlen , típusba? összevonni. Voltak közöttük nagyon primitívek 
és nagyon műveltek is. Egyet kell értenünk Bibó Istvánnal, aki egyik 
tanulmányában a következőket írja: ,,...Hívságos és terméketlen 
dolog a közösségi hisztériákat bizonyos megromlott lelkületű 
egyéneknek vagy csoportoknak, társadalmi osztályoknak és politikai 
hitvallások híveinek tulajdonítani. (...) A közösségi hisztéria 
természetesen kitermel egy vak, ádáz és korlátolt emberfajtát, mely 


elsősorban fogja elhinni és hangoztatni a hisztériára jellemző 
öncsaló ostobaságokat, kitermeli a hisztéria haszonélvezőit, akik a 
hisztéria hullámainak a legfelületén úszkálnak, és belőle élnek, s 
kitermeli a hisztéria gengsztereit és hóhérlegényeit. A 
legkülönbözőbb okok idézhetik elő, hogy ezek között nagy számmal 
legyenek bizonyos csoportok tagjai, bizonyos vidékek szülöttei. 
Semmit sem segítenek azonban az olyan tervek, melyek a hisztérián 
úgy akarnak segíteni, hogy ezeket a csoportokat, vidékeket vagy a 
hisztériának bármi módon körülhatárolt hordozóit elpusztítják, 
izolálják vagy más módon kiiktatják a közöségből. A közösségi 
hisztéria ugyanis az egész közösség állapota, s hiába választjuk le 

a hisztéria látható hordozóit, ha közben a hisztéria alapfeltételei és 
alaphelyzetei megmaradnak: a hisztéria kezdetén álló 
megrázkódtatások nem oldódnak fel, a hisztéria lényegét kitevő 
hamis helyzet nem oldódik meg." 


Minden társadalomban vannak , vak, ádáz és korlátolt" emberek, a 
totalitárius rendszerek azonban - éppen azokon a szocializációs 
csatornákon keresztül, amelyeket ezek a rendszerek kiépítenek - 
folyamatosan biztosítják az ilyen típusú emberek bővített 
újratermelését. A totalitarizmus körülményei között működő 
kontraszelekciós mechanizmusok s az állami politika rangjára 
emelkedő közöségi hisztériák pedig éppen ezeket az embereket - 
Dusan Hamsik Hitlerről szóló könyvének találó kifejezésével , a 
középszerűség géniuszait" juttatják hatalomhoz, korlátlan 

és vészterhes hatalomhoz. Az Eichmannokat, akik egyéb 
körülmények között kiválóan vezethettek volna például egy utazási 
irodát. Hogy ez így van, azt az 1945 után néhány év alatt újra 
berendezkedő totalitárius hatalom története is bizonyítja. 


A Szálasival folytatott beszélgetés során a nemzetvezető testvér 
szájából elhangzik egy aprócska megjegyzés: , Péter vezérőrnagy úr 
elragadó ember". Péter vezérőrnagy úr - azaz Péter Gábor - tettei, 
lelkivilágával együtt, a magyar történelemnek már egy következő 
fejezetéhez tartoznak, egy olyan szakaszhoz, amelynek főszereplői 
között számosán voltak hozzá hasonlóan , elragadó" emberek. 
Szálasi megjegyzése találóan utal egyfajta folytonosságra, amelyet 
Szirmai Rezső és Gartner Pál 1946-ban még aligha sejthetett. 


A Fasiszta lelkek-et ma elsősorban úgy kell olvasnunk, mint egy 


történelmi dokumentumot. A kérdezési szituáció nehézségei 
ellenére számos érdekes ténnyel, információval is szolgálnak az 
alanyok. Különlegesen érdekes a Szálasival folytatott beszélgetés, a 
kötet legterjedelmesebb interjúja, amely a maga nemében páratlan 
betekintést enged a nyilasvezér gondolkodásmódjába, fantáziáiba. 
Egy történeti pszichológia számára azonban a legérdekesebb az, 
ahogyan a különböző rendű és rangú háborús bűnösök igazolni 
próbálják magukat, áthárítják a felelősséget, a legtöbb esetben 
tudatlanságukat hangoztatják tetteik következményei 

(Auschwitz) felől. Az önigazolás persze nem mindig működik 
tökéletesen - a felelősség áthárítása mögött némelyiküknél olykor 
áttűnik a szorongás, a bűntudat, a lelkiismeretfurdalás. Szirmai 
Rezső és Gartner Pál könyve éppen az ilyen önigazolási, 
önfelmentési vagy éppen megtérési mechanizmusok megismerése 
szempontjából aktuális. Lehet, hogy 

beszélgetőpartnereik egyikének-másikának előbb-utóbb sikerült 
volna tisztára mosnia önmagát, Nem tudjuk, nekik nem maradt 
idejük a damaszkuszi utat végigjárni. 

A Fasiszta lelkek aktualitását még inkább megerősíti az, hogy egyes 
személyek és csoportok manapság a könyv főszereplőinek nézeteit 
és gondolkodásmódját igyekeznek feleleveníteni és rehabilitálni. 
Vannak, akik attól sem riadnak vissza, hogy nyíltan hangoztassák 
ama véleményüket, mely szerint Szálasi Ferenc történelmi szerepét 
is , újra kellene értékelni". Nos, íme egy forrás, amely megmutatja, 
milyen nézeteket és milyen embereket akarnak ezek a hölgyek és 
urak rehabilitálni. , Fasiszta lelkek" köztünk is varrnak. 

Karsai László 


Gyilkosok és cinkosok 


Fontos és igen tanulságos könyv újrakiadására vállalkozott a 
Pelikán Kiadó. Egy véglegesen letűntnek hitt kor fő- és 
mellékszereplőit faggatta Szirmai Rezső újságíró és Gartner Pál 
pszichoanalitikus orvos. 


Szirmai Rezső (1901-1962) író, újságíró volt, emellett színművek, 
rádiójátékok, riportkötetek, regények szerzője. Lapszerkesztőként 
együtt dolgozott Bálint Györggyel, Nagy Lajossal, Szabó Lőrinccel, 
József Attilával, Kassák Lajossal. A második világháború idején 
munkaszolgálatra vonultatták be. Ebből a riportkönyvéből a 
háborús és népellenes bűnökkel vádoltakról, családjukról, 
életpályájukról igen sokat megtudhat az olvasó. Szirmai tudott írni, 
az emberek leírásakor valósággal remekel. A foglyok ruházatáról 
éppen olyan plasztikus képet rajzol tollával, mint 

alakjukról, viselkedésükről. Leírásai pontosságát nem csak a 
korabeli fényképfelvételek bizonyítják, hanem például Szálasi 
kézzel írott börtönnaplója és Kelemen István interjúkötete is. Ebből 
a kötetből (és Szálasi naplójából is) világosan kiderül, hogy - 
ellentétben az ÁVH későbbi , gyakorlatával" a foglyokat ekkoriban 
még nem bántalmazták, nem kínozták. A rokonok, barátok 
küldhették pénzt, ruhaneműt, élelmet is a börtönbe. 

Kötetünkben egyedül Baky panaszkodik az aznapi kosztra, de 
például Kiss Ferenc elmondta Kelemen Istvánnak, hogy míg 
Ausztriában 37 kilót fogyott, addig itt ezt sikerült mind 
visszahíznia. A nyilasok egyik kedvenc színésze valósággal 
áradozott: , Igazán nem lehet itt panaszom senkire, a Péter Gábor 

a legjobb ember, akit életemben láttam, a fogházigazgató is nagyon 
rendes ember. Az őrökkel sincs semmi bajom." (Kelemen, 1946,59) 


Kötelünkben Szálasi egyenesen , elragadó ember"-nek nevezte az 
ÁVH rettegett főnökét és börtönnaplója tanúsága szerint is őszintén 
sajnálkozott, amikor az Andrássy út 60-ból átszállították a Markó 
utcába és el kellett búcsúznia tőle. Szirmainak és Gartnernek Ries 
István igazságügy-miniszter ugyan engedélyt adott arra, hogy 
fölkeressék a Markó utcai fogházat, de a foglyoknak jogukban állott 
az interjúkat megtagadni. 


A kötetből kiderül, hogy mikor készüllek az interjúk. Imrédyről 
megtudjuk, hogy 1945. november 24-én keresték föl a Markó utcai 
fogházban, Szálasi börtönnaplójában följegyezte, hogy őt először 
közvetlenül karácsony előtt keresték föl (nota bene - KÉRDÉSEIK 
alapján a volt nemzetvezető Szirmait is pszichológusnak nézte...), 
majd újév után került sor a második beszélgetésre. Mindezek 
alapján valószínű, hogy 1945 végén, 1946 elején interjúvolták meg 
a foglyok többségét. (Az egyetlen kivétel Kun páter volt, vele 1945. 
szeptember 19-én beszélgettek.) A riporternek és az orvosnak sietni 
kellett, ekkoriban már sejteni lehetett, hogy Magyarországon a 
háborús és/vagy népellenes bűnökkel vádoltak többségét néhány 
hónapon belül halálra fogják ítélni. Hasonlóan a 

franciaországi bírósági gyakorlathoz, de ellentétben a jóval 
megbocsátóbb finnországi példával. Északi rokonainknál csak a 
Hitler-barát kormányférfiak, vezető politikusok szűk csoportját 
állították bíróság elé a második világháború után. Közülük senkit 
sem ítéltek halálra azért, mert hazájuk háborút viselt a Szovjetunió 
ellen. Risto Ryti miniszterelnököt 10, Vaino 

Tanner külügyminisztert pedig 6 évre ítélték el. Magyarországon az 
Igazságügyminisztérium egykori hivatalos tájékoztatása szerint 
1946. április 30-ig a népügyészségek 49.262 esetben indítottak 
eljárást, ebből 21.570 esetben vádat is emeltek. 1946 tavaszáig 204 
embert ítéltek halálra, 11-en kaptak kegyelmet és június 30-ig 
összesen 69 főt, köztük 14 volt magyar minisztert végeztek ki. A 
halálos ítéleteket a Szövetséges Ellenőrző Bizottság magyarországi 
képviselőinek is jóvá kellett hagyni. Egyes esetekben további 
késedelmet jelenthetett az is, hogy a nürnbergi nemzetközi 
bíróságnak is joga volt tanúként beidézni magyar háborús 
bűnösöket is. Így például Baky, Grassy, Basch, Endre, Jaross, Szálasi 
és Zöldi ügyében csak 1946 március elején érkezett meg 
Nürnbergből az értesítés Budapestre: a jogerősen halálra ítélteket 
nem óhajtják kihallgatni a nemzetközi bíróság előtt. 


Szirmai és Gartner valamikor 1946 januárjában adhatta le a 
kéziratot és könyvük akkoriban még és már példátlannak nem 
nevezhető gyorsasággal meg is jelent. A Népbírósági Közlönyben, az 
Igazságügyminisztérium hivatalos lapjában már április 6-án e 
kötetet mint a , könyvpiac érdekességét" említették. 


Szirmai és Gartner az interjúk közben jegyzeteket készítettek, tehát 
nem magnófelvétel pontosságú párbeszédeket olvashatunk (bár 
Szirmai, kiváló gyorsíró lévén, képes lett volna szó szerint 
lejegyezni mindazt, amit a fogvatartottak nekik mondtak). Egyes 
esetekben maguk is bevallották, hogy nem szó szerint adták vissza a 
foglyok szavait. Kassai esetében őszintén megírták, hogy - úgymond 
- az , olvashatóság érdekében"? stilizálták beszédét, jegyzeteik 
alapján. De valószínű, hogy saját magukat is , cenzúrázták". Szálasi 
még Péter Gábornak is elmondta, hogy a , pszichológusok", amikor 
másodszor is fölkeresték, akkor előre leírták kérdéseiket (ezt 
Szirmai és Gartner nem említi). Ennél is érdekesebb és talán 
jellemzőbb viszont az, hogy kél olyan kérdést is föltettek Szálasinak, 
amelyeket a , nemzetvezető" olyan érdekesnek tartott, hogy erről 
naplójában is megemlékezett. Az egyiket olvashatjuk ebben a 
kötetben is, azt, amikor arról faggatták Szálasit, hogy mi a 
véleménye az öngyilkosságról. De a másik kérdési, nevezetesen azt, 
hogy mit szólna ahhoz, ha elmebeteggé nyilvánítanák (erre Szálasi 
azt felelte, hogy "...ezzel csak azt bizonyítanák, hogy én vagyok az 
egyedüli józan ember ebben az országban." /Szálasi, 1988, 35/), ezt 
a kérdést és a választ már nem reprodukálták ebben a kötetben. 


Mindez lényegtelen, filológiai kötözködésnek tűnhet csak, de a 
gyanú haloványnak csak nagy jóindulattal nevezhető árnyéka vetül 
más interjúk szövegére is. Baky László, aki nyilas vezérszónokként a 
magyar parlamentben 1939-1944 között talán a leghangosabban 
követelte a , zsidókérdés"? radikális megoldását, ebben a kötetben 
azt motyogja, hogy a ,,...faji elmélet megzavart...". Hetekkel később, 
népbírái előtt állva ilyesmivel nem próbált meg védekezni. (Endre- 
Jaross Baky, é.n.) Még valószínűtlenebb, hogy Gera József, Szálasi 
egyik alvezére, aki védője tanúbizonysága szerint is csak a 
tanúkihallgatások után, tehát valamikor 1946 február végén omlott 
össze, már 1945 végén olyasmit mondjon, hogy az 1930-as 

évek végén: , A közvélemény, a korhadt középosztállyal az élen, 
úszott a szennyes propaganda árjában". 


Ellentétben azzal, amit Szirmai Rezső az előszavában reménykedve 
írt, sajnos a népbírák, az ügyészek és a hivatásos bírák 
rendelkezésére ekkor még nem állottak azok a dokumentumok, 
amelyekkel a , hazugságról ki tudták volna mutatni, hogy 
hazugság". De maguk az interjúkészítők is csak kortársak voltak, így 
több mint érthető, hogy nagyon sokszor még a legnyilvánvalóbb, 
legképtelenebb hazugságok esetében sem voltak képesek ezeket 
megcáfolni. Így fordulhatott elő, hogy a vádlott-társait 

leginkább , bemártó" Ferenczy László csendőr-alezredesnek 
hajlamosak szinte mindent elhinni, de ugyanakkor sem Ferenczy, 
sem mások önmentő hazugságait nem tudják érvekkel, adatokkal, 
okmányokkal cáfolni. Szálasi például magát nagy zsidómentőnek, az 
1944-es deportálások elvi ellenzőjének próbálta beállítani, sőt azt is 
hozzáfűzte, hogy: ,,.. jöttek hozzám a rabbik, hogy segítsek a 
zsidóságon...". Mindebből természetesen egy szó sem igaz. Szálasi 
1944 nyarán csak azon háborgott, hogy néhány gazdag zsidónak 

a németek segítségével sikerült Portugáliába utazni, de ő maga 
hatalomra jutása után azonnal engedélyezte a deportálások 
folytatását. Az meg egyenesen abszurd, hogy akár egyetlen zsidónak 
is eszébe juthatott volna éppen attól az , aszemita" (tehát 
,zsidómentes") Magyarországért is küzdő Szálasitól segítséget kérni, 
akinek 1944. október 15. előtt a zsidókérdés , megoldására" 
semmiféle hatalma, befolyása sem volt. 


Nehezen érthetők a válogatás szempontjai is. Sajnos az előszavakból 
nem derül ki, hogy miért pont ezeket a foglyokat keresték föl. 
Minden bizonnyal voltak olyanok is, akik nem voltak hajlandók 
elbeszélgetni velük. Bárdossy László miniszterelnökről Kelemen 
István megírja, hogy neki sem adott interjút. De Hain Péter, a 
magyar rendőrség egyik leghírhed-tebb vezetője, Sztójay Döme 
miniszterelnök, Vajna Gábor, Szálasi belügyminisztere, Kemény 
Gábor nyilas külügyminiszter, vagy Reményi-Schneller Lajos, a 

, világrekorder" pénzügyminiszter (1938-tól 1945-ig 8 kormányt és 
a németeket is kiszolgálta) például Kelemen Istvánnak 

szívesen nyilatkozott. Igen érdekes lett volna az újvidéki vérengzés 
egyik irányítóját, Feketehalmy Czeydner Ferenc altábornagyot, 
akire kötetünkben Grassy és Zöldi is sűrűn hivatkozik, szintén 
kifaggatni. 


De interjúalanyaiknak sok esetben talán információhiány, 


elfogultság, személyes ellenszenv stb. miatt a legfontosabb, 
legérdekesebb kérdéseket nem is tették föl. Hubayról ma már 
tudjuk, hogy Bakyval együtt azért került szembe Szálasival, mert 
nála sokkal szélsőségesebben, a talpnyalásig és spionkodásig 
menően nácibarát volt. Ha Szálasiról többet kérdeztek volna tőlük, 
talán többel is mondtak volna. Imrédytől is megkérdezhették volna, 
hogy mi volt a véleménye Horthy dinasztia-alapítási 
elgondolásairól. 


A kötet anyaga nem igazolja az előszó azon állítását, hogy: , Egy két 
kivételtől eltekintve a megvizsgált háborús bűnösök műveltsége a 
közönséges polgár állagműveltségének színvonalát mélyen 
alulmúlja." A kötetben egyrészt nem csak háborús bűnösök 
szerepelnek. Súlyos hiba volna a tömeggyilkos Zöldit vagy Kun 
pátert minden további nélkül egy lapon említeni mondjuk Kiss 
Ferenccel és Antal Istvánnal. De az interjúalanyok közül a szó 
köznapi értelmében műveletlennek csak Baky, Endre, 

Ferenczy, Gera, Kiss és Pálffy tekinthető, míg például Antal István, 
Dövényi Nagy Lajos, Imrédy Béla vagy éppen Kolosváry-Borcsa 
Mihály nagyonis műveltek voltak. 


De az sem igaz, hogy talán Szálasi kivételével, az interjúalanyoknak 
ne lett volna ideológiájuk. Volt, csak vagy óvakodtak ennek 
kifejtésétől vagy ha erről kezdtek beszélni, akkor faggatóik gyorsan 
másra terelték a szót. Kötetünk szereplői valamennyien a liberális 
polgári demokráciák történetének legsúlyosabb válságkorszakának 
idején éltek. Az első világháború után Európa-szerte elterjedt, 
közkeletű vélemény volt, hogy a parlamentáris demokrácia 
életképtelen, halott rendszer, csak a jobb vagy baloldali diktatúrák 
jelenthetnek megoldást a gazdasági, politikai, társadalmi válságra. 
A két világháború között uralkodó eszmei-ideológiai zűrzavarra 
talán mi sem jellemzőbb annál, hogy az angol és francia baloldaliak 
jelentős része egyszerre volt pacifista és antifasiszta. Tehát 
egyszerre akartak mindenütt beavatkozni, ahol fasiszta veszélyt 
láttak és közben leszerelni hazájuk hadseregét. A jobboldaliak pedig 
sehol sem akartak beavatkozni, viszont erősíteni akarták a 
hadsereget. Az első világháborút lezáró béke-rendszerről hamarosan 
csaknem mindenki belátta (természetesen a haszonélvezők 
kivételével), hogy a bosszú, a gyűlölet és amohó 

szerzésvágy terméke. Magyarországon a vezető politikusok zöme 


eleinte jobban vonzódott Mussolinihez, mint Hitlerhez, de amikor 
látták, hogy Hitler büntetlenül felrúghatta a Versailles-i 
békeszerződés legfontosabb pontjait, nálunk is megerősödtek az 
erőszakos területi revízió hívei. Hitler 1935 és 1939 közöli 
kihasználta a nyugati országok közvéleményének békevágyát, a 
politikusok és közvéleményformálók rossz lelkiismeretéből adódó 
passzivitását. Némi jóindulattal azt is lehetett mondani, hogy az, 
amit Hitler 1939 előtt csinált, az nem volt más, mint hogy elérte 
országa egyenjogúsítását. 1935-ben kivívta Németország 
egyenlőségét a fegyverkezésben. Ausztria és a Szudéta-vidék 
bekebelezését pedig a helyi lakosság döntő többsége is nem az 
agresszív, rasszista, önkényuralmi Harmadik Birodalom 
térhódításaként értékelte, hanem őszintén örült annak, hogy az 
Európában élő németek zöme egy országban egyesült. 


A magyar politikai elit és annak jobboldali ellenzéke (a kötetünkben 
szereplők ebből a kél nagy csoportból kerülnek ki) egyaránt 
csodálattal figyelte Hitler hódításait és Bibó István megfogalmazása 
szerint döntő többségük egyre görcsösebbé váló politikai rögeszmék 
(vad, irredenta nacionalizmus, antiszemitizmus, parttalan 
antikommunizmus stb.) rabjává vált. A politikai realitásérzék 
elvesztését jelezte már Gömbös Gyula jobboldali fordulata 1932 
után a kül- és belpolitikában, majd a nácik zsidópolitikáját egyre 
gyorsuló ütemben követő zsidótörvények szinte vita 

nélküli megszavazása a parlamentben 1938 és 1941 között. E 
folyamat logikus, országvesztő betetőzése volt hazánk részvétele a 
második világháborúban. 


E kötetben szereplők valamennyien antiszemiták, de ez nem jelenti 
azt, hogy egyformán gyűlölték is a zsidókat. A magyar antiszemiták 
zöme -talán az egyik leghírhedtebb kivétel Endre László volt - a 
nácik pogány vér-faj mítoszát elutasította. Többségük jól össze tudta 
egyeztetni antiszemitizmusát katolikus, protestáns, evangélikus 
hitével. Görgey Vince nyilas újságíró saját antiszemitizmusát részint 
a családi neveléssel, részint a (zsidók vezette) Tanácsköztársaság 
hatásával magyarázza, mint oly sok százezernyi kortársa is. 1919 
után Magyarországon is csak nagyon kevesen voltak hajlandók azt 
elismerni, hogy a zsidók óriási többsége antibolsevista, konzervatív, 
rendpárti volt és maradt a forradalmak viharában is. E zsidó 
polgárokról éppen úgy , megfeledkeztek", mint a bolsevisták 


által kivégzett valódi ellenforradalmár zsidókról, vagy azokról a 
nagypolgárokról, akik már Szegeden Horthy mellé álltak. Görgey 
utolsó érvével viszont már nehéz lenne vitába szállni. Az valóban 
igaz volt, hogy a zsidó származású nagytőkés réteg hamar 
kiegyezett az ellenforradalmi kurzussal, annak a náci 
Németországéhoz képest viszonylag mérsékelt antiszemitizmusát, 
mint , kisebbik rosszat" elfogadta (mivel ellene túl sokat amúgy 
sem tehetett). Mint kiderült, 1944-ig joggal bízva abban, hogy a 
nyilasok és a Basch vezérelte Volksbund szélsőjobboldali 
antiszemitáit a rendszer éppen olyan eréllyel fogja féken tartani, 
mint a baloldali ellenzékieket. 


Horthy, ellentétben például Endre Lászlóval, nem volt szélsőséges, 
fajvédő antiszemita. Mint az ellenforradalmi rendszer egyik 
főideológusa, Szekfű Gyula is, a kormányzó is , szelektíve" volt 
antiszemita, a zsidók asszimilációját nem csak lehetségesnek, de 
egyenesen kívánatosnak is tartotta. Chorint, Vidát és a többi zsidó 
nagyiparost pedig még 1944-ben is , igaz, jó magyar embereknek" 
nevezte. A kormányzó , csak" a friss bevándoroltakat, az ortodox 
vallásukhoz ragaszkodó, zömmel vidéken élő zsidókat nem 
szenvedhette. Akiket azután 1944. március 19. után hagyott is 
deportáltatni. Imrédy, mint e kötetben szereplő interjújából is 
kiderül, a magyarországi zsidókérdés megoldását a zsidók 
kivándorlásában-kivándoroltatásában látta. Eljutva, saját bevallása 
szerint egészen a cionizmus pártolásáig is. De ezen a ponton talán 
érdemes arra is utalni, hogy 1933-1939 között a náci Harmadik 
Birodalom vezetői is hasonlóan gondolkodtak. Eichmann első 
feladata a zsidók kivándorlásának megszervezése volt... 


Dövényi is, Antal is azzal dicsekszik, hogy voltak zsidó barátaik is. 
Ez valószínűleg igaz, miként az is, hogy maga az ellenforradalmi 
rendszer is mentesített több száz zsidói (első világháborús érdemek, 
ellenforradalmi és irredenta tevékenység miatt), ugyanakkor több 
százezer , kis" zsidót csendőrei, hivatalnokai buzgón deportáltak a 
náci haláltáborokba. Vérlázító az a vakmerőség, amellyel Baky is és 
Gera is a zsidókat teszi felelőssé, hogy úgymond túl gyávák voltak, 
nem mertek nekik szólni, pedig ők ha tudták volna, bizony 
intézkedtek volna. Nyilvánvaló, hogy sem Baky, sem Gera nem 
szenvedett információhiányban. Ma már eredeti okmányok, 
diplomáciai iratok sokaságával is tudjuk bizonyítani, hogy ők 


sokat, nagyon sokat tudtak nem csak a deportálásokról, hanem a 
deportáltak végső sorsáról is. Rátz Jenőnek minden bizonnyal igaza 
van, a ,,...deportációt tisztességesen is meg lehetett volna csinálni. 
Nem kellett volna víz és élelem nélkül, túlzsúfolt marhavagonokba 
gyömöszölni az embereket". De ha kényelmes szalonkocsikban 
utaztak volna a zsidók Auschwitzba, mint ez néhány 

, szerencsésebb? nyugat-európai hitsorsosukkal meg is esett, akkor is 
ott többségüket elpusztították volna. 


Horthy 1944 június végéig egyszerűen félreállt, még arról a jogáról 
is lemondott, hogy a zsidótárgyú rendeleteket neki előzetesen 
bemutassák. Horthyt 1944 májusában-júniusában sokan próbálták 
arra rávenni, hogy állíttassa le a deportálásokat. Tiltakoztak 
katolikus és protestáns egyházi vezetők, a svéd király, a pápa és 
maga Roosevelt elnök is figyelmeztette: Magyarország háború utáni 
megítélésében komoly szerepet fog játszani a zsidókkal szembeni 
politikája. Horthy csak akkor szánta rá magát a deportálások 
leállítására, amikor a Normandiában partraszállt angolszász erőknek 
sikerült hídfőállásukból áttörni a németek védvonalát. 

Döntését motiválhatta az a rémhír is, amit elsősorban a Zsidó 
Tanács vezetői terjesztettek, nevezetesen az, hogy ha elviszik a 
budapesti zsidókat is, akkor szőnyegbombázni fogják a magyar 
fővárost. Horthy valószínűleg elhitte azt is, hogy Budapestre a 
csendőrséget nem is a zsidók deportálására, hanem egy ellene 
tervezett puccs miatt vonták össze. Sem egyik, sem másik hírnek 
nem volt semmi alapja sem, de ilyen kiélezett történelmi 
helyzetben, amikor egy ember döntésén ilyen sok ember élete 
múlik, a történész kénytelen a személyes motiváció még oly 
képtelen okaival is foglalkozni. 

Az bizonyos, hogy Horthy már legkésőbb 1943 tavaszán tudta, hogy 
a nácik százezerszám ölik, pusztítják a zsidókat az uralmuk alá 
került területeken. De az már nem igaz, hogy mindenki mindent 
tudott már 1944-ben Magyarországon. Eichmann jóbarátja, 
ivócimborája, Endre László tudott a gázkamrákról, Rátz Jenő 
ügyetlen védekezését, miszerint őt a németek becsapták, azt 
mondták, hogy a deportált zsidók , jobban dolgoznak, ha a 
családjuk is velük megy", viszonylag könnyű lett volna már 1945- 
ben cáfolni, ha fölteszik neki azt az egyszerű kérdést, hogy 

akkor miért nem engedték meg a németek, hogy a németországi 


munkára kivitt magyar dolgozók is magukkal vigyék 
családtagjaikat. Ma már azt is tudjuk bizonyítani, hogy a magyar és 
német hatóságok deportálták az ön- és közveszélyes elmebetegeket, 
a bénákat és az aggok házából azokat az aggastyánokat is, akiknek 
egyetlen rokonuk sem élt. A magyar és német hatóságok közös célja 
nem a német hadigazdaság termelőképességének növelése, hanem 
Magyarország , zsidómentessé"? tétele volt. De azt, hogy a németek a 
deportáltak többségét gázkamrákban elpusztítják, ezt sokan, nagyon 
sokan sem akkor nem voltak és ma sem hajlandók elhinni, fölfogni. 
Nem hitték ezt el maguk a zsidók sem. Többségük még az 
auschwitzi rámpán is azt találgatta, hogy mién lobognak a 4-5 
méteres lángok a krematóriumok kéményén. A valóságot sokan 
egyszerűen nem akarták elhinni. Azt már Julius Caesar is 
megállapította, hogy a rossz híreket nem fogadják szívesen az 
emberek. Leitner Jenő, a debreceni zsidók egyik vezetője a 
világháború után elmondta, hogy városában hitsorsosai 

akkor, amikor hírét vették a nagyváradi zsidók deportálásának, még 
mindig nem akarták elhinni, hogy rájuk is ugyanez a sors vár. 
Emlékiratok sokasága is bizonyítja, hogy azokat a cionista 
fiatalokat, akik életük kockáztatásával Budapestről kiszökve 
eljutottak a nagyobb vidéki gettókba és ott elmondták az igazságot 
Auschwitzról, a gázkamrákról, sok helyütt 

elkergették, feljelentették, de szinte senki sem hitt nekik. 


A nem-zsidók jelentős része sem hitte el, hogy a németek valóban az 
európai zsidóság fizikai megsemmisítésére törekednek. Nem arról 
volt szó, hogy 1941-től kezdve sokan, nagyon sokan ne hoztak 
volna híreket a nácik és cinkosaik zsidóirtó tevékenységéről. A 
keleti frontról hazatért tisztek, katonák bizony sok mindent láttak és 
meséltek is. Magyar diplomaták Európa több városából küldtek 
viszonylag pontos jelentéseket a Holocaustról. De a magyar lakosság 
döntő többsége nem tudott mindent. Még Németországban is csak 
nagyon kevesen tudtak biztosan mindent a haláltáborokról, de 
nagyon sokan tudtak egy keveset. Magyarországon 1944-ben sokan 
megpróbáltak nem szembenézni a valósággal. Bibó István 1948-ban 
írott tanulmányában természetesnek nevezte, hogy a megsemmisítő 
táborokról szóló híreket az emberek többsége első szóra nem 

hitte el. De - folytatta Bibó, megrendítő őszinteséggel: ,,...nem az a 
lényeges, hogy első szóra elhittük-e, vagy ameddig lehetett, 
kételkedtünk. Hanem az a lényeges, hogy abban a pillanatban, 


mikor először felvetődött a legtávolibb LEHETŐSÉGE annak, hogy 
ilyenek történnek, ettől magától meg kell borzadnia és cselekvésbe 
kell lendülnie minden ép erkölcsi érzékű embernek. Mi pedig éppen 
akkor kezdtük nem , elhinni?" a megsemmisítő táborokat, mikor a 
deportáló vagonokról már éppen eleget tudtunk ahhoz, hogy 
amazokat is elhihessük: s nem azért nem hittük el, mert 

töretlenül bíztunk az emberi jóérzésben, hanem azért, hogy ne 
kelljen szembenéznünk a magunk felelősségével." (Bibó, 1948, 
656.1.) 


A felelősség mértékét nem könnyű megállapítani. Horthy azzal, 
hogy 1944. március 19. után csaknem három hónapig passzív 
maradt, tömeggyilkosok cinkosává vált. A deportálok (kötetünkben 
Endre, Jaross, Baky és Ferenczy) 1944-ben lelkesen, buzgón 
együttműködtek a németekkel. Zöldi öleteti, Kun páter saját kezével 
is ölt. Kiss Ferenc , csak" antiszemita darabokban csillogtatta 
máskülönben vitathatatlan színészi képességeit és a magyar 
színpadokról távolította el zsidó származású pályatársait. Kolosváry- 
Borcsa, Görgey Vince sem ölt saját kezével, ők csak a 

szellemi muníciót, a propaganda-anyagot szolgáltatták a 
tömeggyilkosok cinkosainak. 


Valamennyien egy barbár kor, a demokráciák válságkorszakának 
gyermekei voltak. Reménykedjünk abban, hogy bár fasiszta lelkek 
ma is élnek közöttünk, hazánkban hatalomra többé nem kerülnek 
sem a jobb, sem a baloldali diktatúra hívei. 

Rövid életrajzok 


Antal István, dr. 


(Kenderes, Jász-Nagykun-Szolnok vm., 1896. február 18. - 
Budapest, 1974. szeptember 5.) jobboldali politikus, ügyvéd; 1918- 
ban az Egyetemi Kör elnökeként megszervezte a jobboldali Piros- 
Fehér-Zöld Egyetemi Frontot. A Tanácsköztársaság alatt Gömbös 
melleit a szegedi kormány sajtópolitikájának egyik irányítója volt. 
1920-ban megalakította a MEFHOSZ-t, melynek első elnöke 

volt. Budapestre visszatérve ügyvédi irodát nyitott, s az Országos 
Központi Hitelszövetkezet jogi ügyeit intézte. Gömbös bizalmi 
embereként a Fajvédő Párt egyik alapítója, valamint a Nemzeti 
Egység Pártjának egyik fő szervezője. E párt programjával 1931-ben 
és 1935-ben országgyűlési képviselővé választották (jászberényi 
vk.). 1932-től Gömbös kormányában a miniszterelnökség 
sajtóosztályának vezetője, miniszteri tanácsosi címmel. 1935 
áprilisától 1936 novemberéig, majd 1938 áprilisától 1942 

áprilisáig igazságügyi minisztériumi államtitkár. E minőségében 
részt vett az első és második zsidótörvény kidolgozásában. 1939-től 
a Magyar Élet Pártja programjával országgyűlési képviselő. 1942 
áprilisától 1944 márciusáig a Nemzetvédelmi Propagandahivatal 
vezetésével megbízott tárca nélküli miniszter. 1944. március 22-től 
augusztus 29-ig a Sztójay kormányban igazságügyminiszter 
valamint vallás- és közoktatásügyi miniszter. 1944 március 23-án 
délután egy órakor nem kereshette föl Sztójay Antalt Veesenmayer 
állítólagos zsarolásával, mivel már az előző napon megtartották első 
minisztertanácsi ülésüket. Antal - állításával ellentétben - egyetlen 
minisztertanácsi ülésen sem szólalt fel a zsidóság érdekében, a 
deportálások ellen. Purjesz és Rusznyák professzorok érdekében 
nem ő, hanem Mester Miklós kért szót a június 21-i 
minisztertanácson (Id. Purjesz Béla). Ugyanezen az ülésen Endre és 
Baky jelentéseikben valóban cáfolták a kegyetlenkedésekről érkező 
híreket. Faragho Gábor pedig úgy vélte, hogy , ha tekintetbe vesszük 
azt, hogy munkaszolgálat és kitelepítés céljából eddig már több 
mint 400 000 zsidót szállítottunk ki, akkor a nullával egyenlőnek 
kell vennünk azt, hogy ha 20 000 magyar csendőrből pár csendőrrel 
szemben panaszok merültek volna fel". A miniszterek, köztük Antal 
is, a jelentéseket tudomásul vették, s a továbbiakban újabb 
zsidóellenes rendeletekei terjesztettek be illetve fogadtak el 


egyhangúan. A népbírósági vádirat szerint ő adott utasítást a zsidók 
műkincseinek lefoglalására, s ő beszélte le Serédi Jusztinján 
hercegprímást arról, hogy a deportálások ellen tiltakozó 
pásztorlevelét nyilvánosságra hozza 1944 július első napjaiban. 


1944. október 15. után a Gestapo valóban letartóztatta, de miután 
lemondott képviselői mandátumáról, szabadlábra helyezték. 1944 
végén Németországba távozott, ahol amerikai fogságba került. 


A Népbíróság 1946. április 5-én mint háborús és népellencs bűnöst 
kötél általi halálra ítélte, a NOT augusztus 31-én golyó általi halálra 
módosította az ítélet végrehajtását. Köztársasági elnöki 
kegyelemmel életfogytiglani börtönbüntetésre módosították ítéletét. 
1960-ban közkegyelemmel szabadult. (90, 91, 99, 100, 153, 174, 
233) 


Baky László vitéz 


(Budapest, 1898. szeptember 13. - Budapest, 1946. március 29.) 
nyugalmazott csendőrőrnagy, nyilas politikus. A pécsi 
hadapródiskola elvégzése után katonai pályára lépett. 1919-ben a 
szegedi ellenforradalmi szervezkedés egyik vezéralakja. (Horthy 
1944 tavaszán, belügyi államtitkárrá történő kinevezésekor régi jó 
szegedi vitézének nevezte.) 1938. január 1-jén kérte 
csendőrőrnagyként nyugdíjazását. 1939-ben a Magyar 
Nemzetiszocialista Párt programjával szerzett mandátumot (abonyi 
vk. Pest vm.). Képviselőként 1941 novemberében a zsidó tiszteknek, 
majd 1942 júniusában azon tiszteknek, akiknek felesége zsidó, 
eltávolítását követelte a hadseregből. 1944. március 24-én 

Horthy belügyminisztériumi államtitkárrá nevezte ki. Felügyelete 
alá tartozott a VI. rendőrségi osztály, a VIII. rendőri büntető osztály, 
minőségében a magyarországi zsidóság deportálásának egyik fő 
szervezője. A deportálásokat közvetlenül megelőző vidéki 
értekezletek közül csak kettőn jelent meg, ill. elnökölt: Szegeden és 
Siófokon (június 10. és 22.). Mindkét értekezleten nézeteltérése 
támadt Endre Lászlóval, akinél álláspontja mérsékeltebb volt a 
zsidókérdésben. Utasította a helyi hatóságokat, hogy Endre 
kívánságával ellentétben a mentesítetteket nem szállíthatják el. 
Annak azonban nincs nyoma az iratok közt, hogy bármilyen lépést 
tett volna Rusznyák professzor érdekében. Állításával ellentétben 


bizonyosan járt június 10-én a szegedi gettóban. Az sem igaz, hogy 
németellenes lett volna, ellenkezőleg, az SS bizalmi embere volt. A 
baloldali munkásság kiirtását nem kellett megakadályoznia, mert a 
Gestaponak ilyen irányú terve nem volt. 1944 október végén Szálasi 
felajánlotta, hogy a közbiztonsági kérdésekben legyen tanácsadója. 
E feladatkörében elkészítette az ún. Tábori Biztonsági Szolgálat 
szabályzatának tervezetét. 1945 januárjától március 27-ig az 

ún. , Nemzetvezető Munka törzse?" keretén belül felállított irodák 
közül a közbiztonsági iroda vezetője lett. Országjárásokon 
ellenőrizte a közbiztonsági rendelkezések végrehajtását. 


1946. január 7-én a Népbíróság mint háborús és népellenes bűnöst, 
kötél általi halálra ítélte. A NOT március 27-én az ítéletei 
jóváhagyta, március 29-én kivégezték. (41, 68, 93, 97, 107, 122, 
123, 127, 129, 135, 153, 154, 155, 158, 170, 233, 235) 


Basch, Franz, dr. 


(Zürich, 1901. július 13. - Budapest, 1946. április 26.) tanár, a 
Volksbund elnöke; 1920-ban került Magyarországra, bölcsészdoktori 
címet szerzett. Még egyetemistaként csatlakozott a Német 
Népművelődési Egylethez (NNE), Bleyer Jakab, a pángermanizmus 
elvét valló professzor híveként. 1934-ben ún. 

népfelvilágosító munkát végzett Tolna és Baranya vármegyékben az 
ottani németek körében, melynek során, vádirata szerint 

, nemzetgyalázó kijelentéseket" tett, ezért 5 hónapi fogházra ítélték. 
Gratz Gusztáv, az NNE elnöke felkérte Bascht, a szervezet főtitkárát, 
hogy mondjon le, amikor vonakodott, kizárnia. 1935 novemberétől 
a Deutscher Volksbote c. időszaki lap szerkesztője. Lapjában 1937 
márciusában számolt be az interjúban is említett, Rajnissal vívott 
párbajáról. 1935-1938 között a Volksdeutsche Cameradschaft (Népi- 
német Bajtársak) elnevezésű szervezet vezetője. Gratz Gusztávot 
elsősorban azért támadta, mert a politikus-történész élesen ellenezte 
az antiszemita zsidótörvényeket. 1938. november 26-án a 
Volksbund der Deutschen in Ungarn (Magyarországi Németek Népi 
Szövetsége) alakuló ülésén a szervezet Führerévé választották, ezt a 
posztot 1945-ig töltötte be. A Volksbund rendszeres anyagi 
támogatásban részesült a Harmadik Birodalomtól. 1939 áprilisában 
Basch határozottabb németbarát politikát követelt a Teleki- 
kormánytól és a zsidótörvény radikális, tehát , nem csak tessék- 


lássék" végrehajtását. 1939. április 13-án Teleki jóváhagyta a 
Volksbund alapszabályát, de csak mint kultúregyesületet 

engedte működni. 1940-ben 25 ezer tagja volt a Volksbundnak. 
1940 júliusát követően, miután Teleki Hitlerrel tárgyalt a területi 
revízióról, a kormány több gesztust is tett a Volksbundnak, így pl. 
Basch tagja lett a Sajtókamarának, augusztusban Volksbund- 
gimnázium nyílt Budapesten, októbertől a Deutsche Zeitung 
napilapként jelent meg. Az Észak-Erdélyt visszajuttató ún. II. bécsi 
döntés után Csáky magyar és Ribbentrop német külügyminiszter 
aláírta a magyarországi német népcsoport helyzetét 

szabályozó szerződést. A Volksbundnak 1940 őszén 53 ezer, 1941 
tavaszán már 97 ezer tagja volt. A Délvidék visszacsatolását 
követően megkezdték az illegális toborzást az SS-be, egyelőre csak a 
Bácskában. Bárdossy 1942 januárjában engedélyezte, hogy 20 ezer 
főt toborozzanak az SS-be a magyar-országi németek közül. Kállay 
1942 júliusában újabb 10 ezer népi német toborzásához járult 
hozzá, de 1943 márciusában már visszautasította Himmler kérését, 
hogy még további toborzásokat hajtsanak végre a hazai németek 
körében. 1942 őszén a Volksbund taglétszáma elérte a 300 ezer főt, 
ez 1944 tavaszára 250 ezerre csökkent. A német megszállás 

után 1944. április 14-én Csatay honvédelmi miniszter engedélyezte, 
hogy 80 ezer magyarországi népi németet besorozzanak az SS-be. 
Basch június közepén elrendelte, hogy a magyarországi németek 
hordjanak horogkeresztes karszalagot, de a magyar BM 
tiltakozására ezt az akcióját a német kormány letiltotta. 1944. 
október 15. után, vitáik ellenére szorosan együttműködött 
Szálasival, aki meghívta a Koronatanács üléseire is. 1945. május 17- 
én került amerikai fogságba. 


A Népbíróság 1946. január 18-án halálra ítélte, mint háborús és 
népellenes bűnöst, 1946. április 26-án kivégezték. (112, 113, 114, 
120, 233) 


Dövényi Nagy Lajos 
(Szihalom, Borsod vm. 1906. december 12. - Budapest, 1964. 


elvégzése után újságírónak tanult, 1929-ben az egri érsekség 
napilapjánál dolgozott, majd 1930-1931-ben a Magyarság c. 
jobboldali napilap vidéki tudósítója. 1931-ben az egri törvényszék 


50 pengőre büntette sajtóvétségért. 1939-tól az Új Magyarság c. 
szélsőjobboldali napilap belső munkatársaként Bolyongás Kazár 
földön címmel antiszemita cikksorozatot írt. Rendszeresen publikált 
a Magyar Futárban. E lapban jelent meg folytatásokban 1942 
szeptemberétől a Tarnopolból indult el című regénye. Mint az 
Ország című fajvédő hetilap szerkesztője 1943 decemberétől 
ugyancsak folytatásokban jelentette meg Kaganovicsok című 
regényét. A vádiratban nem szereplő fontosabb művei: Állóvíz 
(1942); ősztől őszig (1943); Vérben és vasban (1941). 

1944 áprilisától decemberig rádióbemondóként is folytatta a 
háborús és antiszemita propagandát. 


A budapesti Népbíróság 1945. október 13-án kötél általi halálra 
ítélte. A NOT 1945. november 28-án helyben hagyta az ítéletet, 
amelyet köztársasági elnöki kegyelemmel (1946. január 7.) 
életfogytig tartó kényszer-munkára változtattak. 1960. áprilisában a 
további végrehajtás alól mentesítették. (38, 39, 43, 233, 234) 


Endre László, vitéz, dr. 


(Abony, 1895. január 1. - Budapest, 1946. március 28.) 
szélsőjobboldali politikus; 1919-ben Temesrékáson, majd Gödöllőn 
szolgabíró, 1923-tól gödöllői főszolgabíró. Aktívan részt vett az 
ellenforradalmi szervezetek - MOVE, ÉME, Kettőskereszt 
Vérszövetség, Etclközi Szövetség - alapításában, 

szervezésében. 1937 januárjában lovasberényi képviselőjelöltként 
megbukott. 1937 júniusában a Fajvédő Szocialista Párt alapító 
vezetője. Nem sokkal később ún. , életszerződést" kötött Szálasival 
és létrehozták a Magyar Nemzeti-szocialista Pártot. 1938 elején 
kilépett a pártból, mert Pest megye alispánjának jelölték, majd meg 
is választották. Mint alispán a II. zsidótörvény (1939:IV-.tc.) 
elfogadását követően több, a zsidókat korlátozó, a vármegye 
határain belül érvényes törvénytelen rendeletet hozott. Így 
például kitiltotta a zsidókat a közfürdőkből és strandokról. Az 
akkori belügyminiszter, Keresztes-Fischer Ferenc Endre rendeleteit 
megsemmisítette. 


1942-ben kiadta A zsidókról, a berni per tanulságai c. könyvét, 
mely 1936-ban már folytatásokban megjelent a Cél c. lapban. 


Hivatalosan 1944. április 8-án nevezte ki Horthy belügyminiszteri 


államtitkárrá, de már március utolsó napjaiban megkezdte a 
zsidókat korlátozó rendeletek kidolgozását. Felügyelete alá tartozott 
a III. vármegyei és községi osztály, a IV. városi osztály, a XXI. 
lakásügyi osztály valamint az ún. Közigazgatásracionalizálási 
Bizottság. Jaross belügyminiszter kifejezetten a zsidóügyek 
intézésére javasolta Endre személyét e munkakörbe. Az interjúban 
téves az a megállapítás, hogy a csendőrséget felügyelte. 

A csendőrség felügyelete a BM részéről Baky alá, a HM részéről 
Faragho Gábor alá tartozott. Endre a deportálásokat közvetlenül 
megelőző tájékoztató értekezleteken, valamint szemleútja során a 
közigazgatási vezetőket utasította, hogy a kivételezetteket is el kell 
szállítani. A kivételezés nem vagyon alapján történt, mint azt Endre 
az interjúban állítja, hanem a hivatalos lapban megjelent rendeletek 
értelmében pl. kikeresztelkedés, , őskeresztény" házastárs, első 
világháborús és irredenta érdemek alapján. Ez ügyben többször 
nézeteltérése támadt Bakyval. 


1944. október 25-től mint a hadműveleti területek kormánybiztosa, 
közigazgatási szaktanácsadóként működött. 1944 novemberében a 
hadműveleti területek polgári közigazgatásának vezetője lett, így 
utasítási és felügyeleti jogköre volt a hadműveleti kormánybiztosok 
felett. 


1946. január 7-én a Népbíróság mint háborús és népellenes bűnöst, 
kötél általi halálra ítélte, a NOT március 27-én jóvá hagyta az 
ítéletet, március 28-án kivégezték. (41, 68, 77, 93, 97, 107, 124, 
126, 128, 131, 135, 140, 141, 144, 147, 153, 154, 155, 158, 
233, 235) 


Ferenczy László vitéz 


(Felsővisó, Máramaros vm,, 1898. március 8. - Budapest, 1946. 
március 31.) csendőralezredes; a nagyváradi hadapródiskola 
elvégzése után 1917 augusztusában zászlóssá avatták. A trianoni 
békeszerződést követő általános leszerelés miatt 1921-ben átlépett a 
csendőrséghez. 1934-ig különböző tanalakulatoknál teljesített 
szolgálatot. 1924-ben főhadnaggyá, 1928-ban századossá nevezték 
ki. 1934-től 1938-ig Gyulán volt szárnyparancsnok. 1938. áprilisától 
1940. májusáig a debreceni VI. csendőrkerület nyomozó 
alosztályához osztották be. 1940. november 4-én vette át a kassai 
VIII. csendőrkerület nyomozóalosztályának parancsnokságát. E 


minőségében a szlovák határon átszökött zsidókat Hidasnémetiben 
(Abaúj-Torna vm.) összegyűjtötte, és átadta a szlovák hatóságoknak. 
1942 júliusában áthelyezték a budapesti központi nyomozó 
parancsnoksághoz előadónak. A baloldali mozgalmak elleni 
nyomozás tartozott hatáskörébe. 1944. január 7-én a vezérkari 
főnökséghez tartozó tábori rendészethez vezényelték, mint tábori 
nyomozó parancsnokot. 1944. március 28-án Faragho Gábor, a 
csendőrség főfelügyelője, Baky László javaslatára összekötő tisztté 
nevezte ki a magyar csendőrség és Eichmann különítménye között. 
Feladata kizárólag közvetítés volt a magyar és német hatóságok 
között, valamint az egyes csendőrkerületek területén lezajlott 
események jelentése a csendőrség főfelügyelőjének és a belügyi 
államtitkároknak. Ferenczynek azonban ezen túlmenően döntő 
szerepe volt a vidéki zsidóság, több mint 400 ezer ember 
deportálásának megszervezésében. A népbírósági tanúvallomások 
szerint Ferenczy 1944 június második felében valóban tájékoztatta 
Sztójayt Auschwitz-ról. Az elterjedt véleménynyel ellentétben 
semmi bizonyíték sincs arra, hogy a július elején Budapestre 
vezényelt csendőrök puccsot akartak volna végrehajtani a 

kormány ellen. Baky szerint Imrédy terjesztette ezt a hírt. (Kelemen, 
1946.121.1) Nem pontos az a megállapítás, miszerint Ferenczy a 
Zsidó Tanács és a deportáló hatóság összekötője volt. Bár augusztus 
folyamán valóban többször tárgyalt a Zsidó Tanács és a Magyar 
Cionista Szövetség vezetőivel, illetve Horthyval, de beosztása és 
feladatköre augusztus 29-ig nem változott. Ekkortól pedig Bonczos 
Miklós, az új belügyminiszter azzal bízta meg, hogy az ország 
területén tartózkodó zsidók táborokban való elhelyezését előkészítse 
és végrehajtsa. Az az ötlet, hogy a fővárosi zsidóságot néhány 
nagyobb vidéki táborban kell elhelyezni, nem Ferenczytől 
származott, hiszen Jaross már július 9-én azzal a tervvel érkezett 
Veesenmayer-hez, hogy Horthy döntése ellenére a budapesti 
zsidóság deportálását úgy képzeli, , hogy azokat először néhány 
táborban... gyűjti össze, és esetenként, ha 30-40 ezer zsidó együtt 
lesz, átadja őket a birodalomba történő deportálásra". 1944. 
október 16-a után, mint a zsidóügyek referense - állításával 
ellentétben - nem adott ki diplomatáknak írásos engedélyeket. 
Aláírása csupán láttamozásként szerepelt útvonalengedélyeken, 
amelyeket Vajna belügyminiszter, illetve Kemény külügyminiszter 
adott ki.1944. október 16-a után, mint a zsidóügyek referense - 
állításával ellentétben - nem adott ki diplomatáknak írásos 


engedélyeket. Aláírása csupán láttamozásként szerepelt 
útvonalengedélyeken, amelyeket Vajna belügyminiszter, illetve 
Kemény külügyminiszter adott ki. 


A Zsidó Tanács tagjai a népbírósági tárgyaláson egybehangzóan azt 
állították, hogy Ferenczy a nyilas puccs után életüket fenyegette, s 
nem jóindulatáról biztosította őket, mint ahogy azt az interjúban 
állítja. 


A Népbíróság 1946. április 9-én, mint háborús bűnöst kötél általi 
halálra ítélte, a NOT május 29-én az ítéletet jóváhagyta, 
perújrafelvételi kérelmét elutasították, május 31-én kivégezték. (9, 
136, 150, 151, 161, 234) 


Gera József, dr. 


(Makó, 1896. október 24. - Budapest, 1946. március 12.) orvos, 
nyilas pártvezető; Makón a Stefánia gyermekkórház főorvosa. Már 
1937-ben csatlakozott Szálasihoz, Pestre költözött. 1941-től a 
nyilaskeresztes párt Sajtó- és Propaganda Osztályának vezetője. 
1943 őszétől 1944 májusáig orvos főhadnagyként teljesített katonai 
szolgálatot. 1944. október 15. után a Nyilaskeresztes Párt 
Pártépítési Osztályának vezetője. Feladata lett volna a fővárosban és 
vidéken garázdálkodó nyilas bandák megfékezése. Saját vallomása 
szerint 1944. december 22-én hagyta el az ostromlott Budapestet és 
követte a , Nemzetvezetőt" a nyugati határszélre. Szálasi 1945 
márciusának utolsó napjaiban a Kormányzótanács tagjává nevezte 
ki. 


A Népbíróság 1946. március 1-jén kötél általi halálra ítélte, március 
11-én az ítéletet jóváhagyták, másnap fölakasztották. (157, 188, 
189, 190, 195, 234) 


Görgey Vince 


(Budapest, 1914. augusztus 25. - Budapest, 1948. augusztus 13.) 
hivatásos páncélos főhadnagyként önként jelentkezett az orosz 
frontra, ahol októberben megsebesült, s nyugállományba került. 
1942 karácsonyára jelent meg Hajrá páncélosok c. antiszemita 
könyve. (1943-ban már harmadik kiadása is megjelent.) E mellett az 


Új Magyarság c. szélsőjobboldali napilapban publikált, valamint 
1943 elejétől az Egyedül vagyunk c. hetilap munkatársaként a 

, Szigorúan Bizalmas? c. rovatot vezette. 1944 elején jelent meg 
Ötvenezer kilométer c. könyve, mely jórészt az Új Magyarságban 
publikált cikkeit, riportjait tartalmazta. 


1944 tavaszán Titkos Nemzetvédelmi Szolgálat néven hozott létre 
szervezetet, melynek feladata a zsidórendeletek végrehajtásának 
ellenőrzése, a haditermelés szabotálásának megakadályozása volt. 
1944 nyarán azzal a váddal tartóztatták le, majd internálták, hogy 
az 1944. június 26-án Bárczy István ellen Szentendrén megkísérelt 
merénylethez Láng Kornél, a merénylő az ő kocsiját használta. 
Görgey megszökött és augusztusban az SS kötelékébe lépett, 
századosi rangot kapott. 1944. október 16. után tért vissza 
Magyarországra. Ellentétbe került az SS-el és a nyilasokkal is. 

A nyilasok letartóztatták, Sopronkőhidára, majd Németországba 
szállították. 


A Népbíróság háborús és népellenes bűnösként 1946. június 5-én 
golyó általi halálra ítélte, a NOT október 28-án az ítéletet 
megerősítette. A fellebbezést követő újabb bizonyítási eljárás után, 
1948. augusztus 13-án kivégezték. (44, 45, 52, 234) 


Grassy József, vitéz (Szőllős, 1891. december 31. - Újvidék, 1946. 
november 4.) vezérezredes; 1914-ben végzett a Ludovika 
Akadémián. 1919-től 1921-ig oktatótiszt ugyanott. 1934 
novemberétől alezredesként tanár a Hadiakadémián. 1938. 
november 1-től a pécsi IV. hadtest vezérkari főnöke, ezredesként. 
1939. augusztus 1-től 1941. február 15-ig a kecskeméti Zrínyi 
Miklós 7. honvéd gyalogezred parancsnoka. 1941 novemberétől a 
zombori 15. gyalogdandár parancsnoka. E minőségében 
Feketehalmy 1942. január 19-én Újvidékre vezényelte és 

az állítólagos partizántámadások megtorlásaként elrendelt 
tisztogatási akció irányításával bízta meg. A csendőrség, rendőrség, 
honvédség január 21-én kezdődő összehangolt razziája során közel 
háromezer embert, főleg szerbeket és zsidókat mészároltak le. Az 
1943 októberében elindított hadbírói eljárás befejezése előtt, 1944 
januárjában Németországba szökött. Áprilisban tért vissza 
Magyarországra, a Honvédelmi Minisztériumban jelentkezett 
szolgálattételre, de nyugdíjazták. A nyilas hatalomátvétel után 


Beregfy honvédelmi miniszternél jelentkezett. A Hunyadi SS 
páncélgránátos hadosztály parancsnokává jelölték. Szálasi 
november 1-jén altábornaggyá nevezte ki. 


1945 májusában amerikai fogságba került. 1946. január 11-én a 
Népbíróság kötél általi halálra ítélte, a NOT március 2-án az ítéletet 
helybenhagyta. Időközben, január 17-én a népbírósági fogházak 
parancsnoka a jugoszláv katonai hatóságoknak kiadta. 
Jugoszláviában október 23-30 között tartották meg hadbírósági 
tárgyalását. Kötél általi halálra ítélték és Újvidéken november 4-én 
fölakasztották. (18, 24, 31, 32, 34, 234) 


Hubay Kálmán 


(Jászapáti, 1902. április 3. - Budapest, 1946. június 22.) nyilas 
újságíró, politikus; újságírói pályáját a miskolci Magyar Jövő c. 
szélsőjobboldali napilapnál kezdte 1919-ben, melynek 1924-től 
szerkesztője, majd felelős szerkesztője volt. 1920-tól Gömbös 
híveként a fajvédő politikai irányzathoz csatlakozott. 1922-ben 
rövid időre a liberális Miskolci Napló c. laphoz szerződött. 1933-tól 
a Függetlenség, majd 1936-tól az Esti Újság c. lapok 

felelős szerkesztője. 1937-ben mindkét laptól távozott, és 1938-tól a 
Magyarság c. szélsőjobboldali napilap felelős szerkesztője, majd 
szerkesztőségi titkára, később igazgatója. Rendszeresen publikált 
még a Pesti Újság, Virradat, Nemzeti Figyelő, Harc c. jobboldali, 
illetve nyilas, fajvédő lapokban. 1938 elején jelent meg a Magyar 
nacionalista külpolitika c. könyve. 1938 márciusában időközi 
választáson, fajvédő programmal, pártonkívüliként országgyűlési 
képviselővé választották (lovasberényi vk. Fejér vm.). Néhány héttel 
később a parlamentben bejelentette a Magyar Nemzeti 

Szocialista Párt - Hungarista Mozgalom elnevezésű politikai párt 
megalakítását, melynek ekkor még egyedüli országgyűlési 
képviselője volt. Az I. zsidótörvény (1938: XV.tc.) indokait 
helyeselte ugyan, de nem szavazta meg, mert nem tartotta elég 
radikálisnak. Pártját, amelyet Rátz Kálmánnal és Szálasival együtt 
alapított, 1939 februárjában a Teleki-kormány feloszlatta. Hubay 
ekkor Nyilaskeresztes Párt néven új pártot szervezett. Az 1939- 

es választáson 31 mandátumot szereztek a nyilasok. 1940. június 7- 
én Vágó Pállal együtt benyújtották hírhedt nemzetiségi 
törvényjavaslatukat, melyben a Kárpát-medencét a német , élettér" 


szerves részének ismerték el. Teleki Pál miniszterelnök indítványára 
mindkettőjüket megfosztották mandátumuktól. 1940 
szeptemberétől Szálasi - fegyházbüntetését letöltve - átvette a 
Nyilaskeresztes Párt vezetését, s Hubayt az ún. Országépítő Tanács 
vezetésével bízta meg, egyben helyettesévé jelölte ki. Hubay 

1942 februárjában átlépett a Pálffy-Baky-féle Magyar Nemzeti 
Szocialista Pártba. Szálasival elsősorban a Volksbund kérdésében 
nem értett egyet. Hubay már 1939 nyarán hajlandó lett volna 
megadni a magyarországi németeknek a nemzetiségi kataszteren 
alapuló népcsoport-autonómiát. 


Hubay a németek besúgója volt, 1944. október 16. után - pártjaik 
egyesülését követően - Szálasi az ún. Kultúrirodája élére állította. 


A Népbíróság 1946. április 9-én, mint háborús és népellenes bűnöst 
kötél által halálra ítélte, a NOT június 17-én helybenhagyta az 
ítéletet, június 22-én kivégezték. (126, 162, 163, 168, 169, 234, 
235) 


Imrédy Béla, vitéz, dr. 


(Budapest, 1891. december 29. - Budapest 1946. február 28.) 
szélsőjobboldali politikus; A jogi diploma megszerzése után pályáját 
1913-tól a Pénzügyigazgatóságon kezdte, majd 1920-tól a 
Pénzügyminisztériumban pénzügyi titkár. 1922-től a TÉBE titkára, 
majd 1924-től főtitkára. 1926-tól a Magyar Nemzeti Bank 
igazgatóhelyettese, 1928-tól igazgatója. Gömbös Gyula 
kormányában 1932-től 1935-ig pénzügyminiszter. 1935. január 7- 
től 1938. május 14-ig a Magyar Nemzeti Bank elnöke. 
Miniszterelnöksége idején (1938. május 14. - 1939. február 16.) 
fogadta el az országgyűlés az első zsidótörvényt (1938: XV. te.). A 
második zsidótörvény javaslatát 1938. december 23-án, karácsony 
előestéjén nyújtotta be, ellentétben korábbi ígéretével, miszerint az 
első zsidótörvény végrehajtásával a zsidókérdést lezártnak tekinti. 


Imrédy 1938. augusztus 23-án tárgyalt Hitlerrel a Pátria nevű 
motoroshajó fedélzetén, a Kidben rendezett tengerészeti 
hadgyakorlat alkalmával. Imrédy ekkor még úgy nyilatkozott, hogy 
- bár Magyarország részt kíván venni a Csehszlovákia elleni revíziós 
hadjáratban aggodalmai vannak a jugoszláv semlegességei, 
valamint az angol és francia reakciókat illetően. 1938 őszén 


azonban kormánya nevében egyre élesebb hangú jegyzékekben 
követelt területeket a csehszlovák kormánytól. 1938. november 2- 
án az első bécsi döntéssel a Felvidéket, 11.927 km2 

területet Magyarországhoz csatoltak. 


1939 januárjában Imrédy megalakította a szélsőjobboldali Magyar 
Élet Mozgalmat. Horthy 1939. február 11-én Imrédy elé tárva a 
zsidó származását igazoló dokumentumokat, felszólította a 
lemondásra. Imrédy saját bevallása szerint lehetséges, hogy egyik 
dédapjának az édesanyja volt zsidó (Kelemen, 1946, 21 I.). Rassay 
Károly szerint ő és barátai derítették ki, hogy Heller Karolin apja, 
Imrédy dédapja, Hellcr Móric és felesége Pommeizel Rebekka és 
Karolin lányuk 1839-ben Saatz-ban (Cseh-Morvaország) tértek át a 
katolikus hitre. 


1940. októberében kilépve a Magyar Élet Pártjából megalapította 
saját pártját Magyar Megújulás Pártja néven. 


1944. május 23-tól augusztus 7-ig Sztójay kormányában tárca 
nélküli közgazdasági miniszter. E minőségben a június 21-i 
minisztertanácsi ülésen valóban felszólalt a deportálások ügyében, 
de nem tiltakozott - mint ahogy azt az interjúban állítja hanem jogi 
rendezésről beszélt: , a zsidók kitelepítése és kiszállítása csak szóbeli 
német megegyezés alapján történik, de írás nincs róla"? - mondotta. 
A június 24-i minisztertanácsi ülésen is ezt az álláspontját erősítette 
meg hozzáfűzve, hogy , nem barátja a zsidók kivételezésének". 
Június 28-i felszólalásában úgy foglalt állást, hogy a svéd és svájci 
mentőakciókra adandó válaszként, a magyar szuverenitást 
bizonyítandó, mégis bizonyos engedményeket kellene tenni. A 
deportálásokat Horthy július 6-án nem Imrédy ezen felszólalásainak 
hatására állította le. 


A Népbíróság 1945. november 23-án kötél általi halálra ítélte, a 
NOT 1946. február 4-én golyó általi halálra módosította az ítéletet. 
1946. február 28-án kivégezték. (80, 93, 102, 103, 110, 115, 126, 
138, 153, 162, 190, 235) 


Jaross Andor 


(Csehi, Komárom vm., 1896. május 23 - Budapest, 1946. április 11.) 
szlovákiai magyar szélsőjobboldali politikus. 


1921-ben belépett a csehszlovákiai Magyar Kisgazda Pártba, 
melynek 1923-tól szakosztályi társelnöke. 1929-től 
tartománygyűlési képviselő. 1933-tól ügyvezető elnök, 1935-től a 
prágai képviselőház tagja. Pártja és a Keresztény Szocialista Párt 
Egyesült Magyar Párt néven fogott össze. E pártnak 1936-tól 
országos elnöke. A Felvidék visszacsatolását követően 1938. 
november 15-től 1940. április 1-ig a felvidéki ügyek tárca 

nélküli minisztere a Teleki-kormányban. 1940 októberében 
Imrédyvel megalakították a Magyar Megújulás Pártját. 1940. 
október 14-től a Nemzetőr c. jobboldali hetilap főszerkesztője. 
1944. március 22-től augusztus 7-ig belügyminiszter. Interjúbeli 
állításával ellentétben 1944. június 19-én (Sepsiszentgyörgyön 
tartott beszédében) még azt hangsúlyozta, hogy: , Magyarország 
számára más út, mint a nagy Német Birodalommal való együtt- 
menetelés nincsen". Egyik legfőbb feladatnak a zsidókérdés 
megoldását tekintette. Ezért javasolta Endre Lászlót belügyi 
államtitkárnak. Nem igaz, hogy a Sztójay-kormány nem foglalkozott 
a deportálás kérdésével. Éppen Jaross tájékoztatta rendszeresen a 
kormány tagjait, hogy hol tartanak a zsidók deportálásával (pl. 
1944. június 1., 10.). Június 24-én a minisztertanács előtt 
kijelentette: ,,...hogy a zsidók hová mennek, 

minket végeredményben nem érdekel. Az ország érdeke, hogy a 
zsidók gyorsan legyenek eltávolíthatók". Az viszont valószínű, hogy 
valóban ő intézkedett Purjesz és Rusznyák professzorok 
hazahozataláról. A Törvényhozók Nemzeti Szövetségének egyik 
megszervezője, 1944 decemberétől 1945 márciusáig elnöke. 


A Népbíróság 1946. január 7-én golyó általi halálra ítélte, a NOT 
március 27-én az ítéletet jóváhagyta, április 11-én kivégezték. (9, 
132, 133, 137, 153, 154, 235) 


Kassai-Schallmayer Ferenc 


(Kassa, 1903. - Budapest 1946. október 30.) nyomdász, radikális 
szélsőjobboldali politikus; A Tanácsköztársaság idején a Vörös 
Hadseregben harcolt, majd lakatosként, később nyomdászként 
helyezkedett el. A Szociáldemokrata Ifjúmunkások Szövetségének 
egyik alapító tagja. 1934-től az Új Szó c. munkásszemle 
szerkesztője. Radikális nemzetiszocialista irányú írásai miatt 
kizárták az SZDP-ből. Előbb a Dénes István féle földműves és 


munkáspárttal lépett érintkezésbe, majd 1937 novemberében 
fölkereste Szálasit és csatlakozott a Hungarista Mozgalomhoz. 1938- 
ban a társadalmi rend erőszakos felforgatására irányuló bűntett 
miatt két év fegyházra ítélték. Szabadulása után 1941-től a 
Nyilaskeresztes Párt munkásszervezője. 1943. márciusában bevonult 
katonának, októberben leszerelt, s az Összetartás c. nyilas lap 
tördelőszerkesztője lett. 1944 januártól Szálasi pártjának 
propagandafőnöke, október 16-tól 1945. március 27-ig tárca 

nélküli nemzetvédelmi és propaganda miniszter. Bár az interjúban 
azt állította, hogy már 1945 januárjától nem hitt a német 
győzelemben, 1945. március 14-i beszédében Kassai többek között a 
következőket mondta: , A zsidóság világuralmi vágyainak útjába 
állunk és így természetes, hogy a zsidóság céljainak szolgálatába 
állított ellenség megsemmisítésünkre tör. Ez mindenki háborúja. 
Ebben az évben fog történni a hatalmas forradalmi erővel feszülő 
visszaütés, amire a világtörténelemben még nem volt példa. A 
hadvezetőség bölcsessége fogja meghatározni a visszaütés 
időpontját. Csak két perccel tovább kitartani, mint az ellenség és 
biztos a győzelem". 


1946. április 2-án a Népbíróság, mint háborús és népellenes bűnöst 
golyó általi halálra ítélte. A NOT augusztus 23-án az ítéletet 
helybenhagyta. A köztársasági elnök (Tildy Zoltán) kegyelmi 
kérvényét elutasította, október 30-án kivégezték. (54, 55, 60, 61, 
235) 


Kiss Ferenc 


(Székesfehérvár 1893. április 15. - Budapest 1978. augusztus 13.) 
színész, érdemes művész (1963); 1914-től két évet járt a 
Színművészeti Akadémiára. 1919. májusától a budapesti Nemzeti 
Színház tagja, majd a Király Színházban játszott operett szerepeket, 
illetve a Magyar Színháznál lépett fel. 1930-ban Gömbös 

Gyula segítségével - akit 1922 óta a Hungária Evezős Egyletből 
ismert - tért vissza a Nemzeti Színházba. 1933-tól a Színművészeti 
Akadémia tanára, majd 1937-től 1944-ig igazgatója. 1938 
decemberétől 1942 áprilisáig a Színművészeti és Filmművészeti 
Kamara elnöke, s e minőségében a zsidótörvényeken túlmenően 
tiltott el zsidónak minősített színészeket a játszástól. 1944 
májusában a Magyar Rádióban elszavalta Erdélyi József Solymosi 


Eszter vére c. versét. 1944. október 19-től Rajniss Ferenc vallás- és 
közoktatási miniszter megbízásából a Nemzeti Színház 

igazgatója, majd november 2-tól a színészeti ügyek kormánybiztosa. 
1944. december 18-án elhagyta az országot, 1945 májusában 
amerikai fogságba esett. A Népbíróság, mint háborús és népellenes 
bűnöst, 1945. november 28-án nyolc év kényszermunkára ítélte. A 
NOT 1946. február 23-án nyolc év börtönre módosította az ítéletet, 
valamint öt évre eltiltotta a foglalkozásától Budapesten, 
Debrecenben és Szegeden. 1956 szeptemberétől a győri Kisfaludy 
Színház tagja, majd 1959 augusztusától a szegedi 

Nemzeti Színházban lépett fel, ahonnan 1964-ben ment nyugdíjba. 
1971-ben Mindenért fizetni kell címen írta meg memoárjait. (67, 
72, 73, 77, 78, 236) 


Kolosváry-Borcsa Mihály, vitéz, dr. 


(Kolozsvár, 1896. - Budapest, 1946. december 6.) Jobboldali 
németbarát politikus, publicista; jogi diplomát szerzett. 1921-ben a 
második királypuccs alatt a székely főiskolások különítményénél a 
karhatalom parancsnoka volt. Kezdettől fogva tagja a MOVE-nek, 
főtitkára a Keresztény Nemzeti Ligának, társelnöke a Revíziós 
Ligának. Gömbös Gyula híve, a Fajvédő Párt egyik alapító tagja. 
Gömböst a Nemzeti Egység Pártjába követve, pártjának 
törvényhatósági titkára Debrecenben. Először debreceni 
pótképviselő, majd 1935-ben, illetve 1939-ben a Magyar Élet Pártja 
programjával választották országgyűlési képviselőnek 

(gyömrői vk.). A zsidótörvények elfogadása mellett többször 
felszólalt. 1935-ben a miniszterelnöki sajtóosztályra kerüli, majd 
1938. szeptemberétől sajtófőnökké nevezték ki. E minőségében több 
mint 400 lapot tiltott be , sajtóetikai szempontból", illetve 
papírhiányra hivatkozással. Újságírói pályafutását a debreceni 
Hajdúföld c. lapnál kezdte, majd a Szózat c. fajvédő lapnál folytatta. 
1937-től 1945 tavaszáig a Függetlenség c. jobboldali napilap felelős 
szerkesztője volt, melyben rendszeresen publikálta háborús és 
antiszemita írásait. 1939-től az Országos Magyar Sajtókamara 
elnöke volt. 1943-ban írta A zsidókérdés magyarországi irodalma 
című művét, mely saját bevallása szerint 4.000 példányban jelent 
meg. E munka bevezető tanulmányában Kolosváry haladéktalan 
feladatnak tartotta , zsidókérdést kutató tudományos intézet" 
felállítását, a közkönyvtárakból a zsidó szerzők műveinek 


eltávolítását, valamint a , könyvkiadás és a nyomdaipar 
százszázalékos" megtisztítását a zsidóságtól. 1944 április 

közepétől sajtó-kormánybiztosként, államtitkári rangban felügyelete 
alá tartoztak az MTI, a könyvkiadási, a lapengedélyezési, a 
papírellátási és sajtókamarai ügyek. Az 1944. június 24-én tartott 
minisztertanácson , azon nézetének ad kifejezést, hogy a belpolitikai 
hangulat szempontjából súlyos erkölcsi következményei lennének 
annak, ha a zsidók kitelepítésének akciója most halasztást 
szenvedne". A Lakatos-kormány alatt fölmentették tisztségéből. 
1944. október 12-én az országgyűlési képviselők egy csoportjából 
alakult Nemzeti Szövetség küldöttségi tagjaként számonkérte a 
Lakatos-kormányon a különbéke-tárgyalásokat. 1944. október 31-én 
Szálasi ismét kinevezte sajtókormánybiztossá, december 27-én 
fölmentette tisztségéből. 


1946. április 2-án a Népbíróság háborús és népellenes bűnösként 
golyó általi halálra ítélte. A NOT augusztus 23-án az ítéletet 
jóváhagyta. Kolos-váry perújrafelvételt kért, ennek a NOT október 
23-án helyt adott, december 6-án kivégezték. (62, 63, 238) 


Kun András 


(1911. - Budapest, 1945. szeptember 19.) katolikus pap, volt 
minorita szerzetes. 1944 tavaszán belépett a nyilaskeresztes pártba. 
Összesen közel ezer ember meggyilkolásában való részvétellel 
vádolták meg. Vádirata szerint 1944 őszén egyik irányítója volt 

a Maros utcai, valamint a Városmajor úti kórházakban elkövetett 
tömeggyilkosságoknak. Budapesten olyan katonákat is meggyilkolt, 
akiknek magatartását nem ítélte elég hazafiasnak, ezért a katonai 
hatóságok elfogták és halálra ítélték. A nyilasok megszöktették. A 
Népbíróság 1945. szeptember 19-én tárgyalta ügyét, az egykorú 
sajtótudósítások szerint több száz fős hallgatóság előtt, igen feszült 
légkörben. Kun végig tagadott, a szemtanúk sokaságának 
egybehangzó vallomása ellenére is. A Népbíróság halálra ítélte, az 
ítéletet még aznap végre is hajtották. (84, 180, 181, 236) 


Pálffy Fidél, gróf 


(Pozsonyszentgyörgy, 1895. május 6. - Budapest, 1946. március 2.) 
elszegényedett arisztokrata, szélsőjobboldali politikus; 1919-ben 
összekötő tiszt a szegedi ellenforradalmi kormány és a francia 


megszálló csapatok parancsnoksága között. 1920-ban visszavonult 
csehszlovákiai birtokára, majd Magyarországon vásárolt megmaradt 
pénzéből birtokot. 1932-ben Meskó Zoltán hívására belépett 

a Magyar Nemzeti Szocialista Földműves és Munkás Pártba és 
Festetich Sándorral közösen hárman lettek a párt vezetői. 1934-ben 
pártjuk belső személyi ellentétek miatt fölbomlott, s ekkor 
megalapítja az Egyesült Magyar Nemzeti Szocialista Pártot. 1939-től 
rendszeresen publikált a Magyarság c. szélsőjobboldali napilapban, 
valamint a Nemzeti Figyelő c. hetilapban. 1939-ben a választásokon 
összefogtak a különféle nyilas pártok, Pálffy a győri megyei listán 
került be az országgyűlésbe, de mandátumát a törvényhatósági 
bizottság megsemmisítette. 1940 szeptemberében Szálasi 
kiszabadulása után pártjaik egyesültek. Igen jó kapcsolatokat épített 
ki a németekkel. 1941. szeptember 12-én Bakyval együtt kilépett 
Szálasi pártjából és megalapították a Magyar Nemzeti Szocialista 
Pártot, két hét múlva szövetségre léptek Imrédy Magyar Megújulás 
Pártjával, így jött létre a Magyar Megújulás Nemzetiszocialista 
Pártszövetség, amelynek élén Rátz Jenő állt. A párt 1944-ben 
Himmler támogatását élvezte. A Harc c. antiszemita hetilapban 
rendszeresen jelentek meg cikkei. 1944. október 17-től Szálasi 
kormányában földművelésügyi miniszter. E minőségében 
decemberben utasítást adott az állami birtokok 
tenyészállatállományának és méneseinek nyugatra szállítására. 


A Népbíróság 1945. december 15-én kötél általi halálra ítélte, a 
NÖT 1946. február 1-jén az ítéletet jóváhagyta, március 2-án 
kivégezték. (83, 170, 171, 177, 233, 236) 


Rátz Jenő, vitéz 


(Nagybecskerek, 1882. szeptember 20. - Vác, 1952. január 21.) 
nyugállományú vezérezredes, szélsőjobboldali politikus; 1919 
szeptemberétől 1920 őszéig a miskolci hadosztály vezérkari főnöke, 
1920. szeptember 1-től vezérkari alezredes. 1922-1925 között a 
Hadiakadémia tanára. 1923. szeptember 1-től vezérkari 

ezredes. 1925-1928 között a HM szabályzatszerkesztési osztályának 
főnöke, majd 1928-tól 1930-ig a honvédvezérkar vezérkari 
kiképzési osztályának vezetője. 1931 októberétől 1935 januárjáig a 
Hadiakadémia parancsnoka. 1935 január 16-tól 1936. május 1-ig a 
honvédvezérkar főnökének helyettese, majd 1938. május 24-ig a 


honvédvezérkar főnöke. 1938. május 14-től november 15-ig. 
lemondásáig az Imrédy-kormányban honvédelmi miniszter. 1939- 
től a Magyar Megújulás Pártja programjával országgyűlési 
képviselő. Szövetségre lépve Pálffy pártjával, a pártszövetség elnöke 
lett. 1944. március 22-től július 19-ig miniszterelnökhelyettes a 
Sztójay-kormányban. Tehát nem vált ki a kormányból júniusban, 
mint azt az interjúban állítja. A minisztertanácsi jegyzőkönyvekben 
nincs nyoma, hogy Rátz követelte volna a zsidórendeletek 
törvénybe foglalását. Egyébként a parlament a Sztójay-kormány 
idején nem működött. Horthy szabad kezet adott a kormánynak a 
zsidókérdés , rendezésére", még arról a jogáról is lemondott, hogy a 
zsidótárgyú kormányrendeleteket neki előzetesen 

bemutassák. 1944. november 8-án Szálasi kinevezte a Felsőház 
elnökévé. 1946. március 22-én a Sztójay-per másodrendű 
vádlottjaként golyó általi halálra ítélték, a NOT július 1-jén az 
ítéletet megerősítette. A köztársasági elnök augusztus 19-én 
kegyelemmel életfogytiglani kényszermunkára módosította 
büntetését, a börtönben halt meg. (9, 80, 81, 89, 236) 


Szálasi Ferenc 


(Kassa, 1897. január 6. - Budapest, 1946. március 12.) vezérkari 
őrnagy, nyilas pártvezér; a kőszegi katonai reáliskola elvégzése után 
katonai pályára lépett. 1915-ben hadnagyként került ki a frontra, 
ahol 36 hónapig szolgált. 1918-ban Magyarországra költözött, az 
őszirózsás forradalom idején a külügyi futárszolgálat 

tagja. 1923-1925 között elvégezte a Hadiakadémiát, 1925-ben a HM 
vk.-hoz vezényelték. 1926 februárjától 1929-ig a vkf. Tábornoki és 
Vezérkari Továbbképzés és a Vezérkari Személyi Ügyek osztályán 
szolgált. Gömbös Gyulának adta át első politikai jellegű írásait. 
Gömbös ezekről elragadtatással nyilatkozott és már 
miniszterelnökként Szálasit egyik lehetséges utódának nevezte. 
1933-ban vezérkari őrnaggyá léptették elő. 1935. március 1-jén 
nyugállományba vonult és megalakította a Nemzet 

Akaratának Pártját. 1936-ban Németországban járt rövid 
tanulmányúton, ahol elsősorban a nácik 1933 előtti propaganda- 
módszereit tanulmányozta. Hazatérése után 1937 őszére sikerült 
neki a különféle szélsőjobboldali, antiszemita, nemzeti-szocialista 
pártokból egységes tömegmozgalmat szervezni. 1939-ben már 
félmillió nyilas párttag volt Magyarországon. 1937 után Szálasit 


többször bíróság elé állították, egyre súlyosabb ítéletekkel sújtották, 
de minden alkalommal szabadlábra helyezték. , Meghurcoltatása? 
jelentősen növelte pártja népszerűségét is. 1938 augusztusában 
végül jogerősen elítélték és a szegedi Csillag-börtönbe zárták. 1940. 
szeptember 17-én, Észak-Erdély visszacsatolása után, az általános 
amnesztia keretén belül ő is kiszabadult. 1941-1942 folyamán 
alvezéreivel, Hubayval, Baky-val, Málnásival elsősorban a náci 
Harmadik Birodalomhoz való viszony kérdésében támadt 
nézeteltérése, amely pártszakadáshoz vezetett. 1944-ben bírálta 
hazánk német megszállását, azon a véleményen volt, hogy 

a belpolitikai válságot a Hungarista Mozgalom egyedül is képes lett 
volna megoldani, ha Horthy őt nevezi ki miniszterelnökké. Szőllősi 
állítása szerint 1944 áprilisában a Nyilaskeresztes Pártnak 150 ezer 
fizető tagja volt. Szálasiék a németekkel szorosan együttműködve a 
Lakatos-kormány idején kezdték meg a hatalomátvétel előkészítését. 
1944. október 15. után, Szálasi országlása 170 napja alatt 
hozzájárult hazánk teljes kirablásához, minden mozdítható érték 
nyugatra szállításához, illetve elpusztításához. Már 1944 október 
végén engedélyezte, hogy az Eichmann-kommandó felújítsa 
működését. Németországba, a vasúti szállítókapacitás 

kedvezőtlen helyzetére hivatkozva, a zsidókat gyalogmenetekben 
terelték Budapesttől Hegyeshalomig a katonák, csendőrök és 
nyilasok. A deportáltak között nem csak munkaképesek voltak, 
hanem öregek, betegek, kisgyerekek és terhes anyák is. Az ún. 
halálmeneteket egészen 1944 december elejéig folytatták, ekkorra 
szervezték meg a nagy budapesti gettót a Király u. -Nagykörút - 
Nagyatádi Szabó u. és Károly körűt által határolt területen. Itt is és 
a Pozsonyi úti ún. védett házakban is a nyilas bandák 

szinte korlátozás nélkül gyilkoltak, raboltak, fosztogattak. 


A Népbíróság 1946. március 1-jén ítélte Szálasit halálra, ítéletét 
március 11-én megerősítették és másnap fölakasztották. (5, 8, 15, 
24, 35, 41, 47, 48, 54, 57, 58, 60, 62, 68, 69, 76, 84, 87, 90, 
96, 107, 108, 117, 126, 136, 137, 146, 157, 162, 167, 170, 
174, 188, 190, 191, 192, 196, 197, 199, 209, 217, 224, 228, 
229, 230, 231, 232, 234, 235, 236, 237) 


Zöldi Márton, dr. (1913 - Újvidék, 1946. november 4.) 
csendőrszázados; 1942. január 20-tól a szekszárdi csendőriskolából 
Újvidékre vezényelt csendőrszakasz parancsnokaként Feketehalmy 
és Grassy utasításai szerint az újvidéki vérengzés egyik fő 
végrehajtója. A felelősségrevonás elől 1944 januárjában 
Németországba szökött (Id. Grassy, Feketehalmy), ahol belépett az 
SS-be. 1944. március 19. után mint SS százados az Eichmann- 
kommandó tagjaként visszatért Magyarországra. Részt vett több 
vidéki gyűjtőtábor felszámolásában (Munkács, Kolozsvár, Hatvan, 
Kiskunfélegyháza, Kecskemét). Baky és Faragho kikérte Zöldit a 
német hatóságoktól, de az SS nem adta ki, elhelyezték 
Magyarországról. 


A népbíróság 1946. január 11-én kötél általi halálra ítélte, január 
17-én kiadták a jugoszláv hatóságoknak. Az 1946. október 23-30. 
között tartott tárgyaláson egykori sajtóbeszámolók szerint 
kihallgatásakor, október 25-én teljeskörű beismerő vallomást tett. 
, Gyilkoltattam, de nem raboltam" - vallotta többek között. 
November 4-én a bíróság ítélete alapján Újvidéken fölakasztották. 
(22, 26, 27, 30, 35, 36, 237) 


Névmutató 


Adonisz. Görög mitológiai alak 20 
Ady Endre (1877-1919) költő, író, publicista 84, 105, 215 
Albrecht 51 


Andersen, Hans Christian (1805-1875) dán író 39 Anrein, 
Katalina. Basch édesanyja 114 Antal Lajos, dr. Antal István 
testvére 91 


Apor Gizella (1886-1971) a Magyar Vöröskereszt 
fejedelemasszonya 41 Arany János (1817-1882) költő 84, 105 


Arnóthy Jungecrth Mihály (1883-?) diplomata, 1939-1944 között 
szófiai követ, 1944. április 6-tól a külügyminiszter (Sztójay) állandó 
helyettese. 1944. október 16-án a Gestapo letartóztatta. 154 Axel 
lásd: Munthe Asztalos 56 


Babits Mihály (1883 1941) költő, író, műfordító 112, 189 Bach, 
Johann Sebastian (1685-1750) orgonista, karnagy, zeneszerző 
105 Bacsó Béla (1891-1920) szociáldemokrata újságíró; Somogyi 
Bélával együtt nyíltan bírálta a fehérterrort. 1920. február 17-én az 
Ostenburg-különítmény tagjai mindkettőjüket meggyilkolták. 

90 Bajcsy-zsilinszky Endre, vitéz (1886-1944) politikus; a MOVE 
egyik alapítója. Az 1920-as években aktív tagja volt több fajvédő 
szervezetnek. 1930-ban megalapította a Nemzeti Radikális Pártot, 
amely 1936-ban egyesült a Független Kisgazdapárttal. 1922-ben 
egységespárti, 1931-ben nemzeti radikális párti, 1939-ben 
kisgazdapárti programmal választották képviselővé (Derecske, ill. 
Beregszász vk.). 1944. március 19-én a Gestapo letartóztatta, 
október 15-én kiszabadult. 1944 novemberében az MNFFB elnöke. 
1944. november 23-án letartóztatták, majd Sopronkőhidán 
kivégezték. 124 


Bakay Szilárd, vitéz (1892-1947) altábornagy; 1940-ben részt vett 
É-Er-dély megszállásában. 1942 augusztusa és 1943 júniusa között a 
Keleti Megszálló csoport parancsnoka Kijevben. Hazatérése után a 
szombathelyi III. hadtest parancsnoka, majd 1944. augusztus 1-től a 
budapesti I. hadtest és a budapesti helyőrség parancsnoka azzal a 
megbízással, hogy Horthy fegyverszüneti előkészületeit katonailag 
biztosítsa. 1944. október 8-án a Gestapo Mauthausenbe hurcolta. 
1945 májusában, kiszaba- 


dítása után, hazatért Szombathelyre. 1946-ban szovjet fogságba 
került, halálra ítélték, 1947. március 13-án kegyelmi kérvényét 
elutasították, 17-én kivégezték Sopronban. 156 Barbusse, Henri 
(1873-1935) francia író 39, 66, 167 Bartók Béla (1881-1945) 
zeneszerző, népzenekutató 167, 215 Bárdossy László (1890-1946) 
politikus; 1941. február 4-től külügyminiszter, valamint 1941. 
április 3-tól 1942. március 7-ig miniszterelnök. 1945 november 2-án 
háborús és népellenes bűnösként a Népbíróság kötél általi halálra 


ítélte. A Nemzeti Főtanács a kivégzés napján, 1946. január 10-én 
golyó általi halálra módosította az ítéletet. 77 Batthyány Erzsébet 
(1875-1954) Pálffy édesanyja, csillagkeresztes hölgy 171 


Batthyány Tivadar, gróf (1859-1931) politikus; a főrendiház 
örökös tagja. A király személye körüli miniszter 1917 június- 
augusztus között és 1918 októberében, valamint belügyminiszter 
1918. október 31-től december 12-ig. 175 


Bebel, August (1840-1913) német szociáldemokrata politikus 40, 
46 Beethoven, Ludwig van (1770-1827) német zeneszerző, 


POA 4 


orgonista, zongoraművész 5, 105 


Béranger, Pierre Jean de (1780-1857) francia dalszerző, költő 92 
Bergson, Henri (1859-1941) francia filozófus 33 Berzsenyi Dániel 
(1776-1836) költő 105 


Bethlen István, gróf (1874-1947) 1921. április 14-től 1931. 
augusztus 24-ig miniszterelnök. Kassai az interjúban az 1921. 
december 21-én megkötött Bclhlen-Peyer paktumra utal. Ennek fő 
pontjai: a kormány biztosította az MSZDP és a szakszervezetek 
legális működését; az MSZDP cserébe lemondott a 
közalkalmazottak, vasutasok, postások szervezéséről és korlátozta a 
mezőgazdasági munkások közötti agitáció-ját is. 57 


Blumék - Blum és Testvére angol szabóság (IV. Váci u. 31-33.) 42 
Bókay János, dr. if j. (1858-1937) orvosprofesszor; a Stefánia 
Gyermek-kórház igazgatója, az MTA tagja. 189 Bonczos Miklós, 
vitéz, dr. (1897-1971) tényleges katonatiszt, ügyvéd; 1939-től a 
Magyar Élet Pártja programjával országgyűlési képviselő (szentesi 
vk.). 1944. augusztus 7 - október 12. között belügyminiszter. 154, 
158, 159 Bondi, George 113 


Braun (Csibi) József (1901-1943) labdarúgó; 1924-ben az olimpiai 
csapat tagja, 27 alkalommal volt válogatott. 123 


Bruszilov, Alekszej Alekszejevics (1853-1926), orosz tábornok. Az 
első világháborúban a délnyugati front pk. 1916. június 4-én 
indította meg a később róla elnevezett offenzívát, amellyel nagy 
mélységben áttörte a német-osztrák védővonalakat. 1917-ben a 
Kerenszkij-kormány-ban a honvéderők főpk. 19 Buck, Pearl 


(1892-1973) amerikai regényírónő 124 Búzás Mihály 119 


Chaplin, Charlie (1889-1977) színész és filmrendező 168 
Chateaubriand, Francois René (1786-1848) francia író 92 Chorin 
Ferenc, dr. (1879-1961) ügyvéd, bányatulajdonos (Id. Weiss-csa- 
lád) 94 


Churchill, sir Winston Leonard Spencer (1874-1965) angol 
politikus; 


1940-1945 között miniszterelnök 75, 115, 165, 174, 224 Collas 
Tibor, dr. (1892-?) ügyvéd; 1938-ban a Magyar Nemzeti Szocialista 
Párt tagja. A Népbíróság 1946 áprilisában két év börtönre ítélte. 
151 Cooper, James Fenimore (1789-1851) amerikai regényíró 

39 Csatay Lajos (1886-1944) tüzér tiszt, 1942-ben ideiglenesen a 
2. magyar hadsereg parancsnoka. 1943. június 12-től 1944. október 
16-ig honvédelmi miniszter. A Gestapo 1944. október 16-án 
letartóztatta, a fogságban november 16-án öngyilkos lett. 


Csiky Katalin 199 


Csoór Lajos (1893-?) lapszerkesztő, politikus; 1935-től 
országgyűlési képviselő a Népakarat Párt programjával (túrái vk.), 
1939-től nyilaskeresztes programmal (aszódi vk.) 57 Dante, 
Alighieri (1265-1321) olasz költő 186 Danton, Jacgues 
(1759-1794) francia politikus 45 Darányi Kálmán (1886-1939) 
politikus; 1936. október 10-től 1938. május 14-ig miniszterelnök. 
1938. március 5-én Győrött mondott beszédében bejelentette az 
egymilliárd pengős fegyverkezési programot, valamint a 
magyarországi zsidóság gazdasági és kulturális befolyása 
visszaszorításának tervét. 115, 162 Darányi László 40 


Dávid (i.c. 1040 k.-i.c. 970) az ókori Izrael második királya 204 
Davis 105 


Debussy, Claude Achille (1862-1918) francia zeneszerző 105 
Déri László, zászlós 127 
Dickens, Charles (1812-1870) angol író 39, 143 


Dobos, dr. 164 


Dosztojevszkij, Fjodor Mihajlovics (1821-1881) orosz író; A Bűn 
és bűnhődést (főhőse Raszkolnyikov) 1866-ban, A félkegyelműi 
(főhőse Miskin) 1868-ban, az Ördögöket (Az ördöngösök) 1872- 
ben, a Karamu zov testvéreket 1880-ban írta. 39, 66, 70, 143, 
215 Drakula. Id. Vlad Tepes 


Dusnicz Piroska 1919-től 1930-ig, válásukig, Kiss Ferenc felesége. 
75 Eckhardt Tibor (1888-1972) szélsőjobboldali, fajvédő, majd 
kisgazda-párti politikus; Bajcsy-Zsilinszky Endre és Gömbös Gyula 
elvbarátja, 1930 decemberében csatlakozott a Független 
Kisgazdapárthoz. 1932-től az FKGP elnöke. 1940 januárjában az 
USA-ba távozott Horthy és Teleki tudtával, hogy ott egy esetleges 
ellenkormány megalakításában részt vegyen. 56 


Egri István (1908-1980) színész, rendező 74 


Eichmann, Adolf (1906-1962) SS Obersturmbannführer 
(kb.alezredes), a Birodalmi Biztonsági Főhivatal (RSHA) IV. B. 4. 
osztályának (a Gestapo zsidóügyekkel foglalkozó osztálya) vezetője. 
1944-ben a magyarországi Sonderkommando parancsnoka, a 
zsidódeportálások fő szervezője. 1945-ben amerikai fogságba került, 
de megszökött a hadifogolytáborból és 1960-ig Argentínában 
álnéven élt. 1960 májusában izraeli titkosügynökök elfogták és 
Izraelbe szállították. Jeruzsálemben bíróság elé állították, halálra 
ítélték és 1962. május 31-én kivégezték. 145, 153, 155 Einstein, 
Albert (1879-1955) német fizikus 33, 167 Engels, Friedrich 
(1820-1895) a tudományos szocializmus egyik megalapítója 46, 56, 
133, 189, 231 


Eötvös József, báró (1813-1871) író, politikus; A karthauzi című 
regényét 1839-1841 között írta. 175 Erdős Renée (1879-1956) író, 
költő 66, 171, 189 Faragho Gábor, vitéz (1890-1953) altábornagy; 
1940-1941 között katonai attasé Moszkvában, 1942-től a HM 
Elnökség vezetője majd 1942 novemberétől 1944. szeptember 25-ig 
a csendőrség főfelügyelője. Az 1944. szeptember 28-án Moszkvába 
küldött fegyverszüneti delegáció vezetője. 93, 126, 153, 156 


Fazekas Mihály (1766-1828) költő; 1804-ben fejezte be Ludas 
Matyi című elbeszélő költeményét. 95 Féja Géza (1900-1978) író, 
publicista, szociográfus 143 Feketehalmy-Czeydner Ferenc, vitéz 
(1890-1946) altábornagy; 1941 augusztus 1-től a szegedi V. hadtest 


parancsnoka, 1942 januárjában a délvidéki vérengzés egyik fő 
szervezője. 1942. augusztus 20-án, az ügyészi vizsgálat 
eredményeként, azonnali hatállyal nyugdíjazták. 1943 


októberében az újból elrendelt vizsgálat során Németországba 
szökött, s csak 1944. október 16-án tért haza. Szálasi honvédelmi 
miniszterhelyettessé nevezte ki, és novemberben vezérezredessé 
léptette elő. 1946 május 22-én Budapesten a Népbíróság kötél általi 
halálra ítélte majd júliusban a magyar hatóságok háborús 
bűnösként átadták a jugoszláv hatóságoknak. 1946. október 30-án 
Újvidéken ismételten kötél általi halálra ítélték és november 5-én 
Zsablyán kivégezték. 21, 22, 23, 30, 31, 32 


Felicides Román ld. Tárczay-Felicides 


Ferenc József, I., Habsburg (1830-1916) osztrák császár, magyar 
király 109 


Flaubert, Gustave (1821-1880) francia prózaíró. A Szalambót 
1862-ben írta. 92, 143 


Ford, Henry (1863-1947) a Ford Motor Company alapítója; A 
nemzetközi zsidó c. antiszemita műve 1926-ban majd 1943-ban 
jelent meg magyarul. 143 


Francé, Anatole (1844-1924) francia regényíró 92, 215 


Freud, Sigmund (1856-1939) osztrák orvos, a pszichoanalízis 
megteremtője 112, 114, 207 


Gandhi, Mohandász Karamcsand, Mahátma (1869-1948) indiai 
politikus 167 


Garbai Sándor (1879-1947) szociáldemokrata politikus; 1902-től 
az SZDP vezetőségének tagja. A tanácsköztársaság idején a 
forradalmi kormányzótanács elnöke, majd a Peidl-kormány 
közoktatásügyi minisztere. Ausztriába, majd Franciaországba 
emigrált. 


Gáspár Ferenc (1862-1923) orvos, útirajzíró; A föld körül című hat 
kötetes műve 1906-1908 között jelent meg. 57 


Gide, André (1869-1951) francia író 39, 167 


Goldberger Leó (1878-1945) 1910-től a Goldberger-gyár elnök- 
vezérigazgatója, a Magyar Textilgyárosok Országos Egyesületének 
elnöke. 1944-ben deportálták, Mauthausenben halt meg. 94 


Gólem. Mesterségesen létrehozott emberi lény. Egy középkori zsidó 
legenda szerint agyagból gyúrta egy rabbi. 213 


Gorkij, Maxim (1868-1936) szovjet-orosz író 167 


GÖbbels, Joseph Paul (1897-1945) náci politikus; 1933-tól 
propaganda és tájékoztatási miniszter, a Birodalmi Kultúrkamara 
elnöke. Hitler 1945. április 29-én politikai végrendeletében 
Birodalmi Kancellárrá nevezte ki. Berlinben, Hitler bunkerében 
május elején öngyilkos lett. 14, 88, 193 


Gömbös Gyula (1886-1936) szélsőjobboldali, fajvédő politikus, 
hivatásos katonatiszt; 1929 októberétől honvédelmi minisztef, majd 
1932. október 1-től 1936. október 6-ig miniszterelnök, egyben a 
Nemzeti Egység Pártja alapító pártvezére. 74, 75, 87, 90, 95, 115, 
165, 218, 233, 235, 236 


Görgey Artúr (1818-1916) honvédtábornok 45, 47, 49 Görgey 
Kornél (1855-?) Görgey Artúr fia 45 


Göring, Hermann (1893-1946) német tábornagy, náci politikus. 
1933. január 30. után tárca nélküli miniszter és porosz 
belügyminiszter. 1934-ben Himmlerrel együtt irányította az SA 
radikális vezetőinek likvidálását. A Gestapo egyik megszervezője. 
1935 januárjától a német légierő (Luftwaffe) főparancsnoka. 1936- 
tól a német hadigazdaság irányítója, mint a 4 éves terv elnevezésű 
gazdasági csúcsminisztérium vezetője. A nürnbergi perben háborús 
főbűnösként halálra ítélték; a kivégzés előtt öngyilkos lett. 48 


Grimm testvérek; Jacob (1785-1863) és Wilhelm (1786-1859) 
német irodalomtörténészek, nyelvészek, népmesegyűjtők 39, 

203 Gunther, John angol történész, politológus, több munkájában 
foglalkozott az európai országok legújabbkori történetével. Európa 
igazi képe c. munkája 1938-ban jelent meg magyarul. 


106 Habsburgok, európai uralkodó család (1278-1918) 48, 


95 Habsburg, Ottó (1912-) 222 


Harsányl Zsolt (1887-1943) író, újságíró, műfordító 76, 132 
Heiden, Konrad. Az 1920-as évek elejétől egyik első megfigyelője 
a náci pártnak. Hitlerről írott életrajza 1937-ben Pozsonyban jelent 
meg magyar nyelven. 106 


Henney Árpád (1895-1980) altábornagy. 1912-ben végezte el a 
Katonai Akadémiát, 1915-ben tüzér alhadnagyként került az orosz 
frontra. 1919-ben Szegeden csatlakozott Horthy ún. Nemzeti 
Hadseregéhez, a tiszti különítmény tagja. 1940-ben 
nyugállományba vonult, majd csatlakozott Szálasihoz. 1941-től a 
Nyilaskeresztcs Párt szervezés-vezetője. Szálasi 1944. október 16. 
után altábornaggyá léptette elő és személye körüli, tárca nélküli 
miniszterré nevezte ki és megbízta a Nemzetvezetői Hivatal 
vezetésével. 1945-1946-ban amerikai hadifogságban volt, 

majd haláláig a nyugati nyilas emigráció egyik vezetője. 32, 

190 Herczeg Ferenc (1863-1954) író 21, 74 Hevesi Sándor 
(1873-1939) rendező 75 


Himmler, Heinrich (1900-1945) 1929-től 1945-ig az SS Birodalmi 
Füh-rere. 1936-tól 1945-ig a német rendőrség főparancsnoka, 1944 
júliusá- 


tói 1945-ig belügyminiszter. Hitler 1945. április 29-én politikai 
végrendeletében kizárta az NSDAP-ból és összes tisztségétől 
megfosztotta. 1945 májusában angol fogságban öngyilkos lett. 116, 
170 Hitler, Adolf (1889-1945) 1921-től a Nemzetiszocialista 
Német Munkáspárt vezetője. 1923-1924-ben írta meg Mein Kampf 
(Harcom) című művét. 1933-tól német birodalmi kancellár, 1934- 
től 1945-ig a náci Németország Führere. 1945. április 30-án 
Berlinben öngyilkos lett. 8, 14, 48, 49, 58, 68, 75, 85, 87, 96, 97, 
98, 105, 106, 107, 110, 112, 113, 115, 116, 117, 125, 132, 
137, 166, 173, 174, 185, 209, 223, 224, 226, 229, 230, 231, 
232 


Hlatky Endre (1895-1957) 1933-tól 1944-ig a Magyar Rádió 
műsorigazgatója, majd a Lakatos-kormány sajtóügyi titkára. 1944. 
október 15-én ő jelentette be a Horthy-proklamáció beolvasását a 
rádióban. 69 Holik Sámuel, dr. érseki tanácsos, az egri római 
katolikus érseki hittudományi főiskola tanára. 34 


Hóman Bálint (1885-1951) történetíró, politikus; 1932-1938 
között, majd 1939-1942-ig vallás- és közoktatásügyi miniszter. 1946 
márciusában háborús bűnösként életfogytiglani fegyházbüntetésre 
ítélték, a fogságban halt meg. 56, 116, 151 Homérosz (i.c. VIII.sz.) 
görög epikus költő 66 


Horthy Miklós, nagybányai, vitéz (1868-1957) 1920. március 1- 
től 1944. október 16-ig Magyarország kormányzója. 58, 59, 86, 98, 
109, 126, 145, 153, 154, 156, 171, 219, 222, 224, 225, 

228 Horthy Miklós, if j., nagybányai, vitéz (1907-1993) Horthy 
Miklós fia, diplomata 153, 158 


Horthy Miklósné (1881-1959) szül. Purgly Magda; 1901-től Horthy 
Miklós felesége 155 


Hugó, Victor (1802-1885) francia költő, író, drcrámaíró 92 
Hunsche, Ottó. SS Hauptsturmführer; az Eichmann 
Sonderkommando jogi szakértője. 1960 novemberében Nyugat- 
Németországban letartóztatták, öt év börtönre ítélték. 145 Hunyadi 
János (1407/1409 k.-1456) hadvezér, kormányzó 48 Huxley, 
Aldous (1894-1963) angol író 167 


István, L, Szent (970/975k.-1038) Árpád-házi fejedelem 997-1000 
között, majd Magyarország első királya 1038-ig. 191 Jézus 
Krisztus 184, 186, 201, 204, 207, 208, 216, 219, 220, 229, 
230, 231, 236 


Jókai Mór (1825-1904) író 39, 132, 143, 163 Jósika Miklós, 
báró (1794-1865) író 84 


Kallók Lajos (1884-1945) politikus; 1919 atigiis/tiis/itól Ingja n/ S/ 
DP vezetőségének. 1922-től nemzetgyűlési, (tatabányai vk.) 19,n 
10.15 kii zött országgyűlési képviselő (Budapest, déli vk.), majd 
19.19 lói isinél képviselő (Budapest, déli vk.). 1944 november 
végén a nyilasok clliui colták majd megölték. 128 


Kállay Miklós (1887-1967) politikus; 1942. március 9-től 1944. 
március 22-ig miniszterelnök. 44, 97, 108, 115, 116, 119, 226, 
234 Kant, Inmánuel (1724-1804) német filozófus 112 Károlyi 
Viktor, gróf (1902-?) nagymágocsi földbirtokos (Csongrád vm.); a 
Nemzeti Egység Pártja programjával 1935-től országgyűlési 


képviselő (mindszenti vk.). 1940 őszén átlépett a Magyar Megújulás 
Pártjába. Az országgyűlésben több alkalommal is a zsidótörvények 
mellett szólalt föl. Húga, Károlyi Consuela ifj. Horthy Miklós első 
felesége volt. 1944 márciusától visszavonult az aktív politikai 
élettől. A magyar zsidók deportálását nem helyeselte, több embert 
megmentett az elhurcolástól. 1944. szeptemberében hagyta el 
birtokát, Ausztriába menekült családjával, majd amerikai fogságba 
esett. A Népbíróság 1945 novemberében két év börtönbüntetésre 
ítélte, a NŐT 1946 áprilisában három és fél évre súlyosbította az 
ítéletet. 757 Kárpáti Aurél (1884-1963) író, kritikus 74 Kassák 
Lajos (1887-1967) költő, író, festő 56 Kemény Zsigmond, báró 
(1814-1875) író, publicista, politikus 84 Keresztes-Fischer Lajos, 
vitéz (1884-1948) vezérezredes; 1935-1938 között majd 1939 
áprilisától 1942 októberéig Horthy katonai kabinet-irodájának 
főnöke, 1939-től titkos tanácsos, 1943-tól felsőházi tag. 1944. 
október 15-én a németek Dachauba hurcolták. Szabadulása után az 
ausztriai Vöcklabruckban telepedett le. 86, 219 Kiszely Alajos, dr. 
(1897-?) ügyvéd; 1939-től a nyilasok felkérésére több alkalommal 
vállalt nyilas bűnügyekben védelmet. 1944. október 16. után Gera a 
nyilas párt jogügyi osztályának vezetésével bízta meg. 

1946 márciusában a Népbíróság hat évi fegyházbüntetésre ítélte 
mint háborús bűnöst, a NŐT júniusban öt évre módosította az 
ítéletet. 1950-ben szabadult a fegyházból. 32 Kodolányi János 
(1899-1969) író 27 Komáromi János (1890-1937) író, újságíró 
189 Kornél bácsi Id.Görgey Kornél 


Korvin (Klein) Ottó (1849-1919) 1918-ban a KMP egyik alapító 
tagja; 


a Tanácsköztársaság idején belügyi népbiztos. 143 Kovács István 
85 


Kölcsey István (1893-?) politikus; a Nemzeti Egység Pártja egyik 
alapító tagja. 1935-től 1944-ig e párt programjával országgyűlési 
képviselő (fehérgyarmati vk.) 124 Krisztus ld Jézus Krisztus 


Kun Béla (1886-1938) politikus; 1918 novemberében a KMP egyik 
alapító tagja, a Tanácsköztársaság idején külügyi és hadügyi 
népbiztos. 143 Kun Imre, dr. csendőrszázados; 1941-ben részt vett 
a délvidéki vérengzésben mint a galántai csendőrzászlóalj 
osztályparancsnoka. 32 Láday István (1898-1946) csendőrezredes; 


1936-tól a Nyilaskeresztes Párt tagja. 1944 nyarán a galántai 
csendőrzászlóalj parancsnokaként a Budapest környéki zsidók 
deportálását szervezte. 1944. október 19-től a Politikai 
Rendőrségért felelős BM államtitkár. Hozzá tartozott a csendőrség, a 
rendőrség és a nyilas pártszolgálatból kivált Fegyveres 
Nemzetszolgálat 1946 márciusában a Népbíróság kötél általi halálra 
ítélte, a NŐT június 17-én az ítéletet jóváhagyta. 158 Lagerlöf, 
Selma (1858-1940) svéd írónő 124 Lakatos László (1882-1944) 
író, újságíró 40 


Lamartine, Alphonse-Marie-Louis Prat (1790-1869) francia költő 
92 László Fülöp (1869-1937) portréfestő 21 


Lázár Károly, vitéz (1890-1968) altábornagy, testőrvezérőrnagy; 
1937. március 20-tól 1944. október 16-ig Horthy testőrségénck 
parancsnoka. 156 


Le Bon, Gustave (1841-1931) szociológus; La Psychologie des 
foules (1895) című műve Hitler és Göbbels kedvenc olvasmánya 
volt. Magyarul A tömegek lélektana címen jelent meg. 118 Lehár 
Ferenc (1870-1948) zeneszerző 125 


Lenin, Vlagyimir Iijtcs (1870-1924) szovjet-orosz politikus, 
hivatásos forradalmár, 1917 októberétől 1924-ig a Népbiztosok 
Tanácsának elnöke. 28, 223 


Lermontov, Mihail Jurjevics (1814-1841) orosz költő 39 Lincoln, 
Abraham (1809-1865) amerikai államférfi; az USA 
elnöke 1860-1865 között. 112 


Lin-JU-tang (1895-1976) kínai regényíró 168 Liszt Ferenc 
(1811-1886) zongoraművész, zeneszerző 143 Löw Immánuel, dr. 
(1854-1944) orientalista; 1878-tól a szegedi zsidó hitközség 
főrabbija. 1921-ben , hazafiatlan magatartásért" 13 hónapi börtönre 
ítélték. 1944. június 28-án Szegedről deportálták, néhány nappal 
később Budapesten halt meg. 58 Ludwig, Emil (1881-1948) német 
író 46 


MacDonald, James Ramsay (1866-1937) brit mnnkir.pniti pnliukim; 
1924-ben és 1929-1935 között miniszterelnök. A szocialista 
mozgalom 1924-ben, a Szocializmus és társadalom című műve 1925 


ben Ixjen] meg magyarul. 163 


Maeterlinck, Maurice (1862-1949) belga költő, drámaíró, esszéista 
214 Major Tamás (1910-1986) színész, rendező 76 Makay 124 


Málnási Ödön, vitéz, dr. (1898-1970) szélsőjobboldali politikus, 
történész; A magyar nemzet őszinte története című könyve 
egyházellenes kitételei miatt 1937-ben egy évi börtönbüntetésre 
ítélték, amelyet a szegedi Csillag-börtönben töltött le. Szabadulása 
után Szálasi kinevezte a Hungarista mozgalom főszéktartójává és a 
párt főideológusává. 1946 áprilisában 15 év fegyházbüntetésre 
ítélték. 56, 60 Mann, Thomas (1875-1955) német író. Tristán c. 
munkája 1901-ben jelent meg. 66, 67, 105, 115, 117, 133, 

167 Mára! Sándor (1900-1989) író, drámaíró, publicista 

132 Marczali Henrik (1856-1940) történész 56 Martin du Gard, 
Roger (1881-1958) francia író 167 Marx, Kari (1818-1883) német 
teoretikus, közgazdász, a tudományos szocializmus megalapítója. 
28, 33, 40, 46, 56, 91, 112, 133, 163, 165, 189, 223, 231 Máté 
(Biblia) 230 


Matteotti, Giacomo (1885-1924) olasz politikus; az Olasz Szocialista 
Párt főtitkára. 1924-ben parlamenti képviselőként leleplezte a 
fasiszták választási csalásait. Mussolini parancsára megyilkolták. 

90 Matyasovszky Lates Kornél 40 May, Kari (1842-1912) német író 
44, 91, 133 


Méhely Lajos (1862-1953) zoológus, egyetemi tanár, hírhedt 
fajbiológus; 1880-1885 között műegyetemi tanár az állattani 
tanszéken, majd Brassóban főreáliskolai tanár, később a Nemzeti 
Múzeum állattárának igazgatója. 1915-ben Budapesten az általános 
állattan és összehasonlító bonctan tanára. 1919-től 1930-ig, 
nyugdíjbavonulásáig az antropológia tanszék vezetője. 1923-tól a 
Cél c. folyóirat főszerkesztője. Szélsőséges, antiszemita fajvédő, már 
1930-ban dicsőítette Hitler zsidópolitikáját. 1937-ben, 
Magyarországon az elsők között követelte a keresztény- 

zsidó , vegyesházasságok" tilalmát, élesen bírálta az I. és II. 
zsidótörvényt, mert nem tartotta ezeket elég radikálisnak. A 
Népbíróság 1946. február 28-án 10 évi börtönre ítélte. Fellebbezés 
után a NŐT 1949. június 2-án 


az eredeti ítéletet 6 évre mérsékelte, de csak 1 év 4 hónapot vett 


kitöltöttnek a börtönbüntetésből. 60, 144 Meizler, dr. 164 


Meskó Zoltán (1883-1959) szélsőjobboldali politikus; 1920-tól 
kisgazda-párti, majd egységes párti, később fajvédő képviselő. 1932 
júniusában megalakította az első magyar nyilaskeresztes pártot 
(Magyar Nemzeti Szocialista Földműves és Munkás Párt). 1939-ben 
Szolnok vármegyében szerzett mandátumot. 1946-ban a Népbíróság 


10 évi fegyházbüntetésre ítélte. 172, 176 


Mérei Ferenc (1909-1986) pszichológus 5 Mikszáth Kálmán 
(1847-1910) író 21, 124, 163 


Müotay István dr. (1883-1963) publicista, politikus; a jogi diploma 
megszerzése után újságíró lett. A Magyarság, később az Új 
Magyarság szerkesztője. 1920-1922 között nemzetgyűlési képviselő 
a KNEP programjával, majd 1933-tól országgyűlési képviselő 
keresztény párti, párton kívüli, kormánypárti programmal. 42, 
234 Mónus Illés (1888-1944) szociáldemokrata politikus, újságíró; 
1927-től az SZDP vezetőségi tagja. 1934-től 1938-ig a Szocializmus 
c. lap szer kesztője, 1939-ig a Népszava című lap főszerkesztője. 
1944. márciusában a német megszállás után a Gestapo elhurcolta, 
megszökött, a nyilasok október 16. után ismét letartóztatták, 
koncentrációs táborba hurcolták. 57, 128 


Morell, Theo, dr. Hitler személyi orvosa 174 Móricz Zsigmond 
(1879-1942) író 189 


Mozart, Wolfgang Amadeus (1756-1791) osztrák zeneszerző 105 
Mózes (Biblia) 225 


Munkácsy Mihály (1844-1900) festő 72 Munthe, Axel (Fredrik, 
Martin) (1857-1949) svéd orvos, író 143 Mussolini, Benito 
(1883-1945) az olasz fasiszta párt vezére; 1922-től 1943. július 25- 
ig miniszterelnök.1945. április 28-án olasz partizánok kivégezték. 
14, 23, 68, 75, 78, 85, 1Ö6, 143, 185, 223, 224 Nagy László 
(1896-?) alezredes. 1948-ban, távollétében összeállított nép bírósági 
vádirata szerint, 1942. novemberében az érvényes rendelkezések 
ellenére 42 éven felüli zsidó munkaszolgálatosokat is az orosz 
hadszíntérre irányított. 32 


Napóleon, I. Bonaparte (1769-1821) francia hadvezér, konzul, 


1804-től 1814-ig, majd 1815. márciustól júniusig császár. 45, 56, 
82 


Napóleon, III., Charles Louis N. Bonaparte (1808-1873) francia 
állam férfi, köztársasági elnök 1851. december 2-től, császár 1852. 
dcccml: ci 2-től 1870 szeptemberéig. 85 


Návay Lajos (1870-1919) politikus; 1919 áprilisában az aradi 
ellenkor mány miniszterelnök-jelöltje; 1919. április 29-én a Cserny- 
különítmény Kiskunfélegyházán meggyilkolta. 189 Németh Antal 
(1903-1968) színházi rendező, kritikus; 1935-től 1944. június 30-ig, 
leváltásáig a Nemzeti Színház igazgatója. 76 Nick Carter. 
Magyarországon az 1920-as, 1930-as években publikált, 

Az amerikai detektívkirály, a világ legnagyobb detektívje c. 
krimisorozat főhőse. 214 Noé (Biblia) 


Orendy Norbert (1898-1946) csendőrezredes; 1944. október 16. 
után a nyilas Nemzeti Számonkérés Szervezete parancsnoka. A 
Népbíróság 1946 májusában kötél általi halálra ítélte és június 18- 
án kivégezték. 158 


Ortega y Gasset, Jósé (1883-1955) spanyol filozófus, esszéista 67, 
167 Orth György (1901-1962) labdarúgó; 30 alkalommal volt 
tagja a labdarúgó válogatottnak. 123 Páger Antal (1899-1986) 
színész 77 


Paksy-Kiss Tibor (1892-?) csendőrezredes; a kolozsvári IX. 
csendőrkerület parancsnokaként 1944-ben a kolozsvári és 
marosvásárhelyi csendőrkerületekben a zsidók összegyűjtéséért és 
deportálásáért felelős pk. Az 1944 június végén a BM-ben tartott 
értekezleten őt nevezték ki a budapesti csendőrkarhatalmi csoport 
parancsnokává. Feladata lett volna a budapesti zsidóság 
deportálásának megszervezése. 1944. október 16. után betegségre 
való hivatkozással nyugdíjazását kérte. 1944 december végén 
elvállalta Csáktornyán a határátlépést ellenőrző parancsnokságot. A 
Népbíróság 1946-ban háborús bűnösként tíz év fegyházra ítélte; 

a NŐT 1949-ben tizenöt év fegyházra súlyosbította az ítéletet. 755, 
156 Pálffy Alajos 176 Pálffy Mária 176 


Pálffy, Rittmeister gróf, Pálffy Fidél apja 176 


Parragi György (1902-1963) újságíró; 1938-tól a Magyar Nemzet 
és a Mai Nap munkatársa. 1942-ben részt vett a Magyar Történelmi 
Emlék-bizottság tevékenységében. 1944-ben belépett a Független 
Kisgazda-pártba. 1944 márciusában a németek letartóztatták és 
Mauthausenbe deportálták. 1945 májusától ismét a Magyar Nemzet 
munkatársa, majd főszerkesztője; kisgazdapárti országgyűlési 
képviselő. 1957-1962 között a Hétfői Hírek főszerkesztője. 126 


Péterffy Jenő, vitéz, csendőralezredes; 1944-ben mint a nagyváradi 
csendőr tanzászlóalj parancsnoka a nagyváradi zsidóság 


212. 2za tl 


összegyűjtéséhez a fővárosba hívták. 155 


Péter Gábor (1906-1993), vezérőrnagy; 1945-ben először az 
államrendőrség budapesti Főkapitánysága Politikai Rendészeti 
Osztályának, majd az Államvédelmi Hatóság vezetője. 218 


Pethő Sándor (1885-1940) történész, publicista; 1920-tól a 
Magyarország című lap munkatársa, majd szerkesztője. 1938-ban 
megalapította a Magyar Nemzet című lapot. 56 


Pető Ernő dr. ügyvéd; 1941-től a Pesti Izraelita Hitközség 
elnökhelyettese, 1944 májusától októberig a Zsidó Tanács tagja. A 
háború után kivándorolt Brazíliába. 152 


Petőfi Sándor ((1823-1849) költő 84 


Petschauer Attila (1904-1943) kardvívó, újságíró; 1928-ban és 
1932-ben tagja az olimpiai bajnok kardcsapatnak. 1942-ben 
munkaszolgálatra hívták be. 124 


Pitigrilli (írói név) Segre, Dino (1893-1975) olasz író 66 
Polgár Elemér, dr. 191 


Prohászka Ottokár (1858-1927) katolikus pap, egyetemi tanár, 
politikus; 1903-ban az első keresztény-szocialista szervezetek 
alapítója. 1905-től székesfehérvári püspök, a főrendi ház tagja, 
1920-ban nemzetgyűlési képviselő. 143 


Puccini, Giocomo (1858-1924) olasz zeneszerző 105 


Purjesz Béla, dr. (1884-1959) a szegedi egyetem belgyógyász 
tanára; Purjesz Béla és Rusznyák István világhírű egyetemi 
professzorok 1944 májusában Jaross belügyminiszterhez intézett 
levélben kérték mentesítésüket a szegedi gettóba történő költözés 
alól. Kérelmük támogatására kollégáik, a szegedi Horthy Miklós 
Tudományegyetem orvosi karának tagjai szintén levélben fordultak 
a belügyminiszterhez. Miután a Belügyminisztériumban 
jóváhagyták kérelmüket, a professzorok , további intézkedésig" 
lakásaikban maradhattak. 1944 június 20-án az ún. mentesítési 
vagy hármas bizottság újratárgyalta ügyüket. E bizottságnak 
bizonyíthatóan tagjai voltak: Magyary Kossá Aladár főispán, Tóth 
Béla helyettes-polgármester, Horváth József rendőrtanácsos, Finta 
Imre csendőrszázados, Liptay László csendőrezredes. Mivel Molnár 
Zsig-mond belügyminiszteri titkártól telefonrendeletet kaptak, 
Purjesz és 


Rusznyák professzort továbbra is mcgluwylAk i c15 tplicm1]1cU 
alllmii Az 1944. június 21-i minisztertanácson Meslci Mikii" vollrt fi 
ko/ut tatásügyi minisztériumi államtitkár több más egyelem proli i 
mn Imi lett Purjesz tanár érdekében is felszólalt. 1944. június 24 én 
telefouim delet érkezett a vidéki rendőrfőkapitányságtól a 

szegedi rendőrfőkapitányságra, mely szerint a professzorok 
kötelesek a sárga csillagot viselni, de lakásaikban maradhatnak. 
1944. június 27-én a belügyminiszter végleg mentesítette őket. A 
hármas bizottság június 28-i ülésén a rendőrség vezetője mégis azt 
jelentette, hogy Purjeszék már a gyűjtőtáborban vannak. A 
mentesítés ellenére tehát vagy a helyi német hatóságok vagy a 
velük szorosan együttműködő csendőrség a Rókusi pályaudvar 
melletti téglagyárban felállított gyűjtőtáborba szállította 

a professzorokat, majd ugyanezen a napon deportálta őket. A 
főispán ezért a belügyminiszterhez fordult. Jaross valószínűleg 
közbenjárt az érdekükben, mert Strashoffból (ma Ausztria) 
visszahozták őket Magyar-országra. 93, 133 


Pünkösti Andor (1892-1944) író, újságíró, rendező 76 Rajníss 
Ferenc (1893-1946) kezdetben liberális, németellenes majd 

egyik vezetője, Imrédy bizalmas híve. Az Új Magyarság c. 
szélsőjobboldali napilap vezető publicistája. Az antiszemita Magyar 
Futár c. hetilap alapítója, a Sztójay-kormány idején az Esti Ujság 


főszerkesztője. Szálasi kormányában vallás- és közoktatásügyi 
miniszter. 1945 decemberében a Népbíróság kötél általi halálra 
ítélte, a NŐT 1946 februárjában az ítéletet jóváhagyta, március 12- 
én kivégezték. 117, 126, 234 Rákosi Mátyás (1892-1971) 
politikus; az MKP, majd az MDP főtitkára 1945-től 1956-ig, 
miniszterelnök 1952-től 1953-ig. 5, 228 Ramszesz, II. egyiptomi 
fáraó; i.c. 1290k.-i.c. 1224k. uralkodott 197 Rátz Erzsébet, 
újságíró, a , Magyarság" és az , Egyedül vagyunk" című jobboldali 
lapok munkatársa 84 


Rauschning, Hermann (1887-1982) Hitler bizalmasa voltam c. 
könyve 1940-ben jelent meg New York-ban, magyarul 1945-ben. 
14, 96, 105, 110 


Rembrandt, Harmensz van Rijn (1606-1669) holland festő 21 
Reményí-Schneller Lajos (1892-1946) jobboldali, németbarát 
politikus; 1938. március 9-től 1945. március 27-ig nyolc, egymást 
követő kormányban pénzügyminiszter. A Sztójay-per ül. rendű 
vádlottjaként 1946. március 22-én golyó általi halálra ítélték. A 
NŐT július 1-jén az ítéletet jóváhagyta, augusztus 24-én kivégezték. 
219 


Renan, Ernest (1823-1892) francia író, történész, nyelvész; Jézus 
élete e. 


munkája 1864-ben jelent meg, magyarul először 1911-ben adták ki. 
33 Rles István, dr. (1885-1950) ügyvéd, szociáldemokrata 
politikus; 1945. november 15-től 1950. július 17-ig 
igazságügyminiszter. 1950. július 7-én koholt vádak alapján 
letartóztatták és az AVH-n agyonverték. Róbert Oszkár 57 


Robespierre, Maximlllen de (1758-1794) francia politikus 45 
Rolland, Romáin (1866-1944) francia regényíró 67, 

767 Rooseveit, Franklin Delano (1882-1945) politikus; 1933-1945 
között az USA elnöke. 174, 224 


Rosenberg, Alfréd (1893-1946) náci ideológus, a fajelmélet egyik 
kidolgozója; Dér Mythos des 20. Jahr-hunderts (A huszadik század 
mítoszai) c. művét 1930-ban írta. 1941-től 1944-ig az ún. Keleti 
Megszállt Területek Birodalmi Minisztere. Nürnbergben mint 


háborús bűnöst halálra ítélték és 1946. október 16-án 


fölakasztották. 14, 35, 96, 173, 177, 223, 231 


Rothen, Franz. A magyarországi német kisebbségi mozgalom egyik 
szervezője. 1937-1939 között a Hungarista Mozgalom küliigyeinek 
irányítója. 1939-ben Németországba távozott, s a német Külügyi 
Hivatal kelet-európai osztályának referense lett. 1944-ben 
Magyarország megszállását követően feladata a Magyar Rádió 
ellenőrzése volt. 41 Rőder Vilmos (1881-1969) tábornok; 1936. 
október 12-től 1938. május 14-ig a Darányi-kormányban 
honvédelmi miniszter. A felsőház örökös tagja, titkos tanácsos. A 
német szövetségtől való fokozatos elszakadás híve volt. 219 


Rubens, Pieter Pauwel (1577-1640) flamand festő 21, 125 
Rusznyák István, dr. (1889-1974) belgyógyász, egyetemi tanár, 
akadémikus; 1945-1947 között, majd 1949-től 1967-ig 
nemzetgyűlési ill. ország-gyűlési képviselő, (Id. még Purjesz Béla) 
93, 128, 134 Salamon i. c. 970 k.-i. c. 930 k. az ókori Izrael 
királya 204 Sáros! Béla (1919- ) labdarúgó, huszonötszörös 
válogatott 123 Sárosi György, dr. (1912 - ) labdarúgó, 
hatvanegyszeres válogatottként 42 gólt lőtt. 123 


Savonarola, Girolamo (1452-1498) olasz dominikánus szerzetes, 
prédikátor; 1491-től a firenzei San Marco-kolostor perjele. 1494-től 
a Medi-ciek elűzése után kezében összpontosult a hatalom. 1498- 


ban a pápa és a Mediciek támogatta ellene fellépő erők elfogták, 
mint eretneket máglyahalálra ítélték, kivégezték. 102 


Schlosser Imre (1889-1959) labdarúgó; 69 alkuloinmni volt íny ]n 
y Plin] c" rúgó válogatottnak. 123 


Schmidt, SS tiszt, az Eichmann-kommandó tagja Schopenhauer, 
Arthur (1788-1860) német filozófus 40 Sértő Kálmán (1910-1941) 
író, költő; részt vett a népi mozgalomban, majd belépett a nyilas 
pártba. 66, 67 Shakespeare, William (1564-1616) angol drámaíró, 
költő 84, 89 Shaw, Bemard (1856-1950) angol dráma- és 
regényíró, kritikus 167 Siklós Ferenc 75 


Silone, Ignazio (1900-1978) olasz regényíró, politikus 106 
Somogyi Béla (1868-1920) szociáldemokrata újságíró (Id. Bacsó 
Béla) 90 Spencer, Herbert (1820-1903) angol filozófus 91, 

112 Spitzer, dr. 204 


Stauffenberg, Claus von. német ezredes; Főnökével, Friedrich 
Olbricht tábornokkal dolgozták ki a Hitler elleni merénylet és 
hatalomátvétel tervét. A pokolgépet Stauffenberg robbantotta fel 
1944. július 20-án a rastenburgi főhadiszálláson. A merénylet 
szervezőit elfogták és kivégezték. 174 


Stern Samu (1874-1946) udvari tanácsos, tőzsdetanácsos, a Magyar 
Élelmiszerszállító és Kereskedelmi Rt. vezérigazgatója, később 
elnöke, a Pesti Magyar Kereskedelmi Bank igazgatósági tagja. A 
MIOI (Magyar Izraeliták Országos Irodája) elnöke és a VI. izraelita 
községkerület (ehhez tartozott eleinte Pest, Bács-Bodrog vm. 
valamint Budapest is) elnöke. 1944. március 20-tól a Magyar Zsidók 
Központi Tanácsának elnöke. Visszaemlékezését Versenyfutás az 
idővel címmel 1945-ben diktálta titkárnőjének. 152 Strassberg 
Ottó 40 


Strauss, Richard (1864-1949) német zeneszerző 105 Sréter 
Farkas nyilas pártszolgálatos 192 


Stromfeld Aurél (1878-1927) vezérkari tiszt, szociáldemokrata 
politikus 219 


Sulyok Dezső, dr. (1897-1965) ügyvéd, politikus; 1935-1939 
között országgyűlési képviselő (pápai vk.) pártonkívüli, majd 
kisgazdapárti programmal. 1945 után kisgazdapárti parlamenti 
képviselő, 1946-ban kizárták a pártból, ekkor megalapította a 
Magyar Szabadság Pártot. 1947-ben emigrált. 199 Szakmáry 
Erzsébet, Szálasi édesanyja 200 


Szamuely Tibor (1890-1919) kommunista újságíró; a 
Tanácsköztársaság idején közoktatásügyi népbiztos, valamint a 
Frontmögötti Bizottság (rögtönítélő törvényszék) elnöke. 143 


Széli József (1880-1956) 1937. április 10-től 1938. május 14-ig 
belügyminiszter a Darányi-kormányban. 87 


Szent-Györgyi Albert (1893-1986) Nobel-díjas biukémikus, 
egyetemi tanár 


Szép Ernő (1884-1953) író, költő 40 


Szombathelyi Blanka 40 


Szombathelyi Ferenc, vitéz (1887-1946) vezérezredes, titkos 
tanácsos; 1941. szeptember 6-tól 1944. április 19-ig vezérkari 
főnök. 1944 októberében a nyilasok letartóztatták és Sopronkőhidán 
őrizték. 1946-ban a Népbíróság tíz év börtönre ítélte, a NŐT 
életfogytig tartó börtönre súlyosbította az ítéletet. 1946 júliusában a 
magyar hatóságok átadták a jugoszláv hatóságoknak. 1946 
novemberében kivégezték a délvidéki vérengzés felelőseivel együtt. 
32 


Szőllősi Jenő (1893-1946) szélsőjobboldali, nyilas politikus, 
gyógyszerész; 1939-től országgyűlési képviselő (makói vk.), 1941- 
től a Nyilaskeresztes Párt képviselőcsoportjának vezetője. 1944. 
október 16-tól 1945. március 27-ig miniszterelnök-helyettes. 1946. 
március 19-én népbírósági ítélet alapján kivégezték. 216 


Sztálin, Joszif Visszarionovics (1879-1953) szovjet-grúz hivatásos 
forradalmár; 1922. április 3-tól a bolsevik párt főtitkára, 1941. 
május 6-tól a Népbiztosok Tanácsának elnöke. 174 


Sztójay Döme (1883-1946) tényleges katonatiszt, 1935-től 
altábornagy; 1935 decemberétől 1944 márciusáig berlini magyar 
követ, 1944. március 22-től augusztus 29-ig miniszterelnök és 
külügyminiszter. A Népbíróság 1946. március 22-én golyó általi 
halálra ítélte, a NŐT július 1-jén az ítéletet jóváhagyta, 1946. 
augusztus 24-én kivégezték. 47, 66, 67, 80, 86, 87, 93, 94, 132, 
135, 136, 151, 153, 154, 192, 225, 233, 234, 235, 236 


Talleyrand, Charles Maurice de, herceg (1754-1838) francia 
politikus, diplomata 46 


Tárczay-Felicides Román, vitéz, dr. A nyilas párt tagja, a 
Kultuszminisztérium sport-és testnevelési ügyosztálya, valamint az 
országos Sportközpont vezetője. 1942-ben tervezetet készített a 
sportegyletek , zsidótlanítására", munkája szolgált alapul annak a 
rendeletnek, amely megszüntette a zsidók versenyzési és sportolási 
lehetőségeit. Nagy szerepe volt pl. az MTK és más zsidó 
sportegyesületek föloszlatásában is. 


A sportsajtó terén monopóliumot biztosított a Ncm/cll Sj.i 5" InnV 


n/ újságtól rendszeresen havi összeget fogadott el. 1944 nyarán, Imi 
xm utasítást kapott, nem volt hajlandó elkészíteni az olimpiai es 
világba) noki érmes, zsidó számazású magyar sportolók listáját, 
akiket pedig en nek alapján a Kultuszminisztérium vezetése 
mentesítésre ajánlott. Sza lasi kultuszminiszteri államtitkárrá 
nevezte ki. 1946 tavaszán a Népbíróság életfogytiglani 
börtönbüntetésre ítélte. 757 


Teleki Pál, gróf (1879-1941) politikus, egyetemi tanár; Első 
miniszterelnöksége alatt (1920. július 19-1921. április 14.) szavazta 
meg a nemzet-gyűlés a numerus clausus törvényt. 1939. február 16- 
tól 1941. április 3-ig ismét miniszterelnök, ő fogadtatta el a második 
zsidótörvényt. 7 75 


Tellyesniczky Kálmán, dr. (1868-1932) anatómus, a művészeti 
anatómia professzora a budapesti orvostudományi egyetemen 189 


Temesváry László (1896-1964?) újságíró; a Nép c. jobboldali 
hetilap fő-szerkesztője. 1944. október 16. után a Magyar Nemzeti 
Bank elnöke. Közreműködött az MNB aranykészletének külföldre 
szállításában. A Népbíróság 1946-ban életfogytig tartó 
kényszermunkára ítélte. 1956-ban külföldre szökött. 97 


Tildy Zoltán (1889-1961) református lelkész, politikus; 1930-ban a 
Független Kisgazdapárt egyik alapítója. 1945. november 15-től 
1946. február 1-ig miniszterelnök, 1946. február 1-től 1948. 
augusztus 3-ig köztársasági elnök. 1948 augusztusától 1956 
májusáig házi őrizetben tartották, október 26-tól november 4-ig 
államminiszter volt. 1957-ben hat évi börtönre ítélték, 1959-ben a 
büntetés végrehajtását felfüggesztették. 228 


Tisza István, gróf (1861-1918) miniszterelnök 1903-1905 között, 
majd 1913-tól 1917-ig. 


Tolsztoj, Lev Nyikolajevics (1828-1910) orosz regény- és 
drámaíró, elbeszélő 39, 66, 215 


Torzsay-Biber Gyula, dr. (1896-?) ügyvéd; 1937-től a Magyar 
Nemzeti Bank jogügyi osztályának vezetője főügyészi címmel, majd 
1944. április 1-től igazgatóvá nevezték ki. 1944. október 16. után le 
akart mondani, de mivel letartóztatással fenyegették, tisztségében 


maradt. Az 1945 márciusában kitelepült MNB után Spital am 
Pyruba utazott, ahol ismét a jogügyi osztály vezetője lett. 1945. 
májusában, miután az amerikaiak letartóztatták Temesváry Lászlót, 
átvette az MNB vezetését. A Népbíróság 1946 februárjában 
elsőfokon hat hónap börtönre ítélte, másodfokon fölmentették. 757 


Toscanini, Arturo (1867-1957) olasz karmester 167 


Tölgyessy Győző (1890-1954) csendőrezredes; 1941-1944 között a 
kassai VIII. csendőrkerület parancsnokaként irányította a felvidéki 
zsidók deportálását. 156 


Törzs Jenő (1887-1946) színész 75 Újhelyi Nándor (1888-1933) 
író 66 Ujnépi Elek Géza 20 


Vágó Pál mérnök; nyilas képviselő 1939-1940 között (Budapest, 
déli vk.). 1944. október 16. után árkormánybiztos, november 29-től 
közellá-tásügyi államtitkár, (Id. Hubay Kálmán) 190, 235 Vajna 
Gábor (1891-1946) 1944. március 19. után a nyilas 
pártvezetőtanács tagja, és a pártellenőrzés vezetője. 1944. október 
16-tól 1945. március 27-ig nyilas belügyminiszter. 1946. március 
12-én mint háborús bűnöst kivégezték. 157, 167, 218, 220 Vaiéry, 
Paul (1871-1945) francia költő, esszéíró 167 Várkonyi Zoltán 
(1912-1979) színész, rendező 74, 76 Vas Gereben (1823-1868) író 
39, 124 


Veesenmayer, Edmund, dr. (1904-1977) SS-Standartenführer; 
1944. március 20-tól Németország teljhatalmú birodalmi 
megbízottja, budapesti német követ. Jelentős szerepet játszott a 
magyarországi zsidók deportálásának megszervezésében. 1949 
áprilisában húsz évi börtönre ítélték, 1952-ben szabadlábra 
helyezték. 47, 48, 93, 134, 159, 175 Vera asszony, Mérei 
Ferencné 5 Verdi, Giuseppe (1813-1901) olasz zeneszerző 

105 Vergilius Maró, Publius C(i.c. 70- i.c. 19) római költő 

198 Verlaine, Paul (1844-1896) francia költő 39, 92 Verne, Jules 
(1828-1905) francia regényíró 49, 91, 100, 133, 163 Vida Jenő 
(1872-1945) nagytőkés, 1914-től a Magyar Általános Kőszénbánya 
Rt. vezérigazgatója. 1927-től felsőházi tag, 1944-ben Auschwitzba 
deportálták. 86 


Vierkandt, Alfréd (1867-1953) szociológus; 1913-tól a berlini 


egyetem tanára 220 
Villon, Francois (14317-1463) francia költő 92 


Vlad Tepes. Havasalföldi vajda Zsigmond király hűbérese és a 
sárkány (dracul) rend lovagja volt. 1438-ban a U. Murád török 
szultán vezette hadsereghez csatlakozva résztvett Szászsebes 
ostromában, lakosságának elhurcolásában. 20 


Vörösmarty Mihály (1800-1855) költő, drcrámaíró 105 Wagner, 
Richard (1813-1883) német zeneszerző 105, 215 Weininger, Ottó 
(1880-1903) osztrák filozófus 33 


Welss-család. 1944 májusában Kurt Becher, Himmler Mngyaiois/ 
nniii küldött gazdasági szakértője a Weiss Manfréd - konszern 
letartó/tn tolt zsidó tulajdonosaival, elsősorban Chorin Ferenccel 
külön tárgyalásokul kezdett, hogy az SS közvetlen irányítása alá 
kerüljenek a WM-konszern üzemei. A szerződés megkötésére 1944. 
május 17-én került sor: négy szerződésből, egy pótszerződésből és 
egy meghatalmazásból állt. Az SS és a Weiss-, Chorin-, Kornfeld- és 
Mauthner-családok között kötött szerződés értelmében ezen 
családok átadják ipari és bankrészvényeiket a németeknek 25 évre 

, bizalmi kezelésre". A német ellenszolgáltatás: lehetővé teszik, hogy 
a család tagjai Svájcba és Portugáliába menjenek, készpénz-ben 
fizetnek a Weiss-családnak 600.000 dollárt és 250.000 RM-t. Chorin 
Ferenc útban külföldre levélben tájékoztatta Horthyt a szerződésről. 
A Sztójay-kormány nem volt hajlandó elismerni ezt a szerződést. 
Imrédy gazdasági csúcsminiszterként hónapokon keresztül tárgyalt 
a németekkel ez ügyben. Augusztus 7-ére sikerült az SS-nek elérni 
Imrédy megbuktatását, s augusztus 17-én Reményi- 

Schneller pénzügyminiszter segítségével megszerezték a magyar 
kormánytól a jóváhagyást. 87, 94 


Wells, Herbert George (1866-1946) angol regényíró, publicista 56, 
167 Werfel, Franz (1890-1945) osztrák költő, regényíró 66, 

167 Werth Henrik (1881-1952) nyugalmazott vezérezredes, titkos 
tanácsos; 1938-tól 1941 szeptemberig vezérkari főnök, felsőházi 
tag. 1945 májusában amerikai fogságba került, 1946-ban 
kiszolgáltatták a Szovjetuniónak. 1948. május 22-én a Népbíróság, 
távollétében, halálra ítélte. Fellebezését ügyvédje nyújtotta be, de a 
NŐT július 26-án, távollétére hivatkozva, ezt elutasította. Szovjet 


fogságban halt meg. 86 Wilhelm Károly, dr., ügyvéd; a Pesti 
Izraelita Hitközség elnökhelyettese, 1944 márciusától a Zsidó 
Tanács tagja. 152 Winkelmann, Ottó SS Obergruppenführer; 1944- 
ben a magyaroszági SS és rendőri erők főparancsnoka 116, 134, 
144, 159 Winkelmayer 48 


Zilahi-Sebess Jenő 1944-ben a német megszállást követően a 
Külügyminisztérium Sajtóosztályán, a külpolitikai sajtóügyek 
osztályvezetője. 41, 154 

Zilahy Lajos (1891-1974) író, publicista 21, 74 Zola, Émile 
(1840-1902) francia regényíró, esszéista 215 Zweig, Stefan 
(1881-1942) elbeszélő, esszéíró, költő 46, 66, 70, 114, 115, 167 


Zsolt Béla (1895-1949) költő, publicista, író 40 


Rövidítések jegyzéke 


BM -  Belügyminisztérium 
c. - című 


ÉME -  Ébredő Magyarok Egyesülete 


Gestapo  -  Geheime Staatspolizei /Titkos  Államrendőrség/ 
HM - Honvédelmi Minisztérium 
KMP - Kommunisták Magyarországi Pártja 


KNEP - Keresztény Nemzeti Egyesülés Pártja K. und K. - Kaiserlich 
und Königlich (császári és királyi) 


MEFHOSZ - Magyar Egyetemi és Főiskolai Hallgatók Országos 
Szövetsége 


MNB - Magyar Nemzeti Bank 

MNFFB - Magyar Nemzeti Felkelés Felszabadító Bizottsága 
MOVE  - Magyar Országos Véderő Egyesülete 

MTI - Magyar Távirati Iroda 

MTK - Magyar Testgyakorlók Köre 

NOT  - Népbíróságok Országos Tanácsa 


NSDAP - Nationalsozialistische Deutsche Arbeiterpartei 
(Nemzetiszocialista Német Munkáspárt OTI - 
OrszágosTársadalombiztosító Intézet 


pk.  - parancsnok/a/ 
RM -Reichsmatrk - Birodalmi márka 


RSHA - Reichssicherheitshauptamt (Birodalmi Biztonsági 


Főhivatal) 

SD -Sicherheitsdienst ( az SS Biztonsági Szolgálata) 
SS - Schutz-Staffel (Védosztag) 

SZDP - Szociáldemokrata Párt 

TÉBE - Takarékpénztárak és Bankok Egyesülete 

ti. — - tudniillik 

ún.  - úgynevezett 

vk.  - választókerület 

vkf.  - vezérkari főnökség 


vm.  - vármegye 


